Sfântul ierarh Diadoh, episcop al Foticeii 
(29 martie) 





Sfântul Diadoh al Foticeii, scriitor filocalic de secol V. Marele ascet (gnostic) 
consideră că scopul vieţii noastre este unirea cu Dumnezeu prin iubire. 

Acatistul Sfântului Diadoh, episcopul Foticeii 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Șade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


SR 5 e 


Troparul Sfântului Diadoh, episcopul Foticeii, glasul 1: Păstor şi dascăl prea înţe- 
lept al Bisericii te-ai arătat, Sfinte Diadoh, iar de dumnezeiasca înţelepciune și 
cunoștință împărtăşindu-te, te-ai ridicat întru smerenie şi dragoste la desăvârșitul 
chip al Arhieriei Domnului. Pentru aceasta rugămu-te, fii nouă mijlocitor şi pururi 
rugător înaintea scaunului Treimii, ca să aflăm iertare de greşeli şi sufletelor noa- 
stre mare milă. 


Condacul 1 

Unindu-ţi chipul prin dragoste cu virtuțile lui Dumnezeu, te-ai arătat icoană vie a 
Arhiereului Hristos, Sfinte Diadoh. Și gustând întru multă simţire dulceaţa Prea- 
sfântului Duh, întru bucuria Tatălui Ceresc ca un fiu ai intrat: Bucură-te, Sfinte 
Diadoh, dascăl al isihiei şi arhierească mlădiță a împărăției Sfintei Treimi! 


Icosul 1 

Viaţa ta, Sfinte Diadoh, a rămas înveșmântată în taină, însă din cuvântul tău ca un 
mare ascet şi cunoscător al dumnezeieştii vieţuiri a1 strălucit, pom înmiresmat al 
Raiului din roade vădindu-te: 

Bucură-te, hotar al vieţuirii celei înalte; 

Bucură-te, teolog întru lărgimea vederii duhovnicești; 

Bucură-te, vas al smereniei şi milei dumnezeiești; 

Bucură-te, pomenire de Dumnezeu ce surpi deprinderea răului; 

Bucură-te, chip al negrăitei mişcări spre Cel Necuprins; 

Bucură-te, îndrăzneală ce cauţi dragostea Sfintei Treimi; 

Bucură-te, libertate robită prin dragoste lui Hristos; 

Bucură-te, credinţă hrănită de strălucirea iluminării dumnezeiești; 

Bucură-te, nevoitor al curăţiei; 

Bucură-te, cuvânt ce saturi simţirea duhovnicească a minţii; 

Bucură-te, cuvânt lărgit prin contemplaţie după măsura dragostei; 

Bucură-te, cuvânt închinat lui Dumnezeu prin smerita cugetare; 

Bucură-te, Sfinte Diadoh, dascăl al isihiei și arhierească mlădiță a împărăției 
Sfintei Treimi! 


Condacul al 2-lea 

Ai învățat, părinte, că harul Botezului curăță chipul lui Dumnezeu din om de înti- 
năciunea păcatului, sălăşluindu-se în adâncul minţii, chiar dacă prezenţa lui e aco- 
perită. Abia după ce am sporit în dragoste ni se face și harul simțit, zugrăvind peste 
chip asemănarea. lar cu dumnezeieștile tale cuvinte ai păzit curată de erezia masa- 
lenilor învățătura Bisericii şi credinţa în Sfintele ei Taine, pentru care împreună cu 
tine slăvim pe Hristos: Aliluia! 


Icosul al 2-lea 

Din Sfintele Scripturi şi trăirea în Duhul ai arătat că înainte de Sfântul Botez harul 
îndeamnă sufletul spre cele bune din afară, iar satana foieşte în adâncurile lui, 
încercând să stăvilească toate 1eşirile minţii spre Domnul. Dar din ceasul în care 
renaștem, harul intră înlăuntru, iar diavolul e scos afară, războindu-ne din jurul 
inimii, prin gânduri şi simțirile trupului. Pentru aceasta şi dragostea de Dumnezeu, 
când ne gândim la EI fierbinte, din adâncul inimii o simțim, iar noaptea patimilor 
ca pe întunericul cel din afară. 

Bucură-te, căutare a locului inimii; 

Bucură-te, aflare în adâncul de taină a comorilor vieţii; 

Bucură-te, alergare pe cărarea sfintelor nevoinţe; 

Bucură-te, răbdare a necazurilor de la demoni întru simţirea propriei neputințe; 
Bucură-te, câștigare prin răbdare a smereniei curățitoare; 

Bucură-te, sărăcie cu duhul făcută piatră de altar; 

Bucură-te, minte pironită pe crucea inimii; 

Bucură-te, pază a Chipului nestricăciunii cu armele luminii; 

Bucură-te, trecere prin apa pocăinţei şi focul cunoștinței de Dumnezeu; 

Bucură-te, închinare, chip al unirii celor despărțite de păcat; 

Bucură-te, inimă în rugăciune, renăscută din apă şi duh; 

Bucură-te, Sfinte Diadoh, dascăl al isihiei și arhierească mlădiță a împărăției 
Sfintei Treimi! 


Condacul al 3-lea 

Doctor şi călăuză iscusită ești celor încercaţi de patimi, pătrunzând prin harul lui 
Dumnezeu în tainițele inimii și vindecând cu puterea Lui sufletele celor ce voiesc 
tămăduirea. lar prin tine lucrând Hristos, toată Biserica se întăreşte şi într-un glas 
cântă: Aliluia! 


Icosul al 3-lea 

Ne-ai învăţat, părinte, că viaţa duhovnicească începe prin curăţire cu multă luare 
aminte şi frică de Dumnezeu. Căci Domnul ne cheamă să-L urmăm întru lumină, 
lăsând grijile deşarte şi poftele ce aştern întunericul nepăsării. 

Bucură-te, curăţire, rod al ascultării şi înfrânăru; 

Bucură-te, curățire ce trezești simțirea mângâierii dumnezeiești,; 

Bucură-te, curăţire ce odrăsleşti rodul dragostei; 

Bucură-te, trezvie a minţii ce străjuieşti vistieriile firii; 

Bucură-te, tăcere ce dai tărie în mânia cea împotriva patimii; 

Bucură-te, liniştire ce iubeşti dreapta socoteală; 

Bucură-te, răbdare neclintită în aşteptarea harului Sfântului Duh; 

Bucură-te, cămară strălucind de lumina Lui sfântă și slăvită; 

Bucură-te, sfântă nevoinţă întru a nu stinge duhul; 

Bucură-te, minte făcută străvezie de lumina dumnezeiască; 

Bucură-te, fierbinte pomenire a numelui Domnului lisus; 

Bucură-te, Sfinte Diadoh, dascăl al isihiei și arhierească mlădiță a împărăției 
Sfintei Treimi! 


Condacul al 4-lea 

Pământul iubirii de sine l-ai părăsit pentru dragostea lui Hristos, de care te-ai alipit 
prin puterea unui negrăit dor. Neîncetat către hotarul vederii lui Dumnezeu călă- 
torind, cu închinare cântai: Aliluia! 


Icosul al 4-lea 

Toate ispitele şi supărările le topeai în dulceaţa harului, încât ocărât sau păgubit 
fiind, nedesfăcut de legătura dragostei te arătai, întru plinirea legii duhovniceşti. 
Bucură-te, suflet condus de alaiul virtuţilor înaintea Sfintei Treimi; 

Bucură-te, credință, cugetare nepătimaşă despre Dumnezeu; 

Bucură-te, smerenie, căutare doar de slava lui Dumnezeu; 

Bucură-te, nădejde, călătoria minţii spre cele nevăzute; 

Bucură-te, răbdare, stăruință de a-L vedea cu ochii înţelegerii pe Cel Nevăzut, ca 
văzut; 

Bucură-te, neiubire de arginţi, dorire de neagonisire, aşa cum cineva vrea să aibă; 
Bucură-te, cunoştinţă, uitare de sine când te gândești la Dumnezeu; 

Bucură-te, smerită cugetare, uitare atentă a isprăvilor tale; 

Bucură-te, nemâniere, dorință multă de a nu te mânia; 

Bucură-te, curăție, simţire pururea lipită de Domnul; 

Bucură-te, iubire, sporire a prieteniei cu cei ce ne ocărăsc; 

Bucură-te, desfătare în Dumnezeu, socotire ca bucurie a tristeții morții; 

Bucură-te, Sfinte Diadoh, dascăl al isihiei și arhierească mlădiță a împărăției 
Sfintei Treimi! 


Condacul al 5-lea 

Sfeşnicul cunoștinței lumina în tine pururi, căci prin toate, şi mai ales prin pacea 
sufletului, dăruiai odihnă Duhului Sfânt, neîntristând cu nimic bunătatea Lui. Pen- 
tru aceasta, tuturor grăiai că numai El poate curăți mintea și să o izbăvească din 
mâinile nevăzuţilor tâlhari cu puterea Sa, ca luminată şi neîncețoşată să cânte cu 
mulțumire: Aliluia! 


Icosul al 5-lea 

Chipul tău izvora puterea credinţei lucrătoare prin dragoste, pe toţi îndemnându-i 
să intre în focul trăirii duhovniceşti, iar mustrările conștiinței ca pe un leac al vieții 
să le primească. 

Bucură-te, cuget subțiat prin osteneli şi dureri; 

Bucură-te, dor nemărginit de mărturisire; 

Bucură-te, cuvânt fără pizmă; 

Bucură-te, râvnă fără răutate; 

Bucură-te, credință, apă a uitării relelor; 

Bucură-te, pocăință, revărsare de lacrimi cu multă mulțumire; 

Bucură-te, osândire a păcatelor proprii ce alungi judecata; 

Bucură-te, frică de Domnul ce cureți lepra voluptății; 

Bucură-te, mişcare spre bunătatea dumnezeiască neîmpiedicată de grijă; 

Bucură-te, simplitate a dispoziţiei inimii ce atingi limanul voii dumnezeieşti; 
Bucură-te, trup înflorit prin har şi nădejdea cea bună a inimii; 

Bucură-te, desăvârşită nemișcare din locul rugăciunii; 

Bucură-te, Sfinte Diadoh, dascăl al isihiei și arhierească mlădiță a împărăției 
Sfintei Treimi! 


Condacul al 6-lea 

Pe calea fără întoarcere a prefacerii duhovnicești ai alergat, Sfinte Diadoh, iar 
împlinind faptele dreptăţii în duh de smerenie, Chipul ţi l-ai luminat cu liniştea ne- 
grăită a chemării lui Hristos: Aliluia! 


Icosul al 6-lea 

Pătimind lucrarea harului, izvor de dragoste şi bucurie spre slava Bisericii te-ai 
arătat, iar uns de mirul Cuvântului ne-ai împărtăşit din experienţă ştiinţa luptei 
duhovniceşti. 

Bucură-te, îmbrăcare în Hristos, prin împărtășirea de dumnezeieștile Taine; 
Bucură-te, risipire prin pomenirea Domnului lisus a adierii vicleanului; 

Bucură-te, suflet purtat spre Hristos de o mișcare neșovăielnică şi fără năluciri,; 
Bucură-te, trup atras de suflet în sânul dragostei netâlcuite; 

Bucură-te, feciorie a minţii ce naşti deosebirea duhurilor; 

Bucură-te, stăruință în ascultare ce nimicești părerea de sine; 

Bucură-te, ascultare cu bucurie ce odrăsleşti smerita cugetare; 

Bucură-te, ascultare, uşă şi intrare spre dragostea lui Hristos; 

Bucură-te, bărbăție şi milă ce aşterni cale blândeţii; 

Bucură-te, împlinire a canonului conştiinţei; 

Bucură-te, chip de împărat al creaţiei, prin asemănarea cu Hristos; 

Bucură-te, iubire de Dumnezeu din tot cugetul şi simţirea inimii; 

Bucură-te, Sfinte Diadoh, dascăl al isihiei și arhierească mlădiță a împărăției 
Sfintei Treimi! 


Condacul al 7-lea 

Prin paza simţurilor ținerea de minte a inimii spre lucrarea poruncilor o ai întărit. 
lar prin ochii virtuților pe Dumnezeu văzând, cu aripile dragostei Lui te-ai aco- 
perit, asemănându-te heruvimilor, care neîncetat cântă: Aliluia! 


Icosul al 7-lea 

Ai învăţat pe creștini să deprindă ura față de patimile neraționale, dar să nu se scar- 
bească precum maniheii de cele fireşti invocând asceza. Ci cu înfrânarea să-şi 
înfrumuseţeze trupul ca pe un altar al Duhului Sfânt şi semn al dragostei adevărate. 
Bucură-te, lucrare a virtuților cu măsura dreptei socoteli; 

Bucură-te, nevoinţă a trupului ce slujești luptei duhovnicești; 

Bucură-te, păzire a înfrânării de viermele slavei deșarte; 

Bucură-te, postire, cale spre fericita cumpătare; 

Bucură-te, răbdare fără şovăire a amărăciunii luptei; 

Bucură-te, tărie a cugetului nemoleşită de desfătări; 

Bucură-te, nădejde a vindecării aruncată spre Hristos; 

Bucură-te, inimă mulțumitoare ce atingi hotarul neprihănirii; 

Bucură-te, mutare a plăcerii în simțirile duhovnicești; 

Bucură-te, strâmtorare a cugetului, cărare a vieţii veşnice; 

Bucură-te, credinţă ce primeşti arvuna vieţii viitoare; 

Bucură-te, privire întoarsă prin pomenirea de Dumnezeu în adâncul inimii; 

Bucură-te, Sfinte Diadoh, dascăl al isihiei și arhierească mlădiță a împărăției 
Sfintei Treimi! 


Condacul al 8-lea 

De asprimea patimilor curăţindu-ţi mintea, iar simţirea ca pe un prunc la sânul 
Duhului încălzind-o, ca de la o maică te-ai învăţat a cugeta şi a striga: „Doamne 
Iisuse Hristoase!”. Aşa ai aflat înlăuntrul inimii mărgăritarul iubirii de Dumnezeu 
şi pentru El cele trecătoare lăsând, neîncetat cântai: Aliluia! 


Icosul al 8-lea 

Ca pe o mireasă fără prihană cugetul Bisericii l-ai înfăţişat lui Hristos, tuturor 
împărtăşind lumina dragostei şi curăția credinţei, cu arhierească vrednicie. 
Bucură-te, nevedere a lumii făcută mahramă a Cuvântului; 

Bucură-te, mahramă a simţirii pecetluită cu Chipul Lui; 

Bucură-te, vedere apoi şi a celor din afară prin lumina din icoană; 

Bucură-te, memorie sfințită de întipărirea Numelui mântuitor; 

Bucură-te, păzire a cugetului în hotarul închinări; 

Bucură-te, jertfire a voii proprii ce întrupezi voia dumnezeiască; 

Bucură-te, tăcere la vreme, maica gândurilor prea înțelepte; 

Bucură-te, înlăcrimată şi blândă cugetare; 

Bucură-te, limpede cântare a stăpânirii Domnului; 

Bucură-te, sărăcie de Dumnezeu iubitoare, năstrapă a Teologiei; 

Bucură-te, nejudecare, inimă copleşită de dreptatea dragostei lui Hristos; 
Bucură-te, Sfinte Diadoh, dascăl al isihiei și arhierească mlădiță a împărăției 
Sfintei Treimi! 


Condacul al 9-lea 
Sfântul loan Botezătorul însuşi ţi s-a arătat în vedenie, din ale cărui cuvinte chipul 
vederii duhovniceşti l-ai zugrăvit, cântând împreună cu el: Aliluia! 


Icosul al 9-lea 

În fulgerările luminii negrăite cu cuvintele lui Dumnezeu hrănindu-ţi mintea, ai 
intrat în cămara Mirelui Hristos, prin care chipul unirii celei mai presus de fire 
Bisericii l-ai împărtășit. 

Bucură-te, rugăciune ostenitoare, plinire a milosteniei; 

Bucură-te, pocăință izbăvitoare de patimi; 

Bucură-te, vestire cu putere multă a Împărăției lui Dumnezeu; 

Bucură-te, răbdare cu bucurie a lipsei și necazurilor; 

Bucură-te, neprihănită mânie ce alungi moleşeala şi întristarea; 

Bucură-te, râvnă a cuvioşiei împotriva păcatului; 

Bucură-te, mişcare nemişcată a inimii sub suflarea harului; 

Bucură-te, smerenie, veșmânt al dumnezeirii; 

Bucură-te, îngerească pace a mărturisirii curate; 

Bucură-te, conştiinţă încredinţată de iertare prin lacrimile dragostei; 

Bucură-te, gustare întru cunoştinţă a Trupului şi Sângelui lui Hristos; 

Bucură-te, răstignire de bunăvoie pe Crucea Iubirii; 

Bucură-te, Sfinte Diadoh, dascăl al isihiei și arhierească mlădiță a împărăției 
Sfintei Treimi! 


Condacul al 10-lea 

Împărăţind în tine harul, frumuseţea izvoarelor Foticeii cu strălucirea dogmelor o 
ai umbrit. Căci învăţai ca unul care are putere, iar de buruienile eretice pământul 
inimilor curăţind, soborniceasca credință o ai semănat: Aliluia! 


Icosul al 10-lea 

Împreună cu alţi ierarhi, pe împăratul Leon I l-ai înştiinţat de moartea patriarhului 
Alexandriei, Proterie, ucis de monofiziți. Și de cugetul pângăritor icoana mântuirii 
apărând, pe Hristos în două firi nedespărțite şi neamestecate L-ai mărturisit. 
Bucură-te, stâlp neclintit al Bisericii; 

Bucură-te, mântuitoare grijă de odoarele credinței; 

Bucură-te, minte înălţată deasupra zidirii; 

Bucură-te, cuvânt încălzit de Soarele Hristos; 

Bucură-te, cuvânt mângâiat de adierea Sfântului Duh; 

Bucură-te, cuvânt umbrit de Părintele luminilor; 

Bucură-te, gândire adâncă la moarte, hotarul veşniciei; 

Bucură-te, smerenie ce prefaci deznădejdea în fericită întristare; 

Bucură-te, socotire de sine mai prejos decât toată zidirea; 

Bucură-te, dar şi lepădare de sine întru mărturisirea credinţei; 

Bucură-te, inimă unită cu mintea lui Hristos; 

Bucură-te, Sfinte Diadoh, dascăl al isihiei și arhierească mlădiță a împărăției 
Sfintei Treimi! 


Condacul al 11-lea 
Pe scara de la pământ la cer descoperită lui lacov, ca un înger al păcii urcai şi co- 
borai, adâncul Proniei dumnezeiești scrutând cu inimă curată: Aliluia! 


Icosul al 11-lea 
Ca un prunc adevărat al harului, cu mici părăsiri şi dese mângâieri alăptat, te-ai 
deprins cu toată frica şi întru multă smerenie să-L chemi pe Domnul în ajutor, 

cunoscând răutatea vrăjmaşului. Pe care prin bunătatea lui Dumnezeu risipind-o, ai 
ajuns la bărbatul desăvârşit şi măsura vârstei plinirii lui Hristos. 

Bucură-te, iubire de Hristos cu nesăturată voință; 

Bucură-te, iubire de osteneală întru simţirea dragostei Lui; 

Bucură-te, gustare cu toată încredințarea din dulceaţa ei; 

Bucură-te, zi de zi înnoit întru omul dinăuntru; 

Bucură-te, prefăcut întreg în cuptorul harului; 

Bucură-te, suflet hrănit cu focul necreat; 

Bucură-te, trup îmbrăcat în slava Mirelui; 

Bucură-te, inimă acoperită de vălul pomenirii de Dumnezeu; 

Bucură-te, chip zugrăvit de har după dumnezeiasca asemănare; 

Bucură-te, mucenicie cu duhul şi desăvârșită mărturisire; 

Bucură-te, a dragostei lui Hristos cu viaţa zugrăvire; 

Bucură-te, fierbinte ajutător şi păcii de sus mijlocitor; 

Bucură-te, Sfinte Diadoh, dascăl al isihiei și arhierească mlădiță a împărăției 
Sfintei Treimi! 


Condacul al 12-lea 

Chiar şi pentru greşelile sau împrăştierile fără de voie ne-ai învăţat, părinte, să 
facem Stăpânului jertfă de mărturisire, până ce conștiința se va încredința de ier- 
tare prin lacrimile dragostei. Ca nu cumva în vremea ieşirii să aflăm în frică o 
mărturie a păcatului, ci cu îngerii păcii deasupra oștilor întunecate înălţându-ne, să 
cântăm: Aliluia! 


Icosul al 12-lea 

Într-aripat de dragostea Sfintei Treimi şi întru Duhul numind pe Dumnezeu Tată, 
în ceasul ieşirii tale ai fost înălțat pe carul de foc al virtuţilor până în prezența 
Domnului, împreună cu toți sfinții. 

Bucură-te, strălucire a smereniei de pe urmă; 

Bucură-te, smerită cugetare ce te umpli de dumnezeiasca bunătate; 

Bucură-te, gustare întru răbdare a paharului pătimirilor; 

Bucură-te, bucurie şi înțeleaptă sfială a păşirii întru odihnă; 

Bucură-te, mucenicească mărturisire a conştiinţei în suferinţele ultime; 

Bucură-te, păzire cu hotărâre şi evlavie a darului dumnezeiesc; 

Bucură-te, locaş al harului prin desăvârşirea întru neputinţe; 

Bucură-te, primire prin cruce a peceţii virtuţii lui Dumnezeu; 

Bucură-te, dar al închinării adus la altarul iubirii Sfintei Treimi; 

Bucură-te, rod înmiresmat al Bisericii; 

Bucură-te, inimă întipărită cu Numele biruinţei; 

Bucură-te, că viaţa lui Hristos a înghițit ceea ce era în tine muritor; 

Bucură-te, Sfinte Diadoh, dascăl al isihiei și arhierească mlădiță a împărăției 
Sfintei Treimi! 


Condacul al 13-lea (de trei ori) 

O, Sfinte arhiereule al lui Hristos şi cinstit mădular al Bisericii, ascultă smerita 
noastră rugăciune și, văzându-ne neputinţa, cheamă dintru negrăita strălucire asu- 
pra noastră milostivirea Domnului şi a prea curatei Maicii Sale. Ca îndreptați din 
credinţă, înrădăcinați în dragoste şi într-aripaţi prin nădejde să primim la Judecată 
cercarea de foc a faptelor, nu spre osândă, ci spre luminare şi cu îndrăznire să cân- 
tăm: Aliluia! 


Apoi se zice iarăşi: 


Icosul 1 

Viaţa ta, Sfinte Diadoh, a rămas înveșmântată în taină, însă din cuvântul tău ca un 
mare ascet şi cunoscător al dumnezeieştii vieţuiri ai strălucit, pom înmiresmat al 
Raiului din roade vădindu-te: 

Bucură-te, hotar al vieţuirii celei înalte; 

Bucură-te, teolog întru lărgimea vederii duhovnicești; 

Bucură-te, vas al smereniei şi milei dumnezeiești,; 

Bucură-te, pomenire de Dumnezeu ce surpi deprinderea răului; 

Bucură-te, chip al negrăitei mişcări spre Cel Necuprins; 

Bucură-te, îndrăzneală ce cauţi dragostea Sfintei Treimi; 

Bucură-te, libertate robită prin dragoste lui Hristos; 

Bucură-te, credinţă hrănită de strălucirea iluminării dumnezeiești; 

Bucură-te, nevoitor al curăţiei; 

Bucură-te, cuvânt ce saturi simţirea duhovnicească a minţii; 

Bucură-te, cuvânt lărgit prin contemplație după măsura dragostei; 

Bucură-te, cuvânt închinat lui Dumnezeu prin smerita cugetare; 

Bucură-te, Sfinte Diadoh, dascăl al isihiei și arhierească mlădiță a împărăției 
Sfintei Treimi! 


Condacul 1 

Unindu-ţi chipul prin dragoste cu virtuțile lui Dumnezeu, te-ai arătat icoană vie a 
Arhiereului Hristos, Sfinte Diadoh. Şi gustând întru multă simțire dulceaţa Prea- 
sfântului Duh, întru bucuria Tatălui Ceresc ca un fiu ai intrat: Bucură-te, Sfinte 
Diadoh, dascăl al isihiei şi arhierească mlădiță a împărăției Sfintei Treimi! 


șI se face otpustul. 


kk hkkhkhkkrhkhkhkhkhkhhkikhkhkikrhkikiki 


e Xe De e e De Xe e e Xe e e e De De e e e e e e De e e e e e e e e e XX 


kkkhkkhkkhkhkhkhkhkhkhkhkhkikhkhikhihkhkyikikyi 


Sursa: 
http://schitulclosca.ro/29-martie-acatistul-sfantului-diadoh-episcopul-foticeii/ 


http://www.ortodoxia.md/2009/1 1/acatistul-sfantului-diodoh-al-foticeii-29-martie/ 





XP Xp e e Xe e Xe e e Xe e e Xe e e e XP e e e e e e e e e XE e e Xe e XX 
Xe Xe De Xe e De Xe e e Xe e e De De De e e e e e e De e e e e e e e e XX 


kk hkkhkhkkrhkhkhkhkhkhhkikhkihkikhikiki 


khkkkhkkkhkkhkhkikhkkhkrhkkhhkikrhihkikiik 


XP Xp e e Xe e Xe e e Xe e e Xe e e e Xe e e e e e e e e e e e e e XX 


Sinaxar 


: 


il? a... 





Tot în această zi (29 martie), pomenirea celui întru Sfinţi părintele nostru 
Diadoh, episcopul Foticeii, în Epir, al cărui "Cuvânt ascetic” se găseşte în 
Filocalia românească, volumul 1. 


După Diadoh scopul vieţii duhovniceşti este unirea sufletului cu Dumnezeu prin 
dragoste. EI face deosebirea între "chipul" lui Dumnezeu în om şi "asemănarea" cu 
EI. Prin păcatul strămoşesc "chipul" dumnezeiesc s-a întinat, s-a spălăcit. Harul 
Botezului curăță "chipul", îl spală de întinarea păcatului. Dar prin aceasta încă nu 
avem şi "asemănarea". Spălarea chipului se face fără colaborarea noastră; lucrarea 
aceasta a harului încă n-o simţim. "Asemănarea" începem să o câştigăm pe măsură 
ce ne sporim sforțările noastre pentru o viaţă virtuoasă şi o atingem deplin când a 
crescut în noi dragostea de Dumnezeu în mod covârşitor. Abia după ce am sporit în 
"asemănare", în dragoste, ni se face şi harul "simţit". 


"Harul, cum am zis, chiar din clipa în care ne botezăm se ascunde în adâncul min- 
ţii. Dar îşi acoperă prezenţa faţă de simţirea minţii. Din moment ce începe însă 
cineva să iubească pe Dumnezeu cu toată hotărârea, o parte din bunătăţile harului 
intră în comuniune într-un chip tainic, cu sufletul prin simţirea minţii. Căci pe 
măsură ce sporeşte sufletul, şi darul dumnezeiesc îşi arată dulceaţa sa minţii”. 

"Două bunuri ne aduce nouă sfântul har al Botezului renașterii, dintre care unul 
covârşeşte pe celălalt în chip nesfârşit. Cel dintâi ni se dă îndată. Căci ne înnoieșşte 
chiar în apă şi luminează toată trăsăturile sufletului, adică "chipul", îndepărtând 
toată zbârcitura păcatului nostru. lar celălalt aşteaptă ca să înfăptuiască împreună 
cu noi, ceea ce este "asemănarea". Când începe deci mintea să guste întru multă 
simţire dulceaţa PreaSfântului Duh, suntem datori să ştim că începe harul să zugră- 
vească aşa zicând peste chip, "asemănarea". 


Diadoh arată că, dacă până la Botez înăuntrul sufletului se află diavolul, de la 
Botez înăuntrul lui se sălăşluieşte harul, iar diavolul e scos afară. De aici înainte 
sufletul este influenţat de har dinăuntrul său; iar diavolul îl influenţează numai din 
afară, prin mustul trupului şi prin simţurile lui. 


"Unii au născocit cu atât harul cât şi păcatul, adică atât Duhul adevărului cât şi 
duhul rătăcirii se ascund în mintea celui ce se botează. De aceea zic că o persoană 
îmbie mintea spre cele bune, iar cealaltă îndată spre cele potrivnice. Eu însă am 
înţeles din dumnezeieştile Scripturi şi din însăşi simțirea minţii că înainte de 
Sfântul Botez harul îndeamnă sufletul spre cele bune din afară, iar satana foieşte în 
adâncurile lui, încercând să stăvilească toate ieşirile minţii înspre dreapta. Dar din 
ceasul în care renaştem, diavolul e scos afară, iar harul intră înăuntru. Ca urmare 
aflăm că, precum odinioară stăpânea asupra sufletului rătăcirea, aşa după Botez 
stăpâneşte asupra lui adevărul. Lucrează, ce e drept, satana asupra sufletului şi 
după Botez, ca şi mai înainte, ba de multe ori chiar mai rău. Dar nu ca unul ce se 
află la un loc cu harul, să nu fie, ci învăluind oarecum mintea în fumul dulceţurilor 
neraționale, prin mustul trupului". 


Cu alte cuvinte, până nu se sălăşluieşte harul în adâncul sufletului, lucrează chiar 
din el dracii cei mai subțiri, oprindu-l de la dorirea binelui şi îndemnându-l la 
patimi sufleteşti. Dar după ce se sălăşluieşte harul în minte, vin la rând dracii mai 
materiali, care ațâţă trupul spre patimi trupeşti, ca să despartă mintea din comu- 
niunea cu harul. 


"Harul lui Dumnezeu se sălăşluieşte în însuşi adâncul sufletului. De aceea din 
însuşi adâncul inimii simţim oarecum izvorând dragostea de Dumnezeu, când ne 
gândim fierbinte la El. lar dracii de aici înainte se mută şi se încuibează în sim- 
ţurile trupului, lucrând prin firea uşor de influenţat a trupului asupra celor ce sunt 
încă prunci cu sufletul. De aceea harul, prin simţirea minţii înveseleşte trupul cu o 
bucurie de negrăit la cei ce sporesc în cunoştinţă; iar dracii, prin simţurile tru- 
pului, robesc sufletul, îmbiindu-l, ucigaşii, cu sila spre cele ce nu vrea, când ne află 
mai ales umblând fără grijă şi cu nepăsare pe calea credinţei”. 

Viaţa duhovnicească începe cu frica de Dumnezeu. "Nimeni nu poate iubi pe 
Dumnezeu din toată inima, dacă nu se teme mai întâi de El întru simţirea inimii”. 
Prin frică începe să se curețe sufletul de păcate. Dar chiar înainte de aceasta trebuie 
să se desfacă de grijile lumeşti. Până ce sufletul e nepăsător şi dornic de plăceri nu 
simte frica de Dumnezeu. Dar când începe să se curețe cu luare aminte, atunci 
simte frica de Dumnezeu ca pe un medicament al vieţii. Curăţindu-se astfel tot mai 
mult, ajunge la dragostea desăvârşită, în care nu mai este frică, ci nepătimire. "Cel 
ce iubeşte pe Dumnezeu crede cu adevărat în EI şi împlineşte cu evlavie poruncile. 
Iar cel ce crede numai şi nu este în iubire, nu are nici credinţa pe care crede că o 


” 


ale . 


După curățirea de patimile trupeşti, lucrarea în care rol mare are ascultarea şi în- 
frânarea, trebuie să se facă şi curățirea minţii de gânduri rele, lucru care cere o 
liniştire a minţii. "Cei ce se nevoiesc trebuie să-şi păzească pururi cugetul neîn- 
viforat, ca mintea deosebind gândurile ce intră în ea, pe cele bune şi trimise de 
Dumnezeu să le aşeze în cămările memorie, iar pe cele urâte şi drăceşti să le arunce 
afară din vistieriile firii”. "Dar numai Duhul Sfânt poate curăța mintea cu adevărat. 
Căci strălucind El necontenit în cămările sufletului, nu numai că se fac arătate în 
minte micile şi întunecoasele năvăliri ale dracilor, ci se şi slăbesc, fiind vădite de 
lumina aceea sfântă şi slăvită. De aceea zice apostolul: "Duhul să nu-l stingeți”. 


Curăţindu-se mintea, se pune în lucrare simţirea ei, care este un organ prin care 
mintea se raportează la cele nevăzute şi dumnezeieşti, ca simţurile trupului la cele 
văzute. "Simţirea aceasta a minţii”, sau a "inimii", sau a "sufletului", nu trebuie în- 
țeleasă însă ca o vedere materială a lui Dumnezeu. 


"Nimeni să nu nădăjduiască, auzind de simţirea minţii că 1 se va arăta în chip văzut 
slava lui Dumnezeu. Spunem numai că cel ce şi-a curățit sufletul simte printr-o 
gustare negrăită mângâierea dumnezeiască, dar nu că i se arată ceva din cele nevă- 
zute. Pentru că acum umblăm prin credinţă, nu prin vedere, zice fericitul Pavel. 
Dacă deci 1 se va arăta vreunui nevoitor fie vreo lumină, fie vreo formă cu chip de 
foc, fie glas, să nu primească nicidecum o astfel de vedere. Căci este amăgire 
vădită a vrăjmaşului". 


"Că mintea, când începe să fie lucrată cu putere de lumina dumnezeiască, se face 
întreagă străvezie, încât îşi vede în chip îmbelşugat lumina sa, nimeni nu se 
îndoieşte. Căci aşa devine când puterea sufletului biruieşte cu totul asupra pa- 
timilor. Dar că tot ce i se arată într-o formă oarecare, fie ca lumină, fie ca foc, vine 
din reaua uneltire a vrăjmaşului ne învaţă limpede dumnezeiescul Pavel, spunând 
că acela se preface în înger al luminii”. 

Dar înaintarea aceasta în viaţa duhovnicească, spre nepătimire, dragoste şi vedere 
tainică, nu se face fără lupte. "Când mintea începe să simtă harul Preasfântului 
Duh, atunci şi satana mângâie sufletul printr-o simţire dulce, în timpul odihnei de 
noapte, când vine ca o adiere de somn uşor peste el". Ceea ce ajută atunci sufletului 
să alunge adierea dulce a satanei este numele Domnului lisus. "Dacă deci mintea 
va fi aflată ţinând în amintire fierbinte numele sfânt al Domnului lisus şi se va fo- 
losi ca de o armă de numele acela prea sfânt şi prea mărit, va pleca amăgitorul 
viclean”. 


Cu cât se îmbogăţeşte sufletul mai mult de darurile lui Dumnezeu, cu atât "în- 
găduie Domnul mai mult să fie supărat de draci, ca să înveţe tot mai mult să facă 
deosebire între bine şi rău şi să se facă mai smerit". 


Diadoh are comună cu mulți scriitori din Răsărit teoria deosebirii dintre "teolog" şi 
"enostic". 
— Teologul este propovăduitorul, cuvântătorul tainelor dumnezeieşti, care a 
primit darul cuvântului, al învăţăturii, care e totodată şi darul înțelepciunii. 
=> Spre deosebire de el, enosticul a primit darul "cunoştinței”, al unirii cu 
Dumnezeu şi al trăirii acestei uniri. Drumul gnosticului este mai ales acela 
al rugăciunii, al însingurării în adâncurile trăirii mistice, departe de orice 
grijă. 


In această lună, în ziua a douăzeci şi noua, pomenirea Sfinţilor mucenici 
Marcu, episcopul Aretuselor, Chiril diaconul şi alţi mulţi, împreună cu ei. 


Sfântul Marcu, episcopul Aretuselor, a trăit pe vremea împăratului Constantin cel 
mare. Plin fiind de dumnezeiască râvnă a dărâmat la pământ multe temple ale ido- 
lilor şi a zidit nenumărate biserici. 


Când, după Constantin cel mare, în fruntea împărăției a venit Iulian apostatul, iar 
credinţa în idoli a fost ridicată din nou la mare cinste, a avut de suferit nu numai 
Sfântul Marcu, ci şi mulţi alții, care luaseră parte la dărâmarea templelor idoleşti. 


La început Sfântul Marcu s-a ascuns de cei ce îl căutau; dar înțelegând că unii 
dintre credincioşi erau traşi la răspundere pentru el, a venit şi s-a predat lor. Iar 
ticăloşii aceia de păgâni luându-l, l-au dezbrăcat şi după ce i-au acoperit trupul de 
răni, l-au aruncat în nişte locuri pline de murdărie. După aceasta l-au scos de acolo 
ŞI l-au dat pe mâna unor slugi, ca să-l înţepe cu andrelele. 

Apoi i-au acoperit tot trupul cu saramură şi în cele din urmă ungându-l cu miere, l- 
au ridicat în aer cu nişte frânghii, în toiul verii, ca să fie ars de razele soarelui care 
cădeau asupra capului şi trupului său gol cu desăvârşire, în arşița cea mare a 
prânzului, şi să fie hrană viespilor şi albinelor. 


În tot timpul cât a pătimit acestea însă, acest minunat bărbat a răbdat cu tărie, nu 
numai din pricina evlavie lui, ci şi pentru ca să nu se mai dea chinuitorilor lui şi alți 
bani pentru zidirea din nou a templelor idoleşti dărâmate. Biruind cu gândul său, a 
biruit şi cu fapta. Căci, văzându-l toţi că suferă chinurile cu bărbăţie şi cu putere, 
păgânii din jur în cele din urmă s-au schimbat şi au învăţat prin pocăință credinţa 
cea adevărată. 


Tot pentru îndrăznirea de a sfărma templele idoleşti, un lucru asemănător cu acesta 
s-a întâmplat şi în Fenicia. Aici, un diacon, anume Chiril, din dragostea de adevăr 
îndrăznind să doboare la pământ nişte statui de ale idolilor, a fost prins şi i s-a 
despicat pântecele, scoţându-i-se măruntaiele şi fiind lăsat aşa, ca să fie văzut de 
toţi. Şi se zice că ticăloşii aceştia bătându-şi Joc de ficaţii lui şi-au primit răsplata 
bine meritată, căci le-au căzut dinţii, limba li s-a topit în gură şi au pierdut puterea 
vederii. 


Dar cine ar fi în stare să povestească, precum se cuvine, chinurile suferite în 
Ascalon şi Gaza de femeile fecioare şi de bărbaţii cei sfințiţi, cărora spintecându-li- 
se pântecele şi umplându-li-se măruntaiele cu orz, au fost puşi în troacele porcilor 
spre mâncare? 


Acestea au fost faptele păgâneşti ale împărăției lui Iulian şi ale celor de sub po- 
runcile lui. Dar cei ce au pătimit, în locul chinurilor de aici, au dobândit fericirea 
cea nesfârşită; pe când lucrătorilor nedreptății li s-a pregătit pedeapsa focului şi 
chinul cel veşnic. 


Tot în această zi, pomenirea Sfinţilor mucenici Ilona, Varahisiu şi a celorlalți 
nouă mucenici, împreună cu dânşii. 


Sfinţii lona şi Varahisiu erau din Persia şi au trăit pe vremea lui Sapor al perşilor şi 
a împăratului Constantin cel mare al romanilor. Ei erau călugări şi, părăsind mă- 
năstirea lor, au venit într-o cetate care se numea Marmiavoh. Aici au aflat închişi 
în temniţă pe Sfinţii mucenici: Zaniat, Lazăr, Maruta, Narsin, Ilie, Marin, Aviv, 
Savelt şi Sava, pe care i-au mângâiat şi i-au îndemnat spre pătimire. Dar fiind şi ei 
prinşi, au fost aduşi înaintea mai-marilor: Masdrat, Siro şi Marmisi, care mai întâi 

i-au sfătuit, apoi i-au ameninţat şi pentru că nu au voit să se lase înduplecaţi, mai 
întâi i-au pus în lanţuri, după legea persană. 


Apoi au fost supuşi, fiecare în parte, la felurite chinuri în timpul cărora şi-au dat 
duhul în mâna lui Dumnezeu. 


Moaştele lor au fost adunate şi au fost îngropate împreună cu ale celorlalți nouă 
mucenici, care s-au săvârşit din viaţă în ziua de douăzeci şi şapte a lunii martie, în 
timp ce Sfinţii lona şi Varahisiu s-au săvârşit din viaţă în ziua de douăzeci şi nouă 
ale aceleiaşi luni. 


Tot în această zi, pomenirea prea cuviosului părintelui nostru şi mărturisitorului 
Eustațiu, episcopul Bitiniei. 


Sfântul Eustațiu mărturisitorul, episcopul Bitiniei, era de la începutul nevoinţelor 
sale duhovniceşti un călugăr evlavios, smerit, blajin şi cu dragoste față de aproa- 
pele. Pentru viaţa sa virtuoasă a fost numit episcop al oraşului Bitinia (o provincie 
romană din Asia Mică) şi şi-a condus turma mulți ani, dând exemplu de viaţă 
sfântă şi perfecțiune. 


În timpul ereziei iconoclaste Sfântul Eustațiu i-a înfruntat cu curaj pe eretici apă- 
rând cinstirea sfintelor icoane. Urâtorii de icoane l-au denunţat împăratului, iar 
sfântul a fost închis şi bătut crunt. În cele din urmă a fost înlăturat de la scaunul 
episcopal şi închis din nou. 


Sfântul mărturisitor a murit în exil în timpul secolului al XIX-lea, după ce a pătimit 
timp de trei ani insulte, privare de libertate, foamete şi alte chinuri. 


Tot în această zi, pomenirea Sfinţilor apostoli, dintre cei şaptezeci: Sosten, 
Apolo, Chifa şi Epafrodit. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Viaţa şi scrierile lui Diadoh al Foticeii 





Sie e se 


Sub numele lui Diadoh al Foticeii e cunoscută o scriere de cuprins duhovnicesc, 
împărţită în 100 de capete. 


Încă din veacul al VII-lea Sfântul Maxim Mărturisitorul şi Sofronie din Ierusalim 
citează din această scriere şi îl socotesc ca autor pe Diadoh, episcop de Foticeea. 
Acesta nu poate fi decât acel Diadoh, episcop al Foticeii din Epirul vechi, care la 
anul 458 semnează împreună cu alți ierarhi o scrisoare către împăratul Leo |, 
anunţându-i moartea patriarhului Proterie din Alexandria, ucis de monofiziţi. (J. D. 
Mansi, Sacrorum Conciliorum nova et amplissima collectio, vol. VII, Florenţa, 
1757-1764, p. 619.) 


Altceva nu se ştie despre viaţa acestui ierarh, care trebuie să fi fost un mare ascet şi 
un adânc cunoscător al tainelor vieţii mistice, după cum rezultă din scrierea sa ami- 

ntită, care s-a bucurat de o deosebită preţuire în timpul de după el, cum arată 
mulțimea manuscriselor în care s-a păstrat. 


De la el a mai rămas şi o Vedere (Opao:c 7ov dyiov A1000y0v EXIGKONOv PoTIKHS 
74c Hreipov, ediție de lustinos Bithynos în Nea Ziv 6, vol. LX, Ierusalim, 1909, 
pp. 247-254. O ediție mai bună: W. N. Beneşevici, „Viziunea “ lui Diadoh, epi- 
scopul Foticeii în Epir în Memoriile Academiei Imperiale de Ştiinţe din Sankt Pe- 
tersburg, seria a VIII-a, clasa istoric-filozofică, vol. VIII, nr. 11, Sankt Petersburg, 
1908 (în ruseşte).) în care, în forma unui dialog purtat în vis între el şi loan Bote- 
zătorul, se discută asupra problemelor în legătură cu vederea lui Dumnezeu pe 
pământ şi în viaţa viitoare. (De la Diadoh a mai rămas o predică Despre înălțarea 
Domnului nostru lisus Hristos (Sermo de ascensione D. N. lesu Christi; P. G. 65, 
1141A-—1148A) şi Cuvântare contra arianilor (Sermo contra arianos; P. G. 65, 
1149A-—1165D), care, fiind din vol. IV, nu e a lui Diadoh.) 


e Si ay 


într-o traducere latină (În P. G. 65, 1167A-1212A. Traducerea latină e făcută de 
Fr. Turrianus la 1570 şi are titlul Capita centum de perfectione spirituali), măcar că 
un text grecesc al ei fusese publicat încă în 1782 la Veneţia, în Filocalia (Textul 
acesta, reprodus în ed. a Il-a a Filocaliei greceşti, vol. 1, Atena, 1893, pp. 140- 
164, e intitulat AOy0Ş GOKNTIKOG, OINPNUEVOG EiG p KEpOla1a TpOAKTLKA yvOGEwC Kai 
GIoKpioeg mvevuarikic. Traducerea românească am făcut-o după el, neavând la 
îndemână textele mai critice editate de C. Popov şi J. E. Weiss-Liebersdorf. Ediţia 
lui C. Popov a apărut în 1903 la Kiev, iar a lui Weiss-Liebersdorf în 1912, la Lei- 
pzig, în „Bibliotheca Teubneriana “.) 


Această scriere este un tratat complet asupra vieții duhovniceşti, scris de un om 
care a practicat-o. Ea ne lămureşte mai bine decât multe volume groase despre 
duhul în care se trăia în lumea monahală. Ea ne arată că în vremea sinoadelor 
ecumenice şi a marilor certe hristologice, nici învăţătura despre trăirea creştină nu 
era lipsită de dispute. Scrierea aceasta are şi o parte polemică, în care respinge 
învățături greşite. 


După Diadoh, scopul vieţii duhovniceşti este unirea sufletului cu Dumnezeu prin 
dragoste (cap. 1-2). 


EI face deosebirea între „chipul“ lui Dumnezeu în om şi „asemănarea“ cu EI (cap. 
4, 88). Prin păcatul strămoşesc „chipul“ dumnezeiesc s-a întinat, s-a spălăcit. Harul 
botezului curăţă „chipul““, îl spală de întinăciunea pă-catului. Dar prin aceasta încă 
nu avem şi „asemănarea“. Spălarea chipului se face fără colaborarea noastră; lu- 

crarea aceasta a harului încă n-o simţim. „Asemănarea“ începem să o câştigăm pe 
măsură ce ne sporim sforţările noastre pentru o viaţă virtuoasă şi o atingem deplin 
când a crescut în noi dragostea de Dumnezeu în mod covârşitor. Abia după ce am 
sporit în „asemănare“, în dragoste, ni se face şi harul „simţit“. „Harul se ascunde, 
cum am zis, chiar din clipa în care ne botezăm în adâncul minţii. Dar îşi acoperă 
prezenţa faţă de simţirea minţii. Din moment ce începe însă cineva să iubească 
pe Dumnezeu cu toată hotărârea, o parte din bunătăţile harului intră în 
comuniune într-un chip tainic cu Sufletul prin Simţirea minţii. Căci pe măsură ce 
sporeşte sufletul, şi darul dumnezeiesc îşi arată dulceaţa sa minţii“ (cap. 77). 


„Două bunuri ne aduc nouă sfântul har al botezului renaşterii, dintre care unul 
îl covârşeşte pe celălalt în chip nesfârşit. Cel dintâi ni se dă îndată. Căci ne 
înnoieşte chiar în apă şi luminează toate trăsăturile sufletului, adică „chipul“, 
îndepărtând toată zbârcitura păcatului nostru. lar celălalt aşteaptă ca să 
înfăptuiască împreună cu noi ceea ce este „asemănarea“. Când începe deci 
mintea să guste întru multă simţire dulceaţa Preasfântului Duh, suntem datori 
Să ştim că începe harul Să zu-grăvească, aşa zicând, peste chip „asemănarea“ 
(cap. 88). 


Prin această deosebire Diadoh vrea să combată masalianismul. Pentru acesta harul 
şi experienţa prezenţei harului erau identice. Abia această experienţă este o dovadă 
că omul este eliberat de păcat şi de diavol. De aceea, preţuind exclusiv rugăciunea 
ca mijloc al experierii harului, nesocoteau taina botezului ca mijlocitoare a harului 
care şterge, fără să avem conştiinţa, păcatul din noi. 


Cei ce combăteau masalianismul (mai ales Marcu Ascetul şi Diadoh al Foticeii) 
preţuind, ca şi adversarii lor, trăirea mistică a harului, trebuiau să distingă „chipul“ 
lui Dumnezeu de „asemănarea“ cu Dumnezeu, pentru a putea distinge şi harul 
botezului, care restabileşte acest chip fără să ne dăm noi seama, de trăirea 
conştientă a harului, care realizează treptat „asemănarea“ nu numai prin rugăciune, 
cum ziceau masalienii, ci prin sforțările cu voia spre toată virtutea. 


Porniţi pe calea deprecierii botezului şi a harului nesesizat de conştiinţă dăruit prin 
această taină, masalienii afirmau că botezul nu alungă pe diavol din sufletul 
omului, aşadar nu şterge nici păcatul cu totul, ci în omul botezat sălăşluieşte şi 
harul, şi păcatul, şi Duhul Sfânt, şi diavolul. 


Această teorie o respinge Diadoh, arătând că, dacă până la botez înăuntrul su- 
fletului se află diavolul, de la botez înăuntrul lui se sălășluieşte harul, iar diavolul e 

scos afară. De aici înainte sufletul este influenţat de har dinăuntrul său; iar diavolul 
îl influenţează numai din afară, prin mustul trupului şi prin simţurile lui. 


» Unii au născocit că atât harul, cât şi păcatul, adică atât Duhul adevărului, cât 
şi duhul rătăcirii se ascunde în mintea celor ce se botează. De aceea zic că o 
persoană îmbie mintea spre cele bune, iar cealaltă, îndată spre cele potrivnice. 
Eu însă am înţeles din dumnezeieştile Scripturi şi din însăşi simţirea minţii că 
înainte de Sfântul botez harul îndeamnă sufletul spre cele bune din afară, iar 
Satana foieşte în adâncurile lui, încercând Să stăvilească toate ieşirile minţii 
dinspre dreapta. Dar din ceasul în care ne renaştem, diavolul e scos afară, iar 
harul intră înăuntru. Ca urmare, aflăm că, precum odinioară stăpânea asupra 
sufletului rătăcirea, aşa după botez stăpâneşte adevărul asupra lui. Lucrează 
Satana asupra sufletului şi după botez, ca şi mai înainte, ba de multe ori chiar 
mai rău. Dar nu ca unul ce se află la un loc cu harul (să nu fie!), ci învăluind 
oarecum mintea în fumul dulceţurilor neraţionale, prin mustul trupului“ (cap. 
76). 


Cu alte cuvinte, până nu se sălăşluieşte harul în adâncul sufletului, lucrează chiar 
din el dracii cei mai subţiri, oprindu-l de la dorirea binelui şi îndemnându-l la 
patimi sufleteşti. Dar după ce se sălăşluieşte harul în minte, vin la rând dracii mai 
materiali, care aţâţă trupul spre patimi trupeşti, ca să despartă mintea din comu- 
niunea cu harul (cap. 81). 


» Harul lui Dumnezeu se sălăşluieşte în însuşi adâncul sufletului. De aceea din 
însuşi adâncul inimii Simţim oarecum izvorând dragostea de Dumnezeu, când ne 
gândim fierbinte la EL. lar dracii de aici înainte se mută şi se încuibează în 
simțurile trupului, lucrând prin firea uşor de influenţat a trupului asupra celor 
ce Sunt încă prunci cu Sufletul. (...) De aceea harul prin Simţirea minţii 
înveseleşte trupul cu o bucurie negrăită la cei ce sporesc în cunoştinţă; iar dracii 
prin Simţurile trupului robesc sufletul, îmbiindu-l, ucigaşii, cu sila spre cele ce 
nu vrea, când ne află mai ales umblând fără grijă şi cu nepăsare pe calea 
credinţei (cap. 79). 


Viaţa duhovnicească începe cu frica de Dumnezeu. „Nimenea nu poate să 
iubească pe Dumnezeu din toată inima, dacă nu se va teme mai întâi de EI întru 
simţirea inimii“ (cap. 16). Prin frică începe să se curețe sufletul de păcate. Dar 
chiar înainte de aceasta trebuie să se desfacă de grijile lumeşti. Până ce sufletul e 
nepăsător şi dornic de plăceri nu simte frica de Dumnezeu. Dar când începe să se 
curețe cu multă luare-aminte, atunci simte frica de Dumnezeu ca pe un medicament 
al vieţii. Curăţindu-se astfel tot mai mult, ajunge la dragostea desăvârşită, în care 

nu mai este frică, ci nepătimire (cap. 17). „Cel ce iubeşte pe Dumnezeu crede cu 
adevărat în EI şi împlineşte cu evlavie poruncile. lar cel ce crede numai şi nu 
este în iubire nu are nici credinţa pe care crede că o are“ (cap. 21). 

După curățirea de patimile trupeşti, lucrare în care rol mare au ascultarea şi 
înfrânarea, trebuie să se facă şi curățirea minţii de gânduri rele, lucru care cere o 
liniştire a minţii. 


„Cei ce se nevoiesc trebuie să-şi păzească pururea cugetul neînviforat, ca 
mintea, deosebind gândurile ce intră în ea, pe cele bune şi trimise de Dumnezeu 
să le aşeze în cămările memoriei, iar pe cele urâte şi drăceşti să le arunce afară 
din vistieriile firii“ (cap. 26). 


„Dar numai Duhul Sfânt poate curăţi mintea cu adevărat, (...) Căci strălucind 
EI necontenit în cămările sufletului, nu numai că se fac arătate în minte micile 
şi întunecoasele năvăliri ale dracilor, ci se şi slăbesc, fiind vădite de lumina 
aceea sfântă şi slăvită. “ 


De aceea zice apostolul: „Duhul să nu-l stingeţi“ (| Tes. V, 19). Curăţindu-se 
mintea, se pune în lucrare simţirea ei, care este un organ prin care mintea se ra- 
portează la cele nevăzute şi dumnezeieşti, ca simţurile trupului la cele văzute (cap. 
24, 30). 


„Simţirea aceasta a minţii“ sau a „inimii“, sau a „sufletului“ nu trebuie înţeleasă 
însă ca o vedere materială a lui Dumnezeu. „Nimenea să nu nădăjduiască auzind de 
simţirea minţii că i se va arăta în chip văzut slava lui Dumnezeu. Spunem numai că 
cel ce şi-a curăţit sufletul simte printr-o gustare negrăită mângâierea dumnezeiască, 
dar nu că i se arată ceva din cele nevăzute. „«Pentru că acum umblăm prin 
credinţă, şi nu prin vedere», zice fericitul Pavel. Dacă deci i se va arăta vreunui 
nevoitor fie vreo lumină, fie vreo formă cu chip de foc, fie vreun glas, să nu 
primească nicidecum o astfel de vedere. Căci este amăgire vădită a vrăjmaşului “ 
(cap. 36; vezi şi cap. 37, 38). 


„Că mintea, când începe să fie lucrată cu putere de lumină dumnezeiască, se 
face întreagă străvezie, încât îşi vede în chip îmbelşugat lumina sa, nimenea nu 
se îndoieşte. Căci aşa devine când puterea sufletului biruieşte cu totul asupra 
patimilor. Dar că tot ce i se arată într-o formă oarecare fie ca lumină, fie ca foc, 
vine din reaua uneltire a vrăjmaşului, ne învaţă limpede dumnezeiescul Pavel, 
spunând că acela se preface în înger al luminii“ (cap. 40). 

Dar înaintarea aceasta în viaţa duhovnicească spre nepătimire, dragoste şi vedere 
tainică nu se face fără lupte. 


» Când mintea începe să simtă harul Preasfântului Duh, atunci satana mângâie 
sufletul printr-o simţire dulce în timpul odihnei de noapte, când vine ca o adiere 
de somn uşor peste el.“ Ceea ce ajută atunci sufletului să alunge adierea dulce a 
satanei este numele Domnului lisus. „Dacă deci mintea va fi aflată ţinând în 
amintire fierbinte numele sfânt al Domnului lisus şi se va folosi ca de o armă de 
numele acela prea sfânt şi prea mărit, va pleca amăgitorul viclean“ (cap. 31, 32). 


Cu cât se îmbogățește sufletul mai mult de darurile lui Dumnezeu, cu atât 
„îngăduie Domnul mai mult să fie supărat de draci, ca să înveţe tot mai mult să 
fa-că deosebire între bine şi rău, şi să-l facă mai smerit“ (cap. 77). 


Diadoh are comună cu mulţi scriitori din Răsărit teoria deosebiri dintre „teolog“ şi 
„gnostic“. Teologul este propovăduitorul, cuvântătorul tainelor dumnezeieşti care a 
primit darul cuvântului, al învăţăturii, care e totodată şi darul înţelepciunii. Spre 
deosebire de el, gnosticul a primit darul „cunoştinţei“, al unirii cu Dumnezeu şi al 
trăirii acestei uniri. Drumul gnosticului este mai ales acela al rugăciunii, al însin- 
gurării în adâncurile trăirii mistice, departe de orice grijă (cap. 7-11). 


„Poate nota cea mai surprinzătoare a acestei scrieri, zice Viller-Rahner (op. cit., 
223), este că viaţa duhovnicească apare de la început până la sfârşit ca o «trăire» şi 
că la orice pas se vorbeşte de «experienţă». Aceasta e o caracterizare justă. Nu tot 
aşa de potrivită este însă observaţia că „Diadoh aparține teologiei de sentiment, 
direcția pietăţii răsăritene, a cărei formă decăzută extremă este masalianismul“. 
Trăirea mistică de care vorbeşte Diadoh nu poate fi identificată pur şi simplu cu o 
stare sentimentală, împreunarea celor două cuvinte - „simţirea minţii“ - este o do- 
vadă îndestulătoare despre acest adevăr. (Pentru informaţiile biografice şi 
bibliografice am folosit 1. Bardenhewer, op. cit., vol. IV, 1924, pp. 186-189 şi 
Viller-Rahner, op. cit., pp. 216-228.) 


Sursa: http://Awww.pateric.ro/viata-si-scrierile-lui-diadoh-al-foticeii/ 

1. Definiţia credinți: cugetare nepătimaşă despre Dumnezeu. 

2. Definiţia nădejdii: călătoria minţii spre cele nădăjduite. 

3. Definiţia răbdării: stăruința neîncetată de a vedea cu ochii înţelegerii pe Cel ne- 
văzut, ca văzut. 

4. Definiţia neiubirii de argint: a vrea să nu ai bani, aşa cum vrea cineva să aibă. 

5. Definiţia cunoştinţii: e te uita pe tine când te gândeşti la Dumnezeu. 

6. Definiția smeritei cugetări: uitarea atentă a isprăvilor tale. 

7. Definiţia nemânierii: dorinţa multă de a nu te mânia. 

8. Definiţia curăţiei: simţire pururea lipită de Dumnezeu. 

9. Definiția iubirii: sporirea prieteniei faţă de cei ce ne ocărăsc. 

10. Definiţia desăvârşitei desfătări în Dumnezeu: a socoti bucurie tristeţea morții. 


Al aceluiaşi - Cuvânt ascetic despre viaţa morală, despre cunoştinţă şi despre 
dreapta socoteală duhovnicească, împărţit în 100 de capete 


1. Fraţilor, oricărei vederi (contemplaţii) duhovniceşti să-i premeargă credinţa, nă- 
dejdea şi dragostea, dar mai ales dragostea. Căci acelea ne învaţă să nesocotim 
bunătățile văzute; iar dragostea ne leagă sufletul însuşi de bunătăţile lui Dumnezeu, 
adulmecând printr-o simţire a minţii urma Celui nevăzut. 


2. Singur Dumnezeu e bun prin fire. Dar şi omul se face bun prin Cel cu adevărat 
bun, dacă îşi cultivă modurile vieţuirii. Din această stare nu se mai poate schimba 
când sufletul, prin cultivarea binelui, a ajuns în Dumnezeu aşa de mult, cât poate 
vrea cu puterea care lucrează în el. Căci zice: „Fiţi buni şi milostivi, ca Tatăl vostru 
cel din ceruri“ (Luca VI, 36). 


3. Răul nu este în fire, nici nu este cineva rău prin fire. Căci Dumnezeu nu a făcut 
ceva rău. Când însă cineva, din pofta inimii, aduce la o formă ceea ce nu are fiinţă, 
atunci aceea începe să fie ceea ce vrea cel ce face aceasta. Se cuvine deci ca prin 
cultivarea necontenită a amintirii lui Dumnezeu să ne ferim de a ne deprinde cu 
răul. Căci e mai puternică firea binelui decât deprinderea răului. Fiindcă cel dintâi 
este, pe când cel de al doilea nu este decât numai în faptul că se face. 


4. Toţi oamenii suntem „după chipul“ lui Dumnezeu; dar „după asemănare“ nu 
sunt decât aceia care prin multă dragoste şi-au robit libertatea lor lui Dumnezeu. 
Când deci nu suntem ai noştri, atunci suntem asemenea Celui ce prin dragoste ne-a 
împăcat cu Sine. La aceasta însă nu va ajunge cineva de nu-şi va convinge sufletul 
său să nu se mai lase vrăjit de slava vieţii uşoare. 


5. Libertatea voinţei se arată în voirea sufletului raţional, care e gata să se miște 
spre orice ar vrea. Pe aceasta să o convingem să fie gata numai spre bine, ca prin 
amintirile cele bune să nimicim totdeauna pomenirea răului. 


6. Lumina cunoştinţei adevărate Stă în a deosebi fără greşeală binele de rău. 
Căci atunci calea dreptăţii, atrăgând mintea spre Soarele dreptăţii, o duce la 
lumina nesfârşită a cunoştinței, ca pe una care caută de aici înainte cu 
îndrăznire dragostea. Trebuie deci să Ssmulgem într-o pornire nemânioasă 
dreptatea de la cei ce îndră-znesc să o necinstească. Căci râvna evlaviei îşi arată 
biruinţa nu urând pe cineva, ci mustrându-l. 

7. Cuvântul duhovnicesc umple de siguranţă simţirea minţii, căci e purtat de lu- 
crarea dragostei ce izvorăşte din Dumnezeu. De aceea mintea noastră se înde- 
letniceşte, fără să fie silită, cu grăirea despre Dumnezeu. Căci nu simte atunci vreo 
lipsă care provoacă grijă. Fiindcă atât de mult se lărgeşte prin vederi, cât vrea 
lucrarea dragostei. Bine este deci să aşteptăm totdeauna cu credinţă, ca să primim 
prin dragoste iluminarea pentru a cuvânta. Căci nimic nu e mai sărac decât cu- 
getarea care, stând afară de Dumnezeu, filozofează despre Dumnezeu. 


8. Nici cel ce nu este încă luminat nu se cade să se apropie de vederile duhov- 
niceşti; nici cel învăluit din belşug de lumina bunătăţii Preasfântului Duh să nu 
înceapă a cuvânta. Pentru că lipsa luminii aduce neştiinţă; iar belşugul nu îngăduie 
să se vorbească. Căci sufletul fiind atunci beat de dragostea către Dumnezeu vrea 
să se desfăteze cu glas tăcut de slava Domnului. Prin urmare, numai cel ce ţine 
mijlocia iluminării trebuie să purceadă a grăi despre Dumnezeu. Căci această mă- 
sură dăruieşte sufletului cuvinte pline de strălucire. lar strălucirea iluminării hră- 
neşte credinţa celui ce grăieşte întru credință. Căci rânduiala este ca cel ce învaţă 
pe alții să guste, prin dragoste, el mai întâi din rodul cunoştinţei, aşa cum plugarul 
care se osteneşte trebuie să se împărtăşească el mai întâi din roade. 


9. Atât înţelepciunea, cât şi cunoştinţa, cât şi celelalte daruri dumnezeieşti sunt 
ale unuia şi aceluiaşi Duh Sfânt. Fiecare din ele îşi are lucrarea sa deosebită. De 
aceea unuia i S-a dat înțelepciune, altuia cunoştinţa întru acelaşi Duh, 
mărturiseşte apostolul (1 Cor. XII, 7 ş. u.). Cunoştinţa leagă pe om de Dumnezeu 
prin experienţă, dar nu îndeamnă Sufletul să cuvânteze despre lucruri. De aceea 
unii dintre cei ce petrec în viaţa monahală sunt luminaţi de ea în simţirea lor, 
dar la cuvinte dumnezeieşti nu vin. Dacă însă se dă cuiva pe lângă cunoştinţă, şi 
înțelepciune în duh de frică, lucru ce rar se întâmplă, aceasta descoperă însăşi 
lucrarea cunoştinţei prin dragoste. Fiindcă cea dintâi obişnuieşte să lumineze 
prin trăire, a doua, prin cuvânt. Dar cunoştinţa o aduce rugăciunea şi liniştea 
multă când lipsesc cu desăvârşire grijile; iar înţelepciunea o aduce meditarea 
fără slavă deşartă a cuvintelor Duhului, şi mai ales harul lui Dumnezeu care o 
dă. 


10. Când facultatea impulsivă (mânia) a sufletului se porneşte împotriva patimilor, 
trebuie să ştii că este vreme de tăcere, căci este ceas de luptă. lar când vede cineva 
că starea aceasta de nelinişte a ajuns la linişte fie prin rugăciune, fie prin mi- 
lostenie, să se lase mişcat de dragostea cuvintelor, asigurând însă prin legăturile 
smeritei cugetări aripile minţii. Căci până nu se smereşte cineva foarte prin dis- 
prețuirea de sine, nu poate grăi despre măreţia lui Dumnezeu. 

11. Cuvântul duhovnicesc păstrează sufletul celui ce-l grăieşte pururea neiubitor de 
slavă deşartă. Căci mângâind toate părţile sufletului prin simţirea inimii, îl face să 
nu mai aibă trebuinţă de slava de la oameni. De aceea îi păzeşte pururea cugetarea 
fără năluciri, prefăcând-o întreagă în dragoste de Dumnezeu. Dar cuvântul înţele- 
pciunii lumeşti îl îndeamnă pe om pururea spre iubirea de slavă. Căci neputând 
mângâia şi satisface pe cei ce-l grăiesc prin experienţa simțirii, le dăruieşte plă- 
cerea laudelor, fiind el însuşi o plăsmuire a oamenilor iubitori de slavă. Vom 
cunoaște deci fără rătăcire această înrâurire a cuvântului lui Dumnezeu, dacă vom 
cheltui ceasurile când nu grăim, în tăcere lipsită de griji şi în pomenirea fierbinte a 
lui Dumnezeu. 


12, Cel ce se iubeşte pe sine nu poate iubi pe Dumnezeu. Dar cel ce nu se iubeşte 
pe sine, din pricina bogăției covârşitoare a iubirii lui Dumnezeu, îl iubeşte pe 
Dumnezeu, fiindcă unul ca acesta nu caută niciodată Slava sa, ci pe a lui 
Dumnezeu. Căci cel ce se iubeşte pe sine caută slava sa. lar cel ce iubeşte pe 
Dumnezeu iubeşte slava Celui ce l-a făcut pe el. Fiindcă e propriu sufletului 
Simţitor şi iubitor de Dumnezeu Să caute, pe de o parte, pururea Slava lui 
Dumnezeu în toate poruncile pe care le împlineşte, iar pe de alta, să se desfăteze 
întru smerenia Sa. Căci lui Dumnezeu 1 se cuvine slavă pentru măreţia Lui, iar 
omului smerenie, ca prin ea Să ajungem Să fim ai lui Dumnezeu. De vom face 
aceasta şi noi, bucurându-ne întocmai ca Sfântul loan Botezătorul de slava 
Domnului, vom începe Să zicem neîncetat: „Acesta trebuie să crească, iar noi să 
ne micşorăm “ (loan III, 30). 


13. Ştiu pe cineva care iubeşte aşa de mult pe Dumnezeu, plângând totuşi că nu-l 
poate iubi cât vrea, încât sufletul lui este necontenit într-o astfel de dorință 
fierbinte, că Dumnezeu se slăveşte în el, iar el este ca şi când n-ar fi. Despre sine 
nu ştie ce valoare are, iar laudele cuvintelor nu-l îndulcesc. Căci din multa dorire a 
smereniei nu-şi cunoaşte vrednicia sa, ci slujeşte lui Dumnezeu după rânduiala 
preoților. lar din multa iubire de Dumnezeu îşi ascunde amintirea vredniciei, 
îngropând cu smerenie undeva, în adâncul dragostei de Dumnezeu, lauda ce 1 se 
cuvine din pricina acestei vrednicii, ca să-şi pară în cugetarea sa totdeauna o slugă 
netrebnică, fiind cu totul străin de vrednicia sa, prin dorul după smerenie. Acest 
lucru suntem datori să-l facem şi noi, fugind de orice cinste şi slavă, pentru 
covârşitoarea bogăţie a dragostei Domnului, care ne-a iubit aşa de mult pe noi. 


14. Cel ce iubeşte pe Dumnezeu întru Simţirea inimii, acela este cunoscut de El. 
Căci în măsura în care primeşte cineva în Ssimţirea sufletului dragostea lui Dum- 
nezeu, în aceeaşi măsură ajunge în dragostea lui Dumnezeu. De aceea unul ca 
acesta nu încetează să se dorească după lumina cunoştinţei cu o dragoste aşa de 

puternică, încât să-şi simtă topindu-se până şi tăria oaselor, nemaiştiindu-se pe 
sine, ci fiind prefăcut întreg de dragostea lui Dumnezeu. De unul ca acesta 
putem spune şi că este în viaţa aceasta, şi că nu este. Căci petrecând în trupul 
Său, călătoreşte, datorită dragostei, afară din el, mişcându-se necontenit cu 
sufletul către Dumnezeu. Arzând cu inima neîntrerupt de focul dragostei, s-a 
lipit de Dumnezeu prin puterea neslăbită a unui mare dor, ca unul ce a ieşit o 
dată pentru totdeauna din iubirea de sine pentru dragostea de Dumnezeu: „Căci 
dacă ne-am ieşit din minte, zice, este pentru Dumnezeu, iar de suntem cu mintea 
întreagă, este pentru voi“ (2 Cor. V, 13). 


15. Când începe cineva să simtă cu îmbelşugare dragostea lui Dumnezeu, începe să 
iubească şi pe aproapele întru simţirea duhului. Şi aceasta este dragostea despre 
care grăiesc toate Sfintele Scripturi. Căci prietenia după trup se desface foarte uşor 
când se găseşte o cât de mică pricină. Pentru că nu a fost legată cu simţirea 
duhului. Dar în sufletul ce stă sub înrâurirea lui Dumnezeu, chiar dacă s-ar 
întâmpla să se producă vreo supărare, totuşi legătura dragostei nu se desface dintr- 
însul. Căci aprinzându-se pe sine însuşi din nou de focul dragostei lui Dumnezeu, 
îndată revine iarăşi la starea cea bună şi cu multă bucurie primeşte dragostea 
aproapelui, chiar dacă a fost ocărât sau păgubit mult de către acela. Pentru că acest 
suflet topeşte în dulceaţa lui Dumnezeu amărăciunea iscată de gâlceavă. 


16. Nimenea nu poate să iubească pe Dumnezeu din toată inima, dacă nu se va 
teme de El mai întâi întru Ssimţirea inimii. Căci numai curăţindu-se şi înmuindu- 
se sufletul prin înrâurirea temerii vine la dragoste lucrătoare. Dar nu va veni 
cineva la temerea de Dumnezeu în chipul arătat, dacă nu va părăsi toate grijile 
lumeşti. Căci numai când ajunge mintea la linişte multă şi la negrijă o 
Strâmtorează frica de Dumnezeu, curăţind-o întru Simţire multă de toată 
grosimea pământească, ca astfel să o aducă la marea dragoste a bunătăţii lui 
Dumnezeu. Astfel frica este o stare proprie a drepţilor care încă se curăţesc, fiind 
împreunată pe jumătate cu dragoste. lar dragostea desăvârşită este proprie 
drepţilor curăţiţi deplin, în care nu mai este frică. „Căci dragostea desăvârşită, 
zice, scoate afară frica“ (1 loan IV, 18). Dar de amândouă au parte numai 
drepţii, care lucrează virtuțile cu ajutorul Duhului Sfânt. De aceea zice Scriptura 
într-un loc: „ Temeţi-vă de Domnul, toți sfinţii Lui“ (Ps. XĂXIII, 10); iar în alt 
loc: „lubiţi pe Domnul toţi cuvioşii Lui“ (Ps. XXĂ, 25). Prin acestea învăţăm 
limpede că frica de Dumnezeu este proprie drepţilor ce se curăţesc încă, fiind 
împreunată, cum S-a zis, pe jumătate cu dragoste; iar dragostea desăvârşită e 
proprie drepţilor curăţiți, în care nu mai este gândul vreunei temeri, ci o ardere 
neîncetată şi o alipire a sufletului de Dumnezeu prin lucrarea Duhului Sfânt. 

Căci s-a zis: „Lipitu-s-a Sufletul meu de Tine şi dreapta Ta m-a sprijinit“ (Ps. 
LĂII, 9). 


17. Rămile primite de trup dacă s-au înăsprit şi s-au umplut de murdărie nu simt 
lucrarea leacului: dar după ce sunt curățite simt lucrarea leacului, ajungând prin el 
la tămăduire desăvârşită. Aşa şi sufletul: câtă vreme e neîngrijit şi acoperit în 
întregime de lepra voluptății nu poate simţi frica lui Dumnezeu, chiar dacă i-ar 
vesti cineva neîncetat judecata înfricoşată şi aspră a lui Dumnezeu. Dar când 
începe să se curăţească cu multă luare-aminte, simte frica lui Dumnezeu ca pe un 
leac adevărat al vieţii care, mustrându-l, îl arde ca într-un foc fără durere. Pe urmă, 
curățindu-se treptat, ajunge la curățirea desăvârşită, sporind în dragoste pe măsură 
ce se micşorează frica din el. În felul acesta ajunge la dragostea desăvârşită, în 
care, cum am zis, nu mai este frică, ci nepătimirea deplină, produsă de slava lui 
Dumnezeu. Să avem deci ca laudă neîncetată, mai presus de toate laudele, întâi 
frica lui Dumnezeu, apoi dragostea, care este plinirea legii desăvârşirii în Hristos. 


18. Sufletul care nu s-a izbăvit de grijile lumeşti nu iubeşte nici pe Dumnezeu cu 
adevărat şi nu dispreţuieşte nici pe diavolul cum trebuie. Căci grija vieţii îi este ca 
un acoperământ care îl împovărează. Din această pricină mintea nu-şi poate 
cunoaşte dreptul de judecată asupra acestui fel de lucruri ca să dea fără greşeală 
hotărârile judecății sale. Deci în toate chipurile retragerea din lume e folositoare. 


19. Ţine de sufletul curat cuvântul fără pizmă, râvna fără răutate şi dragostea 
neîncetată faţă de Domnul slavei. Atunci şi mintea îşi potriveşte cumpenele sale cu 
exactitate, fiind de faţă în cugetarea sa ca în cel mai curat loc de judecată. 


20. Credinţa fără faptă şi fapta fără de credinţă vor fi la fel de lepădate. Căci cre- 
dinciosul trebuie să-şi arate credinţa aducând Domnului fapte. Pentru că nici pă- 
rintelui nostru Avraam nu i s-ar fi socotit credinţa spre dreptate, dacă nu ar fi adus 
pe fiul său ca rod al ei. 


21. Cel ce iubeşte pe Dumnezeu, acela crede totodată cu adevărat şi săvârşeşte 
faptele credinţei cu evlavie. Iar cel ce crede numai şi nu este întru dragoste nu are 
nici credinţa însăşi, pe care socoteşte că o are. Căci crede cu o minte uşuratică, ce 
nu lucrează sub greutatea plină de slavă a dragostei. Drept aceea, credința lucră- 
toare prin dragoste este marele izvor al virtuţilor. 


22. Când cercetăm adâncul credinţei se tulbură, dar când îl privim cu dispoziţia 
simplă a inimii se înseninează. Căci adâncul credinţei fiind apa uitării relelor, nu 

rabdă să fie cercetat de cugetări iscoditoare. Să plutim deci pe aceste ape cu 
simplitatea înţelegerii, ca să ajungem la limanul voii lui Dumnezeu. 


23. Nimenea nu poate iubi sau crede cu adevărat dacă nu se are pe sine însuşi pârâş 
al său. Căci când conştiinţa noastră se tulbură prin mustrările ce şi le face, nu mai e 
lăsată mintea să simtă mireasma bunurilor supralumeşti, ci îndată e cuprinsă de 
îndoială: pe de o parte, doreşte acea mireasmă cu ardoare pentru experienţa lor 
anticipată prin credinţă, pe de alta, nu o mai poate prinde cu simţirea inimii prin 
dragoste, din pricina deselor împunsături ale conştiinţei mustrătoare. Dar cură- 
țindu-ne pe noi înşine printr-o atenție mai fierbinte, vom câştiga ceea ce dorim în 
Dumnezeu, dobândind o şi mai deplină experienţă. 


24. Precum simţurile trupului ne mână spre cele ce ni se arată bune oarecum cu 
sila, tot aşa obişnuieşte să ne călăuzească simţirea minţii spre bunurile nevăzute, 
după ce a gustat o dată din ele. Căci fiecare se doreşte totdeauna după ceea ce e 
înrudit cu sine: sufletul ca netrupesc, după bunurile cereşti, iar trupul ca pământ, 
după desfătarea pământească. Deci la experienţa simţirii nemateriale vom ajunge 
fără rătăcire dacă vom subţia materia prin osteneli şi dureri. 


25. Însăşi lumina sfintei cunoştinţe ne învaţă că simţirea naturală este una, dar e 
împărţită în două lucrări, din pricina neascultării lui Adam. Deci una şi simplă este 
şi lucrarea Duhului Sfânt coborâtă în acea simţire. Dar pe aceasta nimenea nu o 
poate cunoaşte, decât numai cei ce s-au lepădat cu bucurie de plăcerile vieţii pentru 
nădejdea bunurilor viitoare şi au veştejit toată dorinţa simţurilor trupeşti prin 
înfrânare. Mintea acelora, mişcându-se cu toată puterea numai spre acele bunuri, 
din cauza lipsei de griji, simte întâi ea în chip negrăit bunătatea dumnezeiască. Pe 
urmă împărtăşeşte şi trupului din bucuria sa, pe măsura înaintării sale, având un 
dor nemărginit de-a se mărturisi. „Căci întru EI a nădăjduit, zice, inima mea şi am 
fost ajutat; şi a înflorit trupul meu, şi cu voia mea mă voi mărturisi Lui“ (Ps. 
XXVII, 7; Septuaginta). Bucuria adevărată ce se revarsă atunci în suflet şi în trup 
este o înştiinţare neînşelătoare despre viaţa cea nestricăcioasă. 


26. Cei ce se nevoiesc trebuie să-şi păstreze cugetarea pururea netulburată, ca 
mintea, deosebind gândurile ce trec prin ea, pe cele bune şi trimise de Dumnezeu 
să le aşeze în cămările amintirii, iar pe cele întunecoase şi drăceşti să le arunce 
afară din jitniţele firii. Căci atunci când marea e liniştită, pescarii văd până în 
adâncuri, încât nu le scapă aproape nici unul din peştii care mişună acolo. Dar când 
e tulburată de vânturi, ascunde în negura tulburării ceea ce lasă cu prisosinţă să fie 
văzut când e liniştită şi limpede. Meşteşugul celor ce pun la cale vicleşugurile 
pescăreşti nu mai are atunci nici o putere. Aceasta se întâmplă să o păţească şi 

mintea contemplativă, mai ales atunci când dintr-o mânie nedreaptă se tulbură 
adâncul sufletului. 

27. Sunt foarte puţini acei care îşi cunosc cu de-amănuntul toate greşelile lor şi a 
căror minte nu e răpită niciodată de la pomenirea lui Dumnezeu. Căci precum ochii 
noştri cei trupeşti când sunt sănătoşi pot vedea toate, până şi ţânţarii care zboară în 
aer, dar când sunt acoperiţi cu albeaţă sau de niscai urdori chiar dacă vine înaintea 
lor vreun lucru mare nu-l văd decât foarte şters, iar pe cele mici nici nu le prind cu 
simţul vederii, tot aşa şi sufletul, de îşi va subţia cu luare-aminte coaja care i-a 
venit din iubirea de lume, va socoti chiar şi cele mai mici greşeli ale sale ca foarte 
mari şi va vărsa neîncetat lacrimi peste lacrimi cu multă mulțumire. Căci s-a spus: 
„Drepţii se vor mărturisi numelui Tău“ (Ps. CXXXIX, 14). Dar de va stărui în 
dragoste de lume, chiar dacă ar săvârşi vreo ucidere sau altă faptă vrednică de mare 
pedeapsă o va privi foarte liniştit, iar celorlalte greşeli nu le va da nici o înse- 
mnătate, ci le va socoti adeseori ca isprăvi. De aceea nu se va ruşina netrebnicul 
nici chiar să le apere cu căldură. 


28. Numai Duhul Sfânt poate să curăţească mintea. Căci de nu va intra Cel pu- 
ternic să dezarmeze şi să lege pe tâlhar, nu se va slobozi nicidecum prada. Deci se 
cade ca prin toate şi mai ales prin pacea sufletului să dăm odihnă Duhului Sfânt în 
noi, ca să avem sfeşnicul cunoştinţei luminând în noi totdeauna. Căci răspândindu- 
şi el neîncetat lumina în cămările sufletului, nu numai că se fac arătate în minte 
acele mici şi întunecate atacuri (momeli) ale dracilor, ci se şi slăbesc, fiind date de 
față de lumina aceea sfântă şi slăvită. De aceea apostolul zice: „Duhul să nu-l 
stingeți!“ (1 Tes. V, 19), adică nu lucraţi sau nu gândiţi cele rele, ca să nu întristaţi 
bunătatea Duhului Sfânt şi să vă lipsiţi de sfeşnicul acela ocrotitor. Căci nu se 
stinge cel veşnic şi de viaţă făcător, ci de-l vom întrista se va depărta de la noi, 
lăsând mintea înceţoşată şi neluminată. 


29. Precum am mai spus, ştim că nu există decât o singură simţire naturală a su- 
fletului, căci cele cinci se deosebesc după trebuinţele trupului nostru, cum ne 
învaţă Preasfântul şi de oameni iubitorul Duh al lui Dumnezeu. Dar ea se împarte 
în tot atâtea părți, câte feluri de mişcări sufleteşti există, din pricină că mintea s-a 
făcut lunecoasă în urma neascultării. Astfel, o parte din ea e dusă de latura pă- 
timaşă a firii noastre şi de aceea simţim plăcere de bunătăţile vieţii. Altă parte se 
îndulceşte adeseori de mişcarea raţională şi mintală a firii noastre, întrucât mintea 
noastră doreşte să alerge spre frumuseţile cereşti când petrecem în curăţie. Dar 
când vom dobândi deprinderea de a nesocoti bunurile din lume, vom putea să unim 
şi pofta pământească a sufletului cu dorinţa lui rațională. lar de acest lucru ne va 
face parte împărtăşirea de Duhul Sfânt. Căci dacă n-ar lumina dumnezeirea Lui cu 

putere cămările inimii noastre, n-am putea să gustăm binele cu o simţire neîm- 
părțită, adică cu toată afecțiunea sufletului. 


30. Simţirea minţii constă în gustarea precisă a realităților distincte din lumea 
nevăzută. Căci precum prin simţul gustului trupesc, când se află în stare de sănă- 
tate, deosebim fără greşeală cele bune de cele rele şi dorim cele bune, tot aşa 
mintea noastră, când începe să se mişte în deplină sănătate şi fără griji, poate să 
simtă din belşug mângâierea dumnezeiască şi să nu mai fie răpită niciodată de 
contrarul aceleia. Şi precum trupul gustând din dulceţurile pământeşti experiază 
fără greşeală simţirea lor, aşa şi mintea când se află deasupra cugetului trupesc 
poate să guste fără să se înşele mângâierea Duhului Sfânt - „Gustaţi, zice, şi vedeţi 
că e bun Domnul“ (Ps. XXXIV, 9) - şi să păstreze amintirea gustării neuitată prin 
lucrarea dragostei, încât să-şi poată da seama fără greşeală de cele ce-i sunt de 
folos, după Sfântul care zice: „Şi aceasta mă rog, ca dragostea voastră să 
prisosească tot mai mult şi mai mult, în cunoştinţă şi simţire, ca să preţuiţi cele ce 
sunt de folos“ (Filip. 1, 9-10). 


31. Când mintea noastră începe să simtă harul Preasfântului Duh, satana caută şi el 
să mângâie sufletul printr-o simțire la aparenţă plăcută, aducând peste noi, în 
vremea liniştirii de noapte, o adiere asemenea unui somn foarte uşor. Dar dacă 
mintea va fi găsită ținând în pomenire fierbinte sfântul nume al Domnului lisus şi 
va folosi prea sfântul şi slăvitul nume al Lui ca pe o armă împotriva înşelăciunii, se 
va depărta amăgitorul viclean. Însă de aici înainte se va aprinde statornic împotriva 
sufletului. lar urmarea va fi că mintea, cunoscând cu de-amănuntul înşelăciunea 
celui viclean, va câştiga şi mai multă experienţă în a deosebi aceste două lucrări. 


32. Mângâierea cea bună vine sau în vreme de veghe a trupului, sau ca o arătare în 
somn a vreunui bun viitor; însă numai când cineva stăruind în pomenirea fierbinte 
a lui Dumnezeu s-a lipit de dragostea Lui. lar mângâierea amăgitoare vine, cum am 
spus, totdeauna când cel ce se nevoieşte e furat de o toropeală uşoară, amestecată 
cu o jumătate de pomenire a lui Dumnezeu. Cea dintâi, ca una ce e de la Dum- 
nezeu, îndeamnă în chip vădit sufletele nevoitorilor spre dragoste, umplându-le de 
multă bucurie. Cea de-a doua, obişnuind să învăluie sufletul într-o adiere amă- 
gitoare, încearcă să fure prin somnul trupului simțirea minţii sănătoase, care 
păstrează pomenirea lui Dumnezeu. Deci dacă mintea se va afla, cum am spus, 
stăruind cu luare aminte în pomenirea Domnului lisus, va risipi adierea dulce la 
părere a vrăjmaşului şi se va porni cu bucurie la războiul împotriva lui, având la 
îndemână ca armă, pe lângă har, experienţa dobândită. 


khkkhkkhkhkkrhkhkhkhkkhhkikhhkikhikiki 


e Xe De Xe Xe De Xe e e Xe e e e De De e e e e e e De e e e e e e e e XX 


khkkkhkkkhkkhhkikhkhkhkrhkikhihkikrhkihkikiyik 


XP Xp e e Xe e Xe e e Xe e e Xe e e e XP e e e e e e e e e XE e e e e XX 


33. Se întâmplă uneori că sufletul se aprinde spre dragostea lui Dumnezeu, fiind 
luat de o mişcare neşovăielnică şi lipsită de năluciri; el atrage atunci oarecum şi 
trupul în adâncul dragostei aceleia negrăite, fie că aceasta se întâmplă în vremea de 
veghe, fie, cum am zis, când cel care e stăpânit de lucrarea sfântului har ajunge în 
stare de somn. Atunci el nu mai cugetă la nimic, decât la aceea spre ceea ce e 
mişcat. Când i se întâmplă aşa ceva, trebuie să ştie că aceasta este lucrarea Duhului 
Sfânt. Căci îndulcindu-se atunci întreg de acea dulceaţă negrăită, nu mai poate 
cugeta la nimic altceva, fiind copleşit de o bucurie adâncă. Dar dacă mintea 
aflându-se sub o astfel de lucrare zămisleşte vreo îndoială sau vreun înţeles întinat 
şi se foloseşte de sfântul nume spre a se apăra de cel rău, şi nu numai pentru a 
primi dragostea lui Dumnezeu, trebuie să înţeleagă că acea mângâiere cu înfăţişare 
de bucurie este de la înşelătorul. Bucuria aceasta este lipsită de calitate şi de 
intimitate, fiind produsă de vrăjmaşul care vrea ca sufletul să prea curvească. Căci 
atunci când vede mintea lăudându-se cu experienţa simţirii sale, el îmbie sufletului 
anumite mângâieri bune la aparenţă, ca acesta, distrat de dulceaţa aceea moale şi 
umedă, să nu poată cunoaşte amestecul celui viclean. Din aceasta să cunoaştem, 
prin urmare, Duhul adevărului şi duhul înşelăciunii. Căci este cu neputinţă să guste 
cineva cu simţirea amărăciunea dracilor dacă nu s-a umplut de încredințarea că 
harul s-a sălăşluit în adâncul minţii, iar duhurile rele petrec împrejurul mădularelor 
inimii - lucru care dracii nu vor să fie niciodată crezut de oameni, ca nu cumva, 
ştiind aceasta sigur, să se înarmeze împotriva lor cu pomenirea lui Dumnezeu. 


34. Alta este dragostea naturală a sufletului şi alta cea care vine în el de la 
Duhul Sfânt. Cea dintâi e moderată şi e pusă în mişcare şi de voinţa noastră 
atunci când vrem. De aceea e şi răpită cu uşurinţă de duhurile rele când nu 
ținem cu tărie la hotărârea noastră. Cealaltă aşa de mult aprinde sufletul de 
dragostea către Dum-nezeu, încât toate părţile lui se lipesc de dulceaţa negrăită 
a acestei iubiri printr-o afecţiune de o simplitate infinită. Căci mintea, 
umplându-se atunci de lucrarea duhovnicească, se face ca un izvor din care 
fâşnesc dragostea şi bucuria. 


35. Precum se linişteşte marea tulburată când se varsă untdelemn în ea, furtuna ei 
fiind biruită de calitatea aceluia, aşa şi sufletul nostru se umple de o linişte fericită 
când se toarnă în el dulceața Duhului Sfânt. Căci se lasă biruit cu bucurie de 
nepătimirea şi de dulceaţa negrăită care-l umbreşte, potrivit cu Sfântul care zice: 
„Suflete al meu, supune-te lui Dumnezeu“ (Ps. LXI, 6, 15; LXX). De aceea, oricâte 
întărâtări ar încerca atunci dracii să aducă în suflet, el rămâne fără mânie şi plin de 
toată bucuria. Dar la această stare nu va veni şi nu va rămâne cineva fără numai 
dacă îşi va îndulci sufletul său neîncetat cu frica lui Dumnezeu. Pentru că celor ce 

se luptă, frica Domnului lisus le dă un anumit fel de curăţie. Căci „frica Domnului, 
zice, e fără prihană; ea rămâne în vecii vecilor“ (Ps. XVIII, 10). 


36. Auzind despre simțirea minţii, nimenea să nu creadă că 1 se va arăta slava lui 
Dumnezeu în chip văzut. Căci zicem că sufletul simte, când e curat, printr-o anu- 
mită gustare negrăită mângâierea dumnezeiască, dar nu că i se arată ceva din cele 
nevăzute. „Fiindcă acum umblăm prin credinţă, şi nu prin vedere“, cum zice feri- 
citul Pavel (2 Cor. V, 7). Deci, dacă 1 se va arăta vreunuia dintre cei ce se nevoiesc 
fie vreo lumină, fie vreo figură în chip de foc, fie vreun glas, nicidecum să nu 
primească o astfel de arătare. Căci este o înşelăciune vădită a vrăjmaşului, care a 
amăgit pe mulți prin neştiinţă, făcându-i să se abată de la calea adevărului. Noi însă 
ştim că până ce petrecem în trupul acesta stricăcios suntem departe de Dumnezeu, 
adică nu putem să-L vedem în chip văzut nici pe EI, nici altceva din minunile 
cereşti. 


37. Visurile, care sunt trimise sufletului de iubirea lui Dumnezeu, sunt mărturiile 
neînşelătoare ale unui suflet sănătos. De aceea nu trec de la o înfăţişare la alta, nici 
nu îngrozesc simţirea, nici nu aduc râsul sau plânsul aşa, deodată. Ci se apropie de 
suflet cu toată blândeţea, umplându-l de bucurie duhovnicească. De aceea şi după 
ce s-a trezit trupul din somn sufletul caută cu mult dor să prelungească bucuria 
visului. Dar în nălucirile aduse de draci totul se întâmplă dimpotrivă. Ele nici nu 
rămân la aceeaşi înfăţişare, nici nu arată multă vreme o formă netulburată. Căci 
ceea ce nu au dracii din voie liberă, ci împrumută numai din dorinţa de a amăgi, nu 
poate să-i îndestuleze pentru multă vreme. De aceea spun lucruri mari şi amenință 
cumplit, luându-şi adeseori chip de ostaşi; iar uneori şi cântă în suflet cu strigăt. 
Dar mintea recunoscându-i din aceste semne, când e curată, trezeşte trupul, iar 
uneori se şi bucură fiindcă a putut cunoaşte viclenia lor. De aceea, vădindu-i 
adeseori chiar în vis, îi înfurie grozav. Dar se întâmplă uneori că nici visele bune 
nu aduc bucurie sufletului, ci aşază în el o întristare dulce şi lacrimi fără durere. lar 
aceasta se întâmplă celor ce au înaintat mult în smerenia cugetării. 


38. Am arătat, precum am auzit de la cei ce au făcut experienţa, deosebirea dintre 
visurile bune şi cele rele. Ne va ajunge însă pentru sporirea la cât de multă virtute 
să nu ne încredem nicidecum în nici o nălucire. Căci visurile de cele mai multe ori 
nu sunt nimic altceva decât chipuri ale gândurilor sau, precum am zis, batjocuri ale 
dracilor. Chiar dacă ni s-ar trimite vreodată de către bunătatea lui Dumnezeu vreo 
vedere şi n-am primi-o, nu s-ar supăra pentru aceasta Preadoritul Domn lisus pe 
noi. Căci ştie că facem aceasta pentru vicleşugurile dracilor. Desigur, deosebirea 
arătată mai înainte este precisă. Dar se întâmplă că sufletul întinându-se pe ne- 
simţite, din pricină că furat de vreun gând (lucru de care cred că nimenea nu e 

cruțat), nu mai poate distinge precis şi crede celor care nu sunt bune, ca şi cum ar fi 
bune. 


39. Să luăm următoarea pildă pentru înţelegerea lucrului: O slugă e chemată de 
stăpân noaptea, la poarta curții, după o lipsă îndelungată; dar ea necunoscându-l 
precis, nu-i deschide uşa, căci se teme ca nu cumva înşelând-o asemănarea glasului 
să se facă pierzătoare a lucrurilor ce i-au fost încredințate de stăpân. Domnul 
acesteia nu numai că nu se va mânia pe ea când se va face ziuă, ci o va învrednici 
de multe laude, fiindcă a socotit că şi vocea stăpânului este înşelăciune şi n-a voit 
să piardă lucrurile lui. 


40. Nu trebuie să ne îndoim că atunci când mintea începe să se afle sub lucrarea 
puternică a luminii dumnezeieşti se face întreagă străvezie, încât îşi vede cu 
îmbelşugare propria ei lumină. Căci aceasta se întâmplă, zice, când puterea su- 
fletului pune stăpânire asupra patimilor. Dar că tot ce 1 se arată într-o anumită 
formă, fie ca lumină, fie ca foc, se întâmplă din uneltirea vrăjmaşului ne învaţă 
limpede dumnezeiescul Pavel, zicând că acela se preface în chipul îngerului 
luminii (2 Cor. XI, 14). Prin urmare, nu trebuie să se apuce cineva de viaţa ascetică 
cu nădejdea aceasta, ca nu cumva să afle satana prin aceasta sufletul gata pentru 
răpire; ci cu nădejdea ca să ajungă numai să iubească pe Dumnezeu cu toată 
simţirea şi convingerea inimii, ceea ce înseamnă din tot sufletul, din toată inima şi 
din tot cugetul (Luca X, 27). Căci cel ce e adus de lucrarea harului lui Dumnezeu 
la această stare a ieşit din lume, chiar dacă este în lume. 


4]. Se ştie că ascultarea este bunul cel dintâi în toate virtuțile începătoare, fiindcă 
nimiceşte părerea de sine şi naşte în noi smerita cugetare. De aceea, celor ce 
stăruiesc în ea cu bucurie li se face intrare şi uşă spre dragostea lui Hristos. Pe 
aceasta nesocotind-o, Adam s-a rostogolit în adâncul iadului; şi pe aceasta iubind-o 
Mântuitorul, în scopul mântuirii, a ascultat până la cruce şi moarte pe Părintele 
Său. lar făcând aceasta nu s-a aflat întru nimic mai prejos de măreţia Sa. Căci 
stingând vina neascultării omeneşti prin ascultarea Sa, a adus iarăşi la viaţă fericită 
ŞI veşnică pe cei ce viețuiesc în ascultare. Prin urmare, aceasta trebuie să se 
îngrijească să o aibă în primul rând cei ce pornesc lupta cu părerea de sine adusă de 
diavolul. Căci mergând aceasta înainte, ne va arăta fără rătăcire toate cărările vir- 
tuților. 


42. Înfrânarea este un nume de obşte, care se adaugă la numele tuturor virtuţilor. 
Deci cel ce se nevoieşte trebuie să se înfrâneze în toate. Căci precum oricare 
mădular al omului, chiar dacă e dintre cele mai mici, de va fi tăiat face urâtă 
întreaga înfăţişare a omului, fie cât de mic mădularul care lipseşte, tot aşa cel ce 

neglijează chiar şi numai o singură virtute strică toată frumuseţea înfrânării fără să 
ştie. Se cuvine deci să ne ostenim nu numai pentru virtuțile trupeşti, ci şi pentru 
cele care pot curăţi omul nostru cel dinlăuntru. Căci ce folos va avea cel ce-şi 
păzeşte trupul feciorelnic, dacă sufletul şi-l lasă să desfrâneze cu dracul neas- 
cultării? Sau cum se va încununa cel ce s-a înfrânat de la lăcomia pântecelui şi de 
la toată pofta trupească, dar n-a avut grijă de închipuirea de sine şi de iubirea de 
slavă şi n-a răbdat nici cel mai mic necaz, care e măsura cu care se va măsura 
lumina dreptății celor ce au împlinit faptele dreptăţii în duh de smerenie? 


43. Cei ce se nevoiesc trebuie să urască toate patimile neraționale în aşa fel, încât 
să le ajungă ura faţă de ele o adevărată obişnuinţă. Dar înfrânarea de mâncări 
trebuie să o păzească în aşa fel, ca să nu câştige careva vreo scârbă faţă de vreuna 
din ele. Acesta ar fi un lucru vrednic de osândă şi cu totul drăcesc. Căci nu ne 
înfrânăm de la ele fiindcă ar fi vrednice de ocară (să nu fie), ci ca depărtându-ne de 
multele mâncări să pedepsim cu dreaptă măsură mădularele aprinse ale trupului; 
apoi, ca să avem destul prisos ca să-l putem da săracilor drept semn al dragostei 
adevărate. 


44. A mânca şi a bea din toate cele puse înainte, mulțumind lui Dumnezeu, nu este 
ceva care se împotriveşte canonului cunoştinţei. Căci toate, zice, erau bune foarte 
(Facere I, 31). Dar a te înfrâna cu bucurie de la cele multe şi dulci este un lucru şi 
mai potrivit cu dreapta socoteală şi cu cunoştinţa. Însă n-am putea dispreţui cu 
bucurie lucrurile dulci de aici dacă n-am gusta cu toată simţirea şi încredințarea 
dulceaţa lui Dumnezeu. 


45. Precum trupul îngreunat de mulțimea mâncărilor face mintea molâie şi greoaie, 
tot aşa când e slăbit de prea multă înfrânare face partea contemplativă a sufletului 
posomorâtă şi neiubitoare de cunoştinţă. Deci mâncările trebuie să se potrivească 
cu starea trupului. Când trupul e sănătos, trebuie să fie chinuit atât cât trebuie, iar 
când e slăbit, să fie îngrijit, dar cu măsură. Căci cel ce se nevoieşte nu trebuie să-şi 
slăbească trupul decât atâta cât trebuie ca să-i înlesnească lupta, ca prin ostenelile 
trupului şi sufletul să se curăţească după cuviinţă. 


46. Când dracul slavei deşarte se aprinde puternic împotriva noastră luând ca motiv 
venirea vreunor frați sau a oricărui alt străin la noi, bine este să lăsăm cu acest 
prilej ceva din asprimea dietei noastre obişnuite. Prin aceasta vom face pe drac să 
plece fără ispravă, ba mai degrabă plângându-şi încercarea neizbutită. Totodată 
vom împlini cu dreaptă judecată legea dragostei, păzind în aceeaşi vreme taina 
înfrânării nedezvăluită, prin pogorământul ce l-am primit. 

47. Postul are în sine laudă, dar nu la Dumnezeu. Căci este numai o unealtă, du- 
când spre cumpătare pe cei ce vor. Deci cei ce se nevoiesc nu se cade să se fălească 
cu el, ci să aştepte numai cu credinţă în Dumnezeu sfârşitul după care o doresc. 
Căci meşterii nici unui meşteşug nu se laudă cu uneltele lor ca şi când ar fi 
rezultatul meşteşugului lor, ci aşteaptă fiecare să isprăvească lucrul de care s-a 
apucat, ca din el să arate destoinicia meşteşugului lor. 


48. Precum pământul udat cu măsură face să răsară cu cel mai mare spor sămânţa 
curată semănată în el, dar înecat de multe ploi aduce numai spini şi mărăcini, aşa şi 
pământul inimii, de vom folosi vinul cu măsură, va scoate la iveală, curate, 
seminţele ei fireşti, iar pe cele semănate de Duhul Sfânt în ea le va face să răsară 
foarte înfloritoare şi cu mult rod; dar de o vom scălda în multă băutură, va preface 
în spini şi mărăcini toate gândurile ei. 


49. Când mintea noastră înoată în valurile băuturii, nu numai că vede în somn cu 
patimă chipurile zugrăvite de draci, ci îşi plăsmuieşte şi în sine anumite vederi 
frumoase, îmbrățişând cu foc nălucirile sale, ca pe nişte amante. Căci înfier- 
bântându-se mădularele ce servesc la împreunarea trupească de căldura vinului, 
mintea e silită să-şi înfățişeze vreo umbră plăcută a patimei. Se cuvine deci ca 
folosindu-ne de dreapta măsură să ne ferim de vătămarea ce vine din lăcomie. 
Căci, dacă nu s-a născut în minte plăcerea care să o împingă spre zugrăvirea 
păcatului, ea rămâne întreagă lipsită de năluciri şi, ceea ce-i mai mult, neafemeiată. 


50. Cei ce vor să-şi înfrâneze părțile trupului care se umflă nu trebuie să umble 
după băuturile drese, pe care meşterii acestei născociri le numesc aperitive, fiindcă 
deschid drumul spre pântece belşugului de mâncări. Căci nu numai calitatea lor e 
vătămătoare pentru trupurile celor ce se nevoiesc, ci şi însăşi amestecarea lor 
prostească răneşte foarte tare conştiinţa temătoare de Dumnezeu. Ce-i lipseşte dar 
vinului ca să fie muiată asprimea lui prin amestecare cu felurite dulcegării? 


51. Domnul nostru lisus Hristos, învățătorul acestei sfințite vieţuiri, a fost adăpat 
cu oţet în vremea patimilor de către cei ce slujeau poruncii diavoleşti, ca să ne lase 
(îmi pare mie) o pildă învederată despre dispoziţia ce trebuie să o avem în timpul 
sfințitelor nevoinţe. Căci nu trebuie să se folosească, zice, de mâncări şi băuturi 
dulci cei ce se luptă împotriva păcatului, ci să rabde mai degrabă fără şovăire 
acreala şi amărăciunea luptei. Dar s-a mai adăugat şi isop în buretele ocării ca să ni 
se arate deplin modul în care ne putem curăţi. Căci acreala este proprie nevoinţelor, 
iar curățirea e proprie desăvârşirii. 

52. Nimeni n-a spus că a te duce la băi ar fi ceva păcătos sau nesocotit. Dar a te feri 
de ele pentru păzirea curăţiei este semn şi de tărie, şi de înfrânare. Pentru că, astfel, 
nici îmbăierea voluptoasă nu ne va moleşi trupul, nici nu ne vom aminti de 
goliciunea fără cinste a lui Adam, silindu-ne să acoperim cu frunzele aceluia a 
doua pricină a goliciunii noastre, mai cu seamă noi, cei care, scăpaţi de curând din 
stricăciunea vieţii, se cuvine să ne unim, prin uitare de trupul nostru, cu frumuseţea 
curăţiei.*(Capitol omis în traducere în ediţiile anterioare (n. red.).) 


53. Nimic nu te împiedică să chemi doftorul la vreme de boală. Căci trebuia ca 
experiența omenească să dea o dată naştere acestui meşteşug. De aceea au şi existat 
leacurile mai înainte de a fi aflate. Dar nu trebuie să ne punem nădejdea vindecării 
în ei, ci în lisus Hristos, Mântuitorul şi Doftorul nostru cel adevărat. lar aceasta o 
spun celor ce urmăresc ţinta înfrânării în chinovii şi în cetăţi, pentru faptul că nu 
pot să aibă neîncetat credinţa lucrătoare prin dragoste, din cauza împrejurărilor ce 
li se întâmplă; dar şi pentru ca să nu cadă în slava deşartă şi în ispita diavolului, din 
care pricini unii dintre ei se laudă adeseori că nu au trebuinţă de doftori. Dacă însă 
cineva îşi duce viaţa retrasă în locuri mai pustii, numai între doi sau trei fraţi de 
acelaşi fel, să se lase pe sine cu credință numai în grija Domnului, care ne 
tămăduieşte toată boala şi toată neputinţa, în orice pătimiri ar cădea. (Este de 
remarcat atitudinea pozitivă a lui Diadoh faţă de medicină şi în general faţă de 
ştiinţă. Natura în calitate de revelaţie naturală e dată minții noastre ca o carte, la 
a cărei descifrare fiecare generaţie îşi aduce contribuţia ei, sporind tezaurul 
ştiinţei care, aşadar, şi ea ne descoperă înţelepciunea Creatorului şi pune în 
valoare pentru viaţa noastră puterile depozitate de Dumnezeu în natură tocmai în 
acest scop. Diadoh merge aşa de departe în recomandarea medicinei, încât 
consideră refuzul ei drept mândrie. Desigur, creştinul trebuie să-şi pună nădejdea 
nu numai în puterea medicamentelor, ci şi în Făcătorul acestei puteri, ca rezultatul 
să fie mai sigur. Numai pe pustnici îi mângâie de lipsa doctorului, spunându-le că 
credinţa lor trebuie să fie atât de mare, încât să suplinească lipsa aceluia.) Căci 
după Domnul, îi ajunge pustia ca să-l mângâe în boala lui. Fiindcă unul ca acesta 
nu e lipsit niciodată de lucrarea credinţei, nici nu are prilej să se fălească cu 
virtutea răbdării, ci se foloseşte de pustie ca de o bună acoperitoare. De aceea 
„sălăşluieşte Domnul în casă pe cei ce viețuiesc în singurătate“ (Ps. LXVII, 7; 
Septuaginta). 


54. Când din pricina unor boli trupeşti ce ni se întâmplă ne scârbim de noi înşine, 
trebuie să ştim că sufletul nostru este încă rob poftelor trupului. De aceea doreşte el 
fericire pământească şi nu vrea să se despartă de bunătăţile vieţii, ci socoteşte un 
mare neajuns să nu se poată folosi din pricina bolii de frumusețile vieţii. Dar de va 
primi cu mulţumire supărările bolii, va cunoaşte că nu e departe de hotarele 


kk hkkhkhkkrhkhkhkhkhkhhkikhkhkikhyikikik 


e Xe De Xe Xe De Xe e e Xe e e e De De e e e e e e e e e e e e e e e XX 


kkhkkkkkhkkhhkikhkkhkrhkkhhkikrhihkikihyik 


XP Xp e e Xe e Xe e e Xe e e Xe e e e XP e e e e e e e e e Xe e e e XX 


neprihănirii. Drept aceea, atunci şi moartea o aşteaptă cu bucurie, ca fiind mai 
degrabă pricină a vieţii adevărate. 


55. Sufletul nu va dori să se despartă de trup până nu-şi va pierde orice plăcere 
pentru lumea de aici. Căci toate simţurile trupului se împotrivesc credinței, fiindcă 
ele sunt numai pentru lucrurile de acum, iar aceea vesteşte măreţia bunurilor vii- 
toare. Se cuvine deci ca cel ce se nevoieşte să nu se gândească niciodată la pomi cu 
ramuri bogate şi umbroase, la izvoare cu ape curgătoare, la grădini felurite şi 
înflorite, la case împodobite şi la petreceri cu rudeniile; de asemenea, să nu-şi 
amintească de ospeţele care s-ar întâmpla la praznice, ci să se folosească numai de 
cele strict trebuincioase cu toată mulţumirea, iar încolo să socotească viaţa ca o 
cale străină, pustie de orice plăcere trupească. Căci numai strâmtorând astfel cu- 
getarea noastră o vom îndrepta întreagă pe urmele vieţii veşnice. 


56. Că vederea, gustul şi celelalte simţuri slăbesc ţinerea de minte a inimii când ne 
folosim de ele peste măsură, ne-o spune cea dintâi Eva. Căci până ce n-a privit la 
pomul oprit cu plăcere, îşi amintea cu grijă de porunca dumnezeiască. De aceea era 
acoperită de aripile dragostei dumnezeieşti, nedându-şi seama, din această pricină, 
de goliciunea ei. Dar când a privit la pom cu plăcere şi s-a atins de el cu multă 
poftă şi în sfârşit a gustat din rodul lui cu o voluptate puternică, îndată s-a pătruns 
de dorinţa după împreunarea trupească, aprinzându-se de patimă prin faptul că era 
goală. Şi astfel toată pofta ei şi-a întors-o spre gustarea lucrurilor de aici, ames- 
tecând, din pricina fructului plăcut la vedere, în greşeala ei, şi greşeala lui Adam. 
De atunci, cu anevoie îşi mai poate aduce omul aminte de Dumnezeu sau de 
poruncile Lui. Deci noi, privind pururea în adâncul inimii noastre cu necontenita 
pomenire a lui Dumnezeu, să petrecem în această viaţă înşelătoare ca nişte lipsiţi 
de vedere. (Avem aici esența rugăciunii mintale.) Căci e propriu înţelepciunii 
duhovniceşti să păzească pururea neînaripat dorul privirilor. La aceasta ne 
îndeamnă şi mult încercatul lov, zicând: „Inima mea nu s-a luat după ochii mei“ 
(XXXI, 7). Lucrul acesta este cu adevărat semnul celei mai de pe urmă înfrânări. 


57. Cel ce petrece pururea în inima sa e departe de toate lucrurile frumoase ale 
vieţii. Căci umblând în duh nu poate cunoaşte poftele trupului. Unul ca acesta 
făcându-şi plimbările în cetatea întărită a virtuţilor le are pe acestea ca păzitori la 
porțile cetăţii curăției. De aceea uneltirile dracilor împotriva lui rămân fără succes, 
chiar dacă ar ajunge săgețile poftei josnice până la ferestrele firii. 


58. Când sufletul nostru începe să nu mai poftească lucrurile frumoase ale pă- 
mântului, se furişează de cele mai multe ori în el un gând de trândăvie care nu-i 
îngăduie să stea cu plăcere nici în slujba cuvântului şi nu-i lasă nici dorința 

hotărâtă după bunurile viitoare; ba îi înfăţişează şi viaţa aceasta trecătoare ca 
neavând nici un rost şi fiind cu totul incapabilă de vreo faptă vrednică de-a fi 
numită virtute; şi însăşi cunoştinţa o dispreţuieşte ca pe una ce a fost dată şi altor 
mulți oameni sau ca pe una ce nu ne făgăduieşte nimic desăvârşit. De această 
patimă moleşitoare şi aducătoare de toropeală vom scăpa de ne vom ţine cu tărie 
cugetul nostru între hotare foarte înguste, căutând numai la pomenirea lui Dum- 
nezeu. Căci numai întorcându-ne astfel mintea la căldura ei va putea să se 
izbăvească fără durere de acea împrăştiere nesocotită. 


59. Când îi închidem minţii toate ieşirile cu pomenirea lui Dumnezeu, ea cere o 
ocupaţie care să dea de lucru hărniciei ei. Trebuie să-i dăm deci pe „Doamne, 
lisuse Hristoase“, (Avem aici una dintre cele mai vechi mărturii despre rugăciunea 
lui lisus.) prin care îşi poate ajunge deplin scopul. „Căci nimenea nu numeşte 
Domn pe lisus, fără numai în Duhul Sfânt“ (1 Cor. XII, 3). Dar aşa de strâns şi de 
neîncetat să privească la acest cuvânt în cămările sale, încât să nu se abată 
nicidecum spre niscai năluciri. Căci toţi aceia care cugetă neîncetat la acest nume 
sfânt şi slăvit în adâncul inimii vor putea vedea odată şi lumina minţii lor. Pentru 
că dacă e ţinut strâns în amintire, el arde toată pata de pe faţa sufletului prinţr-o 
simţire puternică. „Căci Dumnezeul nostru este foc mistuitor“ (Deut. IV, 24; Evr. 
XII, 29), ce arde toată răutatea. Ca urmare, Domnul atrage sufletul la iubirea 
puternică a slavei Sale. Căci zăbovind numele acela slăvit şi mult dorit prin 
pomenirea minţii în căldura inimii sădeşte în noi numaidecât deprinderea de-a iubi 
bunătatea Lui, nemaifiind nimic care să ne împiedice. Acesta este mărgăritarul cel 
de mult preţ pe care-l poate agonisi cineva vânzând toată averea sa, ca să aibă o 
bucurie negrăită de aflarea lui (Matei XIII, 46). 


60. Alta este bucuria începătoare şi alta cea desăvârşitoare. Cea dintâi nu e lipsită 
de lucrarea închipuirii (de năluciri);, cealaltă are ca putere smerita cugetare. ar la 
mijlocul lor se află întristarea iubitoare de Dumnezeu şi lacrima fără durere. „Căci 
întru înmulţirea înţelepciunii stă spor de amărăciune şi cine-şi înmulţeşte cu- 
noştinţa îşi sporeşte suferinţa“ (Eccl. 1,18). De aceea sufletul trebuie îmbiat întâi la 
nevoinţe prin bucuria începătoare, ca apoi să fie mustrat şi probat de către adevărul 
Duhului Sfânt pentru relele pe care le-a făcut şi pentru împrăştierile de care se mai 
face vinovat. „Căci întru mustrări, zice, ai pedepsit pe om pentru fărădelege şi ai 
subțiat ca pe-o pânză de păianjen sufletul lui“ (Ps. XXXVIII, 12; Septuaginta). lar 
după ce mustrarea aceasta va fi probat sufletul ca într-un cuptor, acesta va primi 
bucuria fără năluciri, în pomenirea fierbinte a lui Dumnezeu. 


61. Când sufletul se tulbură de mânie sau se înceţoşează de aburii vinului, sau se 
supără de o întristare grea, mintea nu poate să ţină pomenirea lui Dumnezeu (oricât 

de mult s-ar sili). Căci fiind întunecată întreagă de furia patimilor, se înstrăinează 
cu totul de simţirea sa. De aceea lucrul dorit nu are unde să-şi întipărească pecetea 
sa, ca mintea să poarte fără uitare chipul întărit, dat fiind că memoria cugetării s-a 
învârtoşat din pricina asprimii patimilor. Dar izbăvindu-se sufletul de acestea, chiar 
dacă lucrul bun a fost furat pentru scurtă vreme de uitare, folosindu-se mintea 
îndată de agerimea ei se prinde iarăşi cu căldură de lucrul acela mult dorit şi 
mântuitor. Fiindcă are atunci harul însuşi, care cugetă împreună cu sufletul şi strigă 
împreună cu el, „Doamne, lisuse Hristoase“. Căci harul învaţă sufletul cum învaţă 
mama copilul, străduindu-se împreună cu el să spună numele tată, până când îl 
aduce la deprinderea de-a rosti limpede, în loc de orice altă vorbă copilărească, 
numele tatălui, chiar când doarme. De aceea zice apostolul: „Asemenea şi Duhul 
stă într-ajutor neputinţelor noastre. Căci a ne ruga precum trebuie nu ştim, ci însuşi 
Duhul se roagă pentru noi cu suspine negrăite“ (Rom. VIII, 26). Pentru că fiind noi 
prunci faţă de desăvârşirea virtuţii, avem trebuinţă numaidecât de ajutorul Lui, ca 
unind şi îndulcind EI toate gândurile noastre cu dulceaţa Sa să ne putem mişca din 
toată inima spre pomenirea şi spre dragostea lui Dumnezeu şi Tatăl nostru. De 
aceea întru Dânsul, cum zice tot dumnezeiescul Pavel, strigăm neîncetat când 
suntem călăuziți de EI să numim pe Dumnezeu, Tată: „Ava! (Părinte!)“ (Rom. 
VIII, 15). 


62. Mânia obişnuieşte mai mult decât celelalte patimi să tulbure şi să zăpăcească 
sufletul. Dar uneori îi şi foloseşte cât se poate de mult. Căci, când ne folosim de ea 
fără tulburare împotriva celor necuvioşi sau într-un fel sau altul neînfrânați ca sau 
să se mântuiască, sau să se ruşineze, prilejuim sufletului un spor de blândeţe: 
fiindcă lucrăm potrivit cu scopul dreptăţii şi al bunătăţii lui Dumnezeu. Pe lângă 
aceasta, adeseori mâniindu-ne tare împotriva păcatului, dăm sufletului vigoare, 
scăpându-l de moleşeală. De asemenea, nu încape nici o îndoială că mâniindu-ne 
împotriva duhului stricăciunii când suntem în mare întristare şi descurajare, ne 
aflăm cu cugetul mai presus de lauda cea spre moarte. Ca să ne înveţe aceasta, 
Domnul s-a mâniat şi s-a tulburat de două ori împotriva duhului iadului, deşi făcea 
toate câte voia cu o voinţă netulburată (loan XI, 33 ş. u.). Aşa a întors sufletul lui 
Lazăr în trup. Încât mie îmi pare că mânia neprihănită a fost dăruită firii noastre de 
Dumnezeu, care ne-a zidit mai degrabă ca o armă a dreptăţii. Dacă s-ar fi folosit 
Eva de ea împotriva şarpelui, nu ar fi fost robită de plăcerea aceea pătimaşă. Astfel, 
mie mi se pare că cel ce se foloseşte cu neprihănire de mânie, din râvna cuvioşiei, 
se va afla mai cercat în cumpăna răsplătirilor, decât cel ce nu se mişcă nicidecum la 
mânie, pentru greutatea de a se mişca a minţii. Fiindcă cel din urmă se dovedeşte a 
nu-şi fi deprins vizitiul să stăpânească frâiele simţurilor omeneşti. Iar celălalt luptă 
strunind caii virtuţii şi e purtat în mijlocul bătăliilor cu dracii, conducând 
neîntrerupt cu frica lui Dumnezeu carul cel cu patru cai al înfrânării. Pe acesta îl 

aflăm numit în Scriptură, la înălțarea dumnezeiescului Ilie, „carul lui Israil“, pentru 
motivul că Dumnezeu a vorbit întâia oară iudeilor despre cele patru virtuţi în chip 
deosebit. Iar cel ce s-a hrănit aşa de mult cu neprihănirea a fost înălțat la cer de un 
car de foc, pentru că s-a folosit, socotesc, de virtuțile sale ca de nişte cai, vieţuind 
întru Duhul care I-a răpit pe el într-un vârtej de foc (4 Regi II, 11-12). 


63. Cel ce s-a împărtăşit de sfânta cunoştinţă şi a gustat din dulceaţa lui Dumnezeu 
nu mai trebuie să judece pe nimeni, niciodată. Fiindcă dreptatea căpeteniilor lumii 
acesteia e copleşită cu totul de dreptatea lui Dumnezeu, mai bine zis nu e nimic 
față de dreptatea lui Dumnezeu. Căci care ar fi deosebirea între fiii lui Dumnezeu 
şi oamenii veacului acestuia, dacă dreptul acestora n-ar apărea ca nedesăvârşit faţă 
de dreptatea acelora? De aceea cel dintâi se numeşte drept omenesc, iar cea de-a 
doua, dreptate dumnezeiască. Astfel, Mântuitorul nostru „fiind ocărât nu răspundea 
cu ocară, dat la chinuri nu ameninţa“ (1 Petru II, 23), ci răbda în tăcere să fie 
dezbrăcat şi de haine, şi pentru mântuirea noastră a suferit durere; ba, ceea ce e mai 
mult, se ruga Tatălui pentru cei cu care chinuia (Luca XXIII, 34). Dar oamenii 
lumii nu încetează să se judece până ce nu-şi iau cu adaos înapoi lucrurile de la cei 
cu care se judecă, mai ales când îşi primesc dobânzile înainte de a li se plăti 
datoria. Aşa încât dreptul lor se face adeseori început de mare nedreptate. 


64. Am auzit pe unii oameni evlavioşi zicând că nu trebuie să îngăduim să ni se ia 
lucrurile ce le avem pentru susținerea noastră sau pentru ajutorarea săracilor, ca să 
nu ne facem pricină de păcat celor ce ne nedreptăţesc pe noi prin faptul că răbdăm, 
mai ales dacă se întâmplă să pătimim aceasta de la creştini. Dar aceasta nu 
înseamnă altceva decât a ţine cineva la ale sale mai mult decât la sine însuşi, pentru 
o pricină neraţională. Pentru că dacă părăsesc rugăciunea şi paza inimii şi încep 
puţin câte puţin să umblu după judecăţi împotriva celor ce voiesc să mă 
păgubească şi să aştept pe la uşile judecătoriilor, vădit este că cele pentru care mă 
judec le socotesc mai însemnate decât mântuirea mea, ca să nu zic şi decât însăşi 
porunca mântuitoare. Căci cum mai ascult atunci în întregime de cuvântul 
evanghelic care-mi porunceşte: „Şi de la cel ce ia ale tale nu cere îndărăt“ (Matei 
V, 40), dacă nu rabd cu bucurie, după cuvântul apostolic, răpirea lucrurilor mele (2 
Cor. XI, 20) sau dacă, judecându-mă şi primind înapoi cele ce mi-au fost luate cu 
sila, cu aceasta nu-l izbăvesc de păcat pe acel lacom? Deci dat fiind că judecătoriuile 
stricăcioase nu judecă potrivit cu judecata nestricăcioasă a lui Dumnezeu, căci 
vinovatul are toată încrederea în legile acestea în faţa cărora îşi apără pricina sa, 
bine este să suferim sila celor ce vor să ne nedreptăţească şi să ne rugăm pentru ei 
ca prin pocăință, şi nu prin întoarcerea lucrurilor ce le-au răpit de la noi să fie 
izbăviţi de păcatul lăcomiei. Căci aceasta o vrea dreptatea lui Dumnezeu, ca să 
primim nu lucrul lăcomit, ci pe lacomul însuşi, izbăvit de păcat prin pocăință. 

65. Este foarte potrivit şi cât se poate de folositor ca o dată ce am cunoscut calea 
evlaviei să vindem îndată toate avuţiile noastre, iar banii de pe ele să-i împărțim 
după porunca Domnului (Matei XIX, 21), ca nu cumva pe motiv că vrem să 
împlinim poruncile totdeauna să nesocotim porunca mântuitoare. Căci făcând aşa 
vom dobândi întâi negrija cea bună şi apoi sărăcia nepândită de curse, care ne ţine 
cugetul mai presus de orice nedreptate şi de orice judecată, dat fiind că nu mai 
avem materia care aprinde focul din cei lacomi. Dar mai mult decât celelalte virtuţi 
ne va încălzi şi ne va odihni la sânul ei pe noi, cei rămaşi goi, smerita cugetare. Ea 
ne va fi ca o mamă care îşi încălzeşte copilul luându-l în braţele sale, când din 
simplitate copilărească acela şi-a aruncat departe de el haina de care s-a dezbrăcat, 
găsind plăcere, din pricina nerăutăţii, mai degrabă în goliciune, decât în culoarea 
pestriță a hainei. Căci zice Scriptura: „Domnul păzeşte pe prunci; de aceea m-am 
smerit, iar El m-a mântuit“ (Ps. CXIV, 6; Septuaginta). 


66. Domnul ne va cere socoteală despre milostenia ce-am făcut-o după cât avem, 
nu după cât nu avem (2 Cor. VIII, 12). Dacă deci ceea ce aveam de dat vreme 
îndelungată voi cheltui de frica lui Dumnezeu în vreme scurtă, mânat de o pornire 
fierbinte, cum voi mai fi învinuit eu, care nu am nimic? Dar va zice cineva: De 
unde vor fi miluiţi în viitor săracii care s-au obişnuit să fie ajutaţi cu măsură şi pe 
rând din ale noastre? Să înveţe unul ca acesta să nu hulească pe Dumnezeu din 
pricina iubirii sale de bani. Doar nu va lipsi lui Dumnezeu puterea să poarte de 
grijă de zidirea Sa, cum a făcut-o de la început, nici n-au fost lipsiţi săracii de 
hrană sau de îmbrăcăminte înainte de a fi fost stârnit acesta sau acela la milostenie. 
Bine este deci când cineva, împărțind ale sale într-o slujire bună şi în deplină 
conştiinţă, îşi leapădă cugetul nesocotit şi lauda ce vine din bogăţie, urându-şi 
poftele sale. Iar aceasta înseamnă să ne urâm sufletul nostru, întrucât nemai- 
putându-ne bucura de împărţirea de bani ne dispreţuim sufletul nostru foarte, ca 
unii ce nu mai facem nici un bine. Căci până ce suntem plini de bani ne bucurăm 
mult (dacă se întâmplă să săvârşim binele) de împărţirea lor, ca unii ce slujim cu 
bucurie poruncii dumnezeieşti. Dar după ce am dat tot ce am avut, vin asupra 
noastră o întristare şi o umilință fără margini, ca asupra unora ce nu fac nimic 
vrednic de dreptate. Prin aceasta sufletul se întoarce asupra sa cu multă smerenie, 
ca ceea ce nu poate câştiga în fiecare zi prin milostenie, să-şi agonisească prin 
rugăciunea ostenitoare, prin răbdare şi prin smerită cugetare. „Căci săracul şi lip- 
situl, zice, vor lăuda numele Tău, Doamne“. 


Nici darul (harisma) cuvântării de Dumnezeu nu va fi dat cuiva de Dumnezeu de 
nu se va fi pregătit pe sine astfel, încât să se fi lepădat de toate averile sale pentru 
slava Evangheliei lui Dumnezeu, ca în sărăcie iubitoare de Dumnezeu să vestească 
bogăţia Împărăției lui Dumnezeu. Căci aceasta vrea să o arate, desigur, cel ce a zis: 

„Gătit-ai întru bunătatea Ta săracului, Dumnezeule“, adăugând: „Domnul va da 
cuvânt celor ce binevestesc cu putere multă“ (Ps. LXVII, 11-12). 


67. 'Toate darurile (harismele) Dumnezeului nostru sunt bune foarte şi dătătoare de 
toată bunătatea. Dar nici unul nu ne aprinde şi nu ne mişcă inima aşa de mult spre 
iubirea bunătăţii Lui cum o face harisma cuvântării de Dumnezeu (teologia). Căci 
aceasta fiind un rod timpuriu al bunătăţii lui Dumnezeu dăruieşte sufletului cele 
dintâi daruri. Ea ne face mai întâi să dispreţuim cu bucurie toată dragostea de viaţă, 
ca unii ce avem în locul poftelor stricăcioase, ca bogăţie negrăită, cuvintele lui 
Dumnezeu. Apoi luminează mintea noastră cu focul care o preschimbă, încât o 
face să fie în comuniune cu duhurile slujitoare. 


Să păşim deci, iubiților, cu toată inima spre această virtute, cei ce ne-am pregătit 
pentru ea. Căci ea este frumoasă, atotvăzătoare şi depărtează toată grija, hrănind 
mintea cu cuvintele lui Dumnezeu în fulgerările luminii negrăite; ca să nu spun 
multe, ea pregăteşte sufletul raţional pentru comuniunea nedespărțită cu Dum- 
nezeu, prin sfinţii prooroci, ca şi între oameni (o minune!) să se cânte limpede 
stăpânirea lui Dumnezeu, în sunete dumnezeieşti, armonizate de această dumne- 
zeiască aducătoare a miresei la mirele ei. (Avem aici cunoscuta icoană a nunții 
pentru unirea sufletului cu Dumnezeu. Icoana e uşurată de faptul că în greceşte, 
reamintim, „sufletul “ e de genul feminin.) 


68. Mintea noastră adeseori se simte îngreunată la rugăciune din pricina marii 
îngustimi şi concentrări a acestei virtuţi. Dar îmbrăţişează cu bucurie contemplarea 
şi cuvântarea de Dumnezeu, dată fiind lărgimea şi libertatea de mişcare ce 1-o 
procură vederile dumnezeieşti. Ca să nu-i dăm, aşadar, minţii putinţa Să spună 
multe sau chiar să zboare peste măsură, să ne îndeletnicim cel mai mult cu 
rugăciunea, cu cântarea psalmilor şi cu cetirea Scripturilor, netrecând cu 
vederea nici tâlcuirile bărbaţilor învăţaţi, a căror credinţă se cunoaşte din 
cuvinte. Pentru că făcând aceasta, nu lăsăm mintea să amestece cuvintele sale în 
cuvintele harului, precum nu-i îngăduim să fie furată de slava deşartă şi să fie 
împrăştiată de multa plăcere a vorbăriei, ci o păzim în vremea contemplaţiei în 
afară de orice lucrare a închipuirii şi facem prin aceasta ca aproape toate cugetările 
el să fie întovărăşite de lacrimi. Căci odihnindu-se în ceasurile de liniştire (isihie) 
şi îndulcindu-se mai ales cu dulceaţa rugăciunii, nu numai că se va elibera de 
neajunsurile mai sus pomenite, ci va prinde şi mai multă putere spre a se deda cu 
agerime şi fără osteneală contemplațiilor dumnezeieşti, sporind totodată cu multă 
smerenie în darul deosebirii. Dar trebuie să ştim că este şi o rugăciune mai presus 
de orice lărgime. Aceasta însă e proprie numai acelora care sunt plini în toată 
simţirea şi încredințarea lor de harul Duhului Sfânt. 

69. Harul obişnuieşte la început să umple sufletul de lumină prin Ssimţire multă. 
Dar înaintând omul în nevoinţe, adeseori harul lucrează nesimţit tainele sale în 
sufletul contemplativ (văzător) şi cuvântător de Dumnezeu. Făcând la început aşa, 
el vrea ca bucurându-ne să ne mâne spre contemplaţiile dumnezeieşti ca pe unii ce 
suntem chemaţi de la neştiinţă la cunoştinţă. La mijlocul nevoinţelor însă vrea să 
ne păstreze cunoştinţa nepătată de slava deşartă. Prin urmare, trebuie să ne lase să 
ne întristăm într-o anumită măsură, ca unii ce am fi părăsiți, ca şi mai mult să ne 
smerim şi să ne supunem slavei Domnului, dar totodată să ne şi bucurăm cu 
măsură, într-aripaţi de nădejdea cea bună. Căci precum multa întristare învăluie 
sufletul în deznădejde şi necredinţă, aşa şi multa bucurie îl îmbie la părerea de sine. 
Desigur, e vorba despre cei ce sunt încă prunci. lar la mijloc, între iluminare şi 
părăsire se află încercarea; precum la mijloc, între întristare şi bucurie se află 
nădejdea. „Căci aşteptând, zice, am aşteptat pe Domnul şi a căutat spre mine“ (Ps. 
XXXIX, 2; Septuaginta); şi iarăşi: „După mulțimea durerilor mele în inima mea, 
mângâierile tale au veselit sufletul meu“ (Ps. XCIII, 19; Septuaginta). 


70. Precum uşile băilor deschizându-se necontenit împing căldura dinlăuntru afară, 
aşa şi sufletul când vrea să vorbească multe, chiar dacă le-ar spune toate bune, 
împrăştie şi slăbeşte puterea ţinerii de minte prin poarta grăitoare. Prin aceasta 
mintea uită să spună lucrurile care se cuvin la vreme potrivită şi împărtăşeşte de-a 
valma oricui se nimereşte o amestecătură de gânduri, nemaiavând nici pe Duhul 
Sfânt care să-i păzească cugetarea ferită de năluciri. Căci lucrul bun scapă tot- 
deauna vorbăriei, fiind străin de orice vălmăşag şi imaginaţie. Bună este deci 
tăcerea la vreme, ea nefiind decât mama gândurilor prea înțelepte. 


71. Însuşi cuvântul cunoștinței ne învaţă că multe patimi supără la început sufletul 
contemplativ (văzător) şi cuvântător de Dumnezeu. Dar mai mult decât toate, mâ- 
nia şi ura. lar aceasta o pătimeşte nu atât pentru dracii care le stârnesc pe acestea, 
cât din pricina înaintării sale. Pentru că până ce sufletul e dus de cugetul lumii, 
chiar dacă vede că ceea ce e drept e călcat în picioare de unii sau de alţii, rămâne 
nemişcat şi netulburat, căci îngrijindu-se de poftele sale nu-l interesează ceea ce e 
drept în ochii lui Dumnezeu. Dar când începe să se ridice deasupra patimilor, 
disprețul lucrurilor de aici şi dragostea lui Dumnezeu nu-l mai lasă să sufere a 
vedea nesocotit ceea ce este drept nici în sine, nici în altul, ci se mânie şi se tulbură 
împotriva făcătorilor de rele, până ce vede pe batjocoritorii dreptăţii că se fac 
apărătorii e1 cu cuget cuvios. De aceea pe cei nedrepţi îi urăşte, iar pe cei drepți îi 
iubeşte peste măsură. Căci ochiul sufletului nu mai poate fi înşelat când aco- 
perământul lui, adică trupul, a devenit prin înfrânare o țesătură foarte subțire. 
Totuşi este cu mult mai bun lucru a plânge nesimţirea celor nedrepţi, decât a-i ur. 
Căci deşi aceia sunt vrednici de ură, raţiunea nu vrea ca sufletul iubitor de 

Dumnezeu să fie tulburat de ură. Fiindcă până ce se află ura în suflet, nu lucrează 
în el cunoştinţa. 


72. Mintea cuvântătoare de Dumnezeu (teologică), îndulcindu-şi şi încălzindu-şi 
sufletul cu înseşi cuvintele lui Dumnezeu, dobândeşte nepătimirea în măsură 
potrivită. Căci „cuvintele Domnului, zice, sunt cuvinte curate, argint lămurit în foc 
pe seama pământului“ (Ps. XI, 7). lar mintea cunoscătoare (gnostică), întărită prin 
experienţa cu lucrul, se ridică mai presus de patimi. Dar şi mintea cuvântătoare de 
Dumnezeu gustă din experienţa celei cunoscătoare dacă se face pe sine mai sme- 
rită, precum şi mintea cunoscătoare gustă din virtutea contemplativă (văzătoare) 
dacă îşi păstrează nerătăcită puterea discriminatoare a sufletului. Căci nu se în- 
tâmplă ca să se dea amândouă darurile în întregime fiecărei minţi. lar pricina este 
ca amândouă să se minuneze de ceea ce are mai mult cealaltă decât ea, şi aşa să 
sporească în ele smerita cugetare împreună cu râvna dreptăţii. De aceea zice 
apostolul: „Unuia prin Duhul i s-a dat cuvânt de înţelepciune, altuia, cuvânt de 
cunoştinţă în acelaşi Duh (1 Cor. XII, 8 ş.u.). 


73. Când sufletul e plin de belşugul rodurilor sale fireşti, îşi face cu glas mai mare 
şi cântarea de psalmi şi vrea să se roage mai mult cu vocea. Dar când se află sub 
lucrarea Duhului Sfânt, cântă şi se roagă întru toată destinderea şi dulceaţa numai 
cu inima. Stării de suflet celei dintâi îi urmează o bucurie amestecată cu închipuiri, 
iar celei din urmă, lacrimi duhovniceşti şi după aceea o mulțumire iubitoare de 
linişte. Căci pomenirea rămânând fierbinte din pricina glasului domol face inima să 
izvorască anumite cugetări înlăcrimate şi blânde. Atunci se poate vedea cum se 
seamănă seminţele rugăciunii cu lacrimi în pământul inimii, în nădejdea bucuriei 
secerişului ce va urma. Totuşi, când suntem apăsaţi de multă tristeţe, trebuie să 
facem cântarea rugăciunii cu un glas puţin mai mare, lovind sufletul cu sunete în 
nădejdea bucuriei, până ce norul acela greu va fi împrăştiat de valurile melodiei. 


74. Când sufletul ajunge la cunoştinţa de sine, produce şi din sine o oarecare 
ardoare şi sfială iubitoare de Dumnezeu. Căci nefiind tulburat de grijile vieții, naşte 
o anumită dragoste plină de pace, care caută cu măsură pe Dumnezeul păcii. Dar e 
desfăcut degrabă de la acest gând fie pentru că pomenirea lui Dumnezeu e furată de 
simţuri, fie pentru că firea îşi cheltuieşte repede virtutea sa din pricină că e săracă. 
De aceea înţelepţii elinilor nu aveau cum trebuie ceea ce credeau că au dobândit 
prin înfrânare, deoarece mintea lor nu stătea sub înrâurirea înțelepciunii ne- 
trecătoare şi adevărate. Dar ardoarea venită din inimă de la Preasfântul Duh este 
întreagă numai pace. Apoi ea nu slăbeşte nicidecum şi cheamă toate părțile 
sufletului la dorul după Dumnezeu. Fa nu iese afară din inimă şi înveseleşte tot 
omul cu o dragoste şi cu o bucurie fără margini. Se cuvine deci ca, după ce o 

cunoaştem, să căutăm să ajungem la ea. Căci dragostea naturală este un semn al 
firii însănătoşite prin înfrânare. Dar ea nu poate duce mintea la nepătimire, ca dra- 
gostea duhovnicească. 


75. Aerul din jurul nostru se face curat când suflă vântul de la miazănoapte, din 
pricina naturii subțiri şi înseninătoare a acestui vânt. Dar când suflă cel de la 
miazăzi, se încarcă, datorită naturii ceţoase a acestui vânt, care aduce, în virtutea 
oarecărei înrudiri, din ţinuturile sale nori peste tot pământul. Aşa şi sufletul, când 
stă sub suflarea Duhului adevărat şi Sfânt, se află întreg în afară de pâcla dia- 
volească. Dar când stă sub suflarea viforoasă a duhului amăgitor, se acoperă întreg 
de norii păcatului. Deci trebuie să fim pururea hotărâți de a sta întorşi cu toată 
puterea spre adierea curățitoare şi de viaţă făcătoare a Duhului Sfânt, adică spre 
vântul pe care l-a văzut proorocul lezechil întru lumina cunoștinței, venind de la 
miazănoapte. Să facem aceasta, pentru ca partea contemplativă (văzătoare) a 
sufletului nostru să rămână pururea senină, ca să ne putem îndeletnici fără rătăcire 
cu vederile dumnezeieşti, privind în văzduh de lumină cele ale luminii. Căci 
aceasta este lumina cunoștinței adevărate. 


76. Unii au născocit că atât harul, cât şi păcatul, adică atât Duhul adevărului, cât şi 
duhul rătăcirii se află ascuns în mintea celor ce s-au botezat. Ca urmare, zic că o 
persoană îmbie mintea spre cele bune, iar cealaltă îndată spre cele dimpotrivă. Eu 
însă am înţeles din dumnezeieştile Scripturi şi din însăşi Simţirea minţii că 
înainte de Sfântul botez harul îndeamnă sufletul din afară spre cele bune, iar 
Satana foieşte în adâncurile lui, încercând să stăvilească toate ieşirile dinspre 
dreapta ale minţii. Dar din ceasul în care ne renaştem, diavolul e scos afară, iar 
harul intră înăuntru. Ca urmare aflăm că precum odinioară stăpânea rătăcirea 
asupra sufletului, aşa după botez stăpâneşte adevărul asupra lui. Lucrează, 
desigur, satana asupra sufletului şi după aceea ca şi mai înainte, ba de multe ori 
chiar mai rău. Dar nu ca unul ce se află de faţă împreună cu harul (să nu fie!), 
ci învăluind prin mustul trupului mintea, ca într-un fum, în dulceaţa poftelor 
neraţionale. lar aceasta se face din îngăduirea lui Dumnezeu, ca trecând omul 
prin furtună, prin foc şi prin cercare să ajungă astfel la bucuria binelui. „Căci 
am trecut, zice, prin foc şi apă, şi ne-ai scos pe noi la odihnă“ (Ps. LĂV, 11; 
Septuaginta). 


77. Harul se ascunde, cum am zis, din însăşi clipa în care ne-am botezat, în adâncul 
minţii. Dar îşi acoperă prezenţa faţă de simţirea minţii. Din moment ce începe însă 
cineva să iubească pe Dumnezeu cu toată hotărârea, o parte din bunătăţile harului 
intră într-un chip negrăit în comunicare cu sufletul prin simţirea minţii. Prin 
aceasta, cel ce vrea să ţină cu tărie lucrul pe care l-a aflat vine la dorinţa să vândă 

cu multă bucurie toate bunurile cele de aici, ca să cumpere cu adevărat țarina în 
care a aflat ascunsă comoara vieţii. Căci când va vinde cineva toată bogăţia lu- 
mească, va afla locul în care stătea ascuns harul lui Dumnezeu. Fiindcă pe măsura 
înaintării sufletului îşi descoperă şi darul dumnezeiesc bunătatea lui în minte. (Vezi 
această idee şi la Marcu Ascetul, în Despre botez, (supra, pp. 269, 287).) Dar 
atunci îngăduie Domnul şi dracilor să supere sufletul, ca să-l înveţe să facă 
deosebirea între bine şi rău şi să-l facă mai smerit, prin aceea că, pe măsură ce se 
curăţeşte, simte tot mai multă ruşine de urâciunea gândurilor drăceşti. 


78. Suntem după chipul lui Dumnezeu (Facere I, 26) prin mişcarea cugetătoare 
(mintală) a sufletului. Căci trupul este ca o casă a sufletului. Deci fiindcă prin 
greşeala lui Adam nu numai trăsăturile sufletului s-au întinat, ci şi trupul nostru a 
căzut în stricăciune, Cuvântul cel Sfânt al lui Dumnezeu s-a întrupat, dăruindu-ne 
ca un Dumnezeu apa mântuitoare prin botezul Său, ca să ne naştem din nou. Căci 
ne renaştem prin apă, cu lucrarea Sfântului şi de viaţă făcătorului Duh. Prin aceasta 
îndată ne curăţim şi sufletul, şi trupul, dacă venim la Dumnezeu din toată inima. 
Căci Duhul Sfânt sălăşluindu-se în noi alungă păcatul. Fiindcă nu este cu putinţă ca 
odată ce faţa sufletului este una şi simplă să fie prezente în el două persoane, cum 
au socotit unii. Căci dacă harul dumnezeiesc se împreună prin Sfântul botez cu 
trăsăturile chipului ca o arvună a asemănării, unde mai poate încăpea persoana 
celui rău, mai ales dat fiindcă nu există nici o împărtăşire între lumină şi întuneric? 
(2 Cor. VI, 14). Deci noi, alergătorii pe drumul sfintelor nevoinţe, credem că 
şarpele cel cu multe înfăţişări e scos prin baia nestricăciunii afară din cămările 
minţii. Nu trebuie să ne mirăm că după botez gândim iarăşi cele rele împreună cu 
cele bune. Căci baia sfinţeniei şterge pata noastră de pe urma păcatului, dar nu 
preschimbă acum putinţa de a se hotărî în două feluri a voinţei noastre şi nici nu 
opreşte pe draci să ne războiască sau să ne grăiască cuvinte înşelătoare. Aceasta, 
pentru ca cele ce nu le-am păzit când eram în starea naturală, să le păzim cu 
puterea lui Dumnezeu, după ce am luat armele dreptăţii. 


79. Precum am zis, satana, prin Sfântul botez, e scos afară din suflet. Dar 1 se în- 
găduie, pentru pricinile mai înainte pomenite, să lucreze în el prin trup. Căci harul 
lui Dumnezeu se sălăşluieşte în însuşi adâncul sufletului, adică în minte. Pentru că 
„toată slava fiicei împăratului, zice, e dinăuntru“ (Ps. XLIV, 14; Septuaginta), 
nearătată dracilor. De aceea, din adâncul inimii însuşi simţim oarecum izvorând 
dragostea dumnezeiască atunci când ne gândim fierbinte la Dumnezeu. lar duhurile 
rele de aici înainte se mută şi se încuibează în simţurile trupului, lucrând prin 
natura uşor de influenţat a trupului asupra celor ce sunt încă prunci cu sufletul. 
Astfel mintea noastră se bucură pururea, cum zice dumnezeiescul apostol, de legea 
Duhului (Rom. VII, 22), iar simţurile trupului sunt atrase de lunecuşul plăcerilor. 

De aceea harul lucrând prin simţirea minţii înveseleşte trupul celor ce sporesc în 
cunoştinţă cu o bucurie negrăită, iar dracii, lucrând prin simţurile trupului, robesc 
sufletul, îmbiindu-l, ucigaşii, cu sila spre cele ce nu vrea, mai ales când ne află 
umblând fără grijă şi cu nepăsare pe calea credinţei. 


80. Cei ce spun că cele două puteri, a harului şi a păcatului, se află împreună în 
inimile credincioşilor vor să-şi sprijine născocirea lor pe faptul că evanghelistul a 
zis că „lumina luminează în întuneric şi întunericul nu o a cuprins pe ea“ (loan |, 
5). Ei zic că strălucirea dumnezeiască nu se întinează nicidecum prin împreuna 
petrecere cu cel rău, oricât ar fi de apropiată în suflet lumina dumnezeiască de 
întunericul diavolului. Dar ei sunt vădiţi că cugetă alăturea de Sfintele Scripturi 
prin însuşi cuvântul evanghelic. Căci teologul a scris acestea ca să arate că 
Cuvântul lui Dumnezeu, lumina cea adevărată, a binevoit să se arate zidirii prin 
trupul Său, aprinzând printr-o nemăsurată iubire de oameni în noi focul sfintei 
cunoştinţe, dar cugetul lumii nu a cuprins în sine gândul lui Dumnezeu, adică nu I- 
a cunoscut, deoarece „cugetul trupului este vrăjmaş lui Dumnezeu“. De aceea, 
după ce a mai spus puţine cuvinte, dumnezeiescul evanghelist a adăugat: „Era 
lumina cea adevărată, care luminează pe tot omul, venind în lume (în loc de: îl 
călăuzeşte şi-l face viu). În lume era, şi lumea printr-însul s-a făcut, şi lumea pe El 
nu L-a cunoscut. Întru ale Sale a venit, şi ai Săi pe Dânsul nu L-au primit. lar câţi 
L-au primit, le-a dat lor putere ca să se facă fu ai lui Dumnezeu, celor ce cred în 
numele Lui“ (loan 1, 9-12). 


Dar spune şi prea înțeleptul Pavel, tâlcuind cuvântul „nu a cuprins“: „Nu că am şi 
luat răsplata sau că sunt desăvârşit, dar alerg ca să o cuprind, întrucât şi eu am fost 
cuprins de lisus Hristos“ (Filip. III, 12). Aşadar, nu de satana zice evanghelistul că 
nu a cuprins lumina cea adevărată. Căci de la început a fost străin de ea. Fiindcă 
nici nu luminează în el. Ci prin cuvântul său îi ceartă cu dreptate pe oamenii care 
aud despre puterile şi lucrurile minunate ale lui Dumnezeu, dar nu vor să se 
apropie de lumina cunoştinţei Lui pentru inima lor întunecată. 


81. Cuvântul cunoştinţei ne învaţă că sunt două feluri de duhuri rele. Unele dintre 
ele sunt oarecum mai subțiri, iar altele, mai materiale. Cele mai subţiri războiesc 
sufletul. Celelalte obişnuiesc să ducă trupul în robie prin anumite îmboldiri 
stăruitoare. De aceea dracii care războiesc sufletul şi cei care războiesc trupul îşi 
sunt mereu potrivnici, cu toate că au acelaşi scop de-a vătăma pe oameni. Când 
deci harul nu locuieşte în om, aceştia foiesc ca nişte şerpi în adâncurile inimii, 
neîngăduind câtuşi de puţin sufletului să caute spre dorinţa binelui. Dar când harul 
e ascuns în minte, se strecoară ca nişte nori întunecoşi prin părțile inimii, spre 
patimile păcatului sau iau chipul feluritelor împrăştieri, ca furând mintea de la 

pomenirea lui Dumnezeu să o desfacă de convorbirea cu harul. Când deci dracii 
care supără sufletul nostru ne aprind spre patimile sufleteşti şi mai ales spre înalta 
părere de sine, care este maica tuturor relelor, să ne gândim la moartea trupului 
nostru şi vom ruşina umflarea iubirii de slavă. Dar același lucru trebuie să-l facem 
şi când dracii care ne războiesc trupul ne împing inima să se aprindă spre pofte de 
ruşine. Căci singur acest gând, însoţit de pomenirea lui Dumnezeu, poate opri 
feluritele lucrări ale duhurilor rele. Dar dacă dracii care războiesc sufletul vor să se 
folosească şi de acest gând, punându-ne în minte nimicnicia nemărginită a firii 
omeneşti ca neavând nici un preţ din pricina trupului (căci aceasta iubesc să o facă 
dacă vrea cineva să-i chinuiască cu acest gând), să ne amintim de cinstea şi de 
slava Împărăției cereşti, netrecând cu vederea nici amărăciunea şi întunecimea 
osândei veşnice, ca printr-una să ne mângâiem tristețea, iar prin cealaltă să 
întristăm uşurătatea inimii noastre. 


82. Domnul nostru ne învaţă în Evanghelii (Luca XI, 24; Matei XII, 44-45; 2 Petru 
II, 20) că atunci când satana, întorcându-se, află casa lui măturată şi goală, adică 
inima fără rod, ia alte şapte duhuri mai rele decât el şi intră, şi se încuibă în ea, 
făcând cele de pe urmă ale omului mai rele decât cele dintâi. De aici trebuie să 
înţelegem că atâta vreme cât este Duhul Sfânt în noi, satana nu poate intra ca să 
rămână în adâncul sufletului. 


Dar şi dumnezeiescul Pavel ne explică limpede înţelesul acestei icoane. Căci 
privind lucrul acesta din punctul de vedere al luptei, zice: „Mă bucur după omul 
dinlăuntru de legea lui Dumnezeu. Dar văd altă lege în mădularele mele oştindu-se 
împotriva legii minții mele şi robindu-mă legii păcatului, care este în mădularele 
mele“ (Rom. VII, 22-23). Iar privindu-l din latura desăvârşirii, zice: „Aşadar, nu 
mai este nici o osândă pentru cei ce umblă în lisus Hristos nu după trup, căci legea 
Duhului vieţii m-a slobozit de legea păcatului şi a morţii“ (Rom. VIII, 1-2). Dar 
zice şi altundeva, ca iarăşi să ne arate că satana războieşte sufletul ce se 
împărtăşeşte de Duhul Sfânt, din trup: „Staţii deci bine, încingându-vă mijlocul 
vostru cu adevărul şi îmbrăcând platoşa dreptăţii şi încălţându-vă picioarele spre 
gătirea Evangheliei păcii, luând peste toate pavăza credinţei, întru care veţi putea 
stinge toate săgețile cele aprinse ale vicleanului; luaţi coiful mântuirii şi sabia 
Duhului, care este cuvântul lui Dumnezeu“ (Efes. VI, 14-17). Dar a lupta este 
altceva decât a fi dus în robie. Fiindcă lucrul al doilea arată o ducere cu sila, iar cel 
dintâi o luptă cu puteri egale. De aceea apostolul zice că diavolul se năpusteşte 
asupra sufletelor purtătoare de Hristos, cu săgeți aprinse. Căci cel ce nu este stăpân 
pe potrivnicul său are trebuinţă numaidecât de săgeți ca să-l poată birui şi supune 
pe cel ce se luptă cu el din depărtare, prin trimiterea săgeţilor. Deci satana, fiindcă 
nu se poate încuiba în mintea celor ce se nevoiesc, ca mai înainte, dată fiind 

prezenţa harului, călăreşte pe mustul cărnii, ca unul ce e cuibărit în trup, ca prin 
firea uşor de mânuit a acestuia să amăgească sufletul. De aceea trebuie să uscăm 
trupul cu măsură, ca nu cumva prin mustul lui să se rostogolească mintea pe 
lunecuşul plăcerilor. Deci se cuvine ca din însuşi cuvântul apostolului să ne 
încredințăm că mintea celor ce se nevoiesc stă sub lucrarea luminii dumnezeieşti 
(Rom. VII, 22); de aceea şi slujeşte legii dumnezeieşti şi se veseleşte cu ea. lar 
trupul primeşte cu plăcere, pentru firea lui uşor de mânuit, duhurile rele; de aceea 
şi alege să slujească răutăţii lor. De aici se vede şi mai mult că mintea nu este un 
sălaş comun al lui Dumnezeu şi al diavolului. Căci cum ar zice atunci Pavel: 
„Slujesc cu mintea legii lui Dumnezeu, iar cu trupul, legii păcatului“ (Rom. VII, 
25)? De aici iarăşi se vede că mintea mea stă întru toată libertatea în luptă cu 
dracii, slujind cu bucurie bunătăţii harului, iar trupul primeşte aburul dulce al 
plăcerilor neraționale, pentru faptul că îngăduie, cum am zis, duhurilor rele să stea 
cuibărite în el. „Căci ştiu, zice, că nu locuieşte în mine, adică în trupul meu, 
binele“ (Rom. VII, 18). E vorba de cei ce se împotrivesc păcatului, dar se află pe la 
mijlocul nevoinţelor. Căci nu spune despre sine aceasta. 


Deci cu mintea se răz-boiesc dracii, iar trupul încearcă să-l povârnească spre 
lunecuşul plăcerilor prin îmboldiri stăruitoare. Căci li se îngăduie, după o dreaptă 
judecată, să petreacă în adâncurile trupului, chiar şi ale celor ce luptă întins 
împotriva păcatului, pentru faptul că voia slobodă a cugetului omenesc este 
pururea sub cercare. lar dacă cineva poate să moară prin osteneli încă pe când 
trăieşte, ajunge în întregime locaşul Duhului Sfânt. Căci unul ca acesta a înviat 
încă înainte de a muri. Aşa a fost cu fericitul Pavel şi cu toţi cei ce s-au luptat sau 
se luptă în chip desăvârşit împotriva păcatului. 


83. E drept că inima izvorăşte şi din sine gânduri bune şi rele. Dar nu rodeşte prin 
fire cugetările rele, ci amintirea răului i s-a făcut ca un fel de deprindere din pricina 
rătăcirii dintâi. Însă cele mai multe şi mai rele dintre gânduri le zămisleşte din 
răutatea dracilor. Dar noi le simţim pe toate ca ieşind din inimă. Şi de aceea au 
bănuit unii că în minte se află împreună cu harul şi păcatul. De aceea socotesc ei că 
a zis şi Domnul „că cele ce ies din gură purced din inimă şi acelea spurcă pe om. 
Căci din inimă purced gânduri rele, curvii“ (Matei XV, 19) şi cele următoare. Ei nu 
ştiu însă că mintea noastră având o simţire foarte fină îşi însuşeşte lucrarea 
gândurilor şoptite ei de duhurile rele oarecum prin trup, dat fiind că firea lunecoasă 
a acestuia duce prin starea lui umorală (516 mg ovykpâoeoc) şi mai mult sufletul la 
această stare, într-un chip în care nu ştim. Numai fiindcă trupul iubeşte pururea şi 
fără măsură mângâierea amăgirilor, ni se pare că şi gândurile semănate de draci în 
suflet purced din inimă. Fapt e că noi ni le însuşim atunci când vrem să ne 
îndulcim cu ele. Acest lucru l-a osândit Domnul când a spus cuvântul de mai 

înainte. Căci cel ce se îndulceşte cu gândurile suflate lui de răutatea satanei şi 
înscrie oarecum amintirea lor în inima sa e vădit că de aici înainte le rodeşte din 
cugetul său. 


84. Domnul zice în Evanghelii că nu poate fi scos cel tare din casa sa, dacă nu-l va 
scoate unul şi mai tare, după ce l-a legat şi jefuit (Matei XII, 29). Cum poate deci 
cel scos cu atâta ruşine să intre iarăşi şi să petreacă împreună cu Stăpânul adevărat, 
care se odihneşte în casa Sa cum vrea? Căci nici împăratul nu se va gândi să lase 
împreună cu el în curțile împărăteşti pe tiranul care i-a stat cândva împotrivă şi pe 
care l-a biruit. Mai degrabă îl va omori îndată sau îl va lega pentru o lungă 
pedeapsă şi-l va preda oștilor sale spre o moarte de ocară. 


85. Dacă cineva presupune din pricină că gândim împreună atât cele bune, cât şi 
cele rele că Duhul Sfânt şi diavolul locuiesc laolaltă în minte, să afle că aceasta se 
întâmplă pentru aceea că încă n-am gustat şi n-am văzut „că bun este Domnul“ (Ps. 
XXXIII, 9). Căci la început, precum am spus şi mai înainte, harul îşi ascunde 
prezenţa sa în cei botezați, aşteptând hotărârea sufletului ca atunci când omul se va 
întoarce cu totul spre Domnul să-şi arate, printr-o negrăită simţire, prezenţa în 
inimă. Pe urmă iarăşi aşteaptă mişcarea sufletului, îngăduind săgeţilor drăceşti să 
ajungă până în adâncul acestei simţiri, ca printr-o hotărâre şi mai caldă, şi prin 
cuget smerit să caute pe Dumnezeu. Deci dacă omul va începe de aici înainte să 
sporească în păzirea poruncilor şi să cheme neîncetat pe Domnul Iisus, focul 
Sfântului Har se va revărsa şi peste simţurile mai de din afară ale inimii, arzând cu 
totul neghina pământului omenesc. Drept urmare, cursele diavoleşti se vor depărta 
de acest loc, înțepând de aici înainte mai domol partea pătimitoare a sufletului. lar 
când nevoitorul se va îmbrăca cu toate virtuțile şi mai ales cu desăvârşita sărăcie, 
atunci harul îi va lumina toată firea printr-o oarecare simţire mai adâncă, încăl- 
zindu-l spre mai multă dragoste de Dumnezeu. Din această pricină săgețile drăceşti 
se vor stinge în afară de simţirea trupului. Căci adierea Duhului Sfânt mişcând 
inima spre suflarea păcii stinge săgețile dracului purtător de foc încă pe când sunt 
în aer. Dar şi pe cel care a ajuns la această măsură îl părăseşte Dumnezeu uneori în 
mâna răutăţii dracilor, lăsând mintea lui neluminată, ca voia noastră slobodă să nu 
fie câtuşi de puţin legată de lanţurile harului. Aceasta nu numai pentru că păcatul 
se biruieşte prin lupte, ci şi pentru că omul e dator să mai sporească încă în 
experiența duhovnicească. Căci ceea ce pare lucru desăvârşit celui povăţuit este 
încă nedesăvârşit faţă de bogăţia lui Dumnezeu, care povăţuieşte cu dragoste largă, 
chiar dacă ar putea cineva sui toată scara arătată lui lacov (Facere XXVIII, 12), 
înaintând prin osteneli. 

86. Însuşi Domnul zice că satana a căzut din cer ca să nu privească cel sluţit la 
locaşurile sfinților îngeri (Luca X, 18). Cum deci va putea să aibă la un loc cu 
Dumnezeu drept locaş mintea omenească cel ce nu s-a învrednicit de împreuna- 
petrecere cu slugile cele bune? lar de vor zice că aceasta se întâmplă prin 
îngăduinţa lui Dumnezeu, nu vor spune cu nimic mai mult. Căci părăsirea (îngă- 
duinţa) în scop de povăţuire nu lipseşte nicidecum sufletul de lumina dumne- 
zeiască, ci harul îşi ascunde numai, cum am zis, de multe ori prezenţa din faţa 
minţii, ca să împingă oarecum sufletul înainte prin răutatea dracilor, spre a căuta cu 
toată frica şi cu multă smerenie ajutorul lui Dumnezeu, cunoscând câte puţin 
răutatea vrăjmaşului său. Este ceea ce face mama care depărtează puţin copilul de 
la sânul său dacă se poartă cu neorânduială față de regulile alăptării ca, speriat de 
niscai oameni cu feţe urâte ce stau împrejur sau de niscai fiare, să se întoarcă cu 
frică multă şi cu lacrimi la sânul maicii. Dar părăsirea, în sens de lepădare, predă 
sufletul ce nu vrea să aibă pe Dumnezeu, legat dracilor. Noi însă nu suntem fiii 
lepădării (Evr. X, 39), să nu fie, ci credem că suntem prunci adevăraţi ai harului lui 
Dumnezeu, alăptaţi cu mici părăsiri şi cu dese mângâieri, ca prin bunătatea Lui să 
ajungem la bărbatul desăvârşit şi la măsura vârstei plinirii lui Hristos (Efes. IV, 
13). 


87. Părăsirea povăţuitoare aduce sufletului întristare multă; de asemenea, o anu- 
mită smerenie şi deznădejde măsurată. Aceasta pentru ca partea lui iubitoare de 
slavă şi fricoasă să ajungă, după cuviinţă, la smerenie. Ea produce în inimă îndată 
frica de Dumnezeu şi lacrimi de mărturisire, precum şi multă dorinţă de tăcere. Dar 
părăsirea în sens de lepădare lasă sufletul să se umple de deznădejde, de 
necredinţă, de fumul mândriei şi de mânie. Deci având noi experiența ambelor 
părăsiri suntem datori să ne apropiem de Dumnezeu după cum o cere fiecare, în 
cazul celei dintâi suntem datori să-l aducem mulțumire însoţită de rugăciuni de 
iertare, ca unuia ce ne pedepseşte neînfrânarea voii noastre cu certarea acestei 
părăsiri, ca să ne înveţe, asemenea unui Tată bun, deosebirea dintre virtute şi păcat. 
În cazul celei din urmă, trebuie să-l aducem mărturisirea neîncetată a păcatelor şi 
lacrimi nelipsite şi retragere şi mai multă, că doar vom putea astfel, prin sporirea 
ostenelilor, să ni-L facem pe Dumnezeu milostiv, ca să caute ca mai înainte la 
inimile noastre. Dar trebuie să ştim că atunci când se dă lupta între suflet şi satana, 
ciocnindu-se ca două fiinţe, din cauza părăsirii povăţuitoare, harul se ascunde pe 
sine, precum am mai spus, dar conlucrează cu sufletul, dându-i un ajutor nesimţit, 
ca să arate vrăjmaşilor sufletului că biruinţa este numai a lui. 


88. Când cineva stă în vreme de iarnă într-un loc oarecare, sub cerul liber, privind 
la începutul zilei întreg spre răsărit, partea de dinainte a sa se încălzeşte de soare, 
iar cea din spate rămâne nepărtaşă de căldură, dat fiind că soarele nu se află 

deasupra capului său. Tot aşa şi cei ce sunt la începutul lucrării duhovniceşti îşi 
încălzesc în parte inima prin harul sfânt, din care pricină şi mintea începe să 
rodească cugetări duhovniceşti; dar părțile de din afară ale ei rămân de cugetă după 
trup, deoarece încă nu sunt luminate de sfânta lumină, printr-o simţire adâncă, toate 
mădularele inimii. Neînţelegând unii aceasta, au socotit că în mintea celor ce se 
nevoiesc sunt două ipostasuri ce se împotrivesc unul altuia. Dar dacă în aceeaşi 
clipă se nimereşte ca sufletul să gândească şi bune, şi rele, aceasta se întâmplă în 
chipul în care omul dat mai înainte ca pildă simte totdeodată şi gerul, şi căldura. 
Căci de când mintea noastră s-a rostogolit la chipul îndoit al cunoştinţei, e silită, 
chiar dacă nu vrea, să poarte în aceeaşi clipă şi gânduri bune, şi gânduri rele, mai 
ales la cei ce ajung la o subțirime a puterii de deosebire. Căci cum se grăbeşte să 
înţeleagă binele, îndată îşi aminteşte şi de rău. Fiindcă de la neascultarea lui Adam 
ţinerea de minte a omului s-a sfâşiat în două. Când vom începe însă să împlinim 
cu râvnă fierbinte poruncile lui Dumnezeu, harul, luminând toate simţurile 
noastre printr-o adâncă simţire, va arde, pe de o parte, amintirile noastre, iar pe 
de alta, îndulcind inima noastră cu pacea unei iubiri Statornice, ne va face să 
izvorâm gânduri duhovniceşti nu după trup. lar aceasta se întâmplă foarte des 
celor ce s-au apropiat de desăvârşire, având în inimă neîntreruptă pomenirea 
Domnului. 


89. Două bunuri ne aduc harul cel sfânt prin botezul renaşterii, dintre care unul 
covârşeşte nemărginit pe celălalt. 


Y Cel dintâi ni se dăruieşte îndată, căci ne înnoieşte în apa însăşi şi luminează 
toate trăsăturile sufletului, adică „chipul“ nostru, spălând orice zbârcitură 
a păcatului nostru. 

Y Iar celălalt aşteaptă să înfăptuiască împreună cu noi ceea ce este „ase- 
mănarea “. 


Deci când începe mintea să guste întru multă simţire din dulceaţa Preasfântului 
Duh, suntem datori să ştim că începe harul să zugrăvească, aşa zicând, peste chip, 
asemănarea. Căci precum zugravii desemnează întâi cu o singură culoare figura 
omului, apoi înflorind puţin câte puţin culoarea prin culoare scot la arătare chipul 
viu al celui zugrăvit până la firele părului, aşa şi sfântul har al lui Dumnezeu 
readuce întâi prin botez „chipul“ omului la forma în care era când a fost făcut, iar 
când ne vede dorind cu toată hotărârea frumuseţea „asemănării“ şi stând goi, şi fără 
frică în atelierul lui, înfloreşte o virtute prin alta şi înalță chipul sufletului din 
strălucire în strălucire, dăruindu-i pecetea asemănării. 

Aşa încât simţirea ne arată cum ia formă în noi asemănarea, dar desăvârşirea ase- 
mănării o vom cunoaşte abia din iluminare. Căci toate virtuțile le primeşte mintea 
prin simţire, înaintând după o măsură şi rânduială negrăită. Dar dragostea duhov- 
nicească nu o poate câştiga cineva până ce nu va fi iluminat întru toată încre- 
dințarea de Duhul Sfânt. Căci până ce nu primeşte mintea în chip desăvârşit 
asemănarea prin lumina dumnezeiască poate avea aproape toate celelalte virtuţi, 
dar este încă lipsită de dragostea desăvârşită. lar când se va asemăna cu virtutea lui 
Dumnezeu (vorbesc de asemănare cât e cu putință omului), atunci va purta şi 
asemănarea dragostei dumnezeieşti. Căci precum în cazul portretelor pictate, dacă 
se adaugă chipului culoarea cea mai vie, se scoate la iveală până şi asemănarea 
zâmbetului celui pictat, aşa şi la cei zugrăviți după asemănarea dumnezeiască de 
către harul dumnezeiesc, dacă se adaugă lumina dragostei, „chipul“ e ridicat cu 
totul la frumuseţea „asemănării“. Nici nepătimirea nu o poate dărui sufletului altă 
virtute, fără numai dragostea. Căci dragostea „este împlinirea legii“ (Rom. XIII, 
10). Încât „omul nostru cel dinlăuntru se înnoieşte zi de zi“ (2 Cor. IV, 16) în 
gustarea dragostei, dar se împlineşte abia întru desăvârşirea ei. 


90. La începutul înaintării, dacă iubim cu căldură virtutea lui Dumnezeu, Prea- 
sfântul Duh face sufletul să guste cu toată simţirea şi încredințarea din dulceaţa lui 
Dumnezeu, ca mintea să afle printr-o cunoştinţă exactă răsplata desăvârşită a 
ostenelilor iubitorilor de Dumnezeu. Dar pe urmă ascunde pentru multă vreme 
bogăţia acestui dar de viaţă făcător, ca, chiar de vom împlini toate celelalte virtuţi, 
să ne socotim că nu suntem nimic, întrucât nu avem încă dragostea sfântă ca o 
deprindere. Drept aceea dracul urii tulbură atunci sufletele celor ce se nevoiesc, 
încât îi face să vorbească de rău chiar şi pe cei ce-i iubesc pe ei, şi să ducă lucrarea 
stricăcioasă a urii până la a-şi face din ea aproape o îndeletnicire plăcută. Din 
pricina aceasta sufletul se întristează şi mai mult, purtând în el amintirea dragostei 
dumnezeieşti, dar neputând-o dobândi în simţire, pentru lipsa ostenelilor celor mai 
desăvârşite. Este trebuinţă deci ca să o împlinim totuşi măcar de silă ca să ajungem 
la gustarea ei întru toată simţirea şi încredințarea. Căci desăvârşirea ei nimeni nu o 
poate câştiga până ce se află în trupul acesta, decât numai sfinţii care au ajuns până 
la mucenicie şi la mărturisirea desăvârşită. Fiindcă cel ce ajunge la ea se preface 
întreg şi nu mai doreşte cu uşurinţă nici măcar hrană. Căci ce poftă va mai avea de 
bunătățile lumii cel ce e hrănit de dragostea dumnezeiască? De aceea prea 
înțeleptul Pavel, marele vas al cunoștinței, binevestindu-ne din convingerea sa 
deplină, zice: „Împărăţia Cerurilor nu este mâncare şi băutură, ci dreptate, pace şi 
bucurie în Duhul Sfânt“ (Rom. XIV, 17), care sunt roada dragostei desăvârşite. 
Aşa încât cei ce înaintează până la desăvârşire pot să guste aici des din ea, dar 
desăvârşit nimenea nu o poate câştiga, decât numai când „se va înghiţi desăvârşit 
ce este muritor de viață“ 0 Cor. V, 4). 

91. Mi-a povestit careva dintre cei ce iubesc pe Domnul cu o voinţă nesăturată: 
„Dorind eu să cunosc lămurit dragostea lui Dumnezeu, mi-a dăruit aceasta Bunul 
întru simţire şi încredințare multă. Şi aşa de mult am simţit această lucrare, încât 
sufletul se grăbea cu o negrăită bucurie şi dragoste să iasă din trup şi să ajungă la 
Domnul, nemaiştiind parcă chipul vieţii acesteia trecătoare.“ Cel ce a ajuns la 
trăirea acestei iubiri, chiar dacă ar fi ocărât sau păgubit de nenumărate ori de 
cineva (căci se întâmplă să aibă acesta încă pe cineva care să-l necăjească), nu se 
mânie împotriva lui, ci rămâne oarecum lipit de sufletul celui ce-l ocărăşte sau îl 
păgubeşte. Numai împotriva acelora se aprinde, care se pornesc împotriva săracilor 
sau grăiesc nedreptate împotriva lui Dumnezeu, cum zice Scriptura (Ps. LXXIV, 
6), sau viețuiesc altcumva în răutate. Căci cel ce iubeşte pe Dumnezeu mai mult 
decât pe sine însuşi, mai bine zis cel ce nu se mai iubeşte pe sine, ci numai pe 
Dumnezeu, nu-şi mai răzbună cinstea sa, ci vrea să fie cinstită numai dreptatea 
Celui ce l-a cinstit pe el cu cinste veşnică. lar aceasta nu o face numai cu o voinţă 
mai slabă, ci ca unul care şi-a făcut o deprindere dintr-o astfel de aplecare, fiindcă 
a cercat mult dragostea lui Dumnezeu. Pe lângă acestea trebuie să ştim că cel ce a 
fost dus la o aşa de mare dragoste de către Dumnezeu se află mai presus şi de 
credinţă în vremea lucrării ei, ca unul ce are de acum întru simțirea inimii, prin 
marea lui dragoste, pe însuşi Cel cinstit prin credință. Aceasta ne-o arată lămurit 
Sfântul Pavel, zicând: „lar acum rămân acestea trei: credinţa, nădejdea şi dra- 
gostea; iar mai mare dintre ele este dragostea“ (Cor. XIII, 13). Căci cel ce are, cum 
am Zis, în bogăţia dragostei pe Dumnezeu, este cu mult mai mare decât credinţa sa, 
ca unul ce se află întreg în dragostea sa. 


92. Faza de mijloc din lucrarea sfintei cunoştinţe ne pricinuieşte nu puţină întristare 
când, ocărându-l pe cineva dintr-o întărâtare oarecare, ni l-am făcut duşman. Fiin- 
dcă ea nu încetează de-a împunge conştiinţa noastră până ce, prin multă rugare de 
iertare, nu aducem pe cel ocărât la cugetul de odinioară. Dar cea mai desăvârşită 
înţelegere ne face foarte multă grijă şi mustrare chiar când careva dintre oamenii 
lumii s-ar mânia pe noi pe nedrept, pentru faptul că suntem peste tot sminteală 
cuiva din veacul acesta. Atunci mintea e stingherită şi de la contemplarea lui 
Dumnezeu, şi de la cuvântarea despre El. Căci temeiul cunoştinţei fiind, dragostea 
nu lasă cugetarea să se lărgească în zămislirea de contemplaţii dumnezeieşti, până 
nu vom recâştiga mai întâi în dragoste şi pe cel ce s-a mâniat în deşert pe noi. lar 
dacă acela nu vrea să se întâmple aceasta sau s-a depărtat de locul unde vieţuim 
Noi, se cuvine ca, aşezându-i chipul feţei lui în afecțiunea largă a sufletului, să 
împlinim astfel în adâncul inimii legea dragostei. Căci cei ce vor să aibă cunoştinţa 
lui Dumnezeu trebuie să privească spiritual şi feţele celor ce s-au mâniat fără te- 
mei, cu un cuget nemânios. Împlinindu-se aceasta, mintea noastră nu numai că se 
va mişca fără greşeală spre contemplarea lui Dumnezeu, ci se va înălța şi spre 

dragostea Lui cu multă îndrăznire, ca una ce se zoreşte neîmpiedicată de la treapta 
a doua la cea dintâi. 


93. Calea virtuţii li se arată celor ce încep să iubească evlavia, aspră şi posomorâtă. 
Nu fiindcă aşa este ea, ci fiindcă firea omenească îndată ce-a ieşit din pântece la 
larg se dă în tovărăşia plăcerilor. Dar celor ce au răzbit dincolo de mijlocul ei li se 
arată plăcută şi uşoară. Căci obişnuinţele rele, fiind supuse celor bune prin 
împlinirea binelui, s-au pierdut deodată cu amintirea plăcerilor nesocotite. Drept 
urmare, sufletul umblă de aici înainte cu bucurie pe toate cărările virtuţilor. Pentru 
aceasta Domnul, aducându-ne la începutul căii mântuirii, zice: „Strâmtă şi 
anevoioasă este calea care duce la viaţă şi puţini umblă pe ea“ (Matei VII, 14). Iar 
către cei ce vor să se apuce cu multă hotărâre de păzirea sfintelor Sale porunci, 
zice: „Jugul Meu este blând şi sarcina mea uşoară“ (Matei XI, 40). Deci la 
începutul nevoinţelor trebuie să împlinim sfintele porunci ale lui Dumnezeu cu o 
voinţă oarecum silită, ca văzând Domnul cel bun scopul şi osteneala noastră să ne 
trimită voia Lui cea gata de ajutor, ca să slujim apoi cu multă plăcere poruncilor 
Sale slăvite. Căci atunci ni se întăreşte de la Domnul voinţa ca să facem, cu multă 
bucurie, neîncetat binele. Atunci vom simţi cu adevărat că Dumnezeu este „Cel ce 
lucrează în noi şi să vrem, şi să lucrăm pentru bunăvoință“ (Filip. II, 13). 


94. Precum ceara dacă nu e încălzită şi înmuiată multă vreme nu poate primi 
dacă nu e cercat prin dureri şi neputinţe. De aceea zice Domnul către dumne- 
zeiescul Pavel: „Îţi este de ajuns harul Meu. Căci puterea Mea în neputinţe se 
desăvârşeşte“ (2 Cor. XII, 9). Dar însuşi apostolul se laudă zicând: „Cu mare 
plăcere deci mă voi lăuda întru neputinţele mele, ca să se sălăşluiască întru mine 
puterea lui Hristos“ (ibidem). Dar şi în Proverbe s-a scris: „Pe care-l iubeşte, 
Domnul îl ceartă; şi bate pe tot fiul pe care-l primeşte“ (III, 12). Apostolul numeşte 
neputinţe năpustirile vrăjmaşilor crucii care se întâmplau necontenit lui şi tuturor 
sfinților, ca să nu se înalțe, cum însuşi zice, de bogăţia covârşitoare a descoperirii 
(2 Cor. XII, 7), ci să stăruiască mai degrabă prin smerenie în chipul desăvârşirii, 
păzind prin desele umiliri, cu evlavie, darul dumnezeiesc. lar noi numim neputinţe 
gândurile rele şi slăbiciunile trupeşti. Căci atunci trupurile sfinților ce se nevoiau 
împotriva păcatului fiind predate bătăilor aducătoare de moarte şi altor felurite 
chinuri erau cu mult deasupra patimilor intrate în firea omenească prin păcat. Dar 
acum Bisericile având pace multă din mila Domnului, trebuie să fie cercat trupul 
celor ce se nevoiesc pentru evlavie cu multe slăbiciuni, iar sufletul, cu gânduri rele. 


Aceasta se întâmplă mai ales celor în care cunoştinţa lucrează întru multă simţire şi 
încredințare ca să fie feriți de toată slava deşartă şi mândria şi să poată primi, cum 

am zis, cu multă smerenie pecetea frumuseţii dumnezeieşti, după Sfântul care zice: 
„Însemnatu-s-a peste noi lumina feţei Tale, Doamne“ (Ps. IV, 7). Deci trebuie să 
răbdăm cu mulţumire voia Domnului. Căci în felul acesta ni se va socoti drept a 
doua mucenicie necontenita supărare din partea bolilor şi lupta cu gândurile 
drăceşti. Căci cel ce zicea atunci sfinților mucenici prin acele căpetenii nelegiuite 
să se lepede de Hristos şi să dorească slava lumească, spune şi acum neîncetat 
aceleaşi lucruri robilor lui Dumnezeu. Cel ce aducea atunci chinuri peste trupurile 
drepţilor şi ocăra cumplit pe cinstiții dascăli prin cei ce slujeau socotințelor sale 
diavoleşti aduce şi acum felurite pătimiri mărturisitorilor evlaviei, împreună cu 
multe ocări şi umiliri, mai ales când aceştia ajută cu multă putere săracilor ce 
suferă pentru slava Domnului. De aceea trebuie să ne împlinim mucenicia 
conştiinţei noastre cu multă hotărâre şi răbdare înaintea lui Dumnezeu. Căci 
„răbdând, zice, am aşteptat pe Domnul, şi EI a căutat spre mine“ (Ps. XXXIX, 2). 


95. Smerita cugetare este un lucru greu de câştigat. Cu cât este mai mare, cu atât se 
cer mai multe strădanii pentru dobândirea ei. Ea se ivește în cei părtaşi de sfânta 
cunoştinţă în două cazuri şi chipuri: când luptătorul pentru evlavie se află la 
mijlocul drumului experienţelor duhovniceşti, el are un cuget mai smerit din 
pricina neputinței trupului sau a celor ce duşmănesc fără temei pe cei ce se 
îngrijesc de dreptate, sau a gândurilor rele; apoi când mintea e luminată de harul 
dumnezeiesc întru simţire şi siguranță multă, sufletul are smerita cugetare ca pe o 
însuşire firească, întrucât, fiind plin de bunătate dumnezeiască, nu mai poate să se 
umple de slavă deşartă, chiar dacă ar împlini neîncetat poruncile Domnului, ci se 
socotește pe sine mai smerit decât toţi, în urma împărtăşirii de bunăvoința dumne- 
zeiască. Cea dintâi smerită cugetare cuprinde de multe ori întristare şi descurajare. 
lar cea din urmă cuprinde bucurie împreunată cu o sfială plină de înţelepciune. 
Fiindcă cea dintâi se iveşte, cum am zis, în cei ce se află la mijlocul nevoinţelor, iar 
cea de-a doua se trimite celor ce s-au apropiat de desăvârşire. Cea dintâi se 
întristează adeseori când e lipsită de fericirile pământeşti. Cea de-a doua, chiar 
dacă i-ar oferi cineva toate împărățiile pământului, nu se impresionează şi nu simte 
săgețile cumplite ale păcatului. Căci fiind cu totul duhovnicească, nu mai cunoaşte 
deloc slava trupească. Dar tot cel ce se nevoieşte a trebuit să treacă prin cea dintâi 
ca să ajungă la cea de-a doua. Căci dacă nu ne-ar înmuia harul, aducând asupra 
noastră pătimirile povăţuitoare ca să lămurească voia noastră cea slobodă, nu ne-ar 
dărui strălucirea smereniei de pe urmă. 


96. Cei ce iubesc plăcerile vieţii de aici trec de la gânduri la greşeli. Căci fiind 
purtaţi de o judecată nesocotită doresc să se prefacă aproape toate gândurile lor 
pătimaşe în cuvinte nelegiuite şi în fapte necuviincioase. lar cei ce încearcă să ducă 
o viaţă de nevoinţe, scăpând de greşeli, trec uşor la gânduri rele sau la cuvinte rele 

şi vătămătoare. Căci dacă dracii văd pe aceştia ţinându-se cu plăcere de ocări sau 
grăind lucruri deşarte şi nelalocul lor, sau râzând cum nu trebuie, sau mâniindu-se 
fără măsură, sau poftind slava goală şi deşartă, se înarmează cu grămada împotriva 
lor. Pentru că luând mai ales iubirea de slavă ca prilej pentru răutatea lor şi sărind 
prin ea înlăuntru, ca printr-o oarecare portiţă întunecoasă, ei izbutesc să răpească 
sufletele. Deci cei ce vor să vieţuiască la un loc cu mulţimea virtuţilor sunt datori 
să nu dorească nici slavă, nici întâlniri multe, nici să facă ieşiri dese sau să 
defăimeze pe cineva, chiar dacă ar fi vrednic de defăimare, nici să vorbească multe, 
chiar dacă ar putea să le spună toate bune; căci vorba multă împrăştiind fără 
măsură mintea nu numai că o opreşte de la lucrarea duhovnicească, ci o şi predă 
dracului trândăviei, care, slăbind-o peste măsură, o predă apoi dracului întristării şi 
pe urmă celui al mâniei. Deci se cuvine ca mintea să se ocupe pururea cu păzirea 
sfintelor porunci şi cu pomenirea adâncă a Domnului slavei. „Căci cel ce păzeşte, 
zice, porunca nu va cunoaşte cuvânt rău“, adică nu se va abate la gânduri sau la 
cuvinte rele. 


97. Când inima primeşte cu oarecare durere fierbinte săgetăturile dracilor, încât îi 
pare celui războit că primeşte chiar săgețile înseşi, sufletul urăşte cu amar patimile, 
ca unul ce se află la începutul curăţirii. Căci dacă nu s-ar îndurera mult de 
neruşinarea păcatului, nu ar putea să se bucure îmbelşugat de bunătatea dreptăţii. 
Cel ce vrea, prin urmare, să-şi curăţească inima să o încălzească necontenit cu 
pomenirea Domnului lisus, neavând decât acest cuget şi acest lucru, fără încetare. 
Căci cei ce vor să se lepede de putreziciunea lor nu se cade ca uneori să se roage, 
iar alteori nu, ci pururea să petreacă cu rugăciune în păzirea minţii, chiar dacă s-ar 
afla undeva afară de casa de rugăciune. Căci precum cel ce vrea să curăţească aurul 
dacă lasă să înceteze oricât de scurtă vreme focul din cuptor face să se aşeze iarăşi 
zgura pe aurul curăţit, aşa şi cel ce uneori pomeneşte pe Dumnezeu, alteori nu, 
pierde prin întrerupere ceea ce socoteşte să câştige prin rugăciune. Este propriu 
bărbatului iubitor de virtute să țină pururea pământul inimii în focul pomenirii lui 
Dumnezeu, ca aşa, curăţindu-se răul puţin câte puţin sub dogoarea bunei pomeniri, 
sufletul să se întoarcă cu desăvârşire la strălucirea sa firească, spre şi mai multă 
slavă. 


98. Nepătimirea nu înseamnă a nu fi războiți de draci, căci atunci ar trebui să 
ieşim, după apostol, din lume (1 Cor. V, 10), ci, războiți fiind de ei, să rămânem 
nebiruiți. Căci şi luptătorii îmbrăcaţi în fier sunt ţinta săgeţilor trimise de vrăjmaşi 
şi aud sunetul săgeţilor, şi văd săgețile trimise, dar nu sunt răniţi de ele, pentru tăria 
îmbrăcăminţii de război. Pentru că fiind acoperiţi cu fier, ei rămân nebiruiţi când 
sunt războiţi. Deci şi noi fiind înarmaţi cu toate armele Sfintei Lumini şi cu coiful 
mântuitor al tuturor faptelor bune să tăiem cetele întunecoase ale dracilor. Căci 

curăția nu vine numai din a nu mai face cele rele, ci şi din a stinge cu totul relele, 
prin împlinirea cu grijă a celor bune. 


99. Când va birui omul lui Dumnezeu aproape toate patimile, rămân să-l mai 
războiască doi draci. Dintre aceştia unul supără sufletul, ducându-l de la multa 
iubire de Dumnezeu la o râvnă nelalocul ei, încât acesta nu mai vrea să placă şi 
altul lui Dumnezeu afară de el. lar celălalt supără trupul, stârnindu-l printr-o 
anumită aprindere spre pofta împreunării. Aceasta se întâmplă trupului din pricină 
că o atare plăcere e proprie firii în scopul naşterii de prunci şi de aceea e uşor de 
biruit; dar şi din pricina îngăduinţei (părăsirii) din partea lui Dumnezeu. Căci când 
vede Domnul pe vreun nevoitor înflorind bogat în mulțimea virtuţilor, îl lasă să fie 
întinat de acest drac, ca să se socotească pe sine mai nevrednic decât toţi oamenii 
din viaţă. Supărarea din partea acestei patimi sau urmează isprăvilor de vrednicie, 
sau chiar le premerge uneori, ca fie într-un fel, fie într-altul, să dea sufletului 
părerea că e netrebnic, oricât de mari ar fi isprăvile lui. Cu primul drac ne vom 
lupta folosind multă smerenie şi dragoste, iar cu al doilea, prin înfrânare, ne- 
mângâiere şi gândire adâncă la moarte. Simţind astfel neîncetat lucrarea Duhului 
Sfânt, ne vom ridica şi deasupra acestor patimi, întru Domnul. 


100. Câţi ne facem părtaşi de sfânta cunoştinţă vom avea parte, fără îndoială, şi de 
împrăştierile fără de voie. „Am însemnat, zice dumnezeiescul lov, şi ceea ce am 
greşit fără voie.“ Şi a făcut aşa cu dreptate. Căci dacă nu ar înceta cineva de-a 
pomeni pururea pe Dumnezeu şi dacă n-ar uita uneori sfintele lui porunci, nu ar 
cădea în greşeala de voie sau fără de voie. Trebuie, prin urmare, să aducem îndată 
Stăpânului mărturisire întinsă şi despre greşelile fără de voie, adică să împlinim cu 
prisosinţă canonul obişnuit (căci nu este om care să nu facă greşeli omeneşti), până 
se va încredința conştiinţa noastră prin lacrimile dragostei despre iertarea acestora. 
„Căci de vom mărturisi, zice, păcatele noastre, credincios este şi drept ca să ne 
ierte păcatele noastre şi să ne curăţească de toată strâmbătatea“ (1 loan I, 9). 


Trebuie să luăm aminte la simţirea cu care facem mărturisirea, ca nu cumva 
conştiinţa noastră să se mintă pe sine cugetând că s-a mărturisit de-ajuns lui 
Dumnezeu. Fiindcă judecata lui Dumnezeu este cu mult mai bună decât conştiinţa 
noastră, chiar dacă ar fi cineva deplin încredinţat că nu mai ştie nimic necurăţit în 
sine. 


Prea înțeleptul Pavel ne învaţă zicând: „Dar nici pe mine nu mă judec. Căci deşi nu 
ştiu nimic întru mine, dar nu mă îndreptez întru aceasta. lar Cel ce mă judecă pe 
mine este Domnul“ (Efes. VI, 13). Dacă deci nu ne vom mărturisi cum trebuie şi 
pentru greşelile fără voie, vom afla în noi în vremea 1eşirii noastre o oarecare frică 

nelămurită. Trebuie să ne rugăm şi noi, cei ce iubim pe Domnul, ca să ne aflăm 
atunci în afară de orice frică. Căci cel ce se va afla atunci în frică nu va trece 
slobod peste căpeteniile iadului. Fiindcă are, ca şi acelea, în frica sufletului o 
mărturie a păcatului său. 


Dar sufletul ce se veseleşte în dragostea lui Dumnezeu în ceasul dezlegării se înalță 
atunci cu îngerii păcii deasupra oştilor întunecate. Căci dragostea duhovnicească 
parcă îl într-aripează, dat fund că a împlinit fără lipsuri Legea (Rom. XIII, 10). De 
aceea cei ce ies cu o astfel de îndrăznire din viaţă vor fi răpiți până în prezenţa 
Domnului împreună cu toţi sfinţii. lar cei ce se tem chiar şi numai puţin în ceasul 
morţii vor fi lăsaţi în grămada celorlalți oameni, ca unii ce se află sub judecată; 
căci ei vor trebui să fie cercaţi prin focul judecății (Din această tâlcuire a locului 
din 1 Corinteni III, 13 se vede că „focul“ de care vorbeşte Sfântul Pavel este 
judecata din urmă, care va proba definitiv sinceritatea faptelor bune şi le va arăta 
cum sunt pe cele aparent bune, ca să nu se mai laude fariseii cu ele.) şi aşa să 
primească partea ce li se cuvine după faptele lor, de la Bunul nostru Dumnezeu şi 
Împărat lisus Hristos. Fiindcă EI este Dumnezeul dreptăţii şi a Lui este bogăţia 
bunătăţii Împărăției, de care ne va face parte nouă celor ce-L iubim pe El, în veac 
Şi în toţi vecii vecilor. Amin. 


(extras din Filocalia volumul 1, ed. a II-a, tradusă din greceşte de Prof. stavr.dr. 
Dumitru Stăniloae, Sibiu, 1947 - Institutul de Arte grafice “Dacia Traiana S.4.) 


kk hkkhkhkkrhkhkhkhkhkhhkikhkihkikhikiki 


e Xe De Xe e De Xe e e Xe e e De De De e e e e e e De e e e e e e e e XX 


khkkkhkkkhkkhkhkikhkhkhkrhkkhhkikrhihkiki kk 


XP Xe e e Xe e Xe e e Xe e e Xe e De e Xe e e e e e e e e e E e e Xe e XX 


Diadoh al Foticeii - Despre păzirea minţii, în 27 de capete 





1. Este în firea minţii mânia împotriva patimilor. Căci dacă nu se mânie omul 
împotriva tuturor celor semănate de vrăjmaşul într-însul, nu va vedea nici curăție 
întru sine. Când a aflat lov lucrul acesta, a blestemat pe vrăjmaşii săi, zicând: 
„Necinstiţilor şi defăimaţilor, lipsiţi de tot binele, nu v-am socotit vrednici nici de 
câinii turmelor mele“ (30, 1-2). lar cel ce vrea să ajungă la mânia cea firească taie 
toate voile sale, până când întăreşte în sine voia cea după fire a minţii. 


2. Când, împotrivindu-te, vei birui oastea vrăjmaşilor şi o vei vedea că fuge de la 
tine slăbită, să nu ţi se bucure inima. Căci răutatea duhurilor este în urma lor. Ei 
pregătesc un război şi mai rău decât cel dintâi, şi adună forţe înapoia cetăţii, 
poruncindu-le să nu se mişte din loc. Dacă te vei împotrivi lor mai departe 
luptându-te, vor fugi de la faţa ta întru slăbiciune. Dar dacă te vei înălța întru inima 
ta, pe motiv că I-ai izgonit şi vei părăsi cetatea, se vor ridica unii de la spate, alții 
din faţă şi bietul suflet se va pomeni împresurat de ei fără scăpare. Cetatea este 
rugăciunea; lupta este împotrivirea prin lisus Hristos; iar baza de unde pornim 
lupta noastră este mânia. 


3. Să stăm deci, iubiților, întru frica lui Dumnezeu, păzind şi supraveghind lucrarea 
virtuţilor. Să nu dăm pricină de sminteală conştiinţei noastre, ci să luăm aminte la 
noi înşine întru frica lui Dumnezeu, până când se va dezrobi şi ea dimpreună cu 
noi, ca să se facă între noi şi ea unire deplină. Ea va fi atunci paznica noastră, 
arătându-ne fiecare lucru de care trebuie să ne ferim. Dacă însă nu o vom asculta, 
se va depărta de la noi şi ne va părăsi, şi vom cădea în mâinile vrăjmaşilor, care nu 
vor mai avea milă de noi. Căci iată cum ne-a învăţat Stăpânul nostru, zicând: 

„Impacă-te cu pârâşul tău degrabă, până eşti încă pe cale cu el“ (Matei V, 25) şi 
cele următoare. Pârâşul este conştiinţa, fiindcă se împotriveşte omului ce vrea să 
facă voia trupului, iar dacă acesta nu vrea să o asculte, îl dă pe mâna vrăjmaşilor 
săl. 


4. Când vede Dumnezeu că mintea 1 s-a supus Lui din toată puterea şi nu are alt 
ajutor fără numai pe El singur, o întăreşte, zicând: „Nu te teme, fiul meu, lacov, 
prea micule la număr Israil“; şi iarăşi: „Nu te teme, că te-am răscumpărat; te-am 
numit cu numele Meu şi al Meu eşti tu. De va fi să treci prin apă, cu tine voi fi şi 
puhoaiele nu te vor înghiți. lar de va fi să treci prin foc, nu vei fi ars, iar flacăra nu 
te va mistui. Căci Eu sunt Domnul Dumnezeul tău, Sfântul lui Israil, Cel ce te 
mântuieşte“ (Isaia XLIII, 1-3). 


5. De va auzi mintea această încurajare, va îndrăzni împotriva vrăjmaşului, zicând: 
„Cine vrea să bată război cu mine? Să vie de faţă! Cine este potrivnicul meu? Să se 
apropie de mine! lată, Domnul este ajutorul meu! Cine mă va asupri? Voi, toţi, ca 
o haină vă veţi învechi şi veţi fi mâncaţi de molii“ (Isaia L, 8-9). 


6. Dacă inima ta urăşte păcatul prin fire, va ieşi biruitoare şi se va depărta de la 
toate ce nasc păcatul. Pune muncile înaintea ta şi vei cunoaşte că ajutorul tău 
rămâne cu tine. lar tu întru nimica să nu-L întristezi pe Dumnezeu, ci plângând 
înaintea Lui, zi aşa: „A Ta este mila, ca să mă izbăveşti pe mine, Doamne; căci fără 
ajutorul Tău îmi este cu neputinţă să scap din mâinile vrăjmaşilor mei.“ Fii cu 
luare-aminte şi la inima ta, şi EI te va păzi de tot răul. 


7. Dator este monahul să închidă toate porţile sufletului său, adică toate simţurile, 
ca să nu mai facă greşeli prin ele. Căci de se va vedea mintea pe sine nestăpânită 
de nimic, se va pregăti pentru nemurire, aducându-și simţurile sale la un loc şi 
făcându-le un singur trup. 


8. Când se va slobozi mintea de toată nădejdea din lumea văzută, să ştii că acesta e 
semn că a murit în tine păcatul. 


9. Când se va elibera mintea, se va înlătura tot ce e la mijloc între ea şi Dumnezeu. 
10. Când se va izbăvi mintea de toţi vrăjmaşii ei şi se va linişti, se va afla într-un 


veac nou, cugetând la cele nouă şi nestricăcioase. „Deci unde este stârvul, acolo se 
vor aduna şi vulturii“ (Matei XXV, 28; Luca XVII, 37). 

11. Dracii se învăluie şi se acoperă pentru o vreme în vicleşugul lor, că doar îşi va 
lăsa omul slobodă inima socotind că s-a izbăvit de luptă. lar dacă se întâmplă 
aceasta, sar dintr-o dată asupra bietului suflet şi îl răpesc ca pe o vrabie. Şi dacă se 
află mai puternici decât bietul suflet, îl prăvălesc fără milă în păcate mai grele ca 
cele de la început, pentru care s-a rugat să fie iertat. Să stăm deci cu frica lui 
Dumnezeu şi să străjuim inima, desăvârşind lucrarea noastră. Căci păzind virtuțile, 
împiedicăm răutatea vrăjmaşilor. 


12. lisus Hristos, învățătorul nostru, ştiind vrăjmaşa lor neîndurare şi milostivindu- 
Se de neamul omenesc, ne-a poruncit să păzim inima cu stricteţe, zicând: „Fiţi gata 
în tot ceasul, că nu ştiţi în care ceas vine furul; deci nu cumva venind să vă 
găsească dormind“ (Luca XII, 39); şi iarăşi: „Vedeţi să nu se îngreuieze inima 
voastră întru desfrânare, beţie şi griji lumeşti, şi să vie peste voi fără de veste 
ceasul acela“ (Luca XXI, 34). Deci ia seama la inima ta, fiind cu luare-aminte la 
simţurile tale. Şi dacă se va întovărăşi cu tine pomenirea lui Dumnezeu, vei prinde 
pe tâlharii care te pradă de ea. Căci cel ce se deprinde să deosebească precis 
gândurile recunoaşte pe cele ce vor să intre şi să-l spurce, fiindcă acestea tulbură 
mintea ca să se facă mândră şi trândavă. Dar cei ce cunosc răutatea lor rămân 
netulburaţi, rugându-se Domnului. 


13. De nu va urî omul toată lucrarea lumii acesteia nu va putea sluji lui Dumnezeu. 
Deci care este slujirea lui Dumnezeu? Numai aceasta: Să nu avem nimic străin în 
minte în vremea când ne rugăm Lui, nici plăcere când ÎI binecuvântăm, nici răutate 
când Îi cântăm, nici ură când luăm partea Lui, nici râvnă rea care să ne împiedice 
să zăbovim cugetând la EI şi să ne aducem aminte de EI. Căci toate aceste lucruri 
întunecate se fac zid care închide nefericitul suflet, de nu poate sluji curat lui 
Dumnezeu. Fiindcă acestea îl rețin în văzduh şi nu-l lasă să meargă în întâmpinarea 
lui Dumnezeu şi să-L binecuvânteze întru ascuns şi să-L primească în cămara 
inimii, ca să fie luminat de El. lată de ce se întunecă mintea totdeauna şi nu se 
poate apropia de Dumnezeu, dacă nu are grijă să taie acestea de la sine, întru 
cunoştinţă. 


14. Când mintea va izbăvi simţirile sufletului de voile trupului şi le va aduce la 
nepătimire, şi va desface sufletul de voile trupului, atunci, dacă va vedea Dumne- 
zeu neruşinatele patimi năvălind asupra sufletului ca să-i tragă simţirile în păcat şi 
va striga mintea întru ascuns pe Dumnezeu neîncetat, îi va trimite ajutorul Său şi le 
va alunga pe toate deodată. 


15. Rogu-te, câtă vreme eşti în trup să nu laşi slobodă inima ta. Căci precum 
plugarul nu se poate bizui pe vreo roadă ce se arată în țarina sa mai înainte de-a o 

aduna în hambarele sale, fiindcă nu ştie ce 1 se poate întâmpla, tot aşa omul nu 
poate da drumul inimii sale „câtă vreme are suflare în nările sale“ (lov XXVII, 3). 
ŞI precum omul nu ştie ce patimă îl va întâmpina până la cea din urmă suflare, tot 
aşa nu poate slobozi inima sa până are răsuflare; ci trebuie să strige totdeauna către 
Dumnezeu, după ajutorul şi mila Lui. 


16. Cel ce nu află ajutor în vremea războiului nu poate nădăjdui nici în pace. 


17. Abia când cineva se va desface de cele de-a stânga (de cele rele) îşi va cunoaşte 
cu de-amănuntul toate păcatele ce le-a făcut înaintea lui Dumnezeu. Căci nu-şi 
vede omul păcatele sale de nu se va desface de ele cu amărăciune. Dar cei ce au 
ajuns la măsura aceasta nu au aflat plânsul şi rugăciunea, şi ruşinea înaintea lui 
Dumnezeu, aducându-şi aminte de urâta lor tovărăşie cu patimile. Să ne luptăm 
deci, fraţilor, după puterea noastră şi dimpreună cu noi va lucra şi Dumnezeu după 
mulțimea milelor Sale. Chiar dacă nu ne-am păzit inima ca părinţii noştri, să ne 
sârguim după putere să păzim trupurile noastre fără de păcat, precum cere Dumne- 
zeu şi să credem că, ţinând seama de vremea foametei ce am apucat-o, va face şi cu 
noi mila pe care a făcut-o cu sfinții Săi. 


18. Cel ce şi-a închinat întreaga inimă căutării lui Dumnezeu întru evlavie şi după 
adevăr nu poate avea părerea că a ajuns plăcut înaintea lui Dumnezeu. Căci câtă 
vreme îl mustră conştiinţa pentru unele lucrări împotriva firii, nu este cu totul liber. 
Câtă vreme este cineva care îl mustră este şi cineva care îl învinovăţește; iar câtă 
vreme atârnă asupra lui învinuirea, nu e de faţă slobozenia. Dacă însă mai pe urmă, 
luând seama la tine în vremea rugăciunii, vezi că nimic nu te învinovăţeşte de 
păcat, să ştii că eşti slobod şi ai intrat în sfânta Lui odihnă după voia Sa. Dacă vezi 
că roada cea bună s-a împuternicit de n-o mai înăbuşă neghina vrăjmaşului, şi că 
nu din voia lor şi din vicleşug s-au depărtat potrivnicii, încetând a mai război 
simţurile tale; şi dacă norul face umbră deasupra cortului şi soarele nu te arde ziua, 
nici luna noaptea; dacă se află întru tine isprăvită toată pregătirea cortului ca să stai 
şi să-l străjuieşti după voia lui Dumnezeu, să ştii că ai biruit cu ajutorul lui 
Dumnezeu. lar atunci şi El face umbră deasupra cortului, căci al Lui este. Până 
când însă ţine războiul, omul petrece în frică şi cutremur, cugetând că poate birui 
sau poate fi biruit azi, ori poate birui sau poate fi biruit mâine. Căci lupta strânge 
inima. Dar nepătimirea nu e tulburată de război. Cel ajuns la nepătimire a primit 
răsplata şi nu mai are grijă de dezbinarea celor trei, căci s-a făcut pace între ei prin 
Dumnezeu. lar cei trei sunt sufletul, trupul şi duhul. Deci când cei trei se fac una 
prin lucrarea Duhului Sfânt nu se mai pot despărți. Aşadar, să nu te socoţi pe tine 
că ai murit păcatelor câtă vreme eşti supărat de vrăjmaşii tăi fie în vremea 

privegherii, fie în vremea somnului. Căci câtă vreme nefericitul om este pe arena 
de luptă, nu poate avea siguranţă. 


19. Când se întăreşte mintea şi se pregăteşte să urmeze dragostei care stinge toate 
patimile trupului şi nu mai lasă să stăpânească ceva din cele potrivnice firii asupra 
inimii, se împotriveşte la toate cele opuse firii, până când le va despărţi de cele 
fireşti. 


20. Cercetează-te, frate, în fiecare zi, ca să-ţi cunoşti inima şi să vezi ce patimi se 
află în ea înaintea lui Dumnezeu; şi leapădă-le din inima ta, ca să nu vie osânda rea 
asupra ta. 


21. Fii deci cu luare-aminte la inima ta, frate, şi ia seama la vrăjmaşii tăi, căci sunt 
vicleni în răutatea lor. Încredinţează-te în inima ta de cuvântul acesta: Nu poate 
face cele bune omul care săvârşeşte cele rele. De aceea ne-a învăţat Mântuitorul să 
priveghem, zicând: „Strâmtă este poarta şi îngustă calea ce duce la viaţă, şi puţini 
sunt cei ce o află pe ea“ (Matei VII, 13—14). 


22. Fii deci cu luare-aminte la tine, ca nu cumva ceva din cele ale pierzării să te 
desfacă de Dumnezeul dragostei. Stăpâneşte-ţi inima ta şi nu fi nepăsător, zicând: 
„Cum o voi păzi, om păcătos fiind?“ Căci când va părăsi omul păcatele sale şi se 
va întoarce la Dumnezeu, pocăinţa sa îl va naşte a doua oară şi-l va face cu totul 
nou. 


23. Dumnezeiasca Scriptură, cea Veche şi cea Nouă, vorbeşte pretutindeni despre 
păzirea inimii. Întâi cântăreţul David strigă: „Fiii oamenilor, până când veţi fi grei 
la inimă?*; şi iarăşi: „Inima lor este deşartă“. lar despre cei ce cugetă cele deşarte 
spune: „Zis-a întru inima sa: Nu mă voi clăti“; şi iarăşi: „Zis-au întru inima lor: 
Uitat-a Dumnezeu“. Şi câte ca acestea. Monahul este dator să înţeleagă scopul 
Scripturii către cine grăieşte şi când grăieşte, şi să ţină neîncetat lupta nevoinţei. Să 
fie cu luare-aminte la atacurile (momelile) vrăjmaşului. Şi ca un cârmaci să taie 
valurile, călăuzit de harul lui Dumnezeu. Să nu se întoarcă din cale, ci să fie cu 
luare-aminte numai la sine şi să vorbească în linişte cu Dumnezeu cu gând neclătit 
şi cu minte neiscoditoare. 


24. Împrejurările cer de la noi rugăciune, precum valurile, vijeliile şi furtunile cer 
cârmaci. Căci suntem supuşi la atacul gândurilor atât ale virtuţii, cât şi ale 
păcatului. lar stăpân peste patimi se zice că este gândul cel evlavios şi iubitor de 
Dumnezeu. Deci ni se cade nouă, celor ce râvnim liniştea, să deosebim şi să 
despărțim cu luare-aminte şi cu înţelepciune virtuțile şi păcatele, şi să aflăm care 

virtute trebuie să o cultivăm când sunt de faţă părinţii şi fraţii, şi pe care s-o lucrăm 
când suntem singuri. Trebuie să mai ştim care este virtutea primă, care a doua, care 
a treia; şi care patimă este sufletească, şi care trupească; şi din care virtute ne 
răpeşte mândria mintea, din care se iveşte slava deşartă prin care se apropie mânia 
şi din care se iveşte lăcomia pântecelui. Căci datori suntem să curățim gândurile, 
precum şi orice înălţare ce ar creşte împotriva cunoștinței de Dumnezeu. 


25. Cea dintâi virtute este nepurtarea de grijă, adică moartea faţă de orice om şi de 
orice lucru. Din aceasta se naşte dorul de Dumnezeu. lar acesta naşte mânia cea 
după fire, care se împotriveşte oricărui atac încercat de vrăjmaşul. Atunci găseşte 
sălaş în om frica lui Dumnezeu, iar prin frică se face arătată dragostea. 


26. Trebuie să alungăm din inimă momeala gândului prin împotrivire cucernică în 
vremea rugăciunii, ca să nu ne aflăm cu buzele vorbind cu Dumnezeu, iar cu inima 
cugetând cele necuvenite. Căci nu primeşte Dumnezeu rugăciune tulbure şi 
dispreţuitoare de la cel ce se îndeletniceşte cu liniştirea. Scriptura ne îndeamnă 
pretutindeni să păzim simţurile sufletului. De se va supune voia monahului legii lui 
Dumnezeu şi după legea Lui va ocârmui mintea cele supuse ei (înţeleg toate 
mişcările sufletului, dar mai ales mânia şi pofta, căci acestea sunt supuse puterii 
raţiunii), am săvârşit virtutea şi am împlinit dreptatea, îndreptând pofta spre 
Dumnezeu şi spre voile Lui, iar mânia împotriva diavolului şi a păcatului. Spre ce 
lucrare năzuim prin urmare? Spre meditaţia cea ascunsă. 


27. De se va semăna vreun gând urât în inima ta, şezând în chila ta priveşte şi 
împotriveşte-te păcatului, ca nu cumva să te biruie. Sârguieşte-te să-ţi aduci aminte 
de Dumnezeu gândind că îți poartă de grijă şi că cele ce le grăieşti întru inima ta 
sunt descoperite înaintea Lui. Zi deci sufletului tău: Dacă te temi ca păcătoşii, care- 
s ca şi tine, să nu vadă păcatele tale, cu cât mai mult trebuie să te temi de 
Dumnezeu, care ia aminte la toate? Iar din sfătuirea aceasta cu tine însuţi vine în 
sufletul tău frica lui Dumnezeu. Şi dacă rămâi în ea, rămâi neclintit de patimi, 
precum este scris: „Cei ce nădăjduiesc spre Domnul sunt ca muntele Sionului; nu 
se va clăti în veac cel ce locuieşte în lerusalim“. Şi la tot lucrul pe care-l faci să ai 
pe Dumnezeu înainte şi să cugeţi că vede orice gând al tău, şi nu vei păcătui 
niciodată. A Lui fie slava în veci. Amin. 


Sursa: http://episcopia-italiei.ro/mps/?p=81 

Sfântul Diadoh, episcopul Foticeii: Cum pot unii oameni să ierte totul? 

















Când începe cineva să simtă cu îmbelşugare dragostea lui Dumnezeu, începe să 
iubească şi pe aproapele întru simţirea Duhului. Şi aceasta este dragostea despre 
care grăiesc toate Sfintele Scripturi. Căci prietenia după trup se desface foarte uşor 
când se găseşte o cât de mică pricină, pentru că nu a fost legată cu simţirea 
Duhului. 


Dar în sufletul ce stă sub înrâurirea lui Dumnezeu, chiar dacă s-ar întâmpla să se 
producă vreo supărare, totuşi legătura dragostei nu se desface dintr-însul. Căci 
aprinzându-se pe sine însuşi din nou de focul dragostei lui Dumnezeu, îndată 
revine la starea cea bună şi cu multă bucurie primeşte dragostea aproapelui, chiar 
dacă a fost ocărât sau păgubit mult de către acela, pentru că acest suflet topeşte în 
dulceaţa lui Dumnezeu amărăciunea iscată de gâlceavă. 

Jugul Meu este bun, şi povara Mea este uşoară 





Calea faptei bune li se arată celor ce încep a îndrăgi cinstirea de Dumnezeu aspră 
foarte şi cu totul posomorâtă, nu pentru că aceea ar fi astfel, ci pentru că, încă din 
pântece, firea omenească petrece împreună cu lărgimea dulceţilor, iar celor ce au 
putut să treacă de mijlocul ei li se arată dulce foarte şi desfătată; căci, astfel, 
obiceiul cel rău, fiind supus celui bun prin împreună lucrarea bunătăţii, piere 
împreună cu pomenirea dobitoceştilor plăceri. Drept aceea, de aici, sufletul umblă 
cu dulceaţă pe toate cărările faptelor bune. 


Pentru aceasta, Domnul, aducându-ne pe noi pe calea mântuirii, zice: „Strâmtă şi 
necăjicioasă este calea ce duce în împărăție şi puţini sunt cei ce intră printr-însa” 
(Matei 7, 14). lar celor ce cu multă osârdie vor să se apropie de păzirea sfintelor 
Sale porunci, EI le zice: „Jugul Meu este bun, şi povara Mea este uşoară” (Matei 
11, 30). 


Deci, la începutul nevoinţei, se cuvine să lucrăm sfintele Lui porunci cu oarecare 
voie silită, ca, văzând Bunul Dumnezeu scopul şi osteneala noastră şi cum că cu 
plăcere foarte alegem a sluji slăvitelor Lui voi, gata spre ajutor să ne trimită sfânta 
Lui voie. Şi de atunci dar este gătită voia noastră de Domnul, încât cu multă 
bucurie să lucrăm. (Sfântul Diadoh) 


(Everghetinosul, vol. 1-2, traducere de Ștefan Voronca, Editura Egumenita, 
Galaţi, 2009, p. 147) 

Despre minte/ Ţine mintea în pomenirea sfântului nume al Domnului lisus 





Când mintea noastră începe să simtă harul Preasfântului Duh, satana caută şi el să 
ne mângâie sufletul printr-o simțire la aparență plăcută, aducând peste noi, în 
vremea liniştirii de noapte o adiere asemenea unui somn foarte uşor. Dar dacă 
mintea va fi găsită ţinând în pomenire fierbinte sfântul nume al Domnului lisus şi 
va folosi prea sfântul şi slăvitul nume al Lui ca pe o armă împotriva înşelăciunii, se 
va depărta amăgitorul viclean. 


Insă de aici înainte se va aprinde statornic împotriva sufletului. lar urmarea va fi că 
mintea, cunoscând cu de-amănuntul înşelăciunea celui viclean, va câştiga şi mai 
multă experienţă în a deosebi aceste două lucrări. 


(Sfântul ierarh Diadoh - Filocalia sau culegere din scrierile Sfinţilor Părinţi 
care arată cum se poate omul curăța, lumina şi desăvârși, vol. 1, Editura 
Harisma, Bucureşti, 1993, p. 426) sau (Sfântul ierarh Diadoh al Foticeii, Cuvânt 
ascetic în 100 de capete, în Filocalia vol. I, Editura Harisma, p. 426) 

Nu mai iubeşti cele pământeşti? Te pasc alte pericole 





Când sufletul nostru începe să nu mai poftească lucrurile frumoase ale pământului, 
se furişează de cele mai multe ori în el un gând de trândăvie, care nu-i îngăduie să 
stea cu plăcere nici în slujba cuvântului şi nu-i lasă nici dorinţa hotărâtă după 
bunurile viitoare; ba îi înfăţişează şi viaţa aceasta trecătoare ca neavând nici un rost 
şi fiind cu totul incapabilă de vreo faptă vrednică de-a fi numită virtute; şi însăşi 
cunoştinţa o dispreţuieşte, ca pe una ce a fost dată şi altor mulți oameni, sau ca pe 
una ce nu ne făgăduieşte nimic desăvârşit. 


De această patimă moleşitoare şi aducătoare de toropeală vom scăpa de ne vom 
ține cu tărie cugetul nostru între hotare foarte înguste, căutând numai la pomenirea 
lui Dumnezeu. Căci numai întorcându-se astfel mintea la căldura ei, va putea să se 
izbăvească fără durere de acea împrăştiere nesocotită. 


(Diadoh al Foticeii, Cuvânt ascetic în 100 capete, traducere de Pr. Prof. Dumitru 
Stăniloae, în Filocalia, vol. 1, Sibiu, 1947, pp. 356-357) 

Ce se întâmplă când vorbim prea mult? 





it. 


Precum uşile băilor, deschizându-se necontenit, împing căldura dinăuntru afară, 
aşa şi sufletul când vrea să vorbească multe, chiar dacă le-ar spune toate bune, 
împrăştie şi slăbeşte puterea ţinerii de minte prin poarta grăitoare. 


Prin aceasta mintea uită să spună lucrurile care se cuvin la vreme potrivită şi 
împărtăşeşte de-a valma oricui se nimereşte o amestecătură de gânduri, nemai- 
având nici pe Duhul Sfânt, care să-i păzească cugetarea ferită de năluciri. 


Căci lucrul bun scapă totdeauna vorbăriei, fiind străin de orice vălmăşag şi ima- 
ginaţie. Bună este deci tăcerea la vreme, ea nefiind decât mama gândurilor prea 
înțelepte. 


(Diadoh al Foticeii, Cuvânt ascetic în 100 capete, traducere de Pr. Prof. Dumitru 
Stăniloae, în „Filocalia ”, vol. I, Sibiu, 1947, p. 365) 

Editoriale despre Sfântul Diadoh al Foticeii 

Adrian Agachi - Chip şi asemănare prin conlucrarea cu harul divin 





11 martie 2011 


Harul primit prin Taina Botezului alungă din inimă orice lucrare a duhurilor sa- 
tanice, însă nu transformă voința umană într-una supusă în întregime voinței 
divine. Putem alege oricând să slujim păcatului în locul virtuţii. Deşi Taina Bote- 
zului restaurează chipul lui Dumnezeu în om, ea nu ne oferă şi asemănarea cu El. 
Acesta este un efect al conlucrării îndelungate pe care trebuie să o avem cu harul 
divin. 


Dobândirea virtuţilor este un prim pas spre realizarea asemănării, iar păstrarea lor 
şi alungarea oricărei porniri păcătoase ne întăresc pe acest drum fără sfârşit al 
îndumnezeirii. 


Sfântul Diadoh al Foticeii a descris prin cuvinte nemuritoare transformarea 
omului prin Botez din făptură supusă răului în persoană liberă şi iubitoare sub 
călăuzirea harului divin. 


Diferenţa esenţială între chip şi asemănare 


Părintele Dumitru Stăniloae ne-a oferit o rezumare eficientă a diferenţei dintre chip 
şi asemănare în scrierile Sfântului Diadoh al Foticeii. 

"După Diadoh, scopul vieţii duhovniceşti este unirea sufletului cu Dumnezeu prin 
dragoste (cap. 1-2). El face deosebirea între "chipul" lui Dumnezeu în om şi "ase- 
mănarea" cu EI (cap. 4, 88). Prin păcatul strămoşesc, "chipul" dumnezeiesc s-a 
întinat, s-a spălăcit. Harul Botezului curăță "chipul", îl spală de întinăciunea pă- 
catului. Dar prin aceasta încă nu avem şi "asemănarea". Spălarea chipului se face 
fără colaborarea noastră; lucrarea aceasta a harului încă nu o simţim. "Ase- 
mănarea" începem să o câştigăm pe măsură ce ne sporim sforțările noastre pentru o 
viaţă virtuoasă şi o atingem deplin când a crescut în noi dragostea de Dumnezeu în 
mod covârşitor. Abia după ce am sporit în "asemănare" prin dragoste, ni se face şi 
harul "simţit" (Filocalia, vol. I, trad. pr. Dumitru Stăniloae, Editura Humanitas, 
Bucureşti, 2005, p. 306). 


Practic, atunci când ni se administrează Taina Botezului au loc două efecte ime- 
diate: restaurarea chipului lui Dumnezeu în om şi sălăşluirea harului divin în partea 
cea mai intimă a sufletului (Sfinții Părinţi o numesc atât "minte", cât şi "inimă", 
n.r.). Noi nu colaborăm decât cu simpla noastră voinţă de a fi botezați. Trebuie re- 
marcat aici că naşii rostesc răspunsurile atunci când are loc botezul copiilor nou- 
născuți. 


Critica anumitor persoane la adresa administrării Botezului la o vârstă fragedă nu 
îşi are rostul. Cine nu doreşte pentru copilul său ceea ce este mai bun? Între a re- 
prezenta o persoană în interesul său cel mai înalt (mântuirea) şi a lăsa o persoană să 
decidă atunci când poate fi prea târziu (de ex.: moarte prematură, aplecare totală 
spre păcat, influenţe de mediu negative), ce vom alege ca părinţi maturi? Consider 
că prima variantă. Astfel, Taina Botezului reprezintă prima unire a sufletului cu 
Hristos. Însă, aşa cum afirmam în debutul materialului, voinţa noastră îşi păstrează 
dualitatea. Putem oricând să alegem răul, dacă dorim astfel. Voința noastră nu 
poate fi supusă printr-un act exterior voinţei divine; doar noi putem să ne supunem 
lui Dumnezeu total şi necondiţionat. 


Restaurarea chipului lui Dumnezeu în om 


Diadoh al Foticeii defineşte acest proces astfel: "Două bunuri ne aduce harul 
cel sfânt al renaşterii, dintre care unul covârşeşte nemărginit pe celălalt. Cel 


dintâi ni se dăruieşte îndată, căci ne înnoieşte prin apa însăşi şi luminează toate 
trăsăturile sufletului, adică chipul nostru, spălând orice zbârcitură a păcatului 
nostru " (Cuvânt ascetic, cap. 89, în: "Filocalia", vol. I, p. 349). 


Observăm că Sfântul Diadoh al Foticeii consideră chipul divin al omului deformat 
de păcat. Prin propriile puteri, omul nu poate să curețe întinăciunea aşternută pe 

propria inimă ŞI nici să progreseze într-o oarecare asemănare cu Dumnezeu. Harul 
Botezului luminează sufletul omului, restaurând chipul lui Dumnezeu, şi îi oferă 
posibilitatea ca prin conlucrarea cu el să câştige sfintele virtuţi care sădesc ase- 
mănarea. În mod clar, această restaurare este deosebită de asemănarea cu Dum- 
nezeu, tocmai pentru că ultima este fără sfârşit, în timp ce prima se încheie odată 
cu săvârşirea Tainei Botezului. Chipul lui Dumnezeu nu trebuie restaurat la 
nesfârşit. Omul este recreat prin moartea şi învierea cu Hristos petrecută în cadrul 
Tainei. Asemănarea însă este un proces infinit, care nu se încheie niciodată datorită 
simplului fapt că Dumnezeu este nelimitat. Nu putem să dobândim niciodată o 
asemănare definitivă cu El. 


Folosind o descriere pictorială, Sfântul Diadoh subliniază această diferenţiere 
fundamentală. "Precum zugravii desemnează întâi cu o singură culoare figura 
omului, apoi înflorind puţin câte puţin culoarea prin culoare scot la arătare 
chipul viu al celui zugrăvit până la firele părului, aşa şi sfântul har al lui 
Dumnezeu readuce întâi prin botez chipul omului la forma în care era când a 
fost făcut, iar când ne vede dorind cu toată hotărârea frumuseţea asemănării şi 
stând goi, şi fără frică în atelierul Lui, înfloreşte o virtute prin alta, şi înalță 
chipul sufletului din strălucire în strălucire, dându-i pecetea asemănării” 
(Cuvânt ascetic, cap. 89, în: "Filocalia", vol. , p. 350). 


Creşterea în asemănare prin virtuți 


Harul divin se ascunde după săvârşirea Tainei Botezului în partea cea mai intimă a 
sufletului. Pe măsură ce omul creşte prin virtuţi, el are posibilitatea de a gusta tot 
mai mult din darurile harului ascuns în inima sa. 


"Harul se ascunde, cum am zis, din însăşi clipa în care ne-am botezat, în 
adâncul minţii. Din momentul în care începe însă cineva Să iubească pe 
Dumnezeu cu toată hotărârea, o parte din bunătăţile harului intră într-un chip 
negrăit în comunicare cu sufletul prin "Ssimţirea” minţii (Cuvânt ascetic, cap. 
77, în: "Filocalia", vol. I, p. 341). 


Insă, dacă o persoană alege calea păcatului, harul se ascunde din nou, iar creştinul 
pierde ceea ce Diadoh al Foticeii numeşte "simţirea” minţii. Nu mai reuşim să 
simţim harul, dar avem conştiinţa pierderii sale. 


Uneori, această părăsire pedagogică nu are drept cauză săvârşirea unui păcat, ci 
dorinţa lui Dumnezeu de a ne face să conştientizăm propria slăbiciune şi, astfel, să 
ne sporim smerenia. Conlucrarea cu harul divin ne face să dobândim virtuțile şi 

Să creştem în asemănarea cu Dumnezeu. Deşi această asemănare nu are sfârşit, ea 
atinge unul dintre punctele importante atunci când câştigăm dragostea 
dumnezeiască. Această obţinere a iubirii divine constituie un moment-cheie. 


Sfântul Diadoh precizează următoarele: "Toate virtuțile le primeşte mintea prin 
simţire, înaintând după o măsură şi rânduială negrăită. Dar dragostea duho- 
vnicească nu o poate câştiga cineva până ce nu va fi iluminat întru toată încre- 
dințarea de Duhul Sfânt. Căci până ce nu primeşte mintea în chip desăvârşit 
asemănarea prin lumina dumnezeiască poate avea aproape toate celelalte virtuţi, 
dar este încă lipsită de dragostea desăvârşită. (...) Căci precum în cazul portretelor 
pictate, dacă se adaugă chipului culoarea cea mai vie, se scoate la iveală până şi 
asemănarea chipului celui pictat, aşa şi la cei zugrăviți după asemănarea dumne- 
zeiască de către harul dumnezeiesc, dacă se adaugă lumina dragostei, "chipul" este 
ridicat cu totul la frumuseţea "asemănării" (Cuvânt ascetic, cap. 89, în: "Filocalia", 
vol. I, p. 350). 


Din nou, cuviosul Diadoh foloseşte o imagine pictorială foarte reuşită. Ase- 
mănarea cu Dumnezeu nu cunoaşte sfârşit, dar dragostea este cea care ne apropie 
cel mai mult de "imaginea" divină arhetipală. În mod clar, creşterea aceasta întru 
asemănare este dăruită de conlucrarea cu harul divin dăruit prin Taina Botezului. 
EI sădeşte în noi virtuțile şi ne ridică la capacitatea de a fi îndumnezeiţi. 


Vom observa în materialele următoare şi tâlcuirile teologice ale Sfântului Marcu 
Ascetul, al doilea autor filocalic care ne-a oferit o contribuţie baptismală im- 
portantă. 


În concluzie, putem afirma că Sfântul Diadoh al Foticeii ne propune o interpretare 
spirituală a Tainei Botezului. Aplicabilitatea teologiei sale la viaţa concretă a 
Bisericii este cât se poate de clară şi aduce cu sine o transparență necesară cu 
privire la conținutul spiritual al Sfintelor Taine. 


Un conţinut care trebuie întotdeauna să ne preocupe pentru că reflectă intrinsec 
propriul progres spiritual, început încă de la Botez. 


kkkhkkhkhkkrhkhkhkhkhkhhkikhkihkikhyikiki 


e Xe e Xe e e Xe e e Xe e e e De De e e e e e e De e e e e e e e e e XX 


kkkhkkhkkhkhkhkhkhkhkhkhkhkikkhikhihkhkyikikyi 


XP XP XP XP XP e e e XP e XP e e e e e e e e e e e Xe Xe e XP e e e 


Sfântul ierarh Diadoh, episcop al Foticeei, Epir, Grecia (29 martie) 





N e 


d e: E Ed i ati 
Frescă săvârşită în anul 1315 și aflată în Mănăstirea Gracanica, Kosovo, Serbia 
Acest sfânt ierarh şi-a petrecut viaţa sa pământească înveșmântat în haina sme- 
reniei, căci cele despre dânsul au fost acoperite de vreme. S-a mai păstrat despre 
dânsul până la noi doar faptul că la anul 458 semna dimpreună cu alți ierarhi o 
scrisoare către împăratul Leo 1 vestind trecerea la Domnul a patriarhului Proterie al 
Alexandriei, omorât de monofiziți. 


Însă din rânduiala lui Dumnezeu s-a păstrat scrierea sa ce ni-l arată a fi un mare 
nevoitor şi un adânc cunoscător al vieţii duhovniceşti. Astfel că scrierea sfântului 
păstor s-a bucurat de o deosebită prețuire după fericita sa adormire, după cum arată 
mulțimea manuscriselor ce s-au păstrat. 


&&& 
Viata ta, Sfinte Diadoh, a rămas înveșmântată în taină, însă din cuvântul tău ca un 
mare ascet şi cunoscător al dumnezeieştii vieţuiri ai strălucit, pom înmiresmat al 
Raiului din roade vădindu-te. 


Doctor şi călăuză iscusită ești celor încercaţi de patimi, pătrunzând prin harul lui 
Dumnezeu în tainițele inimii și vindecând cu puterea Lui sufletele celor ce voiesc 
tămăduirea. lar prin tine lucrând Hristos, toată Biserica se întăreşte şi într-un glas 
cântă: Aliluia. (Din Acatistul Sfântului) 


Scrierea Sfântului ierarh Didadoh, episcop al Foticeei poate fi aflată în: 

Frescă săvârşită în anul 131 8 şi aflată î în pese Gracanica, Kosovo, Serbia 


Sursa:  https://sfintisiicoane.wordpress.com/2015/03/28/sfantul-ierarh-diadoh-episcop-al- 
foticeei-epir-grecia-29-martie/ 

Ascultarea - uşă a dragostei către Dumnezeu 





Ascultarea s-a cunoscut a fi întâia bunătate dintre toate faptele bune cele înce- 
pătoare pe care cineva trebuie să o aibă, ca una care leapădă părerea de sine şi 
astfel născând nouă smerita cugetare. Drept aceea, celor ce o suferă pe ea cu dul- 
ceaţă, ca li se face uşă a dragostei către Dumnezeu. 


Pe aceasta lepădând-o Adam, a alunecat în adâncul tartarului; pe aceasta îndrăgind- 
o Domnul, întru cuvântul [pricina] iconomiei [mântuirii], a ascultat de Părintele 
Său până la Cruce şi la moarte - iar întru acestea nu S-a făcut întru nimic mai 
prejos decât măreţia Lui - ca, dezlegând prin ascultarea Sa vina neascultării ome- 
neşti, să întoarcă întru fericita şi veşnica viaţă pe cei ce trăiesc cu ascultare. Deci se 
cuvine ca mai întâi pentru aceasta să ne sârguim noi, cei ce am primit asupră-ne 
lupta împotriva părerii de sine a [îngâmfării] diavolului; căci aceasta ne va arăta 
nouă (celor ce ne apropiem) în chip nerătăcit toate cărările faptelor bune. 


(Everghetinosul, vol. 1-2, traducere de Ștefan Voronca, Editura Egumenita, 
Galaţi, 2009, p. 95) 

Foarte puţini pot cunoaşte cu de-amănuntul greşelile lor 


." 


ș 
- 





Odoxologia.ro 


Sufletul care nu s-a izbăvit de grijile cele mireneşti, nici pe Dumnezeu nu va iubi 
curat, nici de diavolul nu se va îngreţoşa precum se cuvine; căci are grija vieţii 
drept acoperământ împovărător. Drept aceea, mintea nu poate cunoaşte într-unele 
ca acestea judeţul ei (lit. curtea judecătorească; fig. judecata sau puterea ei de 
judecată. În Filocalie (Vol. 1, Diadoh al Foticeii, Cuvânt ascetic, 18). 


Avem redat mai liber: „Mintea nu-şi poate cunoaşte dreptul de judecată asupra 
acestor fel de lucruri”. Frumoasă şi plină de adevăr metaforă pentru minte, privită, 
cum am mai zis, de Părinţi ca parte socotitoare sau hotărâtoare a sufletului), ca 
astfel de la sineşi să cerce hotărârile judecății; deci, prin toate e bună depărtarea de 
lume. Foarte puţini pot cunoaşte cu de-amănuntul greşealele lor, şi numai cei 
cărora mintea nu li se răpeşte niciodată de la pomenirea lui Dumnezeu. Că în ce 
chip ochii noştri cei trupeşti, atunci când sunt sănătoşi, pe toate le pot vedea, până 
şi pe țânțari sau altceva de felul ţânţarilor ce zboară în văzduh, când sunt acoperiţi 
cu albeaţă sau cu urdori, chiar de ar trece prin faţa lor ceva mare, nu-l văd decât 
umbros, iar dacă e ceva mic, nu-l pot vedea deloc cu vederea, tot aşa şi cu sufletul, 
de va simţi prin rugăciune, orbirea ceea ce i se întâmplă lui din iubirea lumii, şi pe 
greşelile lui cele foarte mici ca pe nişte foarte mari socotindu-le, neîncetat lacrimi 
peste lacrimi va vărsa întru multă mulţumire. Căci drepţii, zice, se vor mărturisi 
numelui 'Tău (Ps. 140:14), iar de va rămâne în aşezarea lumii, chiar de ar săvârşi 
vreo ucidere sau altă faptă vrednică de muncă, o priveşte liniştit, fără supărare, iar 
de vor fi alte greşeli, nu numai că nu le dă vreo însemnătate, ci, de multe ori, pe 
oarecari dintr-însele le socoteşte ca pe nişte îndreptări [isprăvi]. Pentru aceasta 

ticălosul nu se va ruşina nici să le apere cu fierbinţeală, nici să se laude întru ele, 
fără a simţi astfel [mustrare în cuget]. (Sfântul Diadoh al Foticeii) 


(Everghetinosul, vol. 1-2, traducere de Ștefan Voronca, Editura Egumenita, 
Galaţi, 2009, p. 127) 

Pr. dr. Andrei Ionescu - Iraţionalul în teologie 





Iraţionalul în teologie - între pervertirea rațiunii şi supraraționalitatea dată de har 


Diadoh al Foticeii afirma că din momentul botezului "harul se ascunde în adâncul 
minţii", satana fund alungat în afară de unde îi mai rămâne să poată interveni 
asupra omului prin simţurile trupului şi prin dulceaţa poftelor iraționale. Răul este 
văzut de Sfântul Maxim Mărturisitorul ca mişcare nerațională a facultăţilor 
sufleteşti spre altceva decât ţinta lor finală. 


În consecinţă, lucrarea de despătimire a omului este în fapt o lucrare bună, de in- 
tensă raționalizare. Pornind de la realitatea prezenţei harului, omul capătă o putere 
tot mai deplină de a respinge "nu"-urile - fie ele păcate sau patimi -care tind să-i 
pervertească trăirea, să 1-0 iraţionalizeze. Păcatul este "nu"-ul prin excelenţă, este 
iraţionalul în sens de refuz al conlucrării cu o rațiune divină care structurează omul 
în funţa sa. Deopotrivă, sistemul de păcătuire numit patimă este comportamentul 
aberant care permanentizează iraţionalul, care îi dă tot mai multă substanţă. Patima 
declanşează o foame infinită de finit, perverteşte nevoia de hrănire a omului din 
realitatea prezenţei dumnezeieşti printr-o alienată alimentare cu roşcovele, nici- 
odată săţioase, al unei mâncări porceşti, ancorate în sensitiv. Patima dă dependenţă 
de comportamente care dezintegrează ființa umană, fiind în acest sens adevărată 
drogare. 


Fiecare lucru din lume îşi are un sens al său propriu, o finalitate încifrată de 
Dumnezeu în mod obiectiv, care depinde de Creatorul său şi nu de interpretarea 
subiectivă a omului. 


Sfântul Maxim Mărturisitorul caracterizează această finalitate prin folosirea ter- 
menului de "logos" - rațiune. Descoperirea acesteia şi conlucrarea dinamică cu ea 
urcă pe om către Dumnezeu. 

Dimpotrivă, ignorarea sau pervertirea acestei raţiuni printr-o raportare la acel lucru 
sau ființă în mod neconform cu firea sa duce la o despărțire tot mai adâncă de 
Dumnezeu. 


"Prin Fiul Său, Dumnezeu este pentru lume în general un glas ce răsună în fire, un 
semn doveditor al existenţei Lui, adică "Cuvânt", şi tot prin Fiul, Dumnezeu îi este 
lumii oarecum "Raţiune", adică realitate până la un anumit loc inteligibilă, sau 
cauza prin care lumea se ordonează, se explică şi îşi explică toate”. 


În ceea ce priveşte comportamentul uman, Sfântul Maxim Mărturisitorul insistă pe 
conformitatea facultăţilor naturale ale omului cu voinţa lui Dumnezeu, con- 
formitate aprofundabilă prin conlucrarea acestora cu harul. Facultăţile naturale ale 
omului trebuie respectate în rațiunile lor de manifestare; orice abuz sau proastă 
întrebuințare duce la o dezintegrare, mai întâi spirituală şi apoi somatică, a fiinţei 
umane: "Viaţa de păcat şi de viciu, după Maxim, se caracterizează printr-o 
dezintegrare continuă. Diferitele forme de abuz față de facultățile naturale ale 
omului se condiționează reciproc şi împreună distrug realitatea pozitivă a omului 
ca ființă compusă. Nici un viciu nu îl poate satisface pe om şi, prin urmare, îl duce 
în fiecare caz la alte vicii, iar toate viciile, în special cele ale facultăţilor 
concupiscibile şi raţionale, îl separă pe om de Dumnezeu, care este ţinta finală 
integratoare a vieţii umane". 


Această luptă împotriva entropiei spirituale se realizează în om prin acţiunea 
harului. De la primii paşi ai ascezei, ai luptei cu patimile şi ai înlocuirii lor treptate 
cu virtuțile, omul păşeşte către o nouă vedere, mai duhovnicească, ajutată şi 
luminată de descoperirea raționalităţii lumii în care trăieşte, ca reflectare a Raţiunii 
dumnezeieşti, a sensurilor ei. Prin această vedere lumea îşi pierde încetul cu încetul 
"opacitatea”, câştigând "transparenţa" către Dumnezeu. În acest fel lumea se arată 
tot mai mult, după cum o numeşte părintele Dumitru Stăniloae, o rațiune 
plasticizată. Cu alte cuvinte, materia exprimă rațiunea ca principiu ordonator al 
său. 


Acest proces culminează cu o sporită lucrare a lui Dumnezeu în om, mistica, acea 
prezentă a lui Dumnezeu prin care omul pătimeşte iubirea Lui nemijlocit. 


De remarcat că acest drum, pe care îl putem numi al raţionalizării fiinţei umane, 
întrucât omul parcurge paşii de la starea de intensă neraţionalitate, a lucrării 
patimilor, la cea de intensă raționalitate, a sănătăţii duhovniceşti, a sfinţenie, a 
strălucirii lucrării puterilor firii în conlucrare cu harul dumnezeiesc, culminează cu 
iubirea de Dumnezeu şi de oameni. Este limpede deci că omul, sub lucrarea ha- 


kk hkkhkhkkrhkhkhkhkhkhhkikhkikikhikikik 


e Xe De Xe Xe De Xe e e Xe e e e De De e e e e e e De e e e e e e e e XX 


khkkkhkkkhkkhhkikhkhkhkrhkkhihkikrhkihkiki i 


XP XP e e Xe e Xe e e Xe e e Xe e De e Xe e e e e e e Xe e ee e e XX 


rului, dobândeşte o dilatare a forţelor sale spirituale care depăşeşte puterile na- 
turale. lese deci din raționalitatea firii către o supra-raţionalitate dată de o trăire în 
coodonate divine. Cunoaşterea lui Dumnezeu este iraţională în sensul unei 
neconformităţi cu raţiunea prin adăugare şi nu prin scădere, ceea ce îndreptăţeşte să 
o numim supra-rațională şi nu anti-raţională, cum era lucrarea păcatului. 


Argumentând posibilitatea saltului minţii de la rațional la supra-raţional, sfântul 
Grigorie Palama afirmă: "Căci deşi mintea coboară la viaţa multilaterală prin 
aceste dezvoltări (mintale, n.n), mânându-şi lucrările spre toate, totuşi dispune şi de 
o operaţie mai înaltă prin care lucrează însăşi şi în sine [...] aşa cum dispune şi 
călăreţul de o anumită energie cu mult mai înaltă decât aceea de a conduce calul, şi 
aceasta nu numai după ce se coboară de pe cal, ci şi pe cal şi în trăsură ar putea 
activa-o în sine, dacă nu s-ar dedica, benevol cu totul conducerii calului”. 


Acest salt tine însă de o lucrare a harului, ea este o luminare mai presus de rațiune 
şi de cunoştinţă: "Mintea noastră are pe de o parte puterea de a cugeta, prin care 
vede cele inteligibile, iar pe de altă parte unirea ce întrece natura minţii, prin care 
se împreună cu cele ce sunt mai presus de ea". 


Teologia ortodoxă afirmă deci existenţa a doi poli ai iraționalităţii, unul profund 
negativ, anti-rațional, care se manifestă prin fabricarea artificială a unor false 
raționalităţi cu scopul de a le eluda pe cele reale care stucturează fiinţa celor ce 
ființează în lume şi altul profund pozitiv, care se manifestă prin activare prin 
lucrarea harului, şi care ţine de o depăşire în sensul de plinătate a raţionalităţii, prin 
unirea cu puterea de lucrare a lui Dumnezeu. Aceasta din urmă este un supra- 
raţional făcut posibil prin acceptarea inițiativei lui Dumnezeu în noi care ne 
cheamă către îndumnezeire. 

Părintele Dumitru Stăniloae - Progresul omului în viaţa cea nouă în Hristos 

Sfântul Marcu Ascetul şi Diadoh al Foticeii spun că prin Botez la început Hristos 
Se sălăşluieşte în ascunsul ființei noastre, fără să avem experienţa conştientă a 
acestui fapt. Experienţa acestui fapt începe să se producă şi creşte ulterior în 
sporirea în credinţă şi în fapte bune, pentru care primim putere de la Hristos aflat în 
acest ascuns şi pe care le oferim Lui. 


"Fiindcă n-am crezut încă cu tărie lui Hristos şi nu ne-am socotit pe noi datori faţă 
de toate poruncile Lui, nici nu ne-am lepădat de noi înşine, după cuvântul Lui, nu 
cunoaştem tainele mai sus pomenite, pe care le-am primit din clipa Botezului. 
Când însă ne vom mustra pentru puţinătatea credinţei noastre şi vom crede în EI cu 
sinceritate prin împlinirea tuturor poruncilor Lui, atunci câştigând în noi înşine 
experienţa lucrurilor mai sus pomenite, vom mărturisi că într-adevăr Sfântul Botez 
este desăvârşit, şi, prin el, ni se dă harul, însă acesta stă ascuns în chip nearătat, 
aşteptând ascultarea noastră şi împlinirea poruncilor pentru care am luat puterea." 


Harul e însăşi Persoana lui Hristos care stă în intimitatea noastră, disponibilă cu 
toată iubirea Ei, dar aşteaptă ca să ne deschidem şi noi acestei iubiri, ca să începem 
dialogul iubirii şi să începem să ne umplem de bunătatea lui. "Harul acesta se află 
în noi în chip ascuns de la Botez, însă nu ni se face văzut decât atunci când, după 
ce vom fi străbătut bine drumul poruncilor, vom aduce ca jertfă Arhiereului Hristos 
gândurile cele sănătoase ale firii noastre, nu pe cele muşcate de fiare." 


"Templul este locaşul sfânt al sufletului şi al trupului, care e zidit de Dumnezeu." 


"Dar şi acest templu are un loc în partea dinăuntru a catapetesmei. Acolo a intrat 
lisus pentru noi ca înainte-mergător (Evr. 6, 20), locuind de la Botez în noi, "în 
afară numai dacă nu suntem netrebnici" (II Cor. 13, 5). Hristos a făcut totul ca să 
intre în dialogul iubirii cu noi. El sălăşluieşte în altarul fiinţei noastre, 

aducându-Se jertfă ca Arhiereu Tatălui ceresc pentru noi, ca să ne întărească în 
chip neştiut şi pe noi, ca să alăturăm jertfa fiinţei noastre la jertfa Lui, ca să 
renunţăm şi noi la noi înşine pentru a intra în dialog cu Tatăl prin EI, precum a 
intrat EI prin jertfa Lui ca om în acest dialog cu Tatăl şi cu noi. Smereniei Lui 
trebuie să-i răspundă smerenia noastră, pentru realizarea tainei întâlnirii cu EI 
în iubire. 


Locul în care Se află EI că Arhiereu este încăperea cea mai dinăuntru, cea mai 
ascunsă şi mai curată a inimii, pentru că numai aceea poate fi în modul cel mai 
uşor sensibilizată şi deschisă lui Dumnezeu. Numai adâncul virtual omenesc se 
poate deschide adâncului nesfârşit dumnezeiesc. 


Sfântul Marcu Ascetul continuă: "Dacă încăperea aceea nu se deschide prin 


Dumnezeu şi prin nădejdea raţională şi înţelegătoare, nu putem cunoaşte în chip 
sigur pe Cel ce locuieşte în ea şi nu putem şti de au fost primite jertfele de 
gânduri, sau nu... Deschizându-se inima credincioasă prin nădejdea mai Sus 
pomenită, Arhiereul ceresc primeşte gândurile întâi născute ale minţii şi le 
mistuie în focul dumnezeiesc." 


Hristos face slujba de Mijlocitor ca Arhiereu nu într-un loc străin de noi, ci între 
abisul inimii noastre şi abisul dumnezeiesc, aflându-Se în amândouă şi fiind punte 
între ele, căci le are în Sine pe amândouă. Că astfel de Arhiereu, El vrea să 
deschidă abisul inimii noastre abisului lui Dumnezeu, să trezească setea nesfârşită 
de iubire a inimii noastre pentru a se adăpa din nesfârşitul izvor al iubirii 
dumnezeieşti. Şi o poate face aceasta aflându-Se cu abisul inimii Sale omeneşti 
deschis abisului dumnezeiesc în abisul inimii noastre. 


De la Hristos sălăşluit în noi la Botez ne vine puterea deschiderii spre Dumnezeu. 
De la Arhiereul care Se jertfeşte acolo în focul iubirii de Dumnezeu şi de noi, ne 
vine puterea să alăturăm, cu o căldură din căldura Lui, jertfa noastră la jertfa Lui, 
renunţarea noastră la noi înşine, pentru ca această jertfă a noastră să fie luată de EI 
împreună cu noi înşine şi mistuită de focul aceleiaşi iubiri de Dumnezeu. De aici se 
vede că deşi puterea lucrării ne vine de la Hristos, trebuie să dăm şi noi o lucrare, 
încălzită şi întărită de lucrarea Lui. 


"Drept aceea, o, omule care ai fost botezat în Hristos, dă numai lucrarea pentru 
care ai luat puterea şi te pregăteşte ca să primeşti arătarea Celui ce locuieşte în tine. 
Și astfel ţi se va arăta ție Domnul, potrivit făgăduinței, în chip duhovnicesc, 
precum Însuşi zice: "Iar Domnul este Duhul; şi unde este Duhul Domnului, acolo 
este libertatea" (II Cor. 3, 17). Atunci vei înţelege ceea ce s-a spus: "Împărăţia 

cerurilor înlăuntrul vostru este" (Lc. 17, 21). Adică întâlnirea cu Dumnezeu în 
iubire se face înlăuntrul nostru, în sinergia fierbinte a iubirii. 


Lucrarea pe care o dăm, în baza puterii ce o primim, este rodul unei tainice întâlniri 
a noastre cu Hristos. Noi actualizăm doar ceea ce ni se dă într-un mod nedeplin 
actualizat. Dar şi această actualizare o facem cu ajutorul lui Hristos. lar prin 
această actualizăm nu numai virtualităţile ascunse în Hristos, ci şi virtualitățile 
noastre cu ajutorul lui Hristos. În orice caz, de abia în această contribuţie a noastră 
experiem că nu numai noi producem rezultatul. 


Trebuie să lucrăm, ca să cunoaştem că şi Hristos lucrează în noi. Şi cunoaştem 
această lucrare a lui Hristos mai întâi în duhul nostru, dar o cunoaştem apoi şi în 
noile simţiri duhovniceşti ale trupului nostru. Îl cunoaştem pe Hristos pnevmatizat, 
dar totuşi prezent în trupul nostru, deci ca trup, pnevmatizând şi trupul nostru, 
sfințindu-l şi pe el în toate faptele lui, împreună cu gândurile sufletului. 


Imboldurile spre gânduri şi fapte curate ne vin de la Hristos, dar odată concepute şi 
săvârşite, le întoarcem tot lui Hristos. Îi întoarcem darul Lui cu dobânda noastră. 
Interpretând cuvântul psalmistului: "Din templul Tău Îţi vor aduce Ție împărații 
daruri în Ierusalim" (Ps. 68, 30), III zice: Aceasta pentru că 
mintea, care e împăratul fiecăruia, ia întâi din templul cel ascuns al inimii 
îndemnurile bune şi frumoase de la Hristos, Care locuieşte acolo, şi le duce până 
la vieţuirea virtuoasă, pe care proorocul a numit-o Ierusalim; şi apoi iarăşi le 
aduce prin intenţia cea bună lui Hristos, Care i le-a dăruit mai înainte. * 


Diadoh al Foticeii spune şi el: "La început, harul îşi ascunde prezenţa sa în cei 
botezați, aşteptând hotărârea sufletului, că atunci când omul se va întoarce cu 


tărie spre Domnul să-şi arate printr-o negrăită simţire prezenţa sa în inimă... 
Deci dacă omul va începe să sporească în păzirea poruncilor şi să roage 
neîncetat pe Domnul lisus, focul sfântului har se va revărsa şi peste simţurile 
mai dinafară ale inimii, arzând cu totul neghina păcatului.” 


Firea omenească este mereu în mişcare şi mereu aceeaşi fire în esenţa ei. Bi- 
polaritatea: substanţa-energie e valabilă şi aici. Firea omenească e prin ea însăşi în 
mişcare, dar nu încetează să fie mereu aceeaşi fire în esenţă şi să nu se epuizeze în 
nici o mişcare. Ceea ce îi vine de la Hristos e puterea de a se mişca potrivit voii 
celei raționale conforme cu voia lui Hristos, adică de a nu se mişca fără voia ei, în 
mod neliber. Şi e mai mare putere în mişcarea conformă cu această voie. Prin 
mişcarea astfel întărită şi adusă la normalul ei nu prea mărim numai pe Hristos, ci 
creştem noi înşine, sau realizăm ceea ce trebuie să fim, şi prin gândurile noastre 

cunoscute şi prin faptele noastre manifestate ne facem, în acelaşi timp, un chip al 
lui Hristos cel aflat în noi nevăzut; sau Hristos Se face transparent în noi. 


Prin gândurile şi faptele acestea, prin care ne facem pe noi înşine, dar şi pe Hristos, 
stăpâni pe toată fiinţa, gândurile şi faptele noastre, gânduri şi fapte concepute şi 
săvârşite din puterea lui Hristos, împlinim slujirea noastră preoțească. Prin ea 
oferim lui Hristos tot ce gândim şi săvârşim, dar şi pe noi înşine, murind lui Hristos 
din puterea morţii Lui şi vieţuind Lui din puterea Învierii Lui. Prin aceasta 
dezvoltăm îngroparea şi învierea noastră cu Hristos de la Botez. De bunurile ce le 
vor primi drepții prin înviere, numai cei tari în credinţă se învrednicesc, "cei care 
mor în fiecare zi pentru dragostea lui Hristos, adică se ridică mai presus de toată 
preocuparea (egoistă) a vieţii de aici şi nu mai cugetă la nimic decât la un singur 
lucru: să ajungă la dragostea lui Hristos, care este deschizătura cea mai dinăuntru a 
inimii, unde a intrat ca înainte-mergător lisus". "Căci nu putem face loc în noi 
întregii lucrări a Duhului, decât numai prin împlinirea poruncii desăvârşite, adică a 
morţii" faţă de egoismul manifestat în păcate. 


Nu e vorba numai de moartea omului vechi al păcatului, ci de moartea noastră ca 
subiect în general, pentru ca să vieţuiască în noi Hristos ca subiect (Gal. 2, 20). Dar 
eu însumi sunt în Hristos. El S-a făcut subiectul dinăuntru al subiectului meu, fără 
să încetez de a fi în EI ca subiect, dar văzându-mă împlinit în EI şi plin de bucurie 
pentru această împlinire. Mi S-a făcut subiect, rămânându-mi în acelaşi timp un 
Tu, cel mai responsabil Tu pentru mine. 


Această încadrare a mea, ca subiect, în subiectul lui Hristos, fiind actul iubirii 
supreme, e în acelaşi timp actul deschiderii celei mai depline a inimii, a intimităţii 
mele, prin care ridic viaţa mea, când mă adun din uitarea de mine, din împrăştiere. 
Inima e menită să fie deschisă spre Dumnezeu ca persoană şi spre oameni, cum e 
făcută să fie deschisă o fereastră spre cele văzute. Deschiderea aceasta a inimii 
pentru mine şi pentru Hristos a început la Botez, alungând alipirea la păcatul 
egoismului, în care credeam că se afirmă eu-ul meu. 


Incadrându-se subiectul meu dialogic în subiectul lui Hristos, inima mea se 
deschide în inima omenească a lui Hristos, deschisă la maximum infinității lui 
Dumnezeu. 


Diadoh al Foticeii spune că cel ce ajunge la o dragoste intensă, pe de o parte 
"este ca şi când n-ar fi, şi Dumnezeu se slăveşte în el, pe de alta plânge că nu-L 


poate iubi cât vrea." 

În aceasta se vede atât încadrarea subiectului sau în Iisus, cât şi deosebirea sa de 
EI. Chiar în plânsul său că nu poate iubi pe lisus cât vrea, e o uitare de sine. "Da- 
torită dragostei el călătoreşte afară din sine;" "Duhul va grăi în voi" (Mt. 10, 10); 
"Duhul strigă: Avva, Părinte"(Rom. 8, 15); "iar noi avem gândul lui Hristos" (| 
Cor. 2, 16); "a ieşit odată pentru totdeauna din iubirea de sine pentru dragostea lui 
Dumnezeu". Hristos sau Duhul lui Hristos S-a făcut subiectul simţirilor lui, al 
rugăciunii lui, al cuvintelor lui, al faptelor lui. Dar şi, invers, omul e subiectul 
simţirilor trupului lui lisus. E o unire fără confuzie. Cine nu împlineşte însă deplin 
toate poruncile lui Hristos, ci numai unele şi numai în parte, n-a murit deplin lui 
Hristos şi nu s-a unit cu EI, pentru că nu-L iubeşte deplin, deşi poate intra şi el în 
împărăție, adică la gustarea bunurilor unei comuniuni parțiale cu EI, pe măsura 
unirii cu EL. "Şi cei ce au împlinit poruncile parţial, pe măsura aceasta vor intra în 
Împărăţie. Dar cei ce voiesc să ajungă la desăvârşire, sunt datori să împlinească 
poruncile în mod cuprinzător. lar cea care le cuprinde pe toate este lepădarea 
sufletului propriu, care este moartea." 


Moartea are deci şi înţelesul iubirii depline față de Hristos. Dar iubirea e virtutea 
care încoronează toate virtuțile şi le cuprinde pe toate. lar virtuțile nu sunt decât 
deprinderile dobândite de firea noastră prin împlinirea statornică a poruncilor, cu 
ajutorul puterii lui Hristos, sau al Duhului aflat în inima noastră de la Botez. 


Poruncile nu sunt decât poftirea la deschiderea deplină a inimii noastre pentru 
Hristos, pentru semenii noştri, efectuată şi de noi cu puterea lui Hristos, Care ni Se 
oferă prin ele cu puterea Lui, dar şi cu apelul la efortul nostru pentru a ne pune de 
acord cu El în iubire. Dragostea fierbinte de Dumnezeu care încoronează toate 
virtuțile e un rod al Duhului lui Hristos aflat în inimă, dar şi un răspuns al omului. 
E o întâlnire deplină cu Hristos plin de infinitatea dumnezeiască în inima noastră. 
E o revelare deplină a lui Hristos cel aflat în inimă. 


DIDI spune: "Iar când nevoitorul se va îmbrăca cu toate virtuțile, şi 
mai ales cu desăvârşită sărăcie (renunțând la toate pentru Dumnezeu, n.n.), 
atunci harul îi va lumina firea, într-o oarecare simţire mai adâncă, încălzindu-l 
spre mai multă dragoste." 


Sfântul Marcu Ascetul zice: "Dacă vreunul dintre credincioşi, fiindcă a împlinit 


toate poruncile, află în sine oarecare lucrare duhovnicească pe măsura vieţuirii 
sale, să creadă că a luat de mai înainte puterea pentru ea, întrucât a primit prin 
Botez harul Duhului, pricina tuturor virtuţilor, adică nu numai a virtuţilor 
ascunse duhovniceşte, ci şi a celor arătate; şi nimeni dintre cei virtuoşi să nu-şi 
închipuie că a făcut vreun bine oarecare prin puterea lui. Căci omul bun, zice 

Cuvântul, nu de la sine, ci "din vistieria cea bună a inimii scoate cele bune” (Lc. 
6, 45), iar prin vistieria cea bună înţeleg pe Duhul cel Sfânt ascuns în inimă.” 


Am văzut că Sfântul Marcu Ascetul socoteşte că şi cei ce n-au împlinit decât 
parţial poruncile, deci n-au dobândit deplinătatea virtuţilor, pot intra în Împărăția 
Cerurilor. 


Sfântul Simeon Noul Teolog pare a fi mai exigent. El spune că virtuțile sunt ca 
nişte foi de aur sau de argint, care, sudate de Sfântul Duh, alcătuiesc un vas în care 
e vărsat harul Duhului Sfânt. Lipsind o foaie, tot harul va curge prin spărtura pro- 
dusă în vas. 


Cele două opinii se pot concilia, în sensul că fiecare om trebuie să cultive toate 
virtuțile, căci lpsa totală a uneia (de exemplu smerenia, răbdarea, blândeţea) le 
alterează pe toate celelalte; dar dată fiind putinţa progresului nesfârşit în bine, nici 
un om nu poate ajunge vreodată la capătul lor. EI trebuie să se silească totdeauna 
să urce mai sus. Toate virtuțile sunt legate de un grad de iubire care pe de o parte 
vine din Duhul iubirii sălăşluit în inimă, pe de alta e un răspuns al omului la ea. 


Dacă, după Marcu Ascetul, virtutea iubirii încheie progresul omului în virtuţi cu 
ajutorul harului ascuns în inimă, şi deci el înţelege prin iubire treapta culminantă a 
virtuților, la care nu pot ajunge mulți, Diadoh al Foticeii, vorbind mai explicit, 
socoteşte că dragostea de Dumnezeu stimulează tot urcuşul omului, susține toate 
virtuțile. Pe linia aceasta Sfântul Simeon a putut spune că omul trebuie să aibă 
toate virtuțile şi această afirmare nu e contrazisă de Sfântul Marcu Ascetul. 


"Harul, spune Diadoh al Foticeii, se ascunde, din însăşi clipa în care m-am 
botezat, în adâncul minţii. Dar îşi acoperă prezenţa fără de simţirea minţii. Din 
moment ce începe însă să iubească cineva pe Dumnezeu cu toată hotărârea, o 
parte din bunătăţile harului intră într-un chip negrăit în comunicare cu sufletul 
prin Simţirea minţii... Şi pe măsura înaintării sufletului (în renunţarea la 
plăcerile lumii), îşi de-schide şi harul dumnezeiesc bunătatea lui în minte." 


Sfântul Marcu Ascetul cere să aducem lui Hristos ca jertfe toate gândurile noastre 
din prima clipă a apariției lor, cât timp nu sunt amestecate cu ceva rău în ele, cât 
timp nu sunt muşcate de fiare, cum zice el. Numai aşa le putem păstra curate, sau 
ne putem uni deplin cu Hristos. 


Aceasta e importantă slujirii de preot a omului. Numai aşa se poate aduce omul pe 
sine curat lui Hristos: dacă aduce toate gândurile sale referitoare la lucruri de la 

început lui Hristos, ca să le aducă Arhiereul cel mare Tatălui, sfințindu-ne. Numai 
aşa lucrurile nu vor deveni obiecte ale lăcomiei noastre, ale unor tendinţe de plă- 
cere apărute în noi. 


În aceasta se manifestă însă nu numai dragostea adevărată de Dumnezeu, care-L 
vede pe EI în toate, ci şi iubirea adevărată de lucruri şi de persoane, care nu le 
coboară la nivelul de simple obiecte ale plăcerilor şi intereselor egoiste, ci în 
minunata şi adânca lor taină şi însemnătate ascunsă în rațiunile eterne ale 
Cuvântului lui Dumnezeu; numai aşa vede persoanele ca partenere libere ale unei 
iubiri în deplin respect reciproc şi într-o trebuinţă egală a uneia de alta, şi lucrurile, 
ca mijloace de manifestare a iubirii întreolaltă. 


Privirea pătimaşă a lucrurilor, privirea duşmănoasă sau pătimaşă a persoanelor, 
pune peste ele o ceaţă, dându-le o prea mare însemnătate momentană, care peste 
scurtă vreme trece în dispreţuirea lor, sau le dispreţuieşte din primul moment. 
Privirea nepătimaşă le vede în orizontul luminii infinite a lui Dumnezeu şi în 
rosturile lor de concretizare a înţelepciunii şi iubirii Lui nesfârşite şi mereu variate 
față de noi. De aceea cer Sfinţii Părinţi să privim lucrurile în înțelesurile lor simple, 
sau curate, despărțite de patimă, prin faptul că le aducem lui Dumnezeu, le punem 
în legătură cu EI, împlinind slujba noastră de preoţi ai creaţiei în faţa lui Dum- 
nezeu. 


Sfântul Maxim Mărturisitorul spune: "Înţeles pătimaş este gândul compus din 
patimă şi înţeles. Să despărțim patima de înţeles şi va rămâne gândul simplu. Şi 
o despărțim prin iubire duhovnicească şi înfrânare dacă voim,” înţelesul simplu 
e nu numai înţelesul curat, ci şi înţelesul transparent al lucrurilor, adâncit în lumină 
ŞI în iubirea dumnezeiască nesfârşită. 


Virtuţile despart practic înțelesurile lucrurilor de înțelesurile pătimaşe care le 
întunecă şi se comportă ca atare față de ele. De aceea virtuțile sunt şi o vedere a 
transparenţei lui Dumnezeu prin persoane şi prin lucruri. Virtuţile o fac aceasta 
nemaivăzând lucrurile reduse la simpla lor grosime opacă materială, pentru că au 
despărțit mintea de patimile trezite sau produse de această grosime care nu 
stârneşte decât trupul. "Virtuţile despart mintea de patimi." Celui curat toate îi sunt 
curate. Celui curat toate îi sunt transparente şi el însuşi este transparent pentru 
Dumnezeu. Cel curat vede prin toate pe Dumnezeu. "Fericiţi cei curaţi cu inima, că 
aceia vor vedea pe Dumnezeu." 


Astfel prin curățirea de patimi şi prin dobândirea virtuţilor, omul se ridică la 
cunoştinţa rațiunilor lui Dumnezeu prin contemplarea lucrurilor în Dumnezeu şi, 

prin aceasta, la cunoaşterea lui Dumnezeu Însuşi. Cunoaşterea lui Dumnezeu nu 
are o bază pur teoretică, ci una practică. Ea are nevoie de un efort de curăţire de 
patimi şi de dobândire a curăţiei prin virtuţi, de iubirea curată faţă de toate, pentru 
ca să vadă pe Dumnezeu prin toate. În omul curat cosmosul întreg îşi recapătă 
strălucirea în Dumnezeu, strălucire care se răspândește din Dumnezeu prin el. 


Astfel inima omului se deschide lui Dumnezeu printr-o iubire, care este nu numai 
vârful virtuţilor, ci şi al cunoaşterii lui Dumnezeu, fiind apanajul unei minţi care s- 
a curăţit de patimi. De altfel virtuțile, curăţând trupul şi sufletul de patimi şi 
umplându-l de iubirea lui Dumnezeu, curăță totodată şi mintea de cugetarea 
pătimaşă, care strâmbă lucrurile şi persoanele şi le închide într-un orizont îngust, 
ridicând-o prin orizontul larg şi luminos în care le vede, la cunoaşterea lui 
Dumnezeu. "Când mintea s-a eliberat desăvârşit de patimi, înaintează fără să se 
întoarcă înapoi, în contemplarea lucrurilor, făcându-şi călătoria spre cunoştinţa 
Sfintei Treimi." 


Această cunoaştere curată a înţelesurilor simple ale fapturilor, simple şi totuşi 
nesfârşit de adânci, e rodul unei iubiri superioare iubirii lor din interes material 
trecător. 


Chiar iubirea de femeie, care depăşeşte senzualitatea, e o iubire superioară, căci 
e durabilă, iubind şi respectând femeia în taina ei eternă şi în dimensiunile ei 
spirituale neîngustate, cunoscute prin această iubire curată în Dumnezeu. În 
sensul acesta pentru cei înaintați în Hristos nu mai e nici bărbat (pentru femeie), 
nici femeie (pentru bărbat), ci toţi una în Hristos (Gal. 3, 26), pentru că bărbatul 
şi femeia se întâlnesc în spiritul lor care este identic în adâncimea şi curăţia lui. 


Aceasta nu înseamnă că creştinii nu au voie să se împărtăşească de lucruri, că nu 
au voie să se unească prin căsătorie ca bărbat şi femeie. Lucrurile pot fi folosite, 
dar nu pentru plăceri, ci pentru menţinerea vieţii în trup şi pentru cunoaşterea şi 
lauda lui Dumnezeu. lar iubirea între bărbat şi femeie trebuie să ia totdeauna forma 
căsătoriei. Numai aşa femeia se actualizează pentru bărbat în plenitudinea fiinţei ei 
şi bărbatul de asemenea pentru femeie, şi între ei se realizează o adevărată unitate. 
Prin căsătorie iubirea bărbatului față de femeie depăşeşte senzualitatea trecătoare, 
îngustă şi egoistă, şi iubirea femeii faţă de bărbat la fel. 


Numai aşa îşi sunt unul altuia de ajutor în urcuşul duhovnicesc spre Dumnezeu, în 
împlinirea lor adevărată. 

Sfântul Maxim Mărturisitorul spune: "Scriptura nu înlătură nimic din cele date 


no-uă de Dumnezeu spre folosire, dar pedepseşte lipsa de măsură şi îndreaptă 
lipsa de judecată. De pildă nu opreşte pe om să mănânce, să facă copii, să aibă 
bunuri materiale şi să le chivernisească în mod drept. Dar îl opreşte de la 
lăcomia pântecelui, de la desfrânare şi de la celelalte de felul acesta. Nu-l 
opreşte nici să cugete la acestea (căci pentru aceasta s-au făcut), dar îl opreşte să 
cugete pătimaş.” 


Dar este şi o altă cale care uşurează urcuşul spre Dumnezeu. E calea unei desfaceri 
mai radicale de cele amintite, din iubirea mai mare de Dumnezeu. "Unele din cele 
săvârşite de noi după voia lui Dumnezeu, se săvârşesc potrivit poruncii; altele nu 
din poruncă, ci, cum ar zice cineva, ca o jertfă de bună voie. De pildă, potrivit 
poruncii este a iubi pe Dumnezeu şi pe aproapele, a iubi pe duşman, a nu desfrâna, 
a nu ucide şi celelalte, pe care, călcându-le, vom fi osândiţi. lar nu din poruncă este 
traiul în feciorie, necăsătoria, sărăcia, retragerea din lume şi celelalte. Acestea au 
înţelesul de daruri, că de nu vom putea să împlinim din slăbiciune vreunele din 
porunci, să câştigăm prin daruri îndurarea bunului nostru Stăpân." 


Motivația ce o dă Sfântul Maxim în aceste rânduri aşa ziselor "sfaturi evan- 
ghelice", se deosebeşte de cea catolică. Prin împlinirea acestor sfaturi nu se câştigă 
nişte merite prisositoare, ci se umplu nişte goluri în împlinirea poruncilor. Adeseori 
unii creştini, conştienţi că nu sunt în măsură să împlinească îndatoririle generale 
ale creştinilor, îşi iau sarcina să împlinească alte lucruri, pentru a câştiga îndurarea 
lui Dumnezeu pentru cele ce ştiu că nu le vor putea împlini. Pentru conştiinţa lor 
împlinirea acestor sfaturi pe care simt că le pot împlini mai uşor, decât pe cele de 
ordin general creştin, devine o obligație. Monahismul a fost astfel o chestiune de 
chemare. Şi cel ce-şi descoperă aceasta chemare trebuie s-o ia în serios şi, 
împlinind-o, să nu se mândrească socotind că face mai mult decât era dator să facă 
şi decât ceilalți. 


De altfel urcuşul în desăvârşire este nesfârşit şi nu se poate spune de nimeni că a 
trecut dincolo de desăvârşirea sa, încât ceea ce face pe deasupra nu se mai 
asimilează persoanei sale, ci e un prisos pe care-l poate preda Bisericii pentru a-l 
pune la dispoziția celor ce n-au împlinit atâta cât erau datori. Aceasta nu înseamnă 
un egoism pentru cei ce urcă la trepte foarte înalte de desăvârşire. Dar folosul 
altora de la ei se datoreşte iradierii directe de putere de la cei mai ridicaţi la cei mai 
puţin ridicaţi, neavând nevoie de un intermediu oficial care să ia acest surplus în 
administraţie proprie, pentru o distribuire a lui altora ca unor merite dezlegate de 
persoanele care le-au câştigat. De altfel toți creştinii pot câştiga unii de la alţii, 
fiecare având ceva de comunicat şi de primit de la ceilalți. 

Cel care crede că ştie tot nu are dragoste 





Cunoştinţa lucrurilor foloseşte omului în vreme de ispită şi de trândâvie. Dar în 
vreme de rugăciune, îl păgubeşte (Sfântul Marcu Ascetul). 


Pe cel ce se mândreşte cu cunoştinţă, judecata cea dreaptă îl va părăsi (Sfântul 
Maxim mârturisitorul). 


Definiţia cunoștinței: a te uita pe tine când te gândeşti la Dumnezeu (Sfântul 
Diadoh al Foticeii). 


Calea spre cunoştinţă este smerenia (Sfântul Maxim mârturisitorul). 
Necunoașterea este o orbire de bunăvoință a sufletului (Sfântul Antonie cel mare). 
O bună neştiinţă este mai bună decât o rea ştiinţă (Sfântul loan Hrisostom). 

Cel care crede că ştie tot nu are dragoste (Sfântul Maxim mâărturisitorul). 


Incă nu e slugă credincioasă cel ce se reazemă pe simplă cunoştinţă, ci cel ce crede 
prin ascultare lui Hristos, care a poruncit (Sfântul Marcu Ascetul). 


(Viaţa în duh filocalic, Editată de Mănăstirea Pissiota, Bucureşti, 1999) 

Arhimandrit Cleopa Ilie - Deosebirea viselor 





Sfântul Diadoh al Foticeei, care învaţă desluşit despre deosebirea viselor, zicând 
aşa: Visele care sunt trimise sufletului din iubirea de oameni a lui Dumnezeu sunt 
mărturiile neînşelătoare ale unui suflet sănătos. De aceea, ele nu trec de la o înfă- 
țişare la alta, nici nu îngrozesc simţirea, nici nu aduc râsul sau plânsul deodată. Ci 
se apropie de suflet cu toată blândeţea, umplându-l pe el de bucurie duhovnicească. 
De aceea, şi după ce s-a trezit trupul din somn, sufletul caută cu mult dor să se 
prelungească lucrarea visului. Dar în nălucirile aduse de la draci, totul se întâmplă 
dimpotrivă. 


(Arhimandrit Cleopa Ilie, Despre vise şi vedenii şi despre Sfânta Împărtășanie, 
Editura Mănăstirea Sihăstria, p. 132) 

Jean-Claude Larchet - La ce este buna mânia? 





Odoxologia.ro 


Cea dintâi funcţie a agresivităţii la omul aflat în stare de sănătate (Adam înainte de 
cădere, omul restaurat în Hristos) este de a se împotrivi la tot ceea ce-l poate 
îndepărta pe acesta de Dumnezeu, abătându-l din cale spre îndumnezeire, pe care a 
fost pus la creaţie. 


Această putere a sufletului, spun Sfinţii Părinţi, a fost pusă de Dumnezeu în sufle- 
tul omului pentru a putea lupta împotriva răului, mai precis pentru a respinge 
atacurile demonilor, a se împotrivi ispitelor, a nu primi şi a reteza gândurile răutății 
pe care duşmanii i le semănau în suflet. 


În Rai, Adam şi Eva erau ispitiţi de diavol. Ei se foloseau de această putere pentru 
a păzi porunca pe care Dumnezeu le-o dăduse; sau, altfel spus, pentru a rămâne pe 
calea pe care le-o pusese înainte Dumnezeu atunci când i-a făcut, pentru a rămâne 
uniți cu Dumnezeu şi pentru ca să crească duhovniceşte în El. Prin această putere a 
sufletului sădită în ei de Dumnezeu, puteau să se împotrivească ispitei, respingând 
momelile celui rău şi ferindu-se astfel de căderea în păcat. 


„Mânia neprihănită a fost dăruită firii noastre de Dumnezeu care ne-a zidit..., ca o 
armă a dreptăţii”, spune Sfântul Diadoh al Foticeii. Dacă s-ar fi folosit de ea 
împotriva şarpelui, Eva n-ar fi ajuns să fie stăpânită de plăcerea pătimaşă. 


Sfântul Isihie Sinaitul spune, la fel: această putere „ne-a fost dată de Dumnezeu ca 
o platoşă şi ca un arc”, şi tot el vorbeşte despre folosirea ei „în chip drept, potrivit 
naturii sale, împotriva lui satana, şarpele”. 

Sfântul Grigorie de Nyssa spune şi mai precis: „Cât despre iuțime, mânie şi ură, 
acestea se cuvine să vegheze la porţi, ca nişte câini de pază. Omul folosindu-se de 
puterea lor firească numai pentru ca să se păzească de păcat şi împotriva furului 
vrăjmaş care se strecoară înlăuntru pentru a-i răpi comoara sa dumnezeiască, ca să 
fure, să junghie şi să piardă”. 


Sfântul Nichita Stithatul scrie, în acelaşi sens: „Dacă dorinţa şi mintea tind potrivit 
firii spre cele dumnezeieşti, mânia este pentru ele o armă de dreptate împotriva 
şarpelui care şopteşte cugetului şi-l amăgeşte să se facă părtaş plăcerilor trupului”; 
„Din fire, partea pătimaşă (iuţimea) a sufletului spune Evagrie, luptă cu demonii”; 
„trebuie să ne folosim de partea irascibilă ca să ne pornim cu mânie împotriva 
şarpelui”. 


(Jean-Claude Larchet, Terapeutica bolilor spirituale, Editura Sophia, București 
2001, p.72) 

Jean-Claude Larchet - Boala poate fi o cale spre sfinţenie 





Dintre toate atitudinile recomandate de Părinţi în boală, răbdarea şi mulţumirea 
ocupă primul loc. 


„Dumnezeu nu cere de la bolnav decât mulţumirea şi răbdarea”, scrie Sfântul loan 
de Gaza. Prin aceste două dispoziţii sufleteşti, boala poate constitui una din 
formele cele mai înalte de asceză şi o adevărată cale spirituală. 


„Aceasta este cea mai mare asceză: să te stăpâneşti în boală şi să-l aduci lui 
Dumnezeu cântări de mulţumire”, învaţă Maica (Amma) Sinclitichia. 


Și Părinţii laudă aceste două virtuţi rând pe rând, subliniind puterea pe care o au 
ele de a-l conduce pe bolnav până pe cele mai înalte culmi ale vieţii duhovniceşti şi 
de a-i dobândi mântuirea. 


Astfel, despre prima, Sfântul loan Casian scrie: „Ce avantaj prezintă uneori boala, 
aceasta se vede îndeajuns din fericirea în care ne este arătat Lazăr, săracul plin de 
bube. Scriptura nu ne spune de nici o virtute a lui. Marea sa răbdare de a suporta 
lipsa şi boala îl face ea singură vrednic de fericita soartă de a fi primit în sânul lui 
Avraam. 


Sfântul loan Hrisostom, care se referă chiar la această parabolă, subliniază, de 
asemenea, că Lazăr n-a făcut nimic extraordinar, decât că a suferit cu răbdare boala 
odată cu sărăcia şi că numai acest lucru l-a făcut vrednic de mântuirea cea veşnică. 

Sfântul Macarie, la rândul său, afirmă că, „atunci când sunt pradă diferitelor neca- 
zuri, fie provocate de oameni [...], fie născute din bolile trupului, sufletele vor 
primi aceleaşi cununi şi aceeaşi îndrăzneală ca şi martirii, dacă au păstrat răbdarea 
până la sfârşit!” 


În ce priveşte mulţumirea, Sfântul Diadoh al Foticeii serie: „Dacă [sufletul] 
primeşte cu mulţumire supărările bolilor, va cunoaşte că nu este departe de hotarele 
neprihănirii”. 


Și Avva Pimen nu ezită să spună: „Dacă se întâlnesc trei oameni şi unul păzeşte 
pacea lăuntrică, al doilea mulţumeşte lui Dumnezeu în boală şi al treilea slujeşte cu 
inimă curată, aceştia trei fac aceeaşi lucrare”. 


Sfântul Grigorie de Nazianz, de asemenea, ne îndeamnă să avem pentru bolnavi 
mult respect şi venerație, căci unii dintre ei, prin această cale de încercări şi 
necazuri, ajung la sfinţenie: „Să respectăm boala pe care o însoţeşte sfințenia şi să-i 
cinstim pe cei ale căror suferinţe i-au dus la biruinţă; poate că printre aceşti bolnavi 
se ascunde un nou lov”. 


(Jean-Claude Larchet, Teologia bolii, Editura Oastea Domnului, Sibiu, 1997, pp. 
85-87) 

Mitropolit Hierotheos Vlachos - Rugăciunea hrăneşte mintea şi-i dă viaţă 





Sfântul Evagrie Ponticul ne învaţă: Precum pâinea este hrană trupului şi virtutea 
hrană sufletului, aşa rugăciunea duhovnicească este hrana minţii. Rugăciunea 
hrăneşte mintea şi-i dă viaţă. Când mintea se mişcă către Dumnezeu şi se uneşte cu 
EI, este sănătoasă şi plină de viaţă; în această stare, ea primeşte mângâierea lui 
Dumnezeu, deoarece aflându-se întru El, dobândeşte sănătate şi discernământ. 
Facultatea perceptivă a minţii - simțirea minţii - constă în „gustarea precisă a 
realităților distincte din lumea nevăzută" (Sfântul Diadoh al Foticeci). 


În viaţa duhovnicească, este esenţial ca mintea să fie în stare a deosebi lucrarea şi 
mângâierea lui Dumnezeu de lucrarea diavolului. Într-o minte sănătoasă care se 
îndeletniceşte neîncetat cu realitățile dumnezeieşti, „partea pătimitoare" a sufletului 
devine „armă dumnezeiască" (Sfântul Talasie Libianul). 


Numai astfel se poate vorbi despre sănătatea sufletului în ansamblul său. Mintea 
este căruţa care mână sufletul fie înspre Dumnezeu, fie înspre diavol şi păcate. În 
orice caz, când mintea e sănătoasă, ea are deplina încredințare a împlinirii voii lui 
Dumnezeu. Porunca Sfântului apostol Pavel referitoare la dobândirea unei minţi 
curate şi vii este limpede: „Fiecare să fie pe deplin încredinţat în mintea lui” 
(Romani 14, 5). 


(Mitropolit Hierotheos Vlachos, Psihoterapia ortodoxă: ştiinţa sfinților părinți, 
traducere de Irina Luminiţa Niculescu, Editura Invierea, Arhiepiscopia 
Timişoarei, 1998, p. 150) 

Mitropolit Hierotheos Vlachos - Purificându-ne mintea, dobândim totodată şi 
o adevărată cunoaştere de sine 





Purificându-ne mintea, dobândim totodată şi o adevărată cunoaştere a noastră 
înşine. Filosoful Varlaam susţinea că sfinţenia şi desăvârşirea nu pot fi aflate „fără 
împărțire, raționamente şi cercetare analitică”, pretinzând că cel ce voieşte să 
posede perfecțiunea şi sfinţenia trebuie să înveţe „metodele de a distinge, raționa şi 
cerceta analitic”. 


Sfântul Grigorie Palama s-a opus categoric acestei concepţii, declarând-o „o erezie 
a stoicilor şi a pitagoreicilor"” şi încredințându-ne că noi, creştinii, nu considerăm 
ceea ce aflăm prin cuvinte şi raționamente drept adevărata cunoaştere, ci doar ceea 
ce este demonstrat prin făptuire şi vieţuire - care este nu numai lucru adevărat, ci şi 
lucru neîndoielnic şi de necombătut. 


Nimeni nu poate ajunge la cunoaşterea de sine, continuă Sfântul Grigorie Palama, 
prin intermediul diferențierilor, raționamentelor şi cercetărilor analitice, dacă nu şi- 
a slobozit mintea de închipuiri şi de slava deşartă, sau de orice gânduri rele, printr- 
o pocăință aspră şi smerită şi printr-o intensă asceză. Cei care nu s-au lepădat de 
închipurile deşarte şi păcătoase şi care nu şi-au purificat mintea nu-şi dau seama de 
propria lor netrebnicie - singura cale prin care se poate pune început bun cu- 
noaşterii de sine. 


În zilele noastre, mulţi oameni îşi închipuie că se poate ajunge la cunoaşterea de 
sine prin auto-analiză şi psihanaliză. Aceasta este însă o amăgire care duce la 
consecinţe dezastruoase; este foarte probabil ca cel ce se analizează pe sine astfel 
să ajungă la schizofrenie. Pe de altă parte, metoda ascezei, care foloseşte 

procedeele deja enunțate - paza minţii, purificarea ei şi coborârea ei în inimă prin 
pocăință şi rugăciune noetică, precum şi ascultarea poruncilor Mântuitorului 
Hristos - ne ajută să ne desprindem de închipuiri şi de robia faţă de cele trupeşti şi 
să ne constatăm jalnica aşezare lăuntrică. 


Cunoaşterea de sine este lucrarea Duhului Sfânt. Numai atunci când harul dumne- 
zeiesc, împreună cu propriile strădanii, ne luminează sufletul, vom cunoaşte cu 
precizie fiecare detaliu legat de ființa noastră. Tămăduirea minţii vădeşte existenţa 
patimilor. Numai luminaţi şi învredniciţi de Duhul Sfânt, ne vom înarma împotriva 
acestora; când mintea este tămăduită, ea se desprinde de năluciri şi vătămări 
deşarte (Sfântul Diadoh al Foticeei). 


(Mitropolit Hierotheos Vlachos, Psihoterapia ortodoxă: ştiinţa sfinţilor părinți, 
traducere de Irina Luminiţa Niculescu, Editura Invierea, Arhiepiscopia 
Timişoarei, 1998, pp. 168-170) 


kk hkkhkhkkrhkhkhkhkhkhhkikhkihkikhikiki 


e Xe e Xe e De Xe e e Xe e e e De De e e e e e e De e e e e e e e e XX 


khkkkhkkkhkkhkhkikhkhkhkrhkkhkhkikrhkihkiki iki 


XP Xp e e Xe e Xe e e Xe e e Xe e De e Xe e e e e e e e e E XE e e e e XX 


Mitropolit Hierotheos Vlachos -Din însăşi clipa în care ne-am botezat, harul 
se ascunde în adâncul minţii 





Legătura dintre minte şi inimă este de asemenea evidentă şi în scrierile Sfântului 
Diadoh al Foticeei, care arată că „din însăşi clipa în care ne-am botezat", „harul se 
ascunde în adâncul minţii". Deşi el „îşi acoperă prezenţa faţă de simțirea minţii, din 
moment ce începe însă cineva să iubească pe Dumnezeu cu toată hotărârea, o parte 
din bunătățile harului intră într-un chip negrăit în comunicare cu sufletul prin 
simţirea minţii”; iar atunci „când va vinde cineva toată bogăţia lumească, va afla 
locul în care stă ascuns harul lui Dumnezeu", căci, în adevăr, „harul lui Dumnezeu 
se sălăşluieşte în însuşi adâncul sufletului, adică în minte, de aceea din însuşi 
adâncul inimii simţim oarecum izvorând dragostea dumnezeiască, când ne gândim 
fierbinte la Dumnezeu". 


Întrucât pe vremea Sfântului Diadoh predominau concepţiile eretice ale mesa- 
lienilor - anume că harul lui Dumnezeu şi satana sălăşluiesc împreună în acelaşi loc 
în sufletul credinciosului - Sfântul face o distincţie clară între ceea ce se cunoaşte 
din Sfintele Scripturi şi ceea ce percepe mintea: „Eu însă am înţeles din dumne- 
zeieştile Scripturi şi din însăşi simţirea minţii că înainte de Sfântul Botez harul 
îndeamnă sufletul din afară spre cele bune, iar satana foieşte în adâncurile lui, 
încercând să stăvilească toate ieşirile dinspre dreapta ale minţii. Dar din ceasul în 
care ne renaştem, diavolul e scos afară, iar harul intră înăuntru". Deci, harul şi 
satana nu coexistă în acelaşi loc: „De aceea harul, lucrând prin simţirea inimii, 
înveseleşte trupul celor ce sporesc în cunoştinţă cu bucurie negrăită, iar dracii, 
lucrând prin simţurile trupului, robesc sufletul, îmbiindu-l, ucigaşii, cu sila spre 

cele ce nu vrea, mai ales când ne află umblând fără grijă şi cu nepăsare pe calea 
credinţei”. 


Când acţionăm după dorinţele trupului, harul dumnezeiesc, care sălăşluieşte în 
adâncul inimii duhovniceşti de la Sfântul Botez, este covârşit de patimi, iar efortul 
nostru trebuie să se îndrepte prin vieţuire ascetică spre alungarea norilor şi spre 
ridicarea lespezilor care îl acoperă. 


(Mitropolit Hierotheos Vlachos, Psihoterapia ortodoxă: ştiinţa sfinţilor părinți, 
traducere de Irina Luminiţa Niculescu, Editura Invierea, Arhiepiscopia Timi- 
şoarei, 1995, pp. 182-183) 

Mitropolit Hierotheos Vlachos - Cele mai grele bătălii ale vieţii se dau în 
inima omului 





Din inimă pornesc şi gândurile rele, dar şi cele bune, iar omul este sfâşiat în două 
direcţii opuse. Lupta aceasta poate fi purtată şi câştigată numai dacă ni-L luăm pe 
Dumnezeu ca aliat. 


Sfântul Talasie Libianul îşi exprimă convingerea că inima bună nutreşte gânduri 
bune, „căci precum este comoara ei, aşa sunt şi gândurile ei”. 


Faptul că atât gândurile bune, cât şi cele rele pornesc din inimă, nu înseamnă că 
harul dumnezeiesc şi satana se află în ea în acelaşi timp. Sfântul Diadoh al Foticeei 
precizează acest lucru: „E drept că inima izvorăşte şi din sine gânduri bune şi rele, 
dar nu rodeşte prin fire cugetările rele, ci amintirea răului i s-a făcut ca un fel de 
deprindere din pricina rătăcirii dintâi, însă cele mai multe şi mai rele dintre gânduri 
le zămisleşte din răutatea dracilor; dar noi le simţim pe toate ca ieşind din inimă”. 


În continuare, Sfântul Diadoh arată că „harul îşi ascunde prezenţa sa în cei bote- 
zaţi, aşteptând hotărârea sufletului”. Dacă omul păzeşte poruncile lui Hristos şi 
cheamă neîncetat numele Lui, „focul sfântului har se va revărsa şi peste simţurile 
mai de dinafară ale inimii, arzând cu totul neghina pământului omenesc”. Aflându- 
se în această stare de sporire a păzirii poruncilor şi chemând neîncetat numele 
Domnului, „adierea Duhului Sfânt” va stinge săgețile diavolului „încă pe când sunt 
în aer”, înainte ca ele să atingă trupul. 


Prin urmare, în inimă are loc cea mai mare luptă a nevoitorului creştin. 

(Mitropolit Hierotheos Vlachos, Psihoterapia ortodoxă. Știința Sfinţilor Părinţi, 
traducere de Irina Luminiţa Niculescu, Editura Invierea, Arhiepiscopia 
Timişoarei, 1998, pp. 189-190) 

Mitropolit Hierotheos Vlachos - Tratament şi vindecare pentru gândurile rele 





După cum în cazul bolilor trupeşti şi sufleteşti există atât tratamente profilactice, 
care se ocupă de prevenirea bolii, cât şi tratamente propriu zise, care se admini- 
strează după declanşarea acesteia, la fel se întâmplă şi în cazul bolilor gândurilor. 


Tratamentul propriu-zis constă în aceea de a nu îngădui gândurilor să pătrundă în 
minte şi s-o subjuge. Căile de realizare a acestui obiectiv sunt: trezvia, paza minţii, 
isihia şi tăierea gândurilor rele. Sfântul apostol Pavel îl îndemna pe ucenicul său 
Timotei: „Tu fii treaz în toate, suferă răul, fă lucru de evanghelist, slujba ta fă-o 
deplin!” (UI Timotei 4, 5). (...) 


Pe de altă parte, pentru a ne păstra mintea curată şi a dobândi neîncetata aducere 
aminte de Dumnezeu, trebuie să ne lepădăm chiar şi de gândurile cele bune, fiindcă 
şi acestea ne pot îndepărta treptat de Dumnezeu. 


Sfântul Isihie Sinaitul ne previne: „la seama să nu ai niciodată în inima ta nici un 
gând, nici nerațional, nici raţional”, iar Sfântul Siluan spunea: „Sfinţii au învăţat 
cum să se lupte cu vrăjmaşul. Ei ştiau că vrăjmaşul foloseşte gânduri potrivnice 
pentru ca să ne amăgească, aşa că de-a lungul vieţii ei au respins astfel de gânduri. 
La primă vedere, s-ar părea că un singur gând potrivnic nu are nici o putere, dar, nu 
peste mult timp, el va abate mintea de la rugăciune, tulburând-o şi împiedicându-i 
concentrarea. Prin urmare, respingerea gândurilor potrivnice nu e doar un lucru 
bun, ci un lucru esenţial, după cum la fel de esenţial este să avem mintea curată în 
Dumnezeu” (Arhimandritul Sofronie). 


kk hkkhkhkkrhkhkhkhkhkhhkikhkhkikhikikik 


e Xe De Xe Xe De Xe e e Xe e e e De De e e e e e e De e e e e e e e e XX 


kkkhkkhkkhkhkhkhkhkhkhkhkhkikkhkikhihkhkyikikyi 


Trebuie să ne păzim ochiul sufletului de orice gând rău, la fel cum ne păzim ochiul 
trupesc de orice obiect care-l poate vătăma. 


Atunci când cineva se obişnuieşte cu sfânta nevoinţă a respingerii tuturor gân- 
durilor, mintea lui gustă din bunătatea Domnului şi se învredniceşte de darul 
deosebirii gândurilor: „Cei ce se nevoiesc trebuie să-şi păstreze cugetarea pururea 
netulburată, ca mintea, deosebind gândurile ce trec prin ea, pe cele bune şi trimise 
de Dumnezeu să le aşeze în cămările amintirii, iar pe cele întunecoase şi drăceşti să 
le arunce afară din jitniţele firii” (Sfântul Diadoh al Foticeei). 


(Mitropolit Hierotheos Vlachos, Psihoterapia ortodoxă. Știința Sfinţilor Părinţi, 
traducere de Irina Luminița Niculescu, Editura Invierea, Arhiepiscopia 
Timişoarei, 1998, pp. 261-263) 

Mitropolit Hierotheos Vlachos - Când este nepotrivit zelul de a-l fi plăcut lui 
Dumnezeu? 





Dumnezeu îngăduie aceste ispitiri, pentru ca omul să conştientizeze că, în pofida 
înfloririi oricăror virtuți, numai prin smerenie şi umilinţă își poate câştiga mân- 
tuirea. 


Atât timp cât suntem în viaţa aceasta, supuşi stricăciunii şi morţii, nu trebuie să 
contenim lupta cu patimile. 


Prin urmare, chiar cel care a biruit „aproape toate patimile” va mai fi războit totuşi 
de doi draci: „Dintre aceştia, unul supără sufletul, ducându-l de la multa iubire de 
Dumnezeu la o râvnă nelalocul ei, încât acesta nu mai vrea să placă şi altul lui 
Dumnezeu, afară de el”. Cu alte cuvinte, acest fel de drac împinge sufletul către un 
zel nepotrivit, de a atinge desăvârşirea el singur şi nimeni altul, de a-l fi bineplăcut 
Domnului, el singur şi nimeni altcineva. 


„lar celălalt [drac] supără trupul, stârnindu-l printr-o anumită aprindere spre pofta 
împreunării.” Dumnezeu îngăduie această ispitire, deoarece „când vede Domnul pe 
vreun nevoitor înflorind bogat în mulţimea virtuților, îl lasă să fie întinat de acest 
drac, ca să se socotească pe sine mai nevrednic decât toţi oamenii din viaţă” - şi 
astfel, prin smerenie şi umilință, să-şi câştige mântuirea: „Cu primul drac ne vom 
lupta folosind multă smerenie şi dragoste, iar cu al doilea, prin înfrânare, 
nemâniere şi gândire adâncă la moarte. Simţind astfel neîncetat lucrarea Duhului 
Sfânt, ne vom ridica şi deasupra acestor patimi, întru Domnul”. (Sfântul Diadoh al 
Foticeei) 

(Mitropolit Hierotheos Vlachos, Psihoterapia ortodoxă: Știința Sfinţilor Părinți, 
traducere de Irina Luminiţa Niculescu, Editura Invierea, Arhiepiscopia 
Timişoarei, 1998, p. 340) 

Mitropolit Hierotheos Vlachos - Două forme ale spovedaniei 





Textele biblice şi patristice ne vorbesc despre două forme ale spovedaniei. Prima 
este mărturisirea noetică (a gândurilor), pe care o facem în rugăciune, iar a doua 
este mărturisirea propriu-zisă, cea prin care aducem cu smerenie la arătare păcatele 
în faţa doctorului nostru duhovnicesc, care este şi psihoterapeutul nostru, în acelaşi 
timp. 


Una din cele mai pilduitoare definiţii ale umilinţei sau smereniei ne este dată de 
Sfântul loan Scărarul: „Umilinţa este o neîncetată remușcare a conştiinţei care, prin 
mărturisirea gândurilor, uşurează focul inimii.” 


Mărturisirea noetică duce la smerenie, iar smerenia dă mângâiere sufletului nostru. 
În plus, mărturisirea este o neîncetată pocăință care ne absoarbe întru totul, înde- 
părtându-ne mintea de la orice alt gând: „Mărturisirea este uitarea firii, de vreme ce 
printr-însa, cineva a uitat să-şi mănânce pâinea (Psalmul 101, 5)” (Sfântul loan 
Scărarul). 


La fel învaţă şi Sfântul Diadoh al Foticeei, care ne îndeamnă să înfățişăm neapărat 
Domnului greşelile săvârşite, fie chiar şi cele fără de voie, şi să nu încetăm de a 
face aceasta până când conştiinţa nu ne asigură că am fost iertaţi: „Trebuie prin 
urmare să aducem îndată Stăpânului mărturisire întinsă şi despre greşalele fără de 
voie, adică să împlinim cu prisosinţă canonul obişnuit (căci nu este om care să nu 
facă greşeli omeneşti), până se va încredința conştiinţa noastră prin lacrimile 
dragostei despre iertarea acestora” (Sfântul Diadoh al Foticeei). 

Să fim însă atenţi la felul în care ne mărturisim Domnului: „Lrebuie să luăm 
aminte la simţirea cu care facem mărturisirea, ca nu cumva conştiinţa noastră să se 
mintă pe sine, cugetând că s-a mărturisit de ajuns lui Dumnezeu.” 


Deseori, când ne mărturisim lui Dumnezeu, suntem încredinţați că am făcut 
mărturisirea cum se cuvine - ceea ce este o autoamăgire care ne va îndepărta de 
iertare şi de îndreptare, înfricoşându-ne mai ales în ceasul morţii: „Dacă deci nu ne 
vom mărturisi cum trebuie şi pentru greşelile fără voie, vom afla în noi, în vremea 
ieşirii noastre, o oarecare frică nelămurită. Trebuie să ne rugăm, noi ce iubim pe 
Domnul, ca să ne aflăm atunci în afară de orice frică.” 


Mărturisirea față de Dumnezeu în rugăciune nu se poate substitui spovedaniei 
făcute părintelui şi psihoterapeutului nostru duhovnicesc, după cum nici aceasta nu 
se poate substitui mărturisirii întru inima rugăciunii aşezate la picioarele Crucii 
Domnului nostru lisus Hristos. Este esenţial ca cele două feluri de mărturisire să se 
împletească. 


In orice caz, după mărturisirea prin rugăciune, trebuie să ne spovedim şi părintelui 
nostru duhovnic, căruia Dumnezeu i-a încredinţat darul Duhului Sfânt de a ierta 
păcatele. 


(Mitropolit Hierotheos Vlachos, Psihoterapia ortodoxă: ştiinţa sfinţilor părinți, 
traducere de Irina Luminiţa Niculescu, Editura Invierea, Arhiepiscopia 
Timişoarei, 1998, pp. 315-316) 

Ierotheos, mitropolit al Nafpaktosului - Curăţirea minţii 


IEROTHEOS 
i Na 


ISIHIE ŞI TEOLOGIE 


Calea tămăduirii omului 
în Biserica Ortodoxă 





Energia-lucrarea şi curățirea minţii 


Sfântul Diadoh al Foticeii arată, totodată, şi modul în care se săvârşeşte înlăuntrul 
omului lucrarea minţii, acest însemnat organ al sufletului, precum şi calea prin care 
ajungem la curățirea ei, astfel încât să poată funcţiona corect. Descrie toate acestea 
în cadrul a trei capete, slujindu-se de fiecare dată şi de imagini-chipuri ale vieţii de 
zi cu zi. Socotim de trebuinţă a ne opri asupra lor şi a le pune în legătură cu cele 
scrise de Sfântul Diadoh, pentru a putea, astfel, înţelege învăţătura sa ascetică cu 
privire la această temă însemnată ce arată calea de tămăduire a omului, potrivit 
Tradiţiei ortodoxe ascetico-niptice. 


Prima imagine este preluată din viaţa pescarilor, din petrecerea lor pe mare şi 
îndeletnicirea cu pescuitul. Când marea este liniştită, pescarii pot străbate cu pri- 
virea apele ei până în adâncuri şi pot vedea toţi peştii ce mişună într-însa. Cu totul 
altfel stau lucrurile când apa este tulburată de vânturi. În negura tulburării, marea 
ascunde tot ceea ce ne îngăduie să vedem când este liniştită. Atunci meşteşugul 
pescarilor se vădeşte a fi cu totul nefolositor, căci nu le este cu putinţă să pes- 
cuiască. 


Sfântul Diadoh leagă această pildă de viaţa duhovnicească, referindu-se la lucrarea 
minţii. Pescarul este mintea omului, în vreme ce prin mare înţelege cugetarea. 
Vedem în chip limpede legătura dintre mintea-nous şi cugetarea-raţiune (diânoia). 
Când cei ce se nevoiesc îşi păzesc cugetarea-mintea „netulburată de valuri" - 
pentru aceasta fiind mai cu seamă trebuință de luptă - mintea, asemenea unui 
pescar, poate deosebi toate gândurile ce trec prin lăuntrul ei. Pe cele trimise de 

Dumnezeu le aşază atunci „în cămările amintirii”, iar pe cele pervertite 
(„întunecoase") şi drăceşti „le aruncă afară din jitniţele firii”. Când însă adâncul 
cugetării (diânoia) este răscolit de mânia nedreaptă, pricina pentru care cugetarea 
nu rămâne „netulburată de valuri”, mintea contemplativă (o theoritikâs nous) 
pătimeşte şi nu mai are puterea de a deosebi gândurile şi de a le chivernisi după 
cuviinţă. 


Prin urmare, din această pildă vedem limpede faptul că mintea-nous joacă un rol 
însemnat pe calea străbătută de om pentru a ajunge la îndumnezeire. Ea trans- 
figurează cugetul-raţiune (diânoia) şi trupul, deosebeşte gândurile dumnezeieşti de 
cele drăceşti, primeşte harul lui Dumnezeu şi lucrează, desigur, în trup schimbarea 
către viaţa cea dumnezeiască. Este trebuinţă însă şi de o luptă ascetică, strâns 
legată de păstrarea cugetării într-o stare de netulburare. Cugetarea se tulbură 
îndeosebi din pricina mâniei nedrepte. Aşadar, ea este cea care tulbură puterea 
cuvântatoare-raţională a sufletului (to dianoitiko), urmarea fiind că mintea-nous 
nu-şi mai poate săvârşi lucrarea - deosebirea gândurilor. 


Astăzi omul se îndeletniceşte cu multe probleme de ordin social, politic sau 
religios. Însă, oricâte soluţii ar afla în privinţa lor, va continua să fie stăpânit de 
nelinişte, dacă nu va afla un mod de a-şi rezolva problemele existenţiale. În esenţă, 
astăzi oamenii vor să găsească un mijloc de a se vindeca, de a prinde „peştii" cei 
mari care mişună în adâncurile minţii şi sufletului lor şi care îi obosesc, îi 
înnebunesc. Tirania gândurilor, pătrunderea în marea vieţii noastre a gândurilor 
drăceşti dă naştere sentimentelor de vinovăţie, depresiei şi unei mari dureri 
sufleteşti. Calea tămăduirii de toate acestea o aflăm în sânul Tradiţiei noastre orto- 
doxe niptice. 


A doua imagine de care se slujeşte Sfântul Diadoh este cea a ochiului omenesc. 
Când ochii sunt sănătoşi, pot vedea şi cele mai mici gâze, însă când suferă vreo 
vătămare, atunci chiar şi lucrurile mari abia le zăresc, „iar pe cele mici nici nu le 
prind cu simţul vederii”. 


Această imagine este potrivită şi pentru cele ale sufletului. în privinţa acestuia şi 
îndeosebi a minţii - care este şi se numeşte ochiul sufletului - lucrurile stau 
întocmai ca şi în cazul ochiului trupesc. Sufletul se întunecă prin „iubirea de lume", 
prin iubirea materiei şi a lucrurilor lumii. În această stare, sufletul, chiar cunoscând 
că a săvârşit un păcat mare, precum uciderea, de pildă, rămâne liniştit, iar pe 
celelalte nu numai că nu le poate zări, ci le socoteşte încă drept izbânzi. 
Dimpotrivă, dacă omul leapădă orbirea, atunci şi cele mai mici greşeli le va vedea 
ca fiind mari şi va plânge pentru ele. 

Însemnat este faptul că, potrivit Sfântului Diadoh al Foticeii, oamenii „a căror 
minte nu e răpită niciodată de la pomenirea lui Dumnezeu", „îşi cunosc cu de- 
amănuntul toate greşelile lor". Aceasta însă este lucrarea celor puţini, căci puţini 
sunt cei a căror minte nu se dezlipeşte niciodată de pomenirea lui Dumnezeu. 


Vedem aici în chip limpede că păcatul orbeşte mintea şi, în genere, sufletul omului, 
aşa încât nu mai poate vedea adevărata realitate pe care o trăieşte. Nu-şi cunoaşte 
moartea duhovnicească. Păcatul nu trebuie înţeles drept încălcarea unei legi, nu 
înseamnă depozitarea unor stări în aşa-numitul subconștient, ci este o boală a 
ochiului sufletului, boala ce prin minte trece, desigur, şi asupra trupului. În fapt, 
mintea întunecată este mânată de simţurile şi de patimile trupului. Omul se află 
atunci într-o desăvârşită necunoştinţă (agnoia). 


Aceasta înseamnă că mintea, care înainte de cădere era luminată, iar acum s-a 
întunecat, trebuie să primească lumina harului lui Dumnezeu, aşa încât să poată 
ocârmui cu bună rânduială întreaga existenţă a omului. Dreapta orientare a minţii 
este o lucrare de mare însemnătate pe calea străbătută de om către dobândirea 
îndumnezeirii şi a sfinţeniei. 


A treia imagine este legată de petrecerea tâlhărească şi răpirea de prăzi. Numai cel 
mai puternic decât tâlharul îl poate lega pe unul ca acesta şi poate slobozi prăzile 
pe care le-a răpit. În chip lămurit imaginea îşi află temeiul în însuşi cuvântul 
Mântuitorului Hristos (Matei 12:29). 


Iată şi felul în care trebuie să o înţelegem: tâlharul este diavolul, iar prada, sufletul 
omului pe care acesta l-a luat în stăpânire, îndepărtându-l de Dumnezeu. Cel mai 
tare decât diavolul, Care îl poate slobozi pe om, este numai Duhul Sfânt. 


Într-adevăr, potrivit Sfântului Diadoh: „Numai Duhul Sfânt poate să curăţească 
mintea”. Câtă vreme boala nu este una morală sau sufletească (la nivelul simţă- 
mintelor omului), ci duhovnicească, pricinuită de înrobirea sufletului întreg de 
către diavol, înseamnă că dobândirea curăţiei nu are nimic de a face cu metode 
tehnice şi consilieri psihologice, nici cu prescripții de medicamente, ci cu 
împărtăşirea de darurile Preasfântului Duh. Omul are trebuinţă să primească în 
inimă harul Sfântului Duh, de care s-a învrednicit la Taina Sfântului Botez, iar de 
fiecare dată când acesta se împuţinează sau se acoperă de patimi, se cere o 
desăvârşită pocăință. 


Prezenţa Duhului Sfânt în inima omului aprinde „sfeşnicul cunoștinței”, ce lumi- 
nează întreaga lume lăuntrică a omului. Când în cămările sufletului există acest 

sfeşnic, atunci „nu numai că se fac arătate în minte acele mici şi întunecate atacuri 
(momeli) ale dracilor, ci se şi slăbesc, fiind date de faţă de lumina aceea sfântă şi 
slăvită”. Numai prin această lumină a cunoștinței putem înţelege ce se petrece 
înlăuntrul nostru, nu prin introspecţii, prin aşa-numita „autoîmplinire" (auto- 
realizare, engl. self-realization) sau pe calea psihanalizei. Cunoaşterea fiinţială 
(yparxiaki gnos1) este împărtăşire de harul Duhului Sfânt, în vreme ce cunoaşterea 
intelectuală, cerebrală este rezultatul însuşirii unor învățături omeneşti. 


Prin Taina Sfântului Botez şi a Mirungerii, Duhul Sfânt Se sălăşluieşte în adâncul 
inimii omului, de unde nu mai pleacă niciodată, numai lumina Sa se întunecă din 
pricina patimilor. Îndemnul Sfântului apostol Pavel: „Duhul să nu-L stingeţi” (| 
Tesaloniceni 5:19) înseamnă să nu ne facem pricină a întoarcerii Feţei Duhului 
Sfânt de la noi, cunoscând că depărtarea Sa va lăsa mintea „înceţoşată şi 
neluminată". 


Deopotrivă cu această energie-lucrare a harului dumnezeiesc este neapărată 
trebuinţă şi de împreună-lucrare a omului, de vreme ce toate sunt roade ale si- 
nergiei. 


Trebuie să fim împreună-lucrători, străduindu-ne în orice chip să-L odihnim pe 
Duhul Sfânt, mai cu seamă prin pacea sufletului, „ca să avem sfeşnicul cunoştinţei 
luminând în noi totdeauna”. 

Ierotheos, mitropolit al Nafpaktosului - Cum ia naştere rugăciunea în inimă 


IEROTHEOS 


VREMEA 
LUCRĂRII 





Prin rugăciunea neîncetată - raţională, pentru început - şi prin străduinţa de a ne 
aduna mintea în inimă, aflăm harul dumnezeiesc pe care l-am primit la Sfântul 
Botez şi care este prezent de atunci înlăuntrul inimii noastre. 


Potrivit învăţăturii Sfântului Diadoh al Foticeii, prin Sfântul Botez, harul lui 
Dumnezeu pătrunde în adâncul inimii şi nu se mai pierde niciodată. Chiar şi 
săvârşirea păcatului nu duce la pierderea acestui har, ci numai la o acoperire a sa. 


Aşadar, după cum spune Sfântul Grigorie Sinaitul, prin păzirea poruncilor lui 
Hristos, pe de o parte, şi prin rugăciune, pe de altă parte, ajungem să aflăm harul 
lui Dumnezeu care este prezent de la Sfântul Botez înlăuntrul inimii. Mintea, 


asemenea unui burghiu, pătrunde „forând" înlăuntrul inimii, iar de aici se revarsă 
harul, care îl inundă în întregime pe om. 


Prin urmare, rugăciunea nu este o lucrare omenească, nu se întemeiază pe stră- 
daniile omului şi nici nu este, totodată, o stare psihologică. Nu se poate dobândi 
prin eforturi omeneşti, deoarece întoarcerea minţii în inimă se săvârşeşte prin 
lucrarea harului dumnezeiesc, iar nu prin strădania omului, nici într-o atmosferă 
stăpânită de un duh antropocentric. 

Descoperirea inimii şi, mai mult, a harului lui Dumnezeu sălăşluit într-însa are 
multe urmări. Omul dobândeşte în chip limpede simţirea prezenţei harului 
dumnezeiesc. În vremurile noastre, numim acest fapt „trăire". 


Sfinții Părinți ai Bisericii întrebuinţează, însă, o expresie care cred că redă mai bine 
lucrurile. Vorbesc despre prezența dumnezeiescului har înlăuntrul nostru „întru 
simţire şi încredințare". Sufletul dobândeşte cunoştinţa (,„vestire”), iar trupul, 
simţirea prezenţei lui Dumnezeu. 


Primul lucru care ia naştere în om este ceea ce Părinţii numesc „fericită întristare", 
omul simțind, adică, bucurie pentru unirea minţii cu inima, care ani de-a rândul au 
fost despărțite. Bucuria este asemănătoare celei pe care o trăiesc doi fraţi, despărțiți 
unul de altul ani îndelungaţi, în clipa când se reîntâlnesc. Simte, de asemenea, 
bucuria iubirii de Dumnezeu. În această stare, omul este covârşit de uimire şi 
neîncetat întreabă precum întreba şi Maica Domnului după cercetarea sa de către 
înger şi primirea veştii că îl va naşte pe Hristos: „Cum va fi [mie] aceasta?" (Luca 
1:34), cu deosebirea că el nu spune: „Cum va fi?”, ci „Cum este [mie] aceasta?" 


Nu se cunoaşte pe sine vrednic de acest mare dar. Inima îi este cu totul străpunsă 
de iubirea pentru Dumnezeu. Totodată, ieşind la iveală patimile dinlăuntrul său, 
simte întristare şi pocăință. În lumina harului dumnezeiesc, care este prezent cu 
prisosinţă înlăuntrul inimii, omul îşi vede patimile, toate mişcările grosolane şi 
împotriva firii din suflet. Astfel, trăind deopotrivă bucuria şi întristarea, devine 
deosebit de simţitor. Se întâmplă, desigur, ca de multe ori, de îndată ce începe să 
rostească rugăciunea, ochii să-i devină două izvoare de lacrimi. Fie şi numai la 
amintirea rugăciunii sau a Numelui lui Hristos plânge, cuprins de dragoste. Iar 
aceasta se întâmplă adeseori. Inima îi devine nespus de simțitoare. 


Totodată, la începutul lucrării rugăciunii minţii, se descoperă inima duhovnicească, 
omul ajungând, astfel, să înţeleagă bine existenţa şi prezenţa ei, care se vădeşte 
prin săltările şi, deopotrivă, prin bătăile acesteia. 


Îmi dau seama cât de greu este să vorbim despre astfel de lucruri, dat fiind faptul 
că nu avem experienţa duhovnicească a unei asemenea vieţi şi, mai mult decât atât, 
în măsura în care confundăm trăirile duhovniceşti cu manifestările de natură 
psihologică. Cu toate acestea, vorbesc încredinţat fiind că cei care s-au împărtăşit 
fie şi într-o mică măsură de această viaţă vor înţelege despre ce este vorba şi vor 
cunoaşte adevărul celor spuse. lar cei care se vor osteni să ajungă la această stare le 
vor înţelege mai târziu. 

În orice caz, este o realitate faptul că în răstimpul rugăciunii, în adâncul inimii 
trupeşti se aud, deopotrivă cu bătăile fireşti ale acesteia, alte bătăi mai rapide, 
duhovniceşti, cu care rugăciunea minţii îşi potriveşte, de altfel, curgerea. Cu alte 
cuvinte, rugăciunea inimii începe să se lucreze de la sine. În această stare, omul 
cunoaşte limpede şi face deosebirea între cele două bătăi, care sunt de provenienţă 
diferită. Ajunge, chiar, să simtă ca pe cât de departe este cerul de pământ, pe atât 
inima duhovnicească de cea trupească. 


Dincolo de aceste bătăi, inima - şi cea duhovnicească şi cea trupească - saltă. Este 
ceea ce Sfinţii Părinţi numesc „săltarea inimii". În mod surprinzător, aceasta nu 
are, însă, urmări asupra organului trupesc, al inimii de carne. Omul nu ajunge să 
sufere de afecţiuni ale inimii, de vreme ce săltarea aceasta este de o cu totul altă 
natură. Trebuie notat că dacă totuşi apare vreo afecţiune a inimii, ea este urmarea 
modului în care omul lucrează rugăciunea, anume cu nelinişte şi strădanie 
omenească, cu mândrie, egoism şi întrebuințând fără socotință metodele psiho- 
somatice. 


Când harul lui Dumnezeu pătrunde, însă, în inimă, atunci săltarea este una, sfântă, 
binecuvântată, mântuitoare, are un duh sănătos. Astfel, viaţa aceasta, răspândindu- 
se în întreg trupul omului, nu are o înrâurire ce predispune spre boală. Vorbind 
despre inima duhovnicească trebuie să o înţelegem, desigur, potrivit Părintelui 
Teoclit Dionisiatul, în lumina întreitei sale alcătuiri, din cele trei puteri ale 
sufletului: rațională, poftitoare şi mânioasă. Această inimă duhovnicească este, în 
orice caz, legată de dragostea pentru Dumnezeu care se exprimă prin intermediul 
celor trei puteri sufleteşti. Venirea harului humnezeiesc în inimă are drept urmare 
ivirea unei călduri, de asemenea, de o altă natură. La început, căldura aceasta este 
una duhovnicească, dar mai apoi se răspândeşte în tot trupul. 


În această stare, omul trăieşte naşterea sa din nou. În Biserica Ortodoxă, nu 
înţelegem naşterea din nou cea duhovnicească la modul abstract şi sentimental, ci 
pragmatic şi duhovnicesc. Astfel, această naştere din nou este în primul rând una 
duhovnicească, mai apoi, însă, se împărtăşeşte şi trupului. 


Este vorba mai întâi despre o naştere din nou duhovnicească. Odată cu aceasta, 
omul devine persoană. lar prin persoană înțelegem omul adevărat. Dintr-o monadă 
cu caracter individual, biologic, omul devine persoană. În calitate de persoană, se 
eliberează şi se izbăveşte de orice tiranie venită din afară. ÎL iubeşte pe Dumnezeu 
şi pe aproapele. Nu-şi mai adună toate puterile pentru împlinirea intereselor sale 
personale. Deşi înfruntă multe ispite - prigonire de la oameni, dispreţ din partea 

celor dragi, greutăţi materiale etc. - nu simte apăsarea lor. S-a eliberat de orice 
înrâurire din afară. 


In al doilea rând, naşterea din nou este şi una trupească. Lucru firesc, de altfel, 
deoarece sufletul omului se află într-o strânsă legătură cu trupul şi nu se poate 
despărți de el câtă vreme se află în această viaţă. 


Sfântul Grigorie Palama spune că prin suflet harul dumnezeiesc se revarsă şi 
asupra trupului, care se înnoieşte şi el deopotrivă cu sufletul născut din nou. 
Simţim, atunci, şi transfigurarea trupului. Astfel, chipul lui Moise strălucea, iar cel 
al întâiului mucenic Ştefan era ca o faţă de înger. Mai mult decât atât, trebuie adă- 
ugat faptul că această transfigurare a trupului înseamnă, pe de o parte, eliberare de 
cugetul trupesc, iar pe de alta, simţirea acestui trup asemenea celui al unui prunc. 
În răstimpul rugăciunii, chiar şi trupul dobândeşte o subţirime. Devine deosebit de 
Uşor şi gingaş asemenea trupului unui prunc nou-născut. 


Această naştere din nou este legată de dragoste, de adevărata iubire față de 
Dumnezeu şi de oameni. Fireşte, când vorbim despre dragoste, nu avem în vedere 
idolul ce ia locul celei adevărate, ci despre acel rod al curăției inimii. Omul îl 
iubeşte, atunci, pe Dumnezeu, întrucât pentru el Dumnezeu nu este o valoare sau o 
persoană din trecutul istoriei, ci Dumnezeul Cel Viu. Relaţia cu El este una 
personală şi ea îi dăruieşte, totodată, cunoaşterea lui Dumnezeu. 


Sfântul Grigorie Palama, vorbind despre întreita alcătuire a sufletului, spune că în 
ceea ce priveşte îndreptarea acestuia către Dumnezeu, se face distincția între: minte 
(nous), dragoste (eros) şi cunoaştere (gno-sis). Când lucrarea ei este, desigur, după 
fire şi mai presus de fire, mintea curată dobândeşte, adică, dragostea de Dumnezeu, 
iar aceasta aduce cu sine cunoaşterea Sa adevărată şi personală. 


Dobândind dragostea de Dumnezeu, omul îi îmbrăţişează în iubirea sa şi pe 
semenii săi. lubirea aceasta nu este, însă, una omenească şi altruistă, ci una 
izvorâtă din şi prin harul lui Dumnezeu. De vreme ce omul îl iubeşte pe Dum- 
nezeu, iubeşte şi ceea ce îi este iubit lui Dumnezeu. De altfel, persoana nu cunoaşte 
singurătate. Persoana, care este rodul naşterii din nou, trăieşte o împreună- 
perihoreză ipostatică cu ceilalți. Omul vieţuieşte ipostatic, simte comu-niunea cu 
semenii şi trăieşte drama lor, intră în ipostasul celorlalți. Atunci ia naştere 
rugăciunea pentru toată lumea şi putem spune că omul trăieşte într-o oarecare 
măsură agonia şi rugăciunea lui Hristos din grădina Ghethsimani. Inima îi este 


stie De 

problemele mai însemnate ale celorlalți, de îndată ce îi vede şi se roagă pentru ei. 
Poate cunoaşte chiar şi gândurile pe care aceştia le au într-un anumit moment. 


În acest fel, omul dobândeşte harisma străvederii. Nu este, însă, lipsit de suferinţă. 
Suferă atât de mult pentru ceilalți şi pentru întreaga zidire, chiar şi pentru animale, 
încât toate puterile sufletului şi ale trupului său se unesc în rugăciunea pentru 
ceilalți. Atunci aceştia se vindecă cu adevărat, se tămăduiesc. Şi desigur, inima 
celui care se roagă are vestire de ajutorul pe care îl primeşte celălalt. Trebuie să 
adăugăm faptul că, pe cât sporeşte această rugăciune pentru ceilalți, pe atât şi omul 
are putinţa de a simţi cercetarea lui Dumnezeu ca Lumină. Este grăitor faptul că 
celor care s-au învrednicit de această harismă a rugăciunii pentru ceilalți li s-a dat 
marele dar al vederii lui Dumnezeu. Aceasta întrucât există, într-adevăr, o strânsă 
legătură între Ghethsimani şi Cruce, între Patimă şi înviere. 


Chiar şi numai din cele spuse până acum se poate vedea caracterul social al rugă- 
ciunii. Noi credem de obicei că lucrarea socială constă într-o ajutorare exterioară a 
oamenilor. Fără să judecăm lucrurile la modul absolut, spunem că odată cu aflarea 
minţii, cu pogorârea sa în inimă şi cu începutul lucrării rugăciunii pentru sine şi 
pentru întreaga lume, omul devine prin excelenţă sociabil. De altfel, el însuşi îşi 
află tămăduirea iar apoi, odată tămăduit, îi poate vindeca şi pe ceilalţi. Iese atunci 
de sub cumplita tiranie a iubirii de sine şi dobândeşte adevărata iubire de Dum- 
nezeu şi de oameni. 


În inima în care se lucrează de la sine rugăciunea neîncetată izvorăsc înţelesuri 
duhovniceşti, iar aceste înţelesuri sunt, desigur, dezbarate de închipuire. Omul 
devine sălaş şi izvor al teologiei. Dobândeşte o minte teologică, de vreme ce 
teologia nu înseamnă tâlcuirea învăţăturii Sfintei Scripturi şi a Părinților prin 
prisma raţiunii, ci este rodul unei minţi curate care înţelege ceea ce pentru alții este 
de necuprins şi de nepătruns. Omul devine teolog şi, totodată, un „organism viu”. 
lar astfel ajunge să poată dezvolta, la rândul său, un punct din învăţătura Sfinților 
Părinţi şi devine purtător al Tradiţiei, sporind-o încă mai mult şi îmbogăţind istoria 
Bisericii. Spun aceasta deoarece unii susțin că Sfântul Grigorie Palama a dezvoltat 
teologia isihastă. 


A făcut, desigur, aceasta, însă nu prin prisma cugetării şi rațiunii sale, ci având o 
minte teologică, a dezvoltat experienţa pe care el însuşi o dobândise, de altfel, 
aceeaşi cu cea întâlnită în viețile sfinților. După cum un medic cu o pregătire 
temeinică cunoaşte îndată, văzând schimbarea în exterior a trupului, ceea ce se 
petrece înlăuntrul lui, tot astfel şi Sfântul Grigorie Palama înţelegea din cuvântul 
unui sfânt, experienţa lui plină de sfinţenie, ca unul ce deţinea el însuşi aceeaşi 

experienţă. Aceasta se petrece cu orice om a cărui minte este luminată. La nevoie, 
unul ca acesta ar putea ţine piept cu izbândă unei noi erezii ce ar aduce vătămare 
mădularelor Bisericii. 


De aceea Sfântul Simeon evlaviosul spunea: „Dobândeşte-L pe Dumnezeu şi nu 
vei mai avea nevoie de cărți." 


Îndeletnicindu-se cu studiul Sfintei Scripturi, omul care a dobândit rugăciunea 
minţii vede, totodată, înțelesurile ce rămân ascunse celorlalți. De aceea, singura 
metodă pertinentă, „ştiințifică" de înţelegere a Sfintei Scripturi este cea mijlocită 
de tâlcuirea sfinților. Lectura Sfintei Scripturi îl mişcă adânc pe cel ce lucrează 
rugăciunea. Citirea unui cuvânt îi poate aduce un plâns îndelungat. Vede în lumina 
harului Duhului Sfânt raţiunile făpturilor, adică lucrarea proniatoare şi chi- 
vernisitoare a lui Dumnezeu în întreaga zidire. Devine simţitor faţă de toate. Desi- 
gur, nu asemenea omului care le vede sentimental, ci ca un proroc care trăieşte în 
harul lui Dumnezeu. lar această cunoaştere este, fireşte, început al contemplării, ce 
ajunge până la vederea slavei Sfintei Treimi în firea omenească a Cuvântului. 


Atunci putem spune că omul trăieşte începutul învierii sale. 


Toate acestea arată că adevărata dispoziție sociabilă a omului trece în chip necesar 
prin rugăciunea minţii în inimă şi nu poate fi concepută în afara ei. De asemenea, 
arată faptul că rugăciunea minţii este strâns legată de naşterea din nou a omului şi 
de calea pe care acesta o are de străbătut pentru a ajunge la mântuire. De aceea, 
rugăciunea minţii nu este doar o lucrare a monahilor, ci a tuturor celor care vor şi 
se ostenesc să se mântuiască. 


Ierotheos, mitropolit al Nafpaktosului 
Articol din cartea „Vremea lucrării”, Editura Sophia 

Arhiepiscopul Antonie de Golânsk şi Mihailovsc - Cum să fie mintea 
lucrătoare? 


2 doxologia.ro 





Cum şi în ce chip să fie mintea lucrătoare? 


Aşa precum zic Sfinţii Părinţi, adică mintea să se păzească deasupra inimii, privind 
în inimă, nimic gândind sau cugetând, ci numai pe singure cuvintele rugăciunii 
lucrându-le şi zicându-le, adică: „Doamne lisuse Hristoase Fiul lui Dumnezeu, 
miluieşte-mă”, astfel încât să se acopere mintea întru adâncul inimii, iar nu în 
partea poftitoare. Că singură lucrarea cea neînşelată a celor ce au început de curând 
la rugăciune este: în inimă a începe cu mintea şi în inimă cu mintea a o săvârşi. 


Deci mult meşteşugăreţul, zavistnicul şi vicleanul diavol se sileşte în tot chipul să-i 
înşele pe cei ce au început să se roage, mai ales prin acestea două viclenii: prin 
năluciri să-i răpească şi prin partea poftirii să-i facă să curvească cu el. Pe cei 
mijlocii şi pe cei desăvârşiţi, prin neascultare să-i arunce în prăpastia părerii şi a 
mândriei. Drept aceea, pentru ca să nu te înşeli, ţine foarte tare ascultarea şi sme- 
renia. Şi nu numai că nu te vei înşela, ci încă şi pe toate măiestriile şi mrejele 
vrăjmaşului le vei sfărâma. 


Deci când vei simţi dureri sau mişcare sau fierbinţeală de-a dreapta sau în piept sau 
sub piept, sub inimă, la cap, în frunte, între ochi, la urechi, la mână, la spate sau la 
picior, nici la una dintre acestea să nu gândeşti. Ci numai la singure cuvintele 
rugăciunii să privească mintea ta, deasupra inimii, unde ţi-am arătat, după cum zice 
Sfântul Diadoh: „cu cât se lucrează poruncile, (pe atât) şi darul se înmulţeşte”. 

(Arhiepiscopul Antonie de Golânsk şi Mihailovsc, Calea rugăciunii lăuntrice, 
Manualul isihiei, Editura Bunavestire, Galaţi, 2003, p. 79) 

leromonah Sava Aghioritul - Ascultarea: smerenia pusă în practică 


le romonah Vana flahior stu] 





Ca să plece îngâmfarea, este necesară ascultarea față de îndrumătorul duhovnicesc. 


Sfântul Diadoh al Foticeii ne învaţă că ascultarea a fost recunoscută ca cea dintâi 
dintre virtuțile fundamentale, pentru că alungă îngâmfarea (adică părerea cea mare 
pe care o are cineva despre sine) şi naşte înlăuntrul nostru smerenia. De aceea şi 
celor care o primesc cu mulțumire se face poarta care conduce spre iubirea lui 
Dumnezeu. Adam a nesocotit ascultarea şi s-a prăvălit în abisul tartarului. Domnul 
a iubit ascultarea şi, rânduind mântuirea noastră, S-a făcut om şi a ascultat de 
Părintele Său până la moarte - şi aceasta în timp ce nu era deloc mai prejos decât 
Acela - ca să piardă păcatul neascultării omenirii prin ascultarea Sa, şi să readucă 
la viaţă fericită şi veşnică pe cei care vor trăi în ascultare. 


Prin urmare, întâi de toate, de această virtute trebuie să se îngrijească cei care vor 
să se războiască cu îngâmfarea diavolească. Şi această virtute, cu timpul, ne va 
arăta în chip negreşit toate căile virtuţilor. 


Egoismul, opusul smereniei, apare prin faptul că omul care este stăpânit de ea nu 
vrea să se lepede de voinţa sa, nu primeşte poruncile, îndreptările, nu face as- 
cultare. Are o părere mare, profundă despre sine şi pentru aceasta nu leapădă uşor 
ideile şi poftele lui. 


kk hkkhkhkkrhkhkhkhkkhhkikhkhkikhikiki 


e Xe De Xe e e Xe e e Xe e e e De De e e e e e e De e e e e e e e e XX 


kkkkkkkhkkhkhkikhkhkhkrhkhkhihkikrhihkikiik 


XP Xp e e Xe e Xe e e Xe e e Xe e De e XP e e e e e e e e E e e e Xe XX 


Bătrânul Porfirie învaţă: „Vedem la aceşti depresivi şi la toţi cei care au înlăuntrul 
lor tendinţa de a se răzvrăti şi de a se chinui, că atunci când le spui ceva ca să le tai 
voia, sar asupra ta, reacționează, înţelegeți?" 


Cei care sunt stăpâniți de depresie şi răzvrătire au egoism şi se pornesc împotriva 
celui care le stă împotrivă. 


Cel care nu-şi taie voia prin ascultare, ci face ceea ce doreşte, acesta trăieşte în- 
lăuntrul duhului rău şi se chinuieşte. 


Bătrânul îi spunea unui asemenea împlinitor al voii proprii, un ucenic nesupus, 
care suferea şi de depresie: „Faci doar ceea ce vrei şi în acest fel ţi s-a învârtoşat 
voia, şi de aceea trăieşti într-un duh rău şi te chinuieşti”. Când omul îşi face voia 
sa, intră sub stăpânirea celui viclean şi se chinuieşte. Ascultarea izbăveşte pe om de 
stăpânirea duhului viclean. 


Omul depresiv are un egoism care apare din voia puternică pe care o are. Cel 
smerit (cel vindecat) nu mai are propria sa voie, ci se străduieşte totdeauna să 
împlinească voia lui Dumnezeu. Niciodată nu se necăjeşte şi nici nu se chinuieşte, 
pentru că are ascultarea, care este smerenia lucrătoare. Mereu, prin viaţa lui îm- 
plineşte cererile cuprinse în Rugăciunea Domnească, îndeosebi pe cea care spune: 
„Facă-se voia Ta!" 


Părintele Porfirie cel înţelept spunea unui fiu duhovnicesc: „Când eram călugăr 
cam de vârsta ta, am fost înştiinţat că într-o chilie trăia un bătrân ciudat. Orice 
ucenic mergea să-l slujească, nu răbda posomoreala şi capriciile lui, şi în două-trei 
zile îl părăsea şi pleca. Aceasta s-a întâmplat multă vreme, în cele din urmă, n-a 
mai vrut nimeni să meargă să-l slujească şi atunci am hotărât să mă duc eu. Am 
făcut intenția mea cunoscută celorlalți călugări, şi aceia au încercat să mă îm- 
piedice. 


- Să nu îndrăzneşti, mi-au zis, pentru că vei da de greş şi vei deznădăjdui, eşti 
foarte tânăr şi nu este bine să-ţi începi viața monahală cu o asemenea experienţă! 
Au încercat atâţia călugări cu răbdare şi bunătate nemaiîntâlnită şi au eşuat, şi vei 
reuşi tu să slujeşti acelui bătrân ciudat? Să nu încerci! Te vei supune unei chinuiri 
fără rost, care nu se va deosebi cu nimic de chinul nostru, de vreme ce vei sluji în 
zadar. Însă au încercat să mă convingă fără folos. Deci le-am zis: «Mă voi duce, 
chiar dacă nu voi reuşi nimic!» 

Intr-adevăr, fără să pierd vremea, am pornit spre chilia în care locuia bătrânul. Am 
bătut în poartă şi mi-a spus să intru. l-am dat bineţe şi în acelaşi timp m-am plecat, 
bătându-i metanie: «Binecuvântează, părinte!» 


- Ce cauţi aici? 
- Uite, am aflat că eşti singur şi neputincios şi am venit să te slujesc. 
- Să te întorci de unde ai venit! Pleacă deîndată! 


Zicând aceasta, mi-a arătat fereastra, adică să plec pe fereastră şi nu pe poartă. Şi 
eu, ca întotdeauna, am făcut ascultare deplină. Am ieşit pe fereastră. Aceasta în- 
seamnă ascultarea". 


Ascultarea este smerenia lucrătoare. Smerenia şi ascultarea atrag harul dumne- 
zeiesc, care îl vindecă pe om, îl izbăveşte de toate patimile şi de depresie. 


Acelaşi fiu duhovnicesc al Bătrânului consemnează: „Adevărul este că Părintele 
stăruia mult asupra ascultării şi o socotea îndatorirea şi în acelaşi timp obligația 
oricărui fiu duhovnicesc". 


EI însuşi, voind să arate cât de însemnată era pentru el ascultarea, consemnează în 
a sa epistolă-testament, pe care ne-a lăsat-o nouă, tuturor, următoarele: „Am plecat 
de la părinţii mei pe ascuns şi am venit la Kavsocalivia, în Sfântul Munte şi am fost 
ucenic la doi Bătrâni fraţi de sânge: Pantelimon şi Ioanichie. S-a întâmplat să fie 
foarte evlavioşi şi virtuoşi şi i-am iubit foarte mult. De aceea, prin rugăciunile lor, 
am făcut adâncă ascultare. Aceasta m-a ajutat foarte mult, am simţit şi marea iubire 
faţă de Dumnezeu şi m-am bucurat de foarte multe bunătăţi”. Ascultarea adevărată 
face viaţa lipsită de tristeţe, de griji, plină de desfătare şi de bucurie. 


Avva Moise îi spunea unui frate: „Vino, frate, spre adevărata ascultare, acolo unde 
există smerenie, acolo unde există putere, acolo unde există, bucurie, acolo unde 
există îndelungă-răbdare, acolo unde există iubire de fraţi, acolo unde există cu- 
cernicie, acolo unde există iubire. Pentru că cel care face ascultare curată, a îm- 
plinit toate poruncile lui Dumnezeu". 

Marius Matei - Miza Sfântului Diadoh 





Sfântul Diadoh al Foticeii, scriitor filocalic de secol V. Marele ascet consideră că 
scopul vieţii noastre este unirea cu Dumnezeu prin iubire. Botezul nu înseamnă 
sfârşitul luptei duhovniceşti. Ci abia debutul unui lung şir de confruntări. Abia 
după ce înaintăm puţin în viaţa duhovnicească începem să simţim lucrarea harului. 
Ideea este să renunțăm prematur, să nu fim nici laşi, nici fricoşi. Harul nu se 
ascunde de noi, doar că nu poate fi simțit câtă vreme nu am scăpat de patimi. 
Hotărârea de a Îl iubi pe Dumnezeu trebuie să fie extrem de categorică. Abia 
ulterior vin binecuvântările. Aceasta este teologia de pateric a Sfântului Diadoh, 
atât de actuală. 


Numai harul şi nimic altceva înlătură zbârcitura păcatului. 


Suntem invitaţi să gustăm din dulceaţa Sfântului Duh. Nu stăm indiferenți, ne 
implicăm în viaţa Bisericii, pentru a trăi în Hristos. Credinţa autentică este cel mai 
adecvat mod de a combate ereziile. Cea mai mare depărtare de Adevăr o reprezintă 
negarea păcatului. Această minciună are consecinţe nefaste, pentru că desenează 
confuzie pe câmpul de luptă duhovnicească. 


Păcatul nu este un duşman imaginar, ci obstacolul din calea fericirii şi a veşniciei. 

Noi dorim dragostea lui Dumnezeu, aşa cum fiecare copil tânjeşte după iubirea 
părinților. Nu negăm realitatea proniei, ci ne bucurăm zilnic de harul primit gratuit, 
zi de zi. Fără curățirea de patimile trupeşti, nu putem discuta despre altceva. Fără 
despătimire, nu există îndumnezeire. 


Cine vrea să fie cu lisus înviat, trebuie să sufere cu lisus şi pe Cruce. 


Viaţa duhovnicească începe cu frica de Dumnezeu, consideră marele ascet. In- 
diferenţa religioasă este un blocaj sufletesc vindecabil. Ne putem reveni. Putem 
scăpa de nonşalanţă şi egoism. Prin acceptarea Crucii, putem accede către înviere. 
E nevoie de multă credinţă. Înaintea dragostei, este frica. Treptat, frica se tran- 
sformă în dragoste. Sigur, termenii nu trebuie raportați la relaţiile umane. Între 
Dumnezeu şi noi este o dragoste („hesed”) pe care nici un cuvânt nu o poate 
cuprinde. Un nepăsător va prefera patimile, câtă vreme un vigilent le va ocoli, se 
va duela cu ele şi le va birui, prin puterea lui lisus. Noi trebuie să îndeplinim cu 
evlavie poruncile, iar Poruncitorul ne va răsplăti. 


Singurul medicament este dragostea, iar manifestarea dragostei divine către noi 
este Euharistia. 


Doar Euharistia este leacul nemurii, antidotul morții. Este expresia fierbinte a 
dorinţei de salvare. Este linişte şi veşnicie. Nu putem dobândi veşnicia altfel. 
Pregătindu-ne pentru Euharistie, ne înfrânăm. Postim de rele, priveghem, parti- 
cipăm la Liturghie, centrul vieţii noastre. Dumnezeu este pe primul loc în viaţa 
noastră. Dacă nu este pe primul loc, nu mai este deloc. Noul mod de viaţă este 
explicat de marele ascet prin expresia „curățirea minţii” de către Duhul Sfânt. 
Depinde doar care sunt prioritățile noastre. Pentru ce avem timp. Cum câştigăm 
banii şi cum îi cheltuim. Cât ne pasă de alţii. Dar, mai ales, cât ne pregătim pentru 
propria moarte. 


Miza este să nu deznădăjduim niciodată.Cu ochii ţintă spre lisus, mergem prin 
mijlocul morţii. Impreună cu lisus, viaţa devine o trăire. 

Protos. lect. dr. Vasile Bîrzu - Mărturii patristice despre viaţa şi opera 
Sfântului Diadoh al Foticeei 





Protos. dr. Vasile Bîrzu, lector la Facultatea de Teologie Ortodoxă Andrei Şaguna, 
Universitatea Lucian Blaga din Sibiu. E-mail: perevasile Qyahoo.fr 


Rezumat: Studiul prezintă o scurtă sinteză a principalelor referiri la viaţa şi 
lucrarea duhovnicescului şi filocalicului Părinte al Bisericii, Sfântul Diadoh al 
Foticeei, evaluând percepţia lor de către unii cercetători ca influențat de mesa- 
lianism. Astfel, se subliniază afinitatea şi strânsa legătură dintre lucrarea şi 
tematica spirituală a Sfântului Diadoh, şi diferite alte lucrări şi dispute spirituale 
ale epocii sale, şi doar puţine detalii biografice şi istorice permit considerarea lui ca 
succesor al sintezei tradiției spiritualităţii creştine care s-a dezvoltat acum. 


Cuvinte-cheie: Diadoh al Foticeei, mesalianism, tradiţie bisericească 


Încercăm, în cele ce urmează, să reconstituim, din datele păstrate în izvoarele 
istorice şi patristice, dar şi din analiza contextual-doctrinară a operei sale, viaţa şi 
ataşarea doctrinară a operei Sfântului Diadoh al Foticeei, aducând, astfel, mărturii 
în plus privind nevalabilitatea încadrării scolastice - ca sinteză dintre mistica 
macariană şi cea evagriană şi ca rezumat strâns şi deliberat al Omiliilor Pseudo- 
Macariene - a operei sale de către critica patristică a secolului trecut, prin 
reprezentanţii ei de seamă, Friedrich Dor ! şi Herman Dorries ?. 


Fr. Dorr - Diadochus von Photike und die Messalianer Ein Kampf zwischen wâhrer und 
falscher Mystik im fiinften Jahrhundert, Freiburg im Breisgau, 1937, p. 17. 

Există informaţii ce arată legătura strânsă dintre disputele epocii în care a fost 
scrisă opera Sfântului Diadoh, dar mai există încă şi alte date ce confirmă prezenţa 
uniformă a problematicii comuniunii harice şi a vederii lui Dumnezeu în epocă în 
spaţiul mediteranean, precum şi cazuri de alte opere ale altor Sfinți Părinți (decât 
Pseudo-Macarie), filosofi sau scriitori ce se constituie, prin tematica lor înrudită 
cea a Centuriei gnostice a Sfântului Diadoh, ca un precedent argumentând 
perceperea mai distanțată de corpusul Pseudo-Macarian al răspunsurilor sau 
îndreptărilor aduse de Sfântul Diadoh doctrinei messaliene. 


Înrudirea operei Sfântului Diadoh cu cea a altor scriitori spirituali 


Există asemănări şi paralele tematice între Diadoh şi filosoful stoic Epictet nu 
numai în ceea ce priveşte stilul literar, aşa cum este arătat de către E. des Pla- ces * 
„ dar este de asemenea posibil să se afirme că Sfântul Diadoh împrumută de la 
Epictet cu aceeaşi naturalețe ca şi de la Pseudo-Macarie, imagini, metafore, 
comparații sau teme comune tuturor discursurilor de filosofie morală din epocă, şi 
că le transpune în capitolele sale teologice *. 


Scriitorul bisericesc Origen, în scrierile sale Contra lui Celsus, Despre Principii şi 
Convorbiri cu Heraclide, afirmând pentru prima dată doctrina despre sim-ţământul 
dumnezeiesc, foloseşte expresii şi imagini similare celor regăsite şi la Sfântul 
Diadoh al Foticeei, fapt ce ne permite să-l privim pe Sfântul Diadoh ca inspirându- 
se şi, direct, din Origen, iar nu doar din Omiliile pseudo-macariene. 


În Despre Principii Origen afirmă aceeaşi concepţie vetero-testamentară despre 
divinitate repetată şi de Sfântul Diadoh: „Dumnezeul nostru e foc mistuitor”, 
explicând la fel ca Sfântul Diadoh că „Dumnezeu mistuie gândurile rele ale 
cugetului, faptele de ruşine, poftele păcătoase...” 


* H. Dărries, Diadochus und Symeon: Das Verhăltnis der xepălaro yvoorkă zum Messalianis- 
mus, în Wort und Stunde I, Gâttingen, 1966, p. 396-399. 

5 Edouard des Places, Introduction, S. Ch. 5, p. 60. 

* Există numeroase exemple elocvente asupra liberei utilizări şi dezvoltări de către Diadoh a 
unor teme şi expresii originare la Epictet, ca de exemplu: necesitatea păstrării tăcerii interioare 
M 90 < KG 70; distincţia între tribunalul judecătorilor şi tribunalul dreptăţii M 109 < KG 63, 
64; comparația sufletului cu un bazin plin de apă M 183 < KG 22, 26; recomandarea de a evita 
băile şi locurile publice M 202 - 206 < KG 52, etc. cf. Les Maximes d'Epictete, philosophe 
stoicien, traduites par Dacier, Paris 1865. 

” Deut. 4, 24, cf. KG 28. 


kk hkkhkhkkrhkhkhkhkhkhhkikhkhkikhikiki 


e Xe e e e De Xe e e Xe e e e De De e e e e e e De e e e e e e e e e XX 


khkkkhkkkhkkhkhkikhkkhkrhkkhihkikrhihkikiyik 


XP Xp e e Xe e Xe e e Xe e e Xe e e e XP e e e e e e e e e E e e Xe e XX 


Exegeza origenistă întemeiată în citatul din Psalmul 35, 9: „Întru lumina Ta vom 
vedea lumină” îl inspiră, probabil, pe Sfântul Diadoh atunci când defineşte con- 
templările dumnezeieşti ale sufletului drept „vederi în văzduh de lumină ale 
lucrărilor luminii” €. În Despre Principii, |, |, LX, tâlcuind fericirea a şasea, Mt 5, 8, 
Origen traduce şi defineşte „simțământul dumnezeiesc” drept „cunoaştere de 
Dumnezeu”, aceasta realizându-se printr-o „lucrare a inimii curate ce are putere 
înţelegătoare” . EI defineşte „cugetul trupesc” la fel cum îl va defini şi Sfântul 
Diadoh, în acelaşi context al existenţei a două suflete în om, unul ceresc sau divin 
şi altul trupesc sau inferior *. 


Definirea de către Sfântul Diadoh a vederii lui Dumnezeu ca strălucire a luminii 
firii divine în Fiul întrupat, ca strălucire a frumuseţii divine realizată în-totdeauna 
prin voinţa lui Dumnezeu ce manifestă slava divină, iar nu prin însăşi natura divină 
” definire similară celei a Sfântului Irineu al Lyonului din Adversus Haereses, 
arată înrudirea concepţiei Sfântului Diadoh cu cea a acestuia şi confirmă afinitatea 
Sfântului Diadoh la spaţiul cultural teologic apusean !€. 


În Solilocviile sale, scrise la anul 387, Fericitul Augustin dezbate aceeaşi problemă 
a posibilităţii cunoaşterii lui Dumnezeu prin simţurile duhovniceşti şi rațiune, 


“ Despre Principii |, 1, , PSB 8, p. 45, cf. KG 75, ed. rom. p. 451; „văzând cele ale lumii într-un 


ger de lumină ” [cf. Ps. 35, 9]. 

Cf. KG 28, 30: simțirea minții constă în gustarea precisă a realităţilor distincte din lumea 
nevăzută, 88, In Despre Principii, IV, 4, X, p. 312, explicând citatul din Pilde 2, 5, „vei dobândi 
cunoaşterea de Dumnezeu ”, Origen afirmă că „realităţile duhovniceşti nu le gustăm cu simţurile 
trupeşti, ci cu un alt simţ, numit dumnezeiesc. Cu acest simţ trebuie să contemplăm şi noi fiinţele 
cugetătoare... şi cu el să ascultăm ce zicem şi să cugetăm ce scriem. Căci pe dumnezeiască 

ție chiar şi ce medităm noi în tăcere înlăuntrul nostru”. 


Despre Principii III, 4, II, cf. KG 42, 85, p. 462. În Convorbiri cu Heraclide, Origen dezvoltă doctrina 
despre omul lăuntric şi simţurile spirituale ale acestuia folosind, între altele şi expresii din Ps. 33, 8 şi 1 
Pt 2, 3, regăsite şi la Sfântul Diadoh KG 30; găsim aceeaşi concepție harică, energetică despre „simţul 
dumnezeiesc” care simte, atunci când există, puterea divină tămăduitoare şi mângâietoare, pre—cum şi 
despre „oasele” sufletului referindu-se prin ele, la fel ca şi Sfântul Diadoh, la structura sau fiinţa 
profundă a omului ce rezidă în „armonia sufletului şi statornicia cugetului” p. 339, cf. şi K. Rahner, Le 
debut d'une doctrine des cinq sens spirituels chez Origene, RAM p. 113-145. 

” Frumuseţea lui Dumnezeu e fără formă şi nu se cunoaşte decât în manifestarea slavei divine, 
fiind însăşi virtutea lui Dumnezeu ce se comunică rugătorului contemplativ, aşa cum învaţă 
tradiția isihastă pe care Sfântul Diadoh o anticipă cu aproape un mileniu, doar atunci când 
voieşte Dumnezeu: Vedere, 15 (173, 9-10), cf. şi 19, 20 (175, 6-10): .. .KaAAog 2eou fl Sota eari 
Jfe ouaiag xou 2eou. 

“ AdeversusHaereses IV, 20, 5; PG. 7, col. 1035: „de la el însuşi, omul nu-l vede pe Dumnezeu, 
însă Dumnezeu, fiindcă vrea aceasta, se face văzut de oameni, şi anume de aceia pe care îi vrea 
EI, când vrea EI şi cum vrea El.” Definirile asemănătoare, centrând în voința divină 
posibilitatea vederii lui Dumnezeu, se întâlnesc de asemenea şi la Sfântul Epifanie al Salaminei 
şi la Sfântul Grigorie de Nyssa, aşa cum vom vedea mai jos. 

enunţând formule a căror similaritate cu cele ale Sfântului Diadoh, confirmă încă o 
dată preocuparea comună a epocii în această privinţă. 


O analiză mai atentă a operelor celor doi autori ne permite perceperea primului cap 
al Centuriei Sfântului Diadoh ca posibilă rezumare a capitolelor al 6-lea şi al 7-lea 
din cartea 1 a Solilocviilor augustiniene, presupunând deci o influenţă din partea 
operei Fericitului Augustin asupra Sfântului Diadoh, fapt posibil să se fi întâmplat 
dacă ne gândim şi la dependenţa jurisdicțională a provinciei Epirului vechi, unde a 
activat Sfântul Diadoh, de scaunul Romei. Deşi putându-se revendica din rădăcina 
platoniciană şi stoică comună, ce identifică virtutea cu rațiunea dreaptă şi 
desăvârşită, raportarea de către ambii autori a împlinirii acesteia în viaţa 
duhovnicească la cele trei virtuţi cardinale creştine: credinţa, nădejdea şi dragostea, 
face posibilă existenţa unei influenţe a operei Fericitului Augustin asupra Sfântului 
Diadoh şi, oricum posibilitatea unei raportări mult mai largi a operei acestuia !!. 

De asemenea, confirmând posibilitatea influenţei Fericitului Augustin asupra 
Sfântului Diadoh al Foticeei, sunt similaritățile tematice şi de expresii existente în 
capitolele cărților X şi XI din Confesiunile Fericitului Augustin şi Centuria 
gnostică a Sfântului Diadoh, în special tema memoriei ca sediu al prezenţei divine 
în om, la care se ajunge depăşind simţurile trupeşti şi ajungând „la largile câmpii şi 
spaţioasele [sale] palate..., unde sunt strânse comorile imaginilor şi gândurilor 
noastre” 


De aceea se poate conchide că similaritatea tematică, de expresii şi de limbaj între 
unele locuri din scrierile Sfântului Diadoh şi cele din operele unor Sfinţi Părinţi 
anteriori din care cu siguranţa s-a inspirat, confirmă încadrarea mai largă a operei 
diadohiene în cadrul aceluiaşi curent de precizare a tradiţiei mistagogice a 
Bisericii: „Atunci când omul, atingând nestricăciunea trupului, ajunge mai aproape 
de Dumnezeu, ne spune Sfântul Diadoh, aşa va fi văzut Dumnezeu de oameni, aşa 


1 Scopul Solilocviilor este similar dezbaterii Vederii Sfântului Diadoh, „de a-L cunoaşte pe 
Dumnezeu şi ce anume este sufletul”, Aug. c. I, cap. 2, iar definirea raţiunii ca şi ochi al 
spiritului, a virtuţii perfecte, ca fiind raţiunea ce a ajuns la ţinta propusă, vederea lui Dumnezeu 
socotită ca „frumuseţea unică şi adevărată”, expresie oarecum regăsită şi la Sfântul Diadoh, 
atestă iarăşi cel puţin posibilitatea necircumscrierii stricte a operei Sfântului Diadoh nu doar la 
disputa messaliană. Fer. Augustin, Soliloquia, PL, vol. XXXII, col. 869-904; vezi de asemenea şi 
Paul Ludwig Landsberg, Les sens spirituels chezS. Augustin, în Dieu vivant, nr. 11, 1948, pp. 83- 
105. 


“ Fericitul Augustin, Confesiuni, X, 7; cf. de asemenea şi X, 5 şi X, 8-20 similară expresiilor 
„cămările amintirii” şi „„jitnițele firii” regăsite şi la Sfântul Diadoh, precum şi distincţia şi 
analiza ce o face Fericitul Augustin (cartea XI, 6, 7) între Cuvântul lui Dumnezeu şi cuvintele 


omeneşti; cf. KG 7, 11. 

cum poate, la rândul său, şi omul să-l vadă pe Dumnezeu” («g Sdwrai BdAiv 
dvOpumog iSeiv 0eov), adică „într-o virtute a slavei lui Dumne-zeu” (ev âpsx* 
Soipg) *. 


În capitolul 89 al Centuriei sale, Sfântul Diadoh, referindu-se la sinergia re-alizării 
de către om a asemănării cu Dumnezeu, găseşte limitele acesteia în ca-pacitatea 
redusă a omului de a primi această asemănare. El spune: „lar când se va asemăna 
cu virtutea lui Dumnezeu (vorbesc de asemănare, cât e cu putinţă omului), atunci 
va purta şi asemănarea dragostei dumnezeieşti”. 


În ambele citate Sfântul Diadoh centrează posibilitatea omului de a-L „închi-pui”, 
sau de a se asemăna cu Dumnezeu prin lucrarea minţii în contem-plaţie, în voinţa 
sau puterea omului de a face aceasta. Sfântul Epifanie al Salaminei, primul din 
tradiția şi disputa antropomorfită, exprimă aceeaşi idee spunând tot în acelaşi mod 
paradoxal: „Dumnezeul nevăzut Se face văzut cum, când şi cui vrea EI, atât cât 
poate îndura firea celor cărora li se arată”!* , iar 10-15 ani mai târziu, Sfântul 
Grigorie de Nyssa, în Omilia la Praznicul Sfântului mucenic şi arhidiacon Ştefan, 
leagă la fel, folosind o expresie asemănătoare, posibilitatea contemplaţiei lui 
Dumnezeu şi îndumnezeirea de capacitatea redusă a omului: „Întrucât însă nu e cu 
putinţă să schiţeze vreo trăsătură a slavei Tatălui, atletul Ştefan privea raza Lui în 
chipul (eidos) în care s-a arătat oamenilor: căci în măsura în care e cu putinţă firii 
omeneşti (de a-L contempla pe Dumnezeu), El S-a arătat în acest chip”. 
Similaritate de limbaj, (chip, formă, rază) pentru a descrie acelaşi scop al 
contemplaţiei, observată de oricine analizează atent operele acestor Părinţi 
duhovniceşti, confirmă continuitatea şi dezvoltarea dinamică a tradiţiei 
mistagogice a Bisericii. 


In perioada 395-431, în scrierile sale duhovniceşti, Sfântul Nil Ascetul critică pe 
anumiți monahi, uşor de identificat cu reprezentanţii messalienilor, care „fugind 
din mănăstiri, fiindcă nu vor să ţină pravila vieţii, se destrăbălează prin oraşe”!€ . 


5 Vedere 13 (172, 25-26), 14 (172, 24-26 - 173, 1-2). 

“* Panarion 70, 7,6-9 (239). 

i PG 46, 713; de posibilă inspiraţie gregoriană la Sfântul Diadoh e de asemenea doctrina despre 
simţurile trupului ca ferestre ale sufletului, Viaţa lui Moise, PSB 29, p. 38, unde întâlnim 
expresia „simţirea trupească şi sufletească, spre care e îndemnată să se rostogolească firea 
omenească”, cf. KG 41 (109, 1-2) âmwAiaOpaev, 88; cf. de asemenea Despre rugăciunea 
Domnească, cuv. V, p. 448: „Cine n-a cunoscut ce se spune prin ghicitura Scripturii: «Prin 
ferestre a intrat moartea» (Ier. 9, 21)? Căci Scriptura a numit ferestre simţurile prin care sufletul 
cade, alipindu-se de lucrurile care-i plac”. cf. KG 57 (118, 5). 

' Sfântul Nil Ascetul, Cuvânt ascetic, cap. 8, FG Ip. 194 (12-14), în FRI, ed. Harisma, Buc. 

Apartenența acestora la monahism şi tematica scrierilor Sfântului Nil îmbinând 
elemente de filosofie platonică şi aristotelică preluate prin filiera evagriană cu cele 
de vădită inspiraţie messaliană, arată sinteza activă ce avea loc în epocă tocmai 
pentru a integra în Biserică pe cei ce deviau în trăirea credinţei!”. 


Prezenţa messalienilor în Asia Mică, în provincia Galatia, precum şi men-ţionarea, 
în cap. 21 din De voluntaria paupertate, de către Nil despre mani-festarea lor 
zgomotoasă la Constantinopol, alături de călugării achimiţi conduşi de Adelfie şi 
Alexandru Achimitul, ne sugerează atmosfera spirituală în care s-a putut forma şi a 


scris Sfântul Diadoh. Faptul că una din relatările Sfântului Nil despre aceşti 


> SI Re - : i e 2 _s so Îl 
călugări, anume că ei „cred că evlavia ar fi un prilej de agonisire de lucruri” , se 


aseamănă întru totul cu cea din Epistola '” Sfântului Chiril al Alexandriei către 
Calosyrius, episcop de Arsinoe, despre unii călugări cu excese ascetice şi 
antropomorfice din Egipt, arată larga răspândire a acestora, a proble-maticii 
spirituale în curs de precizare pentru care erau asimilați şi etichetaţi ca messalieni 
şi, în cele din urmă, faptul că messalianismul era doar un caz particular al 
problemei de fond privind relaţia sufletului cu harul, iar o corectă înțelegere a 
scrierilor duhovniceşti ale perioadei, şi deci şi a operei diadohiene, trebuie să ţină 
cont de aceasta. 


1993, p. 200. 

" Tema simţurilor duhovniceşti şi combaterea cerşetoriei călugărilor prin oraşe sunt notele anti- 
mesaliene ale scrierilor Sfântului Nil Ascetul regăsite în scrieri precum: Cuvânt ascetic, scris pe 
la anul 425, Migne PG 79, 720-809 Către Magna, diaconiță din Ancyra, despre sărăcia de bună 
voie, scrisă pe la anul 427, Migne PG, 79, 967-1060. 

' Sfântul Nil Ascetul, op. cit., cap. 7, FG Ip. 193 (28-30), FRI, p. 199. Date despre acest conflict 
oferind posibilitatea unui raport cu istorisirea despre Adelfie şi messalieni ne sunt furnizate de 
scrierea De voluntaria paupertate şi de corespondenţa Sfântului Nil al Ancyrei, precum şi de 
Viaţa lui Alexandru Achimitul, care ne furnizează numeroase exemple de rechiziții forțate în 
favoarea săracilor şi a monahilor ambulanți, ce tulburau viața municipalităţilor bizantine. Vie 
d'Alexandre l'Acemete, ed. E. de Stoop, Patrologia Orientalis 6, 5, Paris, 1911, & 24, 33, 34, 
35, 38, 39, 40, 41, 48, 49, 50; cf. de asemenea Voobus, History of Asceticism in the Syrian Orient 
II (CSCO 1971) Louvain, 1960, 185-196. 

* Epistola 82 a Sfântului Chiril, în PG 77, col. 376, cf şi Acta Conciliorum oecumenicorum 
1.1.5, pp. 126. 29-31, ed. Ed. Schwartz, Collectio Palatina, 36, apud C. Stewart, op. cit. p. 48. 
Sfântul Chiril relatează în scrisoarea către Calosyrius, episcop de Arsinoe, despre unii călugări 
din regiunea Calamon, la S-V de Arsinoe, în Egipt, ale căror practici ascetice şi spirituale erau 
greşite, unele dintre ele asemănându-se întrucâtva cu cele messaliene: concepții antropomorfice, 
zel deosebit în asceză, revendicarea stării de nepătimire (amaOeia) atinsă doar prin rugăciune 
fără a lucra, contestarea sfinţeniei pâinii euharistice a doua zi de la consacrare. Această 
mărturie atestă larga răspândire a concepțiilor messaliene, perceperea messalienilor ca membri 
ai Bisericii şi eforturile ce se făceau în epocă spre a fi încadraţi deplin în Biserică. 

Din spaţiul oriental de unde venea Rufin Sirianul, din Palestina de astă dată, e 
relatată tot în corespondenţa Sfântului Chiril al Alexandriei, prezenţa, pe la 431- 
437, a unui grup de monahi cu concepţii antropomorfite asemănătoare celor 
combătute de Sfântul Diadoh în Vederea sa şi, de asemenea, cu concepţii apro- 
piate de ale messalienilor în privinţa stării de nepătimire, apatheia “. 


Prezenţa maniheilor la Roma în iarna anului 443-444, procesul 21 care li s-a 
intentat, precum şi scrisorile, predicile şi cuvântările ” în care Papa Leon 
avertizează împotriva lor mărturisesc, împreună cu Constituţia împăratului 
Valentinian III din iunie 445 ”, despre criza maniheană petrecută în Roma la 
jumătatea veacului al V-lea, criză care relevă actualitatea perpetuă a proble-maticii 
modului lucrării harului în suflet, întreţinută de dualismul gnostic manihean căruia 
îi răspunde indirect şi Sfântul Diadoh. Acest maniheism (posibil cunoscut Sfântului 
Diadoh datorită apartenenţei sale jurisdicționale de patriarhia Romei), alături de 
prezenţa pelagienilor de-a lungul celei de a doua jumătăţi a secolului al V-lea în 
Dalmația, învecinată Epirului **, sugerează contextul spiritual marcat de 
materialism mistic şi raţionalism voluntarist căruia scrierile Sfântului Diadoh a 
răspuns. lar la răspândirea acestuia au contribuit şi invaziile şi raidurile vandale în 
Africa, Epir şi Italia, antrenând dislocări ale populațiilor cărora i-au căzut victimă 
şi Sfântul Diadoh. 


% Cyril of Alexandria, Selected Letters, Răspunsul 12, p. 178-179, la întrebarea cu vădită 
conotație messaliană dacă „încetarea desăvârşită a plăcerilor trupeşti poate fi atinsă în această 
viață? ” Mai pe larg despre acest grup şi despre asemănarea sa cu messalienii în introducerea 
lui Lionel Wickham la scrisorile chiriliene, şi la Al. Golitzin, op. cit., p. 213-217. 

21 Cf. „Saint Leon le Grand et le Manicheism Romain ”, în Studia Patristica, vol. XI, pp. 203209, 
Croniconul lui Prosper de Aquitania, PL 27, col. 721 , cf. de as. Art. Manicheism, în D. Sp., tom. 
X, col. 201. 

* Ep. 7, PL 54, 620-622, cf. Tractatus 16,4-5, CCL 135, p. 64-66, şi Sermo XV, XXIV, XXXIV, 
XLII, LXXVI, precum şi Epistola papei Leon către episcopul Turribius din 21 iulie 447, atestând 
continuitatea prezenţei maniheilor în Roma la jumătatea secolului V. 

“ Ep. 6, PL 54, 622A-624A. Prezenţa călugărilor din Siria în spaţiul apusean e confirmată şi în 
secolul al VI-lea, când la papa Grigorie a venit din Siria la Spolete un călugăr pe nume Isaac, 
care pretindea a nu face altceva ziua şi noaptea decât a se ruga. Papa Grigorie îi aduce elogii, 
în Dialogurile sale, chiar după cele aduse Sfântului Benedict de Nursia, închinându-se înaintea 
sfințeniei lui. Adalbert de Vogue, Le monachisme en occident avant Saint Benoit, Vie Monastique 
35, p. 22, 1998, Abbaye de Bellefontaine. 

* Urmaşii papei Leon şi Papa Ghelasie scriau în jurul anului 490 împotriva pelagienilor 
prezenţi în Dalmația, admonestând episcopii din zonă, fiind menţionată înfăţişarea înaintea 
pontifului Romei a unui bătrân Seneca ce predica pelagianismul în Picenum. L Duchesne, 
Histoire ancienne de l'Eglise, tome III, Paris, 1911, p. 664-665. 

Existenţa între scolile Scării Sfântului loan Scărarul a unei scolii pusă sub numele 
lui Isaia Pustnicul la treapta a 27-a a Scării, identică practic cu capitolul 57 din 
Centuria gnostică a Sfântului Diadoh, arată cel puţin receptarea de către tradiţia 
bizantină a Centuriei diadohiene în cadrul aceleiaşi spiritualităţi sinaitice din care a 
făcut parte atât Isaia Pustnicul, cât şi Sfântul Diadoh şi loan Scărarul. Dacă într- 
adevăr scolia la capul 27 al Scării sau KG 57 din Centurnia Sfântului Diadoh 
aparţine lui Isaia Pustnicul ce a trăit pe la anul 370 în pustiul Egiptului, atunci, 
practic, am avea o dovadă a inspiraţiei Sfântului Diadoh nu doar din Omiliile lui 
Pseudo-Macarie Egipteanul, ci şi din scrierile lui Isaia Pustnicul, ucenicul * lui 
Macarie. 


În acest caz ar avea dreptate Părintele Stăniloae când fixează scrierea Centuriei 
Sfântului Diadoh pe la începutul sec. al V-lea ca rezumare a spiritualităţii Omiluilor 
pseudo- macariene *. Însă potrivirea foarte clară a capitolului 57 al Centuriei 
diadohiene în text, susţinută de capitolele ce îl preced şi îl urmează, îndreptățește 
opinia că totuşi fie copiştii, fie cei ce au alcătuit scolile la Scară, au atribuit greşit 
în scolii „unui text necunoscut al Avyvei Isaia” acest text (atribuit Sfântului Diadoh 
de întreaga tradiție manuscrisă), potrivit lui Isaia Pustnicul doar prin faptul că tema 
„cetăţii virtuţilor străjere la poarta vieţuirii curate” e destul de des întâlnită la el ”, 
deşi atribuirea acestui text Sfântului Diadoh e întărită de identitatea completă şi de 
stilul viu şi colorat specific Sfântului Diadoh. Frecvența cu care se întâlnesc, de 
altfel, în opera cuviosului Isaia Pustnicul nenumărate teme comune atât Omiliilor 
pseudo-macariene, cât şi Sfântului Diadoh, confirmă ipoteza vehiculată tot mai 
mult actualmente, a unei lecturi sau înţelegeri a Sfântului Diadoh independente sau 
cel puţin mai distante de Omiliile pseudo-macariene, anume în contextul general al 
spiritualităţii secolelor IV-V, din care s-au inspirat şi aceşti autori. Oricum, se 
poate afirma cu siguranţă inspirația Sfântului Diadoh din spiritualitatea pustiului 
Egiptului pe baza unor similarități tematice şi de exprimare ce pot fi identificate în 
ambele surse *. 


% Cuviosul Isaia Pustnicul a trăit, după cum ne relatează monahul Augustin în Prologul la prima 
ediție (1911) a Cuvintelor duhovniceşti, pe la anul 370 în pustiurile Egiptului, fiind contemporan 
cu Sfântul Macarie Egipteanul şi, deci, contemporan cu Evagrie Ponticul (mort la 399). Faptul 
că Isaia Pustnicul i-a fost ucenic Sfântului Macarie Egipteanul se deduce şi din Apophtegmata 
Patrum M 26: Patericul Egiptean, p. 136, Ed. Alba Iulia, 1990. 

% FR 5, Buc. 1995, p. 293. 

* Cuv. 4, 7, 12; FR 12, p. 58, 66; tema nepătimirii ca şi „cetate a virtuţilor ” în suflet era, de 
altfel, destul de întâlnită în epocă, dezvoltând o adevărată doctrină eclesiologică prin De 
civitate Dei a Fericitului Augustin. 

% A se observa prezența messalienilor în pustiul egiptean, cf. Avva Luchie 1, preocuparea co- 
mună la avva Daniel 9 şi la Marcu Ascetul despre identitatea patriarhului Melchisedec; de 
asemenea şi similaritatea dintre M 19: „Zis-a avva Macarie: de s-a făcut întru tine defăimarea 

Spre această concluzie ne îndreaptă şi atmosfera generală a epocii, orientată de 
Sfinții Părinţi spre conciliere şi reintegrare a ereticilor în sânul Bisericii, efortul de 
aducere la Ortodoxie a comunităţilor monahale eustaţiene şi messaliene, de 
îndreptare a operelor duhovniceşti după care acestea se conduceau, efort atestat de 
Regulile Sfântului Vasile cel mare, de tratatele Despre învățământul creştin şi 
Despre feciorie ale Sfântului Grigorie de Nyssa, şi de corpusul Omiliilor pseudo- 
macariene. Toate aceste opere relevă tocmai existenţa unui mediu spiri-tual în care 
ideile au avut o largă circulaţie, fiind întrebuințate ca atare în scopul realizării unei 
sinteze a tendinţelor diverse în cadrul Tradiţiei *%. 


Menţionarea de către Sfântul Grigorie de Nyssa a mesopotamienilor „care 
reînnoiesc printre noi harismele Bisericii primare”, ca angajaţi prin zelul lor 
deosebit în slujba readucerii în Biserică a macedonienilor disidenţi, arată des- 
făşurarea concretă a acestui efort al epocii de îndreptare a spiritualităţii, inițiat de 
afirmarea dogmei homoousianităţii de către Sinodul 1 Ecumenic “. 


Formându-se la şcoala pustiului şi în duhul tradiției capadociene, Sfântul Di-adoh a 
continuat această tradiţie ce iniţiase ea însăşi, dintru început, o sinteză între tradiţia 
biblică evreiască şi siriană şi cea elenă mai filosofică şi intelectuală. E tocmai 
sinteza dintre tradiţia protomonastică siriană (ai cărei exponenţi au fost şi 
mesalienii), plină de teme şi imagini ale misticii iudaice, şi tradiţia mona-hismului 
egiptean ce va face ca tot „ceea ce găsim la scriitorii din secolul al V-lea în 
continuare să fie o interpretare, în diferite proporţii, a diferitelor tradiții din care 


» 


ca lauda şi sărăcia ca bogăția şi lipsa ca îndestularea, nu vei muri...” cu definiția a 4-a a 
Sfântului Diadoh (84, 8-9), precum şi similaritatea în ce priveşte sfătuirile de evitare a 
îmbăierilor publice: Avva Daniel 12 şi cap. 52 al Centuriei diadohiene. 

” A existat un proces general de îndreptare a tendinţelor deviante sectare şi eretice prezente în 
diferite părți ale Bisericii, proces îndrumat de diferiți episcopi sau conducători. Cercul de asceţi 
eustațieni „caracterizat printr-o sensibilitate față de messalieni şi față de Omiliile pseudo- 
macariene” a acceptat reforma vasiliană a mănăstirilor în anii 364-370, doi dintre ei venind, 
aşa cum ne spune Sfântul Vasile, în ajutorul său pentru a întemeia Vasiliada. (Ep. 119, Saint 
Basile, Letters, trad. Y Courtonne ICUF, 3 vol.] Paris, Les Belles Lettres, 1957-1966). De altfel, 
Eustaţie al Sebastiei discuta liber cu Sfinţii Ierarhi Vasile şi Grigorie pentru a îndrepta 
spiritualitatea grupurilor de asceți din Asia Mică (cf. Ep. 223, 5), existând posibilitatea, dată de 
citarea unor manuscrise de către istoricul Sozomen, ca ,„Asceticonul vasilian să fi fost compus 
de către Eustațiu al Sebastiei”. Cf. Vincent Desprez, Le Monachisme Primitif Ed. Bellefontaine, 
1996, p. 329. Sfântul Vasile cel Mare formulează capitolele 21-84 despre păcat ale Regulilor 
sale Mici în contextul premessalian, distingându-se tocmai defectele doctrinare şi spirituale ale 
messalienilor: acedia sau paralizia spirituală datorată refuzului muncii fizice (Reg. 21, 80), 
precum şi problema omului ca şi colaborator al păcatului (Reg. 75). Vincent Desprez, idem, pp. 
363, 364. 

% În Omiliile XI, 11; XVIII, 12-22; XXIV, 3. 

fiecare autor individual s-a inspirat... ”, anume cele 3 mari tradiții: siriană, 
grecească (reprezentată eminamente la acest nivel prin operele lui Eva-grie ce se 
răspândesc atât în Siria, cât şi în Apus prin loan Cassian) şi latină-apuseană, care 
„au interacționat între ele direct şi indirect şi adesea în manieră neaşteptată, pe baza 
rădăcinilor comune în mesajul Evangheliei” *!. lar spiritua-litatea Sfântului 
Diadoh, ce prelucrează cu instrumente evagriene expresii şi imagini ce se regăsesc 
doar în tradiția biblică iudaică sau siriană (tema golirii de sine 
|[msarrquta>kenosis>gimnos], a nunţii sufletului cu mirele Hristos |[nimfa-gogia], a 
harismei teologiei ca bucurie a acestei nunţi, tema lucrării pământului inimii, etc.), 
şi precizează, atât față de mesalianismul răsăritean, cât şi față de pelagianismul 
apusean, coordonatele comuniunii harice şi ale vederii lui Dumnezeu, poate fi 
înţeleasă doar în contextul acestor tradiţii. 


Plasarea vieţii Sfântului Marcu ascetul de către majoritatea cercetătorilor înainte de 
Sinodul de la Efes din 431 ” şi faptul că tradiţia manuscrisă afirmă perceperea 
operelor lui în cadrul Corpusului pseudo-macarian “ şi întotdeauna precedând 
scrierile Sfântului Diadoh, oferă un precedent clar privind larga circulație a ideilor 
messaliene în epocă în mediul monahal, din care s-a putut inspira şi Sfântul 
Diadoh. 


Lipsa unei relaţii directe de filiație între Marcu Ascetul şi Pseudo Macarie-Simeon, 
dovedeşte nevalabilitatea celei imaginate de critica modernă între Sfântul Diadoh 


*M. Parmentier, Saint Gregory of Nyssa s Doctrine of the Holy Spirit, reproducere din Ekklesi- 
astikos Pharos, vol. 58 (1976), 59 (1977), şi 60 (1978), pp. 725, 726, arată căile prin care 
capadocienii şi Grigorie de Nyssa, în special, au putut lua contact cu spiritualitatea de factură 
biblică siriană, prin vizitele Sfântului Vasile cel mare şi ale sale (prin anii 381) în Siria, precum 
şi prin legăturile dintre eustaţieni şi messalieni. 

* Sebastian Broock, The Syriac Fathers on Prayer and the Spiritual Life, Preface: Oriental 
Christianity, p. XXĂIII. 

* Principalele trei ipoteze privind perioada desfăşurării activității Sfântului Marcu Ascetul îl 
plasează undeva în Palestina sau Egipt, polemizând împotriva nestorianismului, cândva în 
perioada 350-431. Ct Jean Gribomont Marc le Moine, art. în D. Sp. tom. X , (1977), cols. 274- 
283, cu bibliografia aferentă. Kallistos Ware susţine o ipoteză mixtă între Dr. Chadwick şi 
Grillmeier, situând viața Sfântului Marcu ascetul între 430-535, ca avvă al unei comunităţi 
monastice aproape de Tars, opunându-se evagrianismului; oricum între cei doi a existat, 
conform ipotezelor, doar o diferenţă de câteva decenii a perioadelor când au trăit: p. XL-XLI, K. 
Ware, Marc le Moine, Traites spirituels et thâologiques, Introduction, p. XV, col. Spiritualite 
orientale, nr. 41, 1985. Conţinutul doctrinar al tratatelor Despre legea duhovnicească, Despre 
botez şi Despre cei ce cred că se îndreptează din fapte atestă participarea sa la corijarea ideilor 
messaliene ce se vehiculau în epocă, încadrarea sa în efortul general al epocii de a le îndrepta şi 
aduce în cadrele spiritualității ortodoxe. 

şi Pseudo Macarie-Symeon. Combaterea în cadrul disputei messaliene a „celor ce 
cred că se îndreptează din fapte”, temă specifică disputei pelagiene, relevă iarăşi 
perceperea ca înrudite în epocă a celor două dispute. Ceea ce a făcut ca ideile lor să 
fie preluate de majoritatea scriitorilor duhovniceşti în cadrul procesului general de 
corijare a lor ce a existat în epocă, a fost acel fundament mult mai profund, biblic 
şi apocaliptic, din care se inspiră monahismul în ansamblu şi Omiliile pseudo- 
macariene în mod particular. Deficiența antropologică a doctrinei Sfântului Marcu 
ascetul ce concepe ca necesară şi pocăinţa pentru păcatul originar “, neînţelegând 
dualismul moral al stării omului de după Botez ce moşteneşte încă infirmitatea sau 
dualitatea voinţei ”, îndreptăţeşte opinia că Marcu ascetul a fost, totuşi, anterior 
Sfântului Diadoh sau, oricum, nu a cunoscut opera Sfântului Diadoh. 


Foarte probabil Sfântul Diadoh s-a putut inspira din Marcu ascetul, dovadă în acest 
sens fiind nenumăratele expresii şi puncte doctrinare comune “ generate de acelaşi 
mediu confesional dominat de ideile messaliene. De asemenea, dezvoltarea de 
către Marcu ascetul, în aceste opere antimessaliene, a temei liturghiei minţii 
confirmă tendinţa generală, reliefată deja, de definire a spiri-tualităţii epocii prin 
polarizare în jurul idealului comuniunii şi vederii lui Dumnezeu prin interiorizarea 
liturghiei, tendinţă iniţiată de controversa antropomorfită. 


Revenind la Evagrie şi Pseudo-Macarie, analiza operelor acestor autori relevă, prin 
înrudirile de expresii şi limbaj, continuitatea şi unitatea lor în cadrul aceleiaşi 
tradiții, ce poate fi numită, aşa cum o face şi părintele Gabriel Bunge, 


„spiritualitatea din Kellia şi Sketis” dl 


Inspirația operei Sfântului Diadoh din Omiliile pseudo-macariene şi din Evagrie e 
indiscutabilă, mărturie în acest sens stând nenumăratele locuri comune ambilor 
autori. Însă, opera sa nu trebuie ataşată doar acestora, şi mai ales, aşa cum arată şi 
Marcus Plested într-un foarte bine orientat studiu “5, nu trebuie privită ca rezultatul 
„combinării eclectice a două tradiţii spirituale divergente”, orige-nismul evagrian 


+ Critica teologică a stabilit asemănarea între operele De temperantia, PG 65 col. 1053-1069 şi 
Discursul 4 + discursul 8, între Deparadiso et lege spirituali şi Omilia 37, colecţia II, între 
Deparaene- si şi Omilia a S-a a lui Macarie-Simeon şi între fragmentul PG. 65, col. 903-904 şi 
colecția I, discursul 2, 1; Kallistos Ware, Ibidem. 

* De poenitentia, PG 65, 981C. 

% Idem, PG 65, 981AB. 

” Kallistos Ware descrie, în general, punctele de asemănare şi deosebire între Sfântul Diadoh şi 
Marcu ascetul în Marc le Moine, Traites spirituels et theologiques. Introducere, p. XL-XLII. 

% G. Bunge, „Evagre le Pontique... ”, p. 357. 

şi messalianismul macarian, percepute astfel, în mod fals, de către critica teologică 
modernă. Prezenţa comună în ambele „tradiţii” a temei simţurilor duhovniceşti, 
analiza conceptului de voug la Evagrie şi la Macarie reliefând similaritatea 
înţelegerii acestuia la cei doi autori duhovniceşti , precum şi alte teme comune sunt 
mărturii ale evoluţiei tradiției duhovniceşti unice a Bisericii spre definirea modului 
comuniunii şi vederii lui Dumnezeu. 


„Opoziția dintre Evagrie şi Macarie, între care Sfântul Diadoh ar efectua sinteza, 
este, într-o anumită măsură, mai mult aparentă decât reală.” Încă în Omiliile 
Pseudo-Macariene e prezentă o „cultură filosofică difuză de coloratură platonică şi 
în mod cert origenistă”, mărturie a corectivului ce i se aduce încă de la acest nivel 
experienţei duhovniceşti materialist-sentimentale messaliene. „Sfântul Diadoh 
continuă şi desăvârşeşte această sinteză prezentă în germen la Macarie “”” , 
încadrându-se, conform unui alt erudit patrolog, P. Christou, în efortul de definire a 
modului cunoaşterii şi vederii lui Dumnezeu, având origini la filozofii Platon şi 
Aristotel şi continuând prin toţi Sfinţii Părinţi anteriori şi posteriori lui, printr-o 
„modificare relativă” şi diversificare, pentru a da doar un exemplu, „a 
terminologiei definirii treptelor vieții spirituale” din teologia origenistă şi 


Da A SEA , 4 
evagriană pe care şi-a impropriat-o “. 


Rezumând, am putea reduce la trei numărul autorilor principali din care se inspiră 
îndeaproape Sfântul Diadoh: Evagrie Ponticul, Pseudo Symeon-Macarie şi Marcu 
ascetul, deşi scurta sa operă relevă de asemenea, de departe, o impropriere liberă a 
teologiei ascetice şi mistice pauline, a stilului literar colorat şi expresiv al părinţilor 
capadocieni “ şi latini (Fericitul Augustin, Sfântul loan Cassian), a ecourilor 
înţelepciunii apoftegmice a Părinților Pustiei şi a filosofiei şi terapeuticii spirituale 


* Marcus Plested, Macarius and Diadochus: An Essay in Comparison, Studia Patristica, vol. 
XXX, Oxford, 1995, pp. 235-240. 

* Împotriva intelectualismului evagrian, Gabriel Bunge a arătat că „Evagrie defineşte nousul 
drept chip al lui Dumnezeu ce se referă la relaţia personală a creaturii cu Creatorul ei... Nousul 
lui Evagrie nu este, aşadar, un intelect, ci caracterul personal al existenţei create.” G Bunge, 
Das Geistgebet. Studien zum Traktat De Oratione des Evagrios Pontikos Koinonia XXV, Koln, 
1987, p. 11, iar în Comentariul la proverbe (In Prov. 11: 17, S C 340, p. 224), Evagrie defineşte 
ca „trup ” părţile irascibilă şi concupiscentă ale sufletului, o definiţie subinţeleasă şi la Pseudo- 
Macarie în acelaşi context al localizării chipului lui Dumnezeu din om, în suflet ca substanţă 
intelectuală (rfe voepag oriaiag) a omului, II, 15, 23, ca voinţă liberă, II, 15, 23 şi ca virtuţi. III, 
26, 7, 2. „Sufletul este un trup subtil, iar chipul lui Dumnezeu e în «trupul sufletului» ”, III, 18, 2, 
a 

* Marcus Plested, Ibidem, p. 239, 240. 

greceşti, toate purtând amprenta stilului propriu şi a mediului doctrinar complex 
din care se inspiră şi căruia îi răspunde. 


Sfântul Diadoh trebuie înţeles, aşadar, în cadrul efortului de precizare conce-ptuală 
a modului cunoaşterii şi vederii lui Dumnezeu, ca cel ce adoptă şi expri-mă 
spiritualitatea sa într-un limbaj marcat de influenţele complexului de tradiţii a căror 
confluență şi interrelaţionare am subliniat-o. 


Erudiţie şi surghiun - modelul vieţii apostolice întrupat de Sfântul Diadoh 


Perioada în care e plasată cu aproximaţie viaţa Sfântului Diadoh, aproximativ 400- 
486, a fost marcată de prezenţa ereticilor messalieni în spațiul Asiei Mici şi în 
partea apuseană a Imperiului Bizantin, dar şi de criza acută a celorlalte dispute 
dogmatice şi spirituale. De aceea măsurile luate de autorităţile bisericeşti împotriva 
diferiților eretici şi pentru rezolvarea disputelor şi integrarea reprezentanţilor 
acestora, e imposibil să fi trecut neobservate pe lângă cel ce avea să devină „un aşa 
mare pontif”, după cum îl caracterizează istoricul Victor de Vita. 


Decretul imperial împotriva „răutăţii ereticilor”, dat la 30 mai 428 de împăratul 
Teodosie interzicând messalienilor dreptul de a se aduna şi a se ruga pretu-tindeni 
pe pământul roman ”, Sinoadele antimessaliene de la Constantinopol (426) şi cel 
ecumenic de la Efes, din 431, criza monahismului din capitala bizan-tină zi 
procesul desfăşurat între 455 şi 460 la Comana în Cezarea Capadociei împotriva 
călugărului Lampetius, acuzat de messalianism în baza concepţiei sale despre 
nepătimire “, au fost probabil cunoscute Sfântului Diadoh şi au influenţat în mare 
măsură orientarea sa spirituală, alături de alte evenimente şi dispute din viaţa 
bisericească. 


„Sfântul Diadoh nu pare să fi avut contacte directe cu asceţii mesopotamieni 
precum Pseudo-Macarie, însă e posibil să fi avut acces la lista Sinodului din 426 de 
la Constantinopol, ce s-a transmis de către presbiterul Timotei în secolul al VII-lea, 
şi a cunoscut capetele de acuzare din lista Sfântului loan Damaschin (provenind de 


* PC. Christou, Double Knowledge according to Palamas, Studia Patristica LX, 1969, pp. 2029, 
p. 28. 

* De exemplu, atât Sfântul Grigorie de Nazianz, cât şi Sfântul Diadoh folosesc aceeaşi referință 
la Ecclesiat 1, 18 „cel ce adaugă ştiinţă, adaugă durere”, pentru a sublinia necesitatea 
cunoaşterii teologice; Grigorie de Nazianz, Despre preoţie, cap. LXXV, p. 217, ed. IBM al BOR, 
Bucureşti, 1998, cf. KG 60 (120, 5-7). 

“T. Mommsen, Codex Theodosianus, 16.5.60, apud C. Stewart, op.cit., p. 47. 

la Sinodul din Efes din 431, conform lui Dărries % ), care relevă ideea coexistenţei 


păcatului şi a harului în suflet *”. 


Sinodul de la Calcedon din 451, ale cărui acte le semnează, şi marile tulburări ale 
vieţii bisericeşti provocate de persecuțiile ariene împotriva ortodocşilor din 
Cartagina, conduse de regii vandali Genseric şi Huneric în perioada 470-486, prin 
influenţa ce au avut-o asupra sa, ne obligă să vedem în Sfântul Diadoh un 
participant activ la efortul de sintetizare a Tradiţiei bisericeşti, „un spirit ce se 
îngrijea de ortodoxia credinţei, apt prin aceasta pentru însărcinarea episco-pală””, 
deschis cunoaşterii întregului context spiritual şi doctrinar al epocii, iar nu 


circumscris doar unei anume dispute. 


Datele istorice referitoare la viaţa sa, foarte puţine la număr şi provenind din doar 
câteva surse situate la distanță mare în timp şi spaţiu unele de altele: Biblioteca 
patriarhului Fotie al Constantinopolului ce-l menţionează printre opozanţii 
monofizitismului combătut la Sinodul al IV-lea Ecumenic, pe „episcopul de 
Foticeea numit Diadoh” %, tot el menţionându-l ca fiind „mult superior şi lui loan 
Carpathiul” **; episcopul Andrei de Cezareea în Therapeutica sa ”; scrisoarea 
episcopilor provinciei Vechiului Epir semnată, printre alți episcopi, şi de „Didacus 
episcopus Fotice” şi adresată de aceştia împăratului Leon I| după asasinarea 
patriarhului Proterios al Alexandriei, în anul 457 *!, şi Istoria persecuției vandalilor 
ce-l prezintă pe Sfântul Diadoh ca pe „un pontif demn de toată lauda”, mort deja pe 
la anul 486, dar care fusese învăţător al viitorului episcop al Cartaginei, Eugen ”. 


“ Este vorba de criza determinată de răspândirea ideilor „antisociale” şi contestatare a 
autorităţii politice şi episcopale de către Alexandru Achimitul, călugăr sirian originar din 
Mesopotamia, şi de găzduitorul său în Constantinopol, călugărul Hypatios. Cf Jean Gribomont, 
Le dossier des origines du Messalianisme, în Epektasis, Melangespatristiques offerts au Cardinal 
J. Danielou, Paris, 1972, p. 617. 

“ Theodore Bar Koni, Livres des Scolies, XI, XX, apud J. Gouillard, Quatre proces de mystiques 
â Byzance, p. 12. 


+ H. Dorries, Symeon von Mesopotamien. Die Uberlieferung des messalianischen Makari- os- 
Schriften, Leipzig, 1941, p. 425ss, şi în „Urteil und Verurteilung. Kirche und Messalianer: Zum 
Umgang der Alten Kirche mit Haretikern ”, in Wort und Stunde, I, pp. 334-351. 

* Vincent Desprez, Diadoque de Photice: un lectuer ou disciple..., p. 2. 

*” Ibidem. 

% Cod 231 PG, 103, c. 1089C, cf şi ed. R Henry Biblioteque byzantine, 1. 3, Paris, 1962, p. 100, 
231; Fotie vede în Diadoh un „adversar al monofiziţilor şi a lui Marcu Ascetul, acesta el însuşi 
adversar al messalienilor, dar nu şi al acestora (monofiziţilor) ”. 

s! Philokalia 7, 1982, p. 275, cf. Biblioteca patriarhului Fotie, codice 201, PG 103, 673 A. 

* Cf. Diadoque, (Euvres... p. 84, 85, şi 163 pentru cateheză. Andrei de Cezareea utilizează capi- 
rolul 90 al Centuriei în 'Therapeutica sa, €d. F. Diekamp, Analectapatristica (Rome, 1936) (OCA 

Aceste date îl plasează pe Sfântul Diadoh într-un spațiu geografic şi context 
cultural şi teologic deschis atât influențelor apusene, cât şi celor bizantine şi 
orientale, la confluenţa disputelor spirituale ce animau întreg spaţiul spiritual 
mediteranean. 


„Cel mai apusean dintre Părinţii Răsăritului şi care avea strânse relaţii cu Apusul” 
” Sfântul Diadoh a putut cunoaşte aşadar atât frământările teologice ale 
Răsăritului bizantin, cât şi pe cele ale Apusului roman. Epirul Vechi, parte a 
provinciei greceşti a Imperiului Bizantin, Illiricul eclesiastic, deşi trecut după anul 
395 sub cârmuirea politică a părţii de răsărit a Imperiului, rămâne însă subordonat 
din punct de vedere eclesiastic patriarhatului Romei * . 


Mediul cultural şi spiritual al Epirului vechi al secolului al V-lea e configurat de 
câteva elemente definitorii. Dintre acestea creştinismul de origine apostolică, adus 
de Sfântul apostol Pavel la Nicopole, confruntarea activă dintre cultura greacă şi 
kerigma apostolică neotestamentară, prezenţa unei colonii iudaice în Epir, vieţuind 
în zona comercială de pe coasta mării, conferă, alături de toate celelalte 
interconexiuni spirituale evocate, contextul cultural necesar dezvoltării organice a 
tradiției precizând, pe baza dogmei homoousianității, natura şi dinamica 
comuniunii harice şi a contemplaţiei lui Dumnezeu de către om. Era, de fapt, un 
mediu îmbibat de messalianism, de materialism mistic sirian, în forme teologice 
mai elevate decât cele originare siriene, similare oarecum celor îndreptate de 
Sfântul Marcu ascetul în lucrările sale ”. Sfântul Diadoh se opune acestora, la fel 
cum Sfântul Vasile cel mare o făcuse cu câteva decenii înainte împotriva asceţilor 
extremiști ai lui Eustaţie al Sevastei. 


Limbajul şi stilul literar al scrierilor sale duhovniceşti evocă un „mediu cul-tural... 
similar celui evagrian şi capadocian, care depinde, totuşi, prin tonul plin de 
speranță, mai degrabă de spiritualitatea alexandrină şi de sensibilitatea 


117) 168; utilizarea e semnalată de către DORRIES, Diadochos... 417. 
Mansi, J.D, Sacrorum conciliorum nova et amplissima collectio, Paris-Leipzig, 1901-1927, 
reedit. de J.B. Martin şi L.Petit. t. VII, c. 619B, şi Schwartz, Acta Conciliorum oecumenicorum, 


II-5, p. 95, apud D. Stiernon, art. „Diadoque de Photice”, în Dictionaire de histoire 
etgeographie ecclesiastique, vol. XIV, 1960, col. 375. 


* Victor de Vita, De belo vandalico, (1 5, 22), CSEL, VII, 1881, p. 2, 1. 1-3. 
* E. des Places, Diadoche de Photice, Cent Chapitres sur la perfection spirituelle, Paris, 1943, 
Introduction, p. 64. 

antropologică a lui Clement al Alexandriei *. Prezenţa elementelor de antropo- 
logie şi mistică stoică confirmă larga sa inspirație din tradiția patristică formată pe 
această filieră. 


Sfântul Diadoh opune spiritualitatea sa, prin care îşi păstoreşte comunitatea de 
monahi, celei a altor mănăstiri ce, probabil, existau în împrejurimi, marcate pe de o 
parte de intelectualismul evagrian şi pelagian şi acelora marcate de materialismul 
eustaţian şi messalian. EI scrie, probabil, în calitate de călugăr înainte de a fi ajuns 
episcop ”, dar fiind deja pregătit pentru a face faţă slujirii 

de episcop"*. Respiră, de asemenea, în stilul său „influenţa posibilă a spiri-tualităţii 
siriene a lui Afraat persanul, Efrem Sirul şi loachim de Sarug, sau cea a unor 
monahi ce-şi impropriaseră spiritualitatea monastică de largă deschidere socială a 
regulilor Sfântului Vasile cel mare, punând în practică orientarea lor intelectuală, 


mistică alexandrină printr-o înţelegere practică, voluntaristă a poruncilor Scripturii 
59 


lar acest mediu şi context spiritual propice perceperii operei Sfântului Diadoh la 
confluența marilor dispute spirituale au existat, cu siguranţă, şi în Cartagina în 
timpul robirii sale de către vandali. Informaţiile furnizate de episcopul african 
Victor de Vita, în scrisoarea dedicată episcopului Eugen al Cartaginei (481-505) în 
prologul lucrării sale Istoria persecuției vandale, îl înfăţişează pe Sfântul Di- adoh 
ca un foarte erudit episcop, cu „nenumărate scrieri, ca stelele strălucitoare, 
ilustrând dogma catolică”, ce s-a aflat în Cartagina cel puţin începând de pe la anul 
474, luat probabil rob de vandalii lui Genseric în unul din raidurile lor din anii 467- 


55 Duchesne, Autonomies ecclsiastiques, Eglises separses..., Paris, 1896, p. 229-279, apud HI. 
Marrou, ,„Diadoque de Photice et Victor de Vita”, în Revue des Etudes anciennes, XLV, 1943, p. 
229-230, 

” K. Baus, Il primo monachesimo cristiano: sviluppo ed espansione in Oriente, in Storia della 
Chiesa, ed. H Jedin, II, Milano 1977, p. 404; „la jumătatea secolului al V-lea sirienii sunt 
prezenţi în întregul Imperiu Bizantin ca principali comercianţi, răspânditori ai materialismului 
mistic messalian, faima vieţii ascetice a Sfântului Simeon Stilitul, la anul 459, e răspândită de 
aceştia din Antiohia până în Paris; întemeierea de comunităţi religioase de către aceştia trebuie 
considerat un fapt foarte facil, dat fiind înclinația lor nativă spre misticism”. cf. de as. L. 
Duchesne, Histoire ancienne de l'Eglisse, vol. III, Paris 1911, p. 311. 


* Vincenzo Messana, Teologia della speranza nella paideia di Clemente Allesandrino, Sales 40 
(1978), pp. 591-600. 

* Cf. Des Places, Messalianisme, p. 593; Dorries, Diadochos..., p. 416, făcând paralelă cu ne- 
menționarea spiritualităţii euharistice în Centuria diadohiană, ca şi în Viaţa lui Antonie scrisă 
de Sfântul Atanasie şi în Despre feciorie şi Despre învățământul creştin ale Sfântului Grigorie de 
Nyssa. 

474, putând educa, deci, în aceste împrejurări pe viitorul episcop Eugen al 
Cartaginei % . 


Educaţia solidă ce i-a putut-o da acestuia e confirmată de erudiţia episcopului 
Eugen al Cartaginei care, datorită harismei şi înţelepciunii sale, a stârnit invidia 
episcopului arian susținut de vandali, Cyrila, ce-i interzice a mai sta în scaunul 
episcopal şi a mai predica. Acest fapt implică o şedere destul de lungă a Sfântului 
Diadoh în Africa. Atmosfera spirituală a Africii Proconsulare stăpânită de vandali 
era, aşadar, dominată de arianism şi de maniheism €!, deci oarecum înrudită celei 
din Epirul Vechi, erudiția duhovnicească a Sfântului Diadoh tre-buind cu 
siguranţă, să depună şi aici un efort apologetic care să descrie, prin opoziţie faţă de 
acestea, modul comuniunii harice şi al contemplării lui Dumne-zeu de către omul 
duhovnicesc. 


Atât contextul geografic şi spiritual, cât şi drama robiei în Africa, transformată în 
prilej de propovăduire a adevăratei învățături, au favorizat, aşadar, realizarea de 
către Sfântul Diadoh a unei sinteze mult mai ample a spiritualităţii veacului al V- 
lea, aşa cum confirmă stilul său literar erudit trădând „un om de înaltă cultură şi un 
scriitor înnăscut”*?. Doar vitregia istoriei ce a făcut ca din „nenumăratele sale 
scrieri” să nu se păstreze decât câteva, ne împiedică să avem o viziune mai sigură 
şi mai completă a efortului său literar şi apologetic de definire a învă-țăturii 
doctrinare şi duhovniceşti. 


Cu siguranţă însă el trebuie înțeles în contextul efortului general al epocii de 
redefinire a modului comuniunii harice pe baza dogmei niceene a homoousiei, cu 
dezvoltările ce 1 s-au adus la Sinodul al IV-lea Ecumenic şi la care a luat parte în 
mod activ. Şi la fel trebuie înţeleasă şi spiritualitatea sa, ca una ce precizează, prin 
observaţii de fină analiză duhovnicească, modul experierii, al comuniunii şi vederii 
lui Dumnezeu tocmai pe baza dogmei niceene şi calce-doniene. 


Concluzii 


“ Cf. Vincent Desprez, Diadoque de Photice, et le Pseudo-Macaire, un €tat des questions; 
Scrinium II (2006). Universum Hagiographicum, p. 120. 

“ Evocator pentru aceasta e relatarea despre un călugăr arian de la curtea regelui Huneric 
care-şi tatuase pe coapsă inscripția: „,Manichaeus discipulus Christi lesu”. L Duchesne, 
Histoire ancienne de |'Eglise, Tome III, Paris, 1911, p. 635. 

252 E. de Places, op. cit., SC ur. 5, Introduction, p. 12. 

De aceea putem conchide că Dor şi Dârries au făcut studii de caz în filologie pe 
baza textelor Omiliilor pseudo-macariene şi a Centuriei gnostice a Sfântului 
Diadoh, refuzând să încadreze aceste opere în efortul epocii de precizare a spiri- 
tualităţii, a raportului natură-har-libertate-contemplaţie. Abordarea lor e speci-fică 
raționalismului apusean al şcolilor moderne de teologie, care privesc în istoria 
spiritualității ca într-un domeniu în care pronia şi lucrarea Duhului Sfânt de 
călăuzire la tot adevărul sunt absente aproape cu desăvârşire. Chiar dacă ar fi 
existat o relație de împrumut sau rezumare atât de strânsă între Sfântul Diadoh şi 
Pseudo-Macarie, perspectiva din care critica modernă abordează opera Sfântului 
Diadoh reduce valoarea acesteia pentru istoria spiritualităţii, refuzând să înţeleagă, 
în contextul refuzului general din partea catolică al teologiei palamite, tocmai 
plasarea operei Sfântului Diadoh în punctul central al efortului de sintetizare vie, 
prin trăire personală a tradiției vieţii de comuniune şi contem-plare a lui 
Dumnezeu, punct din care se va extinde linia sau firul călăuzitor al acestei tradiții 
atât în Răsărit, cât şi în Apus. 


Continuitatea problematicii haritologice, legată de validitatea şi de necesitatea 
simţirii harului şi sfinţeniei personale a săvârşitorului, susținută începând de la 
donatism, messalianism, până la bogomilii din Evul Mediu, arată substratul 
conflictual generator al unor sinteze succesive în spiritualitatea creştină, făcute de 
Sfinți Părinţi ce se vor ridica la statura de teologi ai Duhului Sfânt, denunţând 
astfel orice concepţie scolastică a rezumărilor şi compilaţiilor operelor ante-rioare, 
aşa cum susţine Dorries sau Dor. 


Esenţială şi ilustrativă pentru înţelegerea în ansamblu a acestui efort al epocii şi 
pentru înţelegerea modului de decantare a spiritualității creştine prin aceste dispute 
teologice larg răspândite şi strâns legate în acelaşi timp, e remarca Elisabetei Clark 
cu privire la controversa origenistă, referitoare la unul din aspectele ei înrudite şi 
definitorii pentru subiectul nostru - antropomorfismul - căruia şi Sfântul Diadoh i-a 
răspuns. „Pare evident că controversa teologică, dar nu numai o controversă 
centrată pur şi simplu pe scrierile lui Origen, a jucat un rol mult mai semnificativ 
decât este sugerat de relatările istoricilor bisericeşti, pentru că disputa despre 
reprezentarea lui Dumnezeu avea ramificații ce se extindeau nu doar la domeniul 
cultului şi al practicii ascetice, ci şi în cel al antropologiei şi al teologiei în sine. A 
fost o dispută cu trecutul, un trecut localizat din punct de vedere istoric în 
conversia egiptenilor băştinaşi de la păgânism (idolatrie) la creştinism, iar din 
punct de vedere teologic în contro-versa ariană, în mod special cu privire la 
precizarea limbajului despre Dumnezeu pe care-l precizau dezbaterile dintre arieni 
şi Părinţii Capadocieni. Controversa e focalizată nu doar pe aceste evenimente ale 
trecutului recent sau pe teologia scrisă a lui Origen, ci pe concepțiile origeniste în 

dezbatere în deşertul egiptean la trecerea în secolul al V-lea, şi aceasta e teologia 
lui Evagrie Ponticul” *. 


lar aceasta influenţase, aşa cum am văzut, atât Corpusul pseudo-macarian, cât şi pe 
Sfântul Diadoh. 


La baza precizării spiritualităţii a stat, aşadar, redefinirea dogmei hristologice în 
întreaga lume creştină mediteraneană a secolului al V-lea, toate disputele spirituale 
raportându-se la aceasta şi interpretând fiecare deosebit, pe baza ei, modul 
comuniunii harice. lar messalianismul, căruia îi răspunde direct, pela-gianismul, ce 
era încă prezent în Dalmația situată la nord de provincia Epir, precum şi 
nestorianismul şi monofizitismul, ce se combat în Sinoadele ecu-menice şi a căror 
dezbatere a fost activă în a doua jumătate a secolului al V-lea, sunt stadii ale 
acestui efort de redefinire, constituind cadrul spiritual al operei Sfântului Diadoh. 


Spiritualitatea Sfântului Diadoh poartă amprenta misticii macariene şi evagriene %, 
dar şi a tradiției apostolice şi patristice a epocii sale, combătând nu doar 
messalianismul, ci adresându-se contextului spiritual mult mai complex pe care am 
încercat să-l definim. Centuria sa gnostică sintetizează pozitiv elementele existente 
în epocă, dezbătând în doar 12 capete (76-82) problematica spirituală şi dogmatică 
messaliană, referindu-se în acestea în mod direct la unii credincioşi ce profesau un 
dualism ipostatic în privinţa prezenţei harului în suflet. 


Celelalte scrieri ale sale, Vederea şi Cuvântarea la înălțarea la cer a Mân-tuitorului, 
atribuite lui cu siguranță de tradiția manuscrisă, vizează de departe întreaga 
spiritualitate a veacului al V-lea. De aceea, în expunerea doctrinei sale spirituale, 
vom reliefa punctele de învecinare şi contact cu doctrina altor scriitori duhovniceşti 
contemporani lui, precum Marcu ascetul, Isaia pustnicul, loan Cassian şi Nil 
ascetul, ca posibile surse de inspiraţie formate în cadrul aceleiaşi tradiții macariene 
ŞI evagriene. 


O preeminenţă a messalianismului în mediul spiritual în care Sfântul Diadoh şi-a 
scris capetele sale e neîndoielnică. Însă nu trebuie uitat că „marea erezie spirituală 
a Răsăritului creştin”, aşa cum îl numea I. Hausherr “%, îşi trage originile din 
maniheism şi stoicism în ce priveşte materialismul psihic şi mistic profesat, dar se 


“ Elisabeth Clark, The Origenist Controversy, ed. cit., p. 50. 

“ Kallistos Ware: „Marcu Ascetul a adoptat, deliberat, în comun cu Diadoh, o poziție mediană 
între mistica materialistă a messalienilor şi «intelectualismul» evagrian ”, op. cit., p. XLI. 

% 1. Hausherr, L'erreur fondamentale et la logique du messalianisme, OCP 1 (1935), p. 64. 

înrudeşte şi are puncte de contact, aşa cum am văzut, şi cu marile dispute pelagiană 
% şi origenist %, ce-şi trăiesc apogeul în prima jumătate a secolului al V-lea. 


Răspunzând messalianismului profesat de Omiliile pseudo-macariene “%, Sfântul 
Diadoh, credem că a formulat, prin ortodoxia operei sale, un răspuns în acelaşi 
timp şi pelagianismului, prezent şi el în provincia Epirului vechi unde activa 
Sfântul  Diadoh, pentru că şi unul şi altul aparțin naturalismului şi 
pozitivismului, 11% întemeind viaţa spirituală nu în comuniunea harică şi 
sacramentală cu Dumnezeu, ci mai ales în propriul efort ascetic; şi răspunde în 
acelaşi timp şi origenismului pentru că atât origenismul cât şi messalianismul au 
comună, raportându-se fiecare deosebit faţă de ea, problema materialismului 
mistic, a antropomorfismului teo-morfic în speţă. 


Acest larg spectru doctrinar căruia, într-o oarecare măsură, îi răspunde opera 
Sfântului Diadoh a fost cauza aprecierilor elogioase pe care le-au formulat primii 
cunoscători moderni ai operei sale. 


Benedictinul Dom Ceillier afirmă la anul 1740 că „sunt puţine tratate în Antichitate 
de nivelul cărții Sfântului Diadoh”0, iar Părintele Stăniloae, urmându-i pe M. 


“ Ibidem p. 64-96, cf şi referirile Fericitului Ieronim din Dialogus adversus Pelagianos, PL 22. 
498, 

“ Elizabeth A. Clark, The Origenist Controversy, Princeton University Press, New Jersey, în- 
deosebi în privința antropomorfismului atribuit fiinţei divine de marea majoritate a călugărilor 
simpli egipteni în secolele al IV-lea - al V-lea, a cărui posibilă înrudire cu cel messalian s-ar 
putea datora călătoriei făcute de Adelfios, conducătorul lor, în Egipt sau înrudirii messalienilor 
cu ereticii audieni originari tot din Siria; p. 51, nota 52. 

“ Teza, recunoscută şi larg acceptată de altfel, a fost lansată pentru prima dată de Ir. Hausherr, 
în 1935, L'Erreur fondamentale et la logique du Messalianisme, OCP 1 (1935), p. 65, 73, şi 
dezvoltată de prof. Fr. Dărr în cartea sa Diadochus von Photike und die Messalianer, ein Kampf 
zwischen wahrer und falscher Mystic im fiinften Jahrhundert, Freiburg im Breisgau, 1937, 
extinzând-o şi la scrierile ascetice ale lui Marcu Ascetul. Se cuvine să menţionăm tot aici acuza 
exagerată adusă de Părintele D. Stăniloae lui 1. Hausherr că acesta ar fi acuzat pe Sfântul 
Diadoh de influenţe semimessaliene prezente în Capetele sale gnostice (nota 53, p. 26, D. 
Stăniloae, „În jurul «Omiliilor duhovniceşti» ale Sfântului Macarie Egipteanul”, MO, X, 1958, 
nr. 1-2, pp. 15-38). Dimpotrivă IL. Hausherr afirmă clar că datorită folosirii limbajului apropiat 
de cel messalian, „Sfântul Diadoh a putut fi rău înţeles mai târziu” p. 127, dar că el, ca şi alți 
Sfinți Părinţi ce au folosit doctrina sentimentului sau a supranaturalului conştient a fost „în 
întregime ortodox ” (tout a fait orthodoxes), p. 128. (Irene Hausherr, Les grands courants de la 
spiritualit€ orientale, OCP, 1 (1935), pp. 114-138). 


“ Irene Hausherr, L 'erreur fondamentale et la logique du messalianisme, OCP 1 (1935), p. 74. 
* Apud Fr Dorr, Ein wăhre ., Freiburg im Breisgau, 1937, p. 1. 

Viller şi K. Rahner, consideră Centuria gnostică drept „un tratat complet asupra 
vieţii duhovniceşti, scris de un om care a practicat- o”, edificator „despre duhul în 
care se trăia în lumea monahilor... în vremea sinoadelor ecumenice şi a marilor 
dispute hristologice, când nici învățătura despre trăirea creştină nu era lipsită de 
dispute. 7!” 


De asemenea E. Des Places afirmă conclusiv că „dependenţa de Evagrie a 
Sfântului Diadoh, ce rezultă cu elocvenţă din operele lui Reitzenstein şi ale lui 
Bousset, din cele ale lui M. Viller, Hausherr, K. Rahner, nu ni se pare să-i fi 
vătămat episcopului de Foticeea”, deoarece „un simţ înnăscut al Ortodoxiei l-a pus 
la adăpost de origenism, ca şi de mesalianism şi de monofizitism ”” . 


Prof. loan Gh. Savin caracteriza Cuvântul ascetic al Sfântului Diadoh ca fiind 
„poate singura scriere anterioară celei a Sfântului loan Scărarul, care se prezintă ca 
un tot unitar, ca o scriere sistematic concepută şi care cuprinde, în scurt, aproape 
toate elementele vieţii ascetice, despre care s-au scris, mai târziu, atâtea 
voluminoase tratate” 7. 


De aceea, aşa cum concluziona şi E. Des Places, pentru ortodoxia sa, Sfântul 
Diadoh a fost la loc de mare preţuire în spiritualitatea practică a mănăstirilor 
greceşti din Răsărit, îndeosebi prin doctrina despre deosebirea duhurilor (KG 26- 
40, 75-89), ce a fost adesea copiată separat, dar şi prin teoria despre rugă-ciunea 
dintr-un singur gând, monologistos, ca prim sintetizator al tradiţiei creştine a 
invocării numelui lui lisus (KG 31, 59, 61, 85, 97), fiind „împreună cu Evagrie 
Ponticul, maestrul spiritualităţii orientale” "*. 


Opera sa, deşi nepăstrată în întregime, reprezintă o primă sinteză creatoare a 
Tradiţiei de până la el şi un prim răspuns echilibrat şi în întregime ortodox dat 
disputelor epocii, cuprinzând, in nuce, scheletul şi trăsăturile principale ale 
spiritualităţii răsăritene, care au hrănit şi călăuzit spre noi dezvoltări şi aprofundări 
pe marii mistici ai Antichității târzii creştine, Sfinţii Maxim mărturisitorul, Simeon 
noul teolog şi Grigorie Palama, fapt ce i-a atras Sfântului Diadoh supranumele de 


"M Viller s.]. und K. Rahner s.j., Aszese und Mystik in der Vaterzeit. Ein Abriss, Herder, Frei- 
burg im Breisgau, 1939, p. 219; FRI, Sibiu, 1946, p. 329. 

PE. de Places, op. cit., SC nr. 5, Introduction, p. 66. 

3 Cf. loan Gh. Savin, Mistica şi ascetica ortodoxă, Ed. Arhiepiscopiei Ortodoxe Sibiu, 1996, p. 
95. 


"E. de Places, op. cit., SC nr. 5, Introduction, p. 66. 

„părinte al isihasmului” i: dar şi al misticii ascetice, înainte chiar de Dionisie 

Areopagitul '. 


* Pan. K. Cristou, O Diadoches Photikes kai he didaskalia autou (1952), reluată şi în Theologi- 
ka meletemata III: Neptika kai hesychastika, Thessalonike, 1977, p.82-83, cf. de asemenea VI. 
Lossky, Vederea lui Dumnezeu, Ed. Deisis, Sibiu, 1995, p. 106. 

* J Stiglmayr, Ascese und Mystik des sogenannten Dionysius Areopagita, Scholastik, 2 (1928), 
pp. 161-207. 

Cărţi despre Sfântul Diadoh, episcopul Foticeii 

Spiritualitatea ortodox-răsăriteană urmăreşte şi exprimă realizarea desăvârşirii 
mistice a omului în Hristos, ca mădular al Trupului Său tainic, Biserica, prin 

participarea la viaţa divino-umană a lui lisus Hristos manifestată concret prin 
săvârşirea de virtuţi şi a faptelor bune, fără de care nu se poate concepe viaţa 
creştină. Ținta spiritualităţii ortodoxe, mântuirea îndumnezeitoare şi desăvârşirea 
omului în Dumnezeu, se realizează, în Biserică, prin unirea deplină a „omului nou” 
cu Dumnezeu, în dăltuirea chipului divin al lui lisus Hristos, Fiul lui Dumnezeu, în 
el, întru asemănarea cu El deplină şi actualizată prin lucrarea sfinţitoare a Duhului 
Sfânt. Aceasta înseamnă că spiritualitatea ortodoxă, teonom-hristic-pnevmatică, 
exprimă pe larg procesul înaintării creştinului pe drumul desăvârşirii ontologic- 
morale şi mistice în Hristos, prin nevoinţele ascetice ce vizează curățirea neîn- 
treruptă de patimi şi asimilarea virtuților prin conlucrarea temeinică cu harul 
Duhului Sfânt, în scopul dobândirii comuniunii de viaţă şi iubire cu Dumnezeu - 
Sfânta "Treime. 


(...) 


Lucrarea de faţă descrie în prima parte viaţa şi activitatea duhovnicească şi literară 
a Sfântului Diadoh, cum şi influenţa majoră pe care autorul a avut-o asupra întregii 
spiritualităţi creştine din Răsărit şi Apus, ceea ce ni-l prezintă ca fiind o 
personalitate duhovnicească proeminentă a timpului său, având o contribuţie 
decisivă la formarea şi consolidarea unor învățături doctrinare şi spiritual-morale 
pe care s-a fundamentat şi continuă să dăinuiască Biserica adevărată a lui Hristos 
până astăzi. Desigur, în această secţiune vom regăsi şi lupta Sfântului Diadoh cu 
mişcarea eretică messaliană, pe care a reuşit să o descrie în profunzimea 
învățăturilor eronate pe care le susținea, luând atitudine, combătând şi ana- 
tematizând învăţăturile eronate ce se îndreptau cu înverşunare împotriva Bisericii 
lui Hristos. (frament din Introducere) 

Monah Teoclit Dionisiatul - Tâlcuiri la filocalie. Sfântul Diadoh al Foticeii 

Editura: Sfântul Nectarie 
An de apariţie: 2008 
Nr. pagini: 240 


Filocalia pentru copii şi tineri - Recenzie 

Povestirile din primul volum al Filocaliei pentru copii şi tineri (Editura 
Cristimpuri, 2010) au ca sursă de inspiraţie cuvintele de aur ale Sfinţilor şi cuvio- 
şilor Antonie cel mare, Evagrie Ponticul, loan Casian, Nil Ascetul, Marcu Ascetul, 
Diadoh al Foticeii şi Isaia Pustnicul. Aceste poveşti sunt dovada vie că din izvorul 
filocalic, din învăţătura Sfinţilor Părinţi poate să se adape oricine, sărac sau bogat, 
mic sau mare, tânăr sau bătrân.Să citeşti Filocalia Sfintelor nevoinţe ale desă- 
vârşirii nu e un lucru tocmai uşor, fiindcă puterea de înţelegere tine şi de o viaţă 
cuvioasă a cititorului, dar şi de o anumită pregătire teologică. 


Și pentru că şi copiii să se bucure în tihnă de acest aur al cunoştinţei, am îndrăznit 
ca din unele cuvinte memorabile ale Părinților din vechime să alcătuim câteva 
poveşti care să-i ajute şi pe copii sau adolescenţi să înţeleagă menirea Filocaliei şi 
să simtă mângâierea Duhului Sfânt care poate veni şi prin cuvânt. 


Autorul cărţii, Cristian Şerban spune despre această lucrare următoarele: "Am 
început să gândesc un proiect de poveşti ortodoxe, un eventual proiect filocalic pe 
când citeam primul volum din seria Filocalia Sfintelor nevoinţe ale desăvârşirii în 
traducerea Pr. Prof. Dr. Dumitru Stăniloae. Am simţit că aceste cuvinte reprezintă 
un tezaur inestimabil şi că din acest aur al cunoștinței, din păcate, mai greu se pot 
hrăni cei mici sau chiar tinerii care nu au o minimă pregătire teologică. Am 
subliniat cuvintele care mi-au plăcut la Sfinţii Părinţi...şi am descoperit că această 
comoară poate fi împărtăşită într-un fel şi celor mici. 


Am îndrăznit astfel ca din "osatura" duhovnicească a cuvântului filocalic, din 
aceste cuvinte care răsună, vibrând în fiinţe şi reverberând de atâta Duh să scriu 
câteva poveşti. Mărturisesc, că exerciţiul de a scrie o poveste mi s-a părut extrem 
de anevoios, a fost practic o grea încercare să duc demersul auctorial până la capăt. 
În pofida micilor poticniri, pot afirma că aceste povestiri au forța să atingă acele 
corzi sensibile ale sufletului care nu au mai fost atinse de multă vreme şi care au un 
dor latent de Dumnezeu”. 


Mai trebuie menţionat că această carte nu ar fi existat fără ajutorul de mare preţ al 
vieţuitorilor de la mănăstirea Schitul Lacu din Sfântul Munte Athos şi de asemenea 
se cuvine a aprecia efortul tinerei artiste Alina Rodica Vieru de a împodobi această 
lucrare cu ilustraţii realizate în stilul iconografic specific ortodoxiei răsăritene. 

inte de Sfântul Botez harul îndeamnă 
sufletul spre cele bune din afară, iar Satana 


X Sfântul lerarh Diadoh al Foticeii 


foleste în adâncurile lui, încercând să 
stăvilească toate iesirile mintii spre Domnul. 
Dar din ceasul în care renastem, 
harul intră înlăunteu, iar diavolul e scos afară, 
războindu-ne din jurul inimii 





prin gânduri si simtirile trupului 

Bucură-te, Sfinte Diadoh, dascăl al isihiei și arhierească mlădiță a împărăției 
Sfintei Treimi! 

